MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: _____/2011

K bodu programu

informatívna správa o výsledku kontrol vykonaných v zmysle plánu kontrolnej činnosti hlavného kontrolóra na 1. a 2. polrok 2011

Materiál obsahuje: 				      		Materiál prerokovaný:

1.	Návrh na uznesenie				Finančná komisia 29. 09. 2011
2.	Dôvodová správa				Mestská rada  03. 10. 2011
3.	Materiál – Informatívna správa o výsledkoch kontrol vykonaných 
                       v zmysle Plánu kontrolnej  činnosti HK na 1. a 2. polrok 2011 

Predkladá: 

Ing. Elena Šuteková
hlavná kontrolórka mesta 

Zodpovedný za vypracovanie:

Ing. Elena Šuteková
hlavná kontrolórka mesta 

Žilina, Október  2011

NÁVRH     NA   UZNESENIE

Uznesenie č. __/2011

Mestského  zastupiteľstva   v Žiline

I.	Berie  na vedomie

1.	Informatívnu správu o výsledku kontrol vykonaných v zmysle Plánu kontrolnej činnosti HK na 1. a  2. Polrok 2011

II.	ukladá  hlavnému kontrolórovi mesta na základe návrhu opatrení  primátora mesta

1.	Vykonať kontrolu hospodárenia a nakladania s pokladničnou hotovosťou v rozpočtovej organizácii  ZŠ, Slovenských dobrovoľníkov 122/7,  010 03 Žilina – Budatín za  obdobie rokov 2008 – 2009  v čo najbližšom možnom termíne 

DÔVODOVÁ SPRÁVA

V zmysle § 18 f ods. d) zákona Slovenskej národnej rady č. 369/1990 Zb. o obecnom zriadení v znení neskorších predpisov predkladám informatívnu správu o výsledkoch kontrol vykonaných  v zmysle Plánu kontrolnej činnosti HK na 1. a 2.  polrok  2011. 

Informatívna správa o výsledkoch kontrol vykonaných v zmysle 	Plánu kontrolnej  činnosti HK na I. a II.  polrok 2011 

Poverenie č. 01/2011 – Záznam č.  01/2011
O výsledku pravidelnej následnej kontroly – Kontrola plnenia opatrení v organizácii: 
Kontrolovaný subjekt:  Základná škola s MŠ, Ul. sv. Gorazda 1, Žilina 010 08
Kontrolované obdobie: rok 2010
V kontrolovaných oblastiach kontrolovaného subjektu boli všetky prijaté opatrenia na odstránenie nedostatkov splnené – bez kontrolných zistení.  
Predložené na rokovaní MZ 21. 03. 2011

Poverenie č. 02/2011 – Záznam  č.  02/2011
O výsledku pravidelnej následnej kontroly – Kontrola plnenia opatrení v organizácii: 
Kontrolovaný subjekt:  Základná škola Karpatská 1, Žilina 010 08
Kontrolované obdobie: rok 2010
V kontrolovaných oblastiach kontrolovaného subjektu boli všetky prijaté opatrenia na odstránenie nedostatkov splnené – bez kontrolných zistení.  
Predložené na rokovaní MZ 21. 03. 2011

Poverenie č. 03/2011 -  Správa č. 03/2011
Predmet následnej finančnej kontroly:
Kontrola zákonnosti, účinnosti, hospodárnosti a efektívnosti pri hospodárení s finančnými prostriedkami a majetkom mesta v podmienkach mestskej samosprávy vrátane preddavkových organizácií v zriaďovateľskej pôsobnosti mesta.
Kontrolovaný subjekt:  Detské jasle, Puškinova 14, Hliny 3, 010 01 Žilina  „DJ“ 
Kontrolované obdobie:   Rok 2010
Bolo klasifikovaných celkom 14 kontrolných zistení
Správa bola prerokovaná so zodpovednými pracovníkmi na úrovni p. prednostu MsÚ dňa 02. 03. 2011, pričom sú stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky. 
Dňa 14. 03. 2011 vedúca DJ doručila Vyjadrenie k správe z následnej finančnej kontroly, pričom skutočnosti, ktoré sú vo vyjadrení uvedené nezakladajú právne argumenty na spochybnenie, vyvrátenie alebo podnet na zmenu kontrolných zistení, ktoré sú uvedené v Správe č. 03/2011. Na toto vyjadrenie bude zo strany hlavnej kontrolórky zodpovedané, pričom hlavná kontrolórka trvá na nastavení adekvátnych opatrení so stanovením zodpovedných osôb a lehôt do kedy je potrebné nedostatky odstrániť. 
Vzhľadom na skutočnosť, že primárnym zodpovedným za zistené nedostatky je vždy vedúci kontrolovaného subjektu  určenie zodpovedných osôb v nadväznosť na ich pracovné náplne boli určené na základe konzultácie s vedúcou OSB a vedúcou oddelenia sociálneho. 
Predložené na rokovaní MZ 21. 03. 2011

Poverenie č. 04/2011 – Správa č.  04/2011
Kontrola vedenia centrálnej evidencie sťažností a ich vybavovania od dátumu organizačnej zmeny k 01. 08. 2010
Bolo klasifikovaných celkom 7 kontrolných zistení a 1 neplnenie uznesenia MZ
Opatrenia boli nastavené, na porade vedenia 27. 09. 2011 boli všetci oboznámení a upozornení na dodržiavania zákona č. 9/2010 v záujme predísť opakovaniu nedostatkov.
Predložené na rokovaní MZ 19. 09. 2011	
Poverenie č. 05/2011 -  Správa  č. 05/2011
Kontrola  vedenia evidencie  petícií a ich vybavovanie od dátumu organizačnej zmeny k 01.08.2010
Na základe zistení skutkového stavu je potrebné uviesť, že za obdobie od 1.8.2010 do 31.12.2010 bolo v centrálnej evidencii zaevidovaných celkom 8 petícií, kde boli vyhodnotené celkom 3 kontrolné zistenia a 1 neplnenie uznesenia MZ. 
Opatrenia boli nastavené vrátane odporúčania, na porade vedenia 27. 09. 2011 boli všetci oboznámení a upozornení na dodržiavania zákona č. 9/2010 v záujme predísť opakovaniu nedostatkov.
Predložené na rokovaní MZ 19. 09. 2011	

Poverenie č. 06/2011  -  Správa č. 06/2011
Kontrolovaný subjekt:
Mestský úrad v Žiline + organizácie v zriaďovateľskej pôsobnosti mesta Žilina 
Predmet následnej finančnej kontroly:
Kontrola procesu inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach mestskej samosprávy.
Kontrolované obdobie: Rok 2010
V kontexte predmetu kontroly, kontrola zistené nedostatky a kontrolné zistenia  za MsÚ zosumarizovala do 4 kontrolných zistení.
Správa bola prerokovaná so zodpovednými zástupcami kontrolovaného subjektu dňa 17. 06. 2011, pričom v Zápisnici č. 06/2011 z prerokovania Správy č. 06/2011 boli stanovené termíny na určenie návrhu opatrení a na samotné plnenie opatrení,  ako aj určenie zodpovedných osôb.  
Predložené na rokovaní MZ 27. 06. 2011

Poverenie č. 07/2011 -  Správa č. 07/2011
Vykonanie kontroly finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta
Kontrolované obdobie:  rok 2010
Kontrolovaný subjekt: Centrum voľného času Spektrum, Hurbanova 28,  010 01  Žilina
Zhrnutie kontrolných zistení
Následná finančná kontrola v Centre voľného času Spektrum, Hurbanova 28, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 01.03.2010 do 15.04.2010, keď na základe výsledku kontrolovaných skutočností bolo klasifikovaných celkom 13 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
Správa bola prerokovaná so štatutárnym zástupcom kontrolovaného subjektu a zodpovedným ekonomickým pracovníkom kontrolovaného subjektu dňa 20. 04. 2011, pričom v Zápisnici č. 07/2011 z prerokovania Správy č. 07/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  Kontrolovaný subjekt dňa 30. 05. 2011 (v termíne) doručil na ÚHK vypracované Opatrenia na odstránenie nedostatkov zistených vykonanou NFK. 
Predložené na rokovaní MZ 27. 06. 2011
Poverenie č. 08/2011 – Správa č. 08/2011
Kontrola preverenia prípadu podľa obsahu sťažnosti zo strany Advokátskej kancelárie JUDr. Chlapíka s.r.o. Žilina – Kontroly vykonávané z podnetu o ktorých sa hlavná kontrolórka pri výkone svojej činnosti dozvedela – na požiadanie primátora mesta.
Kontrola bola vykonaná v súlade s Plánom kontrolnej činnosti hlavnej kontrolórky Mesta Žilina na I. polrok 2011 schválený Uznesením č.17/2011 na 2. zasadnutí MZ konanom dňa 24.01.2011  v zmysle zákona NR SR č.502/2001 Z. z. o finančnej kontrole a vnútornom audite a o zmene a doplnení niektorých zákonov, v súlade s príslušnými ustanoveniami zákona č.369/1990 Zb. o obecnom zriadení v znení neskorších predpisov a vydaným poverením č.08/2011  na vykonanie kontroly hlavnou kontrolórkou mesta Žilina zo dňa 02. 03. 2011. 
Kontrola bola vykonaná v súlade s bodom 4. Ostatné kontroly Plánu kontrolnej činnosti hlavnej kontrolórka na I. polrok 2011 – 4.3. Kontroly vykonávané z podnetu na základe poznatkov, o ktorých sa hlavná kontrolórka dozvedela pri výkone kontroly. Podnetom bola sťažnosť občana, ktorú  primátor mesta Ing. Igor Choma zadal preveriť  a vykonať dôslednú kontrolu  prípadu. 
Kontrolovaný subjekt:
Mestský úrad v Žiline – jeho organizačné útvary súčinné pri správe bytového fondu 
Bytterm a.s. – správca bytového fondu mesta Žilina na základe mandátnej zmluvy
Predmet následnej finančnej kontroly:
Kontrola preverenia prípadu podľa obsahu sťažnosti zo strany Advokátskej kancelárie JUDr. Chlapík s r.o., Žilina, došlej na MsÚ v Žiline dňa 02.03.2011pod číslom C-9601- Príloha č. A
Správa bola prerokovaná so zodpovednými zástupcami kontrolovaného subjektu, pričom v Zápisnici č. 08/2011 z prerokovania Správy č. 08/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  
Predložené na rokovaní MZ 27. 06. 2011

Poverenie č. 09/2011 – Správa č. 09/2011
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta.  Kontrolovaný subjekt: Základná škola, Hollého 66,  010 01  Žilina
Kontrolované obdobie:  Rok 2010
Zhrnutie kontrolných zistení
Následná finančná kontrola v Základnej škole, Hollého 66, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 23.03.2010 do 14.04.2010, keď na základe výsledku kontrolovaných skutočností bolo klasifikovaných celkom 9 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
Správa bola prerokovaná so štatutárnym zástupcom kontrolovaného subjektu aj za účasti jeho zástupkyne dňa 18. 04. 2011, pričom v Zápisnici č. 09/2011 z prerokovania Správy č. 09/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  Kontrolovaný subjekt dňa 11. 05. 2011 (v termíne) doručil na ÚHK vypracované Opatrenia na odstránenie nedostatkov zistených vykonanou NFK.
Predložené na rokovaní MZ 27. 06. 2011
Poverenie č. 10/2011 
Kontrola aktuálnosti vybraných platných Všeobecne záväzných nariadení Mesta Žilina
Kontrolovaný subjekt – Mesto Žilina – MsÚ v Žiline
Kontrolované obdobie – VZN platné do zahájenia výkonu kontroly
Kontrola je vykonaná v zmysle poverenia, je pripravená Správa, pričom hlavná kontrolórka vzhľadom na rozsiahlosť a vážnosť problematiky rozhodla o doplnení  kontrolnej skupiny ešte v štádiu prebiehania kontroly o nového člena (kontrolu robila iba jedna pracovníčka) za účelom ešte preverenia skutočností súvisiacich s predmetom a nálezom kontroly, ako aj ďalšieho nezávislého pohľadu na danú problematiku a v záujme správneho vyhodnotenia situácie a  kontrolných zistení. 
Vedúcou kontrolnej skupiny bude Mgr. Hellová Eva – kontrolórka ÚHK MsÚ v Žiline, pracovníčka určená v zmysle Poverenia č. 10/2011  a novým členom kontrolnej skupiny bude PhDr. Rastislav Lettrich – kontrolór ÚHK MsÚ v Žiline. 
Dôvodom tohto rozhodnutia – rozšíriť kontrolnú skupinu je aj obtiažnosť problematiky a právnej rôznorodosti, ktorá je predmetom preverovania a to aj bez podpory odborníkov s právnym vzdelaním v kolektíve pracovníkov  na ÚHK,  čo si vyžaduje dostatočný časový priestor pre správne posúdenie a následne vyhodnotenie situácie a vzájomné vykonzultovanie sporných situácií. Dosiahnutie tohto cieľa  z úrovne  jedného pracovníka nie je možné dosiahnuť  a v záujme maximálneho eliminovania  rizík   subjektívneho hodnotenia a získania  objektívneho posúdenia stavu je kontrolná skupina doplnená. 
S poukazom na skutočnosť, že pracovný kolektív ÚHK MsÚ bol posilnený o ďalšieho kolegu, ktorý po absolvovaní základného praktického zácviku na výkon kontroly môže byť podporou pre objektivizáciu výstupov, hlavná kontrolórka vydala Dodatok č. 1 k Povereniu č. 10/2011, aby boli splnené podmienky pre výkon kontroly. 

Poverenie č. 11/2011 
Kontrola príjmovej časti rozpočtu – poplatok za komunálny odpad so zameraním na PO a FO podnikateľ
Kontrolovaný subjekt – Mesto Žilina – MsÚ v Žiline
Kontrolované obdobie – rok 2009 – 2010
Všeobecne záväzné právne predpisy a iné interné normy ktoré tvoria základ pre postup pri výkone kontroly:
Základ pre výkon kontroly boli nasledovné všeobecne záväzné právne predpisy:
 
•	502/2001 Z. z. Zákon o finančnej kontrole a vnútornom audite a o zmene a doplnení niektorých zákonov, 
•	Zákon č. 369/1990 Zb. o obecnom zriadení, 
•	Zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, 
•	Zákon č. 511/1992 Zb. o správe daní a poplatkov a o zmenách v sústave územných finančných orgánov, 
•	Zákon č. 223/2001 Z.z. o odpadoch a o zmene a doplnení niektorých zákonov
•	Zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov,  
•	Zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, 
•	VZN č. 17/2008 o zbere preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území mesta Žilina, 
•	VZN č.25/2009 o odpadoch, schválené MsZ v Žiline dňa 14.12.2009 a nadobudlo účinnosť dňom 01.01.2010, 
•	VZN č. 26/2009 o miestnom poplatku za komunálne odpady a drobné stavebné odpady na území Mesta Žilina,  
•	Zásady pre obeh účtovných dokladov účinné od 1.8.2010, 
•	Smernica č. 2/2010 primátora Mesta Žilina o obehu účtovných dokladov Mesta Žilina,
•	Zásady finančného riadenia a finančnej kontroly účinné od 1.3.2009,  
•	Smernica 3/2008 prednostu MsÚ v Žiline o vymáhaní pohľadávok mesta Žilina
•	Smernica č. 1/2009, prednostu MsÚ o vymáhaní pohľadávok,
•	Smernica č. 8/2008 prednostu MsÚ o kontrole úhrad vyrubenej miestnej dane resp. miestneho poplatku za komunálne odpady a drobné stavebné odpady, 
•	Smernica prednostu MsÚ o postupe pri zabezpečovaní kontroly a financovaní komunálnych služieb v meste Žilina,  
•	Opatrenia MF SR z 8. Decembra 2004 č. MF/10175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení opatrenia z 28. Marca 2006, 
•	Opatrenia MF SR z 8. Decembra 2004 č. MF/010175/2004-42, 

Základný právny rámec:
     Mesto Žilina ako samostatný územný samosprávny a správny celok Slovenskej republiky, ktorý združuje osoby, ktoré majú na jej území trvalý pobyt, vydalo na základe samostatnej pôsobnosti podľa článku 68 Ústavy Slovenskej republiky a podľa §4 ods. 3 písm. g) a  § 6 ods. 1 zákona SNR č. 369/1990 Zb. v znení neskorších zmien a doplnkov a §39 ods. zákona NR SR č. 223/2001 Z. z. o odpadoch v znení neskorších zmien a doplnkov a na základe zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v  znení  neskorších zmien a doplnkov v oblasti komunálneho odpadu vychádzajúc z postavenia správcu dane podľa  § 1a písm.  b) 1 zákona SNR č. 511/1992 Zb. o správe daní a o zmenách v sústave územných finančných orgánov v znení neskorších zmien a doplnkov /ďalej zákon o správe daní/ nasledujúce Všeobecné záväzné nariadenia:
•	Všeobecné záväzné nariadenie /ďalej len VZN/ č. 17/2008 o zbere, preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území mesta Žilina, ktoré bolo schválené Mestským zastupiteľstvom v Žiline /ďalej len MsZ v Žiline/ dňa 08.12.2008 a účinnosť nadobudlo 01.01.2009,
•	VZN č.25/2009 o odpadoch, schválené MsZ v Žiline dňa 14.12.2009 a nadobudlo účinnosť dňom 01.01.2010,
•	VZN č.26/2009 o miestnom poplatku za komunálne odpady a drobné stavebné odpady  na území mesta Žilina, ktoré bolo schválené MsZ v Žiline dňa 14.12.2009  a bolo vyvesené na úradnej tabuli v zákonnom stanovenej lehote a účinnosť nadobudlo dňa 01.01.2010. 

Mesto Žilina ako správca dane vydalo VZN č. 17/2008, č. 26/2009 vychádzajúc z ustanovenia §2 ods. 2 zákona  NR SR 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov. V ustanovení  §2 ods. 2 zákona  NR SR 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov,  obec ukladá miestny poplatok za komunálne odpady a drobné stavebné odpady. Z uvedeného paragrafového znenia vyplýva obligatórne postavenie poplatku za komunálne odpady a drobné stavebné odpady v sústave miestnych daní a miestneho poplatku za komunálne odpady a drobné stavebné odpady. 

V úvode kontrolná skupina považuje za  potrebné uviesť rozhodujúce pojmy pre stanovenie poplatku za komunálne odpady a drobné stavebné odpady v prípade FO podnikateľov a PO miestneho poplatku za komunálne odpady a drobné stavebné odpady.
Komunálne odpady/ ďalej len KO/  sú odpady z domácnosti vznikajúce na území mesta pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba podnikateľ, okrem odpadov vznikajúcich pri výkone činností tvoriacich predmet podnikania, ďalej sú to odpady z nehnuteľností slúžiacich fyzickým osobám na ich individuálnu rekreáciu, napr. zo záhrad, chát, chalúp, alebo na parkovanie alebo uskladnenie vozidla používaného pre potreby domácností, najmä z garáži, garážových stojísk a parkovacích stojísk. KO sú aj odpady vznikajúce v meste pri čistení verejných komunikácií a priestranstiev, ktoré sú majetkom obce alebo v správe obce a taktiež pri údržbe verejnej zelene vrátane parkov a cintorínov.
Drobný stavebný odpad / ďalej len DSO/ je odpad z bežných udržiavacích prác zabezpečovaných fyzickou osobou -nepodnikateľom v rozsahu do 1 m³ ročne od jednej fyzickej osoby, pri ktorých postačuje ohlásenie stavebnému úradu, alebo na ktoré sa nevyžaduje stavebné povolenie ani ohlásenie v zmysle osobitného predpisu.
Pôvodca odpadov je každý,  koho činnosťou odpad vzniká, alebo ten, kto vykonáva úpravu, zmiešavanie, alebo iné úkony s odpadmi, ak ich  výsledkom je zmena povahy, alebo zloženia týchto odpadov.
    Mesto Žilina na základe VZN č. 17/2008 v Článku 4 - nakladanie s komunálnymi odpadmi  zaviedlo paušálny zber komunálnych odpadov a drobných stavebných odpadov pre občanov – fyzické osoby  a množstvový zber pre fyzické osoby - podnikateľov a právnické osoby.
Množstvový zber je zber komunálnych odpadov a drobných stavebných odpadov, pri ktorom ich pôvodca platí  poplatok ustanovený podľa osobitného zákona vo výške, ktorá je priamo úmerná  množstvu týchto odpadov vyprodukovaných pôvodcom za daný čas.
    V článku 6 VZN č. 17/2008 o zbere, preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území mesta Žilina sa stanovili poplatky za odvoz a likvidáciu komunálnych odpadov a drobných stavebných odpadov:
   Poplatok za zber odpadov, prepravu odpadov a likvidáciu odpadov platí poplatník, ktorým je:
a)	právnická osoba /ďalej len PO/, ktorá je oprávnená užívať, alebo užíva nehnuteľnosť nachádzajúcu sa na území mesta na iný  účel ako na podnikanie.
b)	podnikateľ, ktorý je oprávnený užívať, alebo užíva nehnuteľnosť nachádzajúcu sa na území mesta na účel podnikania.

Platiteľom poplatku je vlastník, alebo nájomca nehnuteľnosti, bytu alebo nebytového priestoru. Platiteľom poplatku je správca, ak vlastníkom nehnuteľnosti  je štát, VÚC, alebo mesto.

     Miestny poplatok za komunálne odpady a drobné stavebné odpady sa platí za komunálne odpady okrem elektroodpadov, drobné stavebné odpady, ktoré vznikajú na území obce. Poplatok platí poplatník, ktorým je fyzická osoba podľa § 77 ods. 2 písm. a) zák. č. 582/2004 Z.z. o miestnych daniach a miestnom poplatku za komunálny odpad a drobné stavebné odpady a právnická osoba ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie a podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania. Mesto Žilina vyberá miestny poplatok za nakladanie s komunálnymi odpadmi a drobnými stavebnými odpadmi, ktoré vznikli na území mesta. Správu poplatku vykonáva mesto Žilina a poplatok je príjmom rozpočtu mesta. Výnos poplatku sa použije na úhradu nákladov spojených s nakladaním s KO a DSO. 
  
Určeným obdobím, za ktoré správca dane vyberá poplatok, je stanovený aj v tomto VZN kalendárny rok.

1.	Evidencia poplatníkov, doručovanie a miestne zisťovanie  

1.1	Evidencia poplatníkov
Rok 2009 bol rokom prechodu na nový systém výberu miestneho poplatku za komunálne odpady a drobné stavebné odpady. V nadväznosti na túto zmenu mesto Žilina prijalo VZN č.17/2008 o zbere, preprave, zhodnocovaní a zneškodňovaní komunálnych odpadov a miestnom poplatku za zber, prepravu a zneškodňovanie komunálnych odpadov na území mesta Žilina. 
    S účinnosťou od 1.1.2009 výber poplatkov za komunálny odpad a drobný stavebný odpad  vykonáva Mesto Žilina.
Mesto Žilina ako správca dane miestneho poplatku za komunálne odpady a drobné stavebné odpady  fyzických osôb, FO - podnikateľov a PO vychádzal v príjmovej časti rozpočtu za komunálne odpady a drobné stavebné odpady v roku 2009 z evidencie poplatníkov fyzických osôb, FO podnikateľov a PO od spoločnosti T + T, a.s., Andreja Kmeťa 11, 010 01, ktorá  zabezpečovala  službu zberu, likvidácie a spracovania komunálneho odpadu a drobného stavebného odpadu do 31.12.2008.     Pri spracovávaní databázy poplatníkov  sa vychádzalo z údajov, ktoré mestu poskytla spoločnosť T+T s.r.o. Žilina ako oprávnený vývozca, ktorá výber miestnych poplatkov za komunálny odpad a drobný stavebný odpad doteraz zabezpečovala. 
      Na základe predložených dokladov je možné vyhodnotiť, že databáza poplatníkov za komunálny odpad je spracovaná v systéme ISS (Informačný systém samosprávy). Predmetná databáza zahŕňa všetkých poplatníkov a to právnické ako aj fyzické osoby v jednej evidencii bez členenia spoločne. V čase vykonávanej kontroly podľa stanoviska  správcu dane je evidenčný stav poplatníkov za komunálne odpady a drobné stavebné odpady celkom cca 84 500 poplatníkov a z toho je okolo 3 tis. poplatníkov právnických osôb a fyzických osôb - podnikateľ.   
Kontrolná skupina preverila aktuálnosť náhodne vybraných subjektov PO a FO - podnikateľ nachádzajúcich sa na území mesta Žilina, ktoré poskytuje obchodný register a živnostenský register a porovnala ich s databázou poplatníkov evidovaných u správcu miestneho poplatku za komunálny odpad a drobný stavebný odpad. Vzhľadom na veľký počet poplatníkov evidovaných v segmente fyzická osoba podnikateľ a právnická osoba kontrolná skupina prekontrolovala cca 300 právnických subjektov, čo tvorí asi 10% z celkového počtu poplatníkov fyzických osôb podnikateľ a právnických osôb. Tu je možné vyhodnotiť nasledovný stav:
 
a)	Podľa výpisu z obchodného registra na adrese ul. Námestie Andreja Hlinku č. 816/3 je prihlásených celkom 6 podnikateľských subjektov. Poplatok za vývoz komunálneho odpadu a drobného stavebného odpadu na uvedenej adrese je vyrubovaný 1 spoločnosti, ktorá uhrádza poplatok za vývoz a likvidáciu 240 l nádoby. Ďalšie spoločnosti nachádzajúce sa podľa výpisu z obchodného registra na uvedenej adrese podľa kontrolovanej identifikácie nie sú evidované v databáze poplatníkov za komunálny odpad a drobný stavebný odpad.  Pri vyhodnotení objemu odpadovej nádoby je zrejmé, že na likvidácii sa môže podieľať ešte aj iný podnikateľský subjekt. V tomto prípade je možné vyhodnotiť, že podľa výpisu z LV č. 3172 vlastníkom nehnuteľnosti a následne aj prenajímateľom je jedna a tá istá osoba, ktorá nepostupovala v súlade s ustanovením Článku 6 ods. 3 VZN č. 26/2009, čo znamená, že prenajímateľ nepredložil správcovi dane zoznam všetkých nájomcov, za ktorých platí miestny poplatok správcovi dane za komunálne odpady a drobné stavebné odpady.    
Vyhodnotenie: 
Tým, že zo strany poplatníka za KO a DSO v tomto prípade PO spoločnosť  si nesplnila svoju povinnosť a správcovi dane nepredložila zoznam ďalších nájomcov ( t. z. všetky PO a podnikateľov) za ktorých platí poplatok zo strany poplatníka,  došlo k nedodržaniu Článku 6 ods. 1 VZN č. 26/2009 o miestnom poplatku za KO a DSO. 

b)	Na adrese ul. Horný Val č. 23 má spoločnosť podľa obchodného registra uvedenú adresu celkom 5 spoločností podnikateľského charakteru. Podľa prekontrolovaného stavu v evidencii poplatníkov správcu poplatkov za komunálny odpad a drobný stavebný odpad je potrebné uviesť, že ani jedna z týchto subjektov v evidencii poplatníkov nie je evidovaná aj napriek tomu, že podľa výpisu z obchodného registra sú predmetné spoločnosti stále aktívne. V tomto prípade je potrebné uviesť, že zo strany vyššie uvedených poplatníkov došlo k porušeniu Článku 6 ods. 1 VZN č. 26/2009 o miestnom poplatku za komunálne odpady a drobné stavebné odpady na území Mesta Žilina. 
Vyhodnotenie:
Tým, že zo strany vyššie uvedených poplatníkov za KO a DSO  nebola splnená ohlasovacia povinnosť a nezapojili sa do systému zberu za KO a DSO,  došlo zo strany podnikateľských subjektov k nedodržaniu Článku 6 ods. 1 VZN č. 26/2009 o miestnom poplatku za KO a DSO. 

1.2	Vyhľadávacia činnosť a miestne zisťovanie zo strany správcu dane: Kontrolou boli identifikované viaceré spoločnosti, ktoré neboli uvedené v databáze plátku poplatku za KO a DSO
     Podľa § 31 ods. 12 zák. č. 511/1992 Zb., ak si nesplní daňový subjekt svoju registračnú povinnosť podľa tohto zákona alebo osobitného  zákona, urobí tak správca dane z úradnej moci bezodkladne po zistení skutočnosti odôvodňujúcich takýto postup. O registrácii správca dane vydá daňovému subjektu osvedčenie o registrácii a pridelí mu identifikačné číslo pre tento druh poplatku. Súčasne ho vyzve na splnenie si registračnej povinnosti. Na registráciu neprihlásené daňové subjekty zistené vyhľadávacou činnosťou sa považujú za subjekty, ktoré si nesplnili registračnú alebo oznamovaciu povinnosť podľa § 31 zák. č. 511/1992 Zb.  

V zmysle §34 zákona SNR č. 511/1992 Zb. o správe daní a o zmenách v sústave územných finančných orgánov v znení neskorších zmien a doplnkov má správca dane oprávnenie  na vyhľadávaciu činnosť - Správca dane je oprávnený overovať úplnosť evidencie alebo registrácie daňových subjektov a zisťovať tiež všetky údaje týkajúce sa ich príjmov, majetkových pomerov a ďalších skutočností rozhodujúcich pre správne vyrubenie dane a vymáhanie daňového nedoplatku.  Kontrolná skupina poukazuje na skutočnosť, že na základe zistených skutočností správca dane v prípade miestneho poplatku za komunálny odpad a drobný stavebný odpad nedostatočne uplatňuje vyhľadávaciu činnosť  § 34 zákona  SNR č. 511/1992 Zb. o správe daní v znení neskorších zmien a doplnkov. Podľa § 34 ods. 4 zákona č. 511/1992 Zb. o správe daní a poplatkov za komunálny odpad a drobný stavebný odpad sa na registráciu neprihlásené daňové subjekty zistené vyhľadávacou činnosťou považujú za subjekty, ktoré si nesplnili registračnú alebo oznamovaciu povinnosť.  
Podľa § 34 ods. 3 zákona č. 511/1982 Zb. o správe daní vyhľadávacia činnosť môže byť vykonaná bez priamej súčinnosti s daňovým subjektom. Pri vyhľadávacej činnosti má správca dane rovnaké oprávnenia ako pri miestnom zisťovaní a daňovej kontrole (§34 ods. 2 zák. č. 511/1992 Zb. o správe daní).     
Vyhľadávaciu činnosť kontrolná skupina odporúča  vykonávať aj prostredníctvom informačných a komunikačných prostriedkov, ktoré má správca k dispozícii. Vyhľadávaciu činnosť je možné zintenzívniť aj častejšou komunikáciou medzi správkyňami dane z nehnuteľností, kde majú informácie o vlastníkoch nehnuteľností, ktorí sú spravidla  aj potenciálni tvorcovia komunálneho odpadu a drobného odpadu,  prípadne aj s odborom stavebným, ktorý má informácie o výstavbe a následne aj kolaudácii nehnuteľností. Preto je potrebné skvalitniť činnosť v spomenutej oblasti a na základe komunikácie medzi jednotlivými zamestnancami správcu dane, dopĺňať evidenciu poplatníkov a vyrubovať miestny poplatok za komunálne odpady a drobné stavebné odpady. Oddelenie správy daní absentujúcu vyhľadávaciu činnosť odôvodnilo nedostatkom času na vykonávanie tejto činnosti z dôvodu časového zaneprázdnenia, pričom podľa stanoviska správkyne poplatku, miestne zisťovanie vykonáva odbor dopravy a zamestnanci T+T, a.s., s ktorými túto aktivitu aj konzultuje vo verbálnej rovine. Tu je potrebné uviesť, že kontrolnej skupine z tejto oblasti nebola predložená žiadna písomná dokumentácia. Z pohľadu kontrolnej skupiny je potrebné uviesť, že pri naplnení ustanovenia § 34 zák. č. 511/1982 Zn. o správe daní a poplatkov za KO a DSO je potrebné pristupovať dôraznejšie a komplexnejšie, pretože pracovníci zo spoločnosti T+T s.r.o. sú poverení vykonávať službu vyprázdňovania smetných nádob a pri tejto činnosti nemajú dostatok informácii k tomu, aby mohli objektívne vyhodnotiť, či všetky subjekty ktoré využívajú priestory v daných objektoch sa na vývoze podieľajú alebo nie. Tieto skutočnosti má v zmysle platnej legislatívy objektívne preveriť správca dane, nakoľko je zodpovedný za správu daní a poplatkov. 

Správca dane je oprávnený na účely správy daní a pri poskytovaní súčinnosti orgánom podľa osobitného predpisu vykonávať miestne zisťovanie podľa § 3 ods. 14 zákona. Pri výkone miestneho zisťovania je zamestnanec správcu dane povinný sa preukázať služobným preukazom. O  miestnom zisťovaní spíše zamestnanec správcu dane zápisnicu. Jeden rovnopis zápisnice správca odovzdá daňovému subjektu. Podľa vyjadrenia správcu dane miestne zisťovanie nevykonáva. Táto činnosť je zabezpečovaná zo strany odboru životného prostredia – referát vývozu komunálneho odpadu. Podľa písomného stanoviska správcu poplatku z dôvodu časovej tiesne, prednostného  vybavovania problematiky pri riešení nezrovnalosti pri vyrubovaní poplatku za KO a DSO s evidenciou a skutkovým stavom, bolo vykonávané miestne zisťovanie skutkového stavu v spolupráci s odborom dopravy a komunálnych služieb a firmou T+T a.s., ktorí skutkový stav preverili a na základe takto vykonaného miestneho zisťovania bolo postupované pri výrube poplatku. Spolupráca s odborom dopravy a komunálnych služieb a firmou T+T a.s. spravidla prebiehala telefonickou formou. Na základe preverenia skutkového stavu je potrebné uviesť, že správca poplatku za komunálny odpad a drobný stavebný odpad nedostatočne využíva ustanovenie § 14 zákona č. 511/1992 Zb. o správe daní.  
Kontrolné zistenie č. 1:
Tým, že správca dane je oprávnený na účely správy daní a pri poskytnutí súčinnosti orgánom podľa osobitného predpisu vykonávať vyhľadávaciu činnosť a vykonávať miestne zisťovanie, nedostatky  v tomto prípade podľa bodu  1.1. písm. a) a b)  a podľa bodu  1.2. písm. a), b), c) a d) možno vyhodnotiť, že správca dane v praxi neuplatňuje postup podľa § 14 a § 34 zákona č. 511/1992 Zb. o správe daní, čím dochádza k nedostatočnému využívaniu predmetných ustanovení zákona o správe daní, čo vytvára predpoklad negatívneho  dopadu  na plnenie príjmovej časti rozpočtu v položke miestny poplatok za KO a DSO.  

1.3 Využívanie nástrojov pri ohlasovaní zmien:
      V súvislosti so spracovaním databázy poplatníkov za komunálny odpad a drobný stavebný odpad podľa stanoviska správcu dane v priebehu roka 2009 dochádzalo k upresňovaniu databázy poplatníkov z titulu, že už niektoré právnické osoby boli zrušené a iné si plnili ohlasovaciu povinnosť v priebehu roka. Všetky zmeny, ktoré správca dane v priebehu rokov 2009 a 2010 vykonal (telefonické dohovory, osobné jednania, ...) a ktoré následne mali vplyv na proces vyrubovania platobných výmerov,  neuplatnil ustanovenia § 12 zákona č. 511/1992 Zb., t. z., že prípadné zmeny a všetky skutočnosti ktoré boli inak dojednané neboli zachytené v úradnom zázname a  potvrdené podpisom okrem prípadov, keď došlo k zániku poplatkovej povinnosti podľa Článku 6 ods. 1 písm. b) VZN č. 26/2009. Podľa stanoviska správkyne dane úpravy,   zmeny boli vykonávané najmä v roku 2009, kde pri spracovávaní databázy poplatníkov dochádzalo k duplicitnému vyrubeniu platobných výmerov, prípadne vyrubeniu platobných výmerov subjektom, ktoré boli zrušené a pod.
Kontrolné zistenie č. 2:
Tým, že správca dane nemá doložené podklady v písomnej forme (úradný záznam,...)  pri niektorých zmenách ohlásených poplatníkom s využitím nástroja podľa § 12 zákona č. 511/1992 Zb. nepostupuje v súlade s uvedeným ustanovením, čo priamo ovplyvňuje viery hodnosť vedených údajov v evidencii.  

2.	Vyrubovanie poplatkov za komunálny odpad a drobný stavebný odpad, dodržiavanie lehôt a náležitosti platobných výmerov a ich doručovanie 

2.1. Vyrubovanie poplatkov a dodržiavanie lehôt pre ich doručovanie

     Miestny poplatok za komunálne odpady a drobné stavebné odpady uhrádza poplatník, ktorým je fyzická a právnická osoba, ktorá je oprávnená užívať, alebo užíva nehnuteľnosť nachádzajúcu sa na území mesta Žilina na iný účel ako na podnikanie. Ďalej je to podnikateľ, ktorý je oprávnený užívať alebo užíva nehnuteľnosť nachádzajúcu sa na území mesta na účel podnikania. Určeným obdobím, za ktoré správca vyberá poplatok je kalendárny rok. Pre poplatníka právnickú osobu a fyzickú osobu podnikateľ je zavedený množstvový zber. Miestny poplatok za komunálne odpady a drobné stavebné odpady správca poplatku v roku 2009 vyruboval platobným výmerom podnikateľovi , ktorý je  oprávnený užívať alebo užíva nehnuteľnosť nachádzajúcu sa na území mesta Žilina na podnikanie a právnickej osobe, ktorá je oprávnená užívať, alebo užíva nehnuteľnosť nachádzajúcu sa na území mesta Žilina na iný účel ako na podnikanie. Sadzba miestneho poplatku za komunálne odpady a drobné stavebné odpady v roku 2009 pre právnické osoby a fyzické osoby podnikateľ je stanovená v Článku 4  ods. 1 a 2 VZN č.17/2008. Pre vyrubenie miestneho poplatku za komunálne odpady a drobné stavebné odpady je rozhodujúci stav k 1. januáru určeného obdobia. Všetky zmeny určené k stanoveniu výšku poplatku za miestny poplatok komunálne odpady a drobné stavebné odpady je poplatník povinný ohlásiť správcovi dane najneskôr do 31. januára určeného obdobia. Vzhľadom na skutočnosť, že poplatníkov FO – podnikateľ a PO v evidencii správcu je okolo 3 000 poplatníkov, kontrola vyrubovania poplatkov za komunálny odpad a drobný stavebný odpad bola vykonaná náhodným výberom poplatníkov.   V roku 2010 správca dane vyruboval miestny poplatok za komunálne odpady a drobné stavebné odpady na základe článku 7 ods. 3 VZN č. 26/2009 právnickej osobe a podnikateľovi rozhodnutím. V súvislosti s vyrubovaním poplatkov za komunálny odpad a drobný stavebný odpad je potrebné dať do pozornosti tento stav:
 
  V roku 2009 bol vystavený platobný výmer č. 162008766/2009 na poplatníka, ktorý podľa evidencie správcu dane   má mať prevádzku na adrese Stanovisko Mariánske námestie. Listovú zásielku s platobným výmerom č. 162008766/2009 podľa doloženej dokumentácie neprevzal z dôvodu oznámené nezastihnutý. Následne mu bola listová zásielka odoslaná prostredníctvom Slovenskej pošty a zásielku opakovane neprevzal z dôvodu, že  zásielku neprevzal v odbernej lehote.  V roku 2010 mu bol opakovane vystavený platobný výmer č. 1620866854, pričom priebeh nedoručenia predmetnej zásielky bol obdobný ako v roku 2009. 
Na základe preverenia tejto osoby z pohľadu vyhľadávania v obchodnom registri, ako aj živnostenskom registri je potrebné uviesť, že vyhľadávače túto FO – podnikateľ   neidentifikovali ako aktívnu spoločnosť, podľa výpisu zo Živnostenského registra firma ukončila svoju činnosť dňom 26.2.2009. 
Správca dane   neskúmal dôvod neprevzatia listovej zásielky v roku 2009 ani v roku 2010 a aj napriek tomu bol vystavený ďalší platobný výmer pre rok 2010. Podľa údajov v ISS v module Poplatky, ktorý kontrolná skupina mala k dispozícii  je preukázateľné, že poplatok za komunálny odpad a drobný stavebný odpad bol vyrubený aj  pre rok 2011. Tu je potrebné uviesť, že u poplatníka evidujeme nedoplatok za rok 2009 v celkovej výške 104,67 € a roku 2010 vo výške 104,67 €. ( platobný výmer č. 1620866254/2010).
Vyhodnotenie:
 Kontrolná skupina vyhodnotila stav, že poplatník   nepostupoval podľa ustanovenia Článku 6 ods. 1 písm. b) VZN č. 26/2009 t. z.  tým, že neohlásil správcovi dane že nastala skutočnosť, ktorá mala vplyv na zánik poplatkovej povinnosti. V tomto prípade správca poplatku za KO a DSO aj na základe indícií,  ktoré mal k dispozícii  neuplatnil § 34 zákona č. 511/1992 Zb. a následne nevyužil § 81 ods. 3 zákona č. 582/2004 Z.z. o miestnych daniach a miestnom poplatku za komunálny odpad a drobný stavebný odpad. Kontrolou bolo zistené, že zásielky s poplatkom za KO a DSO poplatník neprevzal ani za rok 2009, 2010, ako aj výzvu  za úhradu nedoplatku, ktorú tiež neprevzal a správca poplatku vyrubil tomuto poplatníkovi poplatok za KO a DSO aj pre rok 2011. Vzhľadom na skutočnosť, že kontrolou bolo zistený stav, ktorý má vplyv na zánik poplatkovej povinnosti  u poplatníka  a tieto skutočnosti majú vplyv na zmenu výšky poplatku je potrebné, aby správca poplatku v nasledujúcom určenom období upravil výšku poplatku za rok 2009 a vysporiadal sa so vzniknutými pohľadávkami pre rok 2009, 2010 ale aj 2011.     
Takýmto postupom u správcu dane došlo k neopodstatnenému navyšovaniu pohľadávok (úhrady poplatkov za roky 2009 a 2010 poplatník nevykonal), bez preverenia skutočností rozhodujúcich pre ich vyrubenie.  Kontrolná skupina poukazuje aj na nehospodárny postup správcu dane, neboli minimalizované náklady na vykonanie činnosti alebo obstaranie tovarov, prác, služieb pri zachovaní ich primeranej úrovne a kvality tým, že boli realizované náklady na poštovné, kancelárske potreby, výkony zamestnanca bez opodstatnenia a pod.  

Kontrolné zistenie č. 3:
Tým, že správca dane nevyužil všetky možnosti na overenie úplnosti pri evidencii daňového subjektu, nezistil všetky údaje týkajúce sa predmetného daňového subjektu  nekonal v súlade s § 34 zákona č. 511/1992 Zb. a následne nevyužil postup v súlade s 81 ods. 3 zákona č. 582/2004 Z. z. 
 
V prípade spoločnosti jednej spoločnosti , kontrolná skupina dáva do pozornosti výpočet miestneho poplatku za vývoz komunálnych odpadov a drobných  stavebných odpadov, ktorý bol vyrubený na základe rozhodnutia č. 1620953018  zo dňa 30.06.2010. Subjektu bol vyrubený objem zbernej nádoby 1,8. VZN č. 26/2009 o miestnom poplatku za komunálne odpady a drobné stavebné odpady na území Mesta Žilina článok 5 -  Určenie poplatku za komunálne a drobné stavebné odpady stanovuje poplatok , ako súčin frekvencie odvozov, sadzby a objemu zbernej nádoby, ktorú poplatník podľa Článku 2 ods. 1 písm. b) a c)  užíva v súlade so zavedeným systémom zberu KO a DSO uvedeného v Článku 4 ods. 2.  Ohlasovaciu povinnosť na pridelenie zbernej nádoby si spoločnosť splnila dňa 19.04.2010. Na tlačive pridelenie zbernej nádoby je uvedené  v Oddieli III.  - Údaje o umiestnení zbernej nádoby počet zberných nádob 1,8 ks, bez uvedenia dátumu začiatku vývozu, pričom  nie je uvedený dátum podania prihlášky. Na tlačive je vyznačené - doviesť 2 x 240. Zamestnanec správcu dane zdôvodnil tento stav, že predmetné smetné nádoby využívajú aj fyzické osoby bývajúce na tejto adrese.  Kontrolná skupina má za to, že miestny poplatok za komunálne odpady a drobné stavebné odpady je stanovený v Článku č. 4 VZN č. 26/2009, kde pre fyzickú osobu je zavedený paušálny poplatok a sadzba poplatku je pevne stanovená a pre právnickú osobu je zavedený množstvový zber, ktorý je určený podľa objemu a typu zbernej nádoby. Typ nádoby alebo objem nádoby 1,8 VZN č. 26/2009 nepozná. Správca dane vydal rozhodnutie č. 1620953018/2010 dňa 30.06.2010 pričom ohlasovacia povinnosť bola na Mestský úrad Žilina doručená 19.04.2010. Správca dane tak nepostupoval v súlade s ustanovením § 30a zákona SNR č. 511/1992 Zb. o správe daní v znení neskorších predpisov. V ustanovení § 30a odsek 1 zákona SNR č. 511/1992 Zb. o správe daní v znení neskorších predpisov  správca dane príslušný na rozhodnutie v daňovom konaní podľa tohto zákona alebo osobitného zákona je povinný v jednoduchých veciach, najmä ak možno rozhodnúť na podklade dokladov predložených daňovým subjektom, vydať rozhodnutie alebo vykonať iné opatrenie ustanovené týmto zákonom (ďalej len "rozhodnutie") bezodkladne a  § 30a ods. 2 - v ostatných prípadoch je správca dane príslušný na rozhodnutie v daňovom konaní povinný vo veci rozhodnúť do 30 dní odo dňa začatia konania.  
Kontrolné zistenie č. 4:
Tým, že správca dane nesprávne určil typ zbernej nádoby na vývoz KO a DSO (1,8 – vyššie popísaný stav) kontrolná skupina konštatuje, že správca dane nesprávne vyrubil poplatníkovi poplatok za komunálny odpad a drobný stavebný odpad, čím došlo k porušeniu Článku 4 ods. 2 VZN č. 26/2009.
Kontrolné zistenie č. 5:
Tým, že správca dane vydal rozhodnutie č. 1620953018/2010 dňa 30.06.2010 pričom ohlasovacia  povinnosť poplatníka bola na Mestský úrad Žilina doručená 19.04.2010 nekonal v súlade s § 30a odsek 1 zákona SNR č. 511/1992 Zb. , pričom správca dane príslušný na rozhodnutie v daňovom konaní podľa tohto zákona alebo osobitného zákona je povinný v jednoduchých veciach, najmä ak možno rozhodnúť na podklade dokladov predložených daňovým subjektom, vydať rozhodnutie alebo vykonať iné opatrenie ustanovené týmto zákonom (ďalej len "rozhodnutie") bezodkladne a  § 30a ods. 2 - v ostatných prípadoch je správca dane príslušný na rozhodnutie v daňovom konaní povinný vo veci rozhodnúť do 30 dní odo dňa začatia konania. 

Spoločnosť požiadala správcu dane o  pridelenie ďalšej zbernej nádoby. Žiadosť bola zaevidovaná na MsÚ dňa 01.02.2010. Správca   na základe doručených podkladov vydal dodatočné rozhodnutie 27.05.2010, čím došlo k nedodržaniu  ustanovenia § 30a zákona SNR č. 511/1992 Zb. o správe daní v znení neskorších predpisov. v ustanovení § 30a zákona SNR č. 511/1992 Zb. o správe daní v znení neskorších predpisov sa v ods. 1uvádza: - Správca dane príslušný na rozhodnutie v daňovom konaní podľa tohto zákona alebo osobitného zákona je povinný v jednoduchých veciach, najmä ak možno rozhodnúť na podklade dokladov predložených daňovým subjektom, vydať rozhodnutie alebo vykonať iné opatrenie ustanovené týmto zákonom (ďalej len "rozhodnutie") bezodkladne,  ods.  2 - V ostatných prípadoch je správca dane príslušný na rozhodnutie v daňovom konaní povinný vo veci rozhodnúť do 30 dní odo dňa začatia konania.  
Kontrolné zistenie č. 6:
Tým, že správca dane  vydal dodatočné rozhodnutie dňa 27.05.2010 pričom ohlasovacia  povinnosť poplatníka bola na Mestský úrad Žilina doručená 01.02.2010 nekonal v súlade s § 30a ods. 1 zákona SNR č. 511/1992 Zb.  

2.2. Náležitosti Rozhodnutí a Platobných výmerov

2.2.1.  Základné náležitosti a doložky právoplatnosti a vykonateľnosti
  
Podľa § 30 ods. 1 zák. č. 511/1992 Zb. v daňovom konaní možno ukladať daňovú povinnosť alebo priznávať práva len rozhodnutím. Podľa § 30 ods. 3 zák. č. 511/1992 Zb. Rozhodnutie obsahuje odôvodnenie ak tak ustanovuje zákon. V odôvodnení sa uvedie, ktoré skutočnosti boli podkladom rozhodnutia, aké úvahy ovplyvnili hodnotenie dôkazov a použitie právnych predpisov, na základe ktorých sa rozhodovalo. Je potrebné uviesť, že miestny poplatok za komunálne odpady a drobné stavebné odpady v roku 2009 bol vyrubovaný platobným výmerom pre právnické osoby ako aj fyzické osoby podnikateľ. V roku 2010 pre právnické osoby a FO podnikateľov bol poplatok za komunálny odpad a drobný stavebný odpad vyrubený rozhodnutím. Na základe vykonanej kontroly formálnej stránky vydaných rozhodnutí boli zistené nedostatky, ktoré sú popísané nižšie.
Na základe náhodne vybraných a prekontrolovaných dokladov bol zistený stav, že v roku 2009 bol vystavený platobný výmer, na ktorom boli nesprávne uvedené identifikačné údaje poplatníka – jeho obchodné meno. Platobný výmer č. 1620086656/2009 a dodatočný platobný výmer č. 1620086656/2009 bol vydaný v roku 2009 pre FO podnikateľ na ktorom bolo uvedené nesprávne identifikačné údaje subjektu
Správca dane aj napriek tomu, že si vytlačil Výpis z registra organizácii dňa 9.6.2009 kde identifikačné údaje (obchodný názov subjektu) neboli totožné s údajmi v jeho databáze nepristúpil k ich úprave. Kontrola dáva správcovi poplatku do pozornosti, aby identifikačné údaje, ktoré predkladá poplatník na ďalšie spracovanie si overil a následne aj správne zaregistroval v databáze poplatníkov.        

Kontrolná skupina si náhodným výberom vybrala rozhodnutia a zamerala sa na doložky právoplatnosti a vykonateľnosti. Zákon SNR č. 511/1992 Zb. o správe daní v znení neskorších zmien a predpisov v §30 ods. 9 stanovuje právoplatnosť rozhodnutia. Doručené rozhodnutie, proti ktorému nemožno uplatniť riadny opravný prostriedok, je právoplatné. 
V ustanovení § 30 ods. 10 zákona SNR č. 511/1992 Zb. o správe daní v znení neskorších zmien a doplnkov je stanovená vykonateľnosť rozhodnutia. Rozhodnutie je vykonateľné, ak proti nemu nemožno podať riadne opravné prostriedky, alebo ak ich podanie nemá odkladný účinok a ak uplynula zároveň lehota plnenia.

   V § 46 zákona SNR č. 511/1992 Zb. o správe daní v znení neskorších predpisov je upravená možnosť podania odvolania ako riadny opravný prostriedok. V poučení kontrolovaných rozhodnutí je uvedená možnosť podať odvolanie do 15 dní od jeho doručenia písomne alebo ústne do zápisnice u správcu dane, ktorým je mesto Žilina. Pri vyznačovaní doložky právoplatnosti je dôležité dodržiavať lehoty - §13 zákona  SNR č. 511/1992 Zb. o správe daní v znení neskorších zmien a doplnkov. § 13 ods. 2 zákona SNR č. 511/1992 Zb. o správe daní v znení neskorších zmien a doplnkov stanovuje, do plynutia lehoty sa nezapočítava deň, keď došlo k skutočnosti určujúcej začiatok lehoty. Na základe uvedeného, lehota na podanie odvolania začína plynúť nasledujúci deň od doručenia rozhodnutia a poplatník má 15 dní na podanie odvolania. Dôležité je dodržiavať ustanovenie §13 ods. 4 zákona SNR č. 511/1992 Zb. o správe daní v znení neskorších zmien a doplnkov v ktorom je stanovené, ak koniec lehoty pripadne na sobotu, nedeľu alebo deň pracovného pokoja, posledným dňom lehoty je najbližší nasledujúci pracovný deň. Z uvedeného vyplýva, ak koniec lehoty na podanie odvolania pripadne na sobotu, nedeľu alebo deň pracovného pokoja, poplatník má právo nasledujúci pracovný deň podať odvolanie a ak nepodá opravný prostriedok do konca uvedeného dňa, rozhodnutie nadobúda právoplatnosť nasledujúci deň. Pri kontrole rozhodnutí kontrolná skupina zistila nasledujúce skutočnosti: 

Správca dane vydal platobný výmer č. 1620085711/2009 za rok 2009. Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 13.05.2009 a vykonateľné dňa 02.09.2009. V Žiline dňa 24.01.2011 a podpis vecne príslušného zamestnanca. Rozhodnutie bolo doručené 27.04.2009 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe daní - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe  § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti:
Právoplatnosť rozhodnutia vyznačená s dátumom 13.05.2009 je správna. Od 28.04.2009 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na utorok 12.05.2009. Rozhodnutie nadobudlo právoplatnosť 13.05.2009. 

Správca dane vydal rozhodnutie č. 14620866148/2010 za rok 2010 Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 17.05.2010 a vykonateľné dňa 01.10.2010. Správca dane vyznačil doložku právoplatnosti a vykonateľnosti dňa 24.01.2011.Rozhodnutie bolo doručené 30.04.2010 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani v znení neskorších zmien a doplnkov -  rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe  § 13 zákona SNR č. 511/1992 Zb. v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 17.05.2010 nie je správna. Od 01.05.2010 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na sobotu 15.05.2010. Na základe ustanovenia 13 ods. 4 zákona SNR č. 511/1992 Zb. o správe daní v znení neskorších zmien a doplnkov v ktorom je stanovené, ak koniec lehoty pripadne na sobotu, nedeľu alebo deň pracovného pokoja, posledným dňom lehoty je najbližší nasledujúci pracovný deň. Poplatník mal na základe citovaného ustanovenia právo podať odvolanie do konca pracovného dňa 17.05.2010 a rozhodnutie nadobudlo právoplatnosť až nasledujúci deň -  18.05.2010.  

Správca dane vydal platobný výmer č. 1620086090/2009 za rok 2009. Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 11.05.2009 a vykonateľné dňa 02.09.2009. V Žiline dňa 24.01.2011 a podpis vecne príslušného zamestnanca. Rozhodnutie bolo doručené 25.04.2009 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani v znení neskorších zmien a doplnkov -  rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe  § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 11.05.2009 nie je správna. Od 26.04.2009 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na nedeľu 10.05.2009. Na základe ustanovenia 13 ods. 4 zákona SNR č. 511/1992 Zb. o správe daní v znení neskorších zmien a doplnkov v ktorom je stanovené, ak koniec lehoty pripadne na sobotu, nedeľu alebo deň pracovného pokoja, posledným dňom lehoty je najbližší nasledujúci pracovný deň. Poplatník mal na základe citovaného ustanovenia právo podať odvolanie do konca pracovného dňa 11.05.2009 a rozhodnutie malo nadobudnúť právoplatnosť až nasledujúci deň -  12.05.2009.  Poplatník  uhradil celý poplatok 2.06.2009 pričom lehota  prvej splátky bola do 30.5.2009 ale tento termín vychádzal na sobotu tak koniec lehoty pripadol na 1.6.2009 a vykonateľnosť sa mala vyznačiť 02.06.2009.

Správca dane vydal rozhodnutie č. 1620865795/2010 za rok 2010.  Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 17.05.2010 a vykonateľné dňa 01.10.2010. V Žiline dňa 24.01.2011 a podpis vecne príslušného zamestnanca. Rozhodnutie bolo doručené 29.04.2010 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani v znení neskorších zmien a doplnkov - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 17.05.2010 nie je správna. Od 30.04.2010 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na piatok 14.05.2010. Rozhodnutie malo nadobudnúť právoplatnosť nasledujúci deň po skončení lehoty a to 15.05.2010. Poplatník  uhradil celý poplatok 15.6.2010 pričom lehota  prvej splátky bola do 31.5.2010 a vykonateľnosť sa mala vyznačiť 01.06.2010. 
 
Správca dane vydal platobný výmer č. 1620087085/2009 za rok 2009. Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 11.05.2009 a vykonateľné dňa 02.09.2009. V Žiline dňa 24.01.2011 a podpis vecne príslušného zamestnanca. Rozhodnutie bolo doručené 24.04.2009 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani v znení neskorších zmien a doplnkov - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe  § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 11.05.2009 nie je správna. Od 25.04.2009 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na sobotu 09.05.2009. Na základe ustanovenia 13 ods. 4 zákona SNR č. 511/1992 Zb. o správe daní v znení neskorších zmien a doplnkov v ktorom je stanovené, ak koniec lehoty pripadne na sobotu, nedeľu alebo deň pracovného pokoja, posledným dňom lehoty je najbližší nasledujúci pracovný deň. Poplatník mal na základe citovaného ustanovenia právo podať odvolanie do konca pracovného dňa 11.05.2009 a rozhodnutie malo nadobudnúť právoplatnosť až nasledujúci deň - 12.05.2009.  Poplatník uhradil prvú splátku 14.07.2009 pričom koniec lehoty pripadol na 30.05.2009. Správca dane vyznačil nesprávne vykonateľnosť dňa 02.09.2009, vykonateľnosť sa mala vyznačiť 02.06.2009.

Správca dane vydal rozhodnutie č. 1620865978/2010 za rok 2010 Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 19.05.2010 a vykonateľné dňa 01.10.2010. V Žiline dňa 24.01.2011.Rozhodnutie bolo doručené 03.05.2010 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe daní v znení neskorších zmien a doplnkov - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe  § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 19.05.2010 je správna. Od 04.05.2010 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na utorok  18.05.2010.  Poplatník uhradil prvú splátku 25.06.2010 pričom koniec lehoty pripadol na 31.05.2010. Správca dane vyznačil nesprávne vykonateľnosť dňa 01.10.2010, vykonateľnosť sa mala vyznačiť 01.06.2010.

Správca dane vydal platobný výmer č. 1620086109/2009 za rok 2009. Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 11.05.2009 a vykonateľné dňa 02.09.2009. V Žiline dňa 24.01.2011 a podpis vecne príslušného zamestnanca. Rozhodnutie bolo doručené 24.04.2009 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe daní v znení neskorších zmien a doplnkov - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe  § 13 zákona SNR č. 511/1992 Zb.  o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 11.05.2009 nie je správna. Od 25.04.2009 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na sobotu 09.05.2009. Na základe ustanovenia 13 ods. 4 zákona SNR č. 511/1992 Zb. o správe daní v znení neskorších zmien a doplnkov v ktorom je stanovené, ak koniec lehoty pripadne na sobotu, nedeľu alebo deň pracovného pokoja, posledným dňom lehoty je najbližší nasledujúci pracovný deň. Poplatník mal na základe citovaného ustanovenia právo podať odvolanie do konca pracovného dňa 11.05.2009 a rozhodnutie malo nadobudnúť právoplatnosť až nasledujúci deň - 12.05.2009.  

Správca dane vydal platobný výmer č. 1620086603/2009 za rok 2009. Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 11.05.2009 a vykonateľné dňa 02.09.2009. V Žiline dňa 24.01.2011 a podpis vecne príslušného zamestnanca. Rozhodnutie bolo doručené 24.04.2009 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 11.05.2009 nie je správna. Od 25.04.2009 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na sobotu 09.05.2009. Na základe ustanovenia 13 ods. 4 zákona SNR č. 511/1992 Zb. o správe daní v znení neskorších zmien a doplnkov v ktorom je stanovené, ak koniec lehoty pripadne na sobotu, nedeľu alebo deň pracovného pokoja, posledným dňom lehoty je najbližší nasledujúci pracovný deň. Poplatník mal na základe citovaného ustanovenia právo podať odvolanie do konca pracovného dňa 11.05.2009 a rozhodnutie malo nadobudnúť právoplatnosť až nasledujúci deň - 12.05.2009. Správca dane vyznačil nesprávne vykonateľnosť dňa 02.09.2009, pretože lehota na plnenie končila 31.08.2009. 31.08.2009 bol pracovný deň pondelok a koniec lehoty nepripadal na sobotu, nedeľu alebo štátny sviatok. Vykonateľnosť sa mala vyznačiť s dátumom po uplynutí lehoty na plnenie a to 01.09.2009. Poplatník uhradil poplatok až 25.11.2009 v jednej splátke pričom lehota zaplatenia  prvej splátky bola 30.05.2009. Vykonateľnosť sa mala vyznačiť 02.06.2009.

Správca dane vydal rozhodnutie č. 1620866542/2010 za rok 2010. Správca dane vyznačil doložku právoplatnosti a vykonateľnosti nasledovne:  Rozhodnutie je právoplatné dňa 14.05.2010 a vykonateľné dňa 01.10.2010. V Žiline dňa 24.01.2011.Rozhodnutie bolo doručené 28.04.2010 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani v znení neskorších zmien a doplnkov - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 14.05.2010 je správna. Od 29.04.2010 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na štvrtok 13.05.2010. Poplatník neuhradil poplatok v lehote 1 splátky a tá mala splatnosť 31.05.2010 a preto správca dane mal vyznačiť vykonteľnosť 01.06.2010.  Správca dane mal vyznačiť vykonateľnosť 1.06.2010, pretože neuhradil prvú splátku v lehote stanovenej správcom dane.

Správca dane vydal platobný výmer č. 1620086782/2009 za rok 2009. Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 11.05.2009 a vykonateľné dňa 02.09.2009. V Žiline dňa 24.01.2011 a podpis vecne príslušného zamestnanca. Rozhodnutie bolo doručené 23.04.2009 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani v znení neskorších zmien a doplnkov -  rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe  § 13 zákona SNR  č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 11.05.2009 nie je správna. Od 24.04.2009 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na piatok 08.05.2009.Právoplatnosť sa mala vyznačiť 09.05.2009. 

Správca dane vydal rozhodnutie č.1620866013/2010 za rok 2010. Správca dane vyznačil doložku právoplatnosti a vykonateľnosti nasledovne:  Rozhodnutie je právoplatné dňa 14.05.2010 a vykonateľné dňa 01.10.2010. V Žiline dňa 24.01.2011.Rozhodnutie bolo doručené 28.04.2010 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani v znení neskorších zmien a doplnkov - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 14.05.2010 je správna. Od 29.04.2010 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na štvrtok 13.05.2010. 

Správca dane vydal dodatočné rozhodnutie č.1620866013/2010 za rok 2010 v prípade 
Správca dane vyznačil doložku právoplatnosti a vykonateľnosti nasledovne: Rozhodnutie je právoplatné dňa 16.06.2010 a vykonateľné dňa 02.07.2010. V Žiline dňa 24.01.2011.Dodatočné rozhodnutie bolo doručené 31.05.2010 do vlastných rúk. Doručením do vlastných rúk sa dodržalo ustanovenie § 30 ods. 1 zákona SNR č. 511/1992 Zb. o správe dani v znení neskorších zmien a doplnkov - rozhodnutie je pre adresáta platné, len ak je riadnym spôsobom doručené alebo oznámené, ak tento alebo osobitný predpis neustanovuje inak. Kontrolná skupina na základe § 13 zákona SNR č. 511/1992 Zb. o správe daní v znení neskorších zmien a doplnkov zistila nasledujúce skutočnosti. Právoplatnosť rozhodnutia vyznačená s dátumom 16.06.2010 je správna. Od 01.06.2010 začala plynúť 15 dňová lehota na podanie odvolania voči rozhodnutiu. Koniec lehoty na podanie odvolania pripadol na utorok 15.06.2010.  

   Kontrolou kontrolná skupina zistila nedostatky pri vyznačovaní doložky právoplatnosti a vykonateľnosti rozhodnutia. Niektoré nedostatky majú opakujúci charakter, preto je potrebné vykonať opatrenia na  ich odstránenie, predovšetkým uplatňovanie §13 ods. 4 zákona SNR č. 511/1992 Zb. o správe daní v znení neskorších zmien a doplnkov  tak, aby boli presne stanovené pravidlá a postupy pre stanovenie právoplatnosti a vykonateľnosti rozhodnutí a PV.
 
Vo viacerých prípadoch  nie je vyznačená právoplatnosť a vykonateľnosť, poplatník neuhradil v 15 dňovej lehote poplatok, nie je uvedené sídlo spoločnosti na platobnom výmere. Sídlo spoločnosti  je povinnou súčasťou platobného výmeru, chýbajú rozhodnutia o vyrubení miestneho poplatku v zložke subjektu, chýbajú doručenky na dodatočnom rozhodnutí, nie sú vyznačené doložky právoplatnosti a vykonateľnosti  dodatočných rozhodnutí. 
	
Vo väčšine rozhodnutí chýbala doložka právoplatnosti a vykonateľnosti za kontrolované obdobie. Správkyňa uviedla, že doložky právoplatnosti a vykonateľnosti za rok 2009 nie sú vyznačené z dôvodu rozsiahlej agendy a uprednostnenia spracovania agendy za rok 2010, pričom však uviedla, že v roku 2010 neboli tiež tieto náležitosti vo väčšine rozhodnutí vyriešené. 
Kontrolné zistenie č. 7:
Tým, že správca dane nesprávne vyznačoval, doložku právoplatnosti a vykonateľnosti, pričom evidencia podľa vyššie uvedených nálezov je neúplná porušil ustanovenia § 30 ods. 9 , 10 zák. č. 511/1992 o správe daní a ustanovenie §30 ods. 2 písm. b. zákona NR SR č. 511/1992 Zb. o správe daní a poplatkov.
 
2.2.2.	Odôvodnenie v rozhodnutiach a platobných výmeroch
V odôvodnení niektorých platobných výmerov miestnych poplatkov za komunálne odpady a drobné stavebné odpady za rok 2010  je nesprávne uvedené, že je miestny poplatok vyrubený pre právnickú osobu, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie, ktorá využíva množstvový zber a VZN č. 25/2009 o odpadoch. Na základe článku 2 ods. 1 písmena c) VZN č. 26/2009 o miestnom poplatku za komunálne odpady a drobné stavebné odpady na území Mesta Žilina malo byť správne uvedené odôvodnenie - podnikateľ, ktorý je oprávnený užívať alebo užíva nehnuteľnosť nachádzajúcu sa na území mesta na účel podnikania. Tu je potrebné uviesť, že správca dane nepresne uviedol skutočnosti, ktoré boli podkladom pre vydanie rozhodnutia, ako úvahy ovplyvnili vyhodnotenie dôkazov a použitie právnych predpisov, na základe ktorých sa rozhodlo tak, ako je to uvedené v rozhodnutí, čo definuje § 30 ods. 3 zák. č. 511/1992 Zb.  
Kontrolné zistenie č. 8: 
Tým, že správca dane nepresne uviedol v odôvodnení skutočnosti, ktoré boli podkladom rozhodnutia a aké úvahy ovplyvnili jeho hodnotenie dôkazov kontrolná skupina vyhodnocuje, že nebolo dostatočne a presne naplnené ustanovenie § 30 ods. 3 zák. SNR č. 511/1992 Zb.  

2.2.1.	Doručovanie platobných výmerov:
Správca dane doručuje úradné písomnosti spravidla poštou. Tieto písomnosti však môže doručiť aj prostredníctvom svojich zamestnancov. Mesto Žilina vydalo Smernicu č. 1/2010 prednostu MsÚ o podmienkach doručovania doručovacej služby Mestského úradu v Žiline. Na základe predložených dokladov je potrebné vyhodnotiť, že správca dane a poplatku za komunálny odpad a drobný stavebný odpad rozhodnutia doručuje dvoma spôsobmi:
1)	Pre fyzické osoby platobné výmery za miestny poplatok za komunálny odpad drobný stavebný odpad doručuje prostredníctvom svojich doručovateľov 
2)	Pre právnické osoby a FO podnikateľov rozhodnutia doručuje prostredníctvom Slovenskej pošty
Na základe vykonanej kontroly je potrebné uviesť, že nedoručené platobné výmery  boli následne doručované v súlade s ustanovenie. § 17 ods. 3 zák. č. 511/1992 Zb. o správe daní a poplatkov ako aj Smernice č. 1/2010.  Kontrolou náhodne vybraných adresátov v súvislosti s doručovaním poplatku za komunálny odpad a drobný stavebný odpad kontrolná skupina vyhodnotila, že   dôvodom vrátenia bolo, že poplatník si zásielku nevyzdvihol v zákonom stanovenej lehote.  Náhodne vybranými doručeniami rozhodnutí kontrola vyhodnocuje, že v tejto oblasti správca dane postupoval v súlade s platnou legislatívou. 
Príloha č. 2: dokumenty, ktoré mali vplyv na proces vyhodnotenia kontrolných zistení  

3.	Príjmová časť rozpočtu miestneho poplatku za komunálne odpady a drobné stavebné odpady

V súvislosti s príjmovou časťou rozpočtu poplatkov za komunálny odpad a drobný stavebný odpad je kontrolná skupina vyhodnotila nasledovný stav: 

3.1.	 Kontrolované obdobie rok 2009 – príjmová časť rozpočtu za miestny poplatok za komunálne odpady a drobné stavebné odpady:
 MsZ v Žiline schválilo Programový rozpočet mesta Žilina na rok 2009 dňa 8.12.2008 uznesením č. 208/2008 v celkovej výške príjmov aj výdavkov  na úrovni 47 765 816,-  €.
V programovom rozpočte bola stanovená v príjmovej časti rozpočtu predpokladaná výška miestnych daní nasledovne:
Ekonomická klasifikácia rozpočtovej klasifikácie mesta Žilina
130 Dane za tovary a služby
•	133 Dane za špecifické služby / miestne dane/  83 720 tis. SK/ 2 788 994,-  €
•	133013 Poplatok za komunálne odpady / 69 000 tis. SK / 2 290 380,-  € 
Na poplatok za komunálne odpady a drobné stavebné odpady bola stanovená predpokladaná výška úhrad na základe sadzieb v zmysle platného VZN č. 17/2008 a zohľadňovala skutočnosť roku 2008.
Programový rozpočet na rok 2009 bol upravený rozpočtovými opatreniami v nasledovnej štruktúre prijatými uzneseniami MsZ v Žiline:
•	Rozpočtovým opatrením č.1/2009 – uznesenie MsZ v Žiline č. 50/2009 zo dňa 27.4.2009 – bola schválená úprava rozpočtu, ktorý predstavoval v príjmovej aj výdavkovej časti    55 303 035,- €.
•	Rozpočtovým opatrením č. 2/2009 zo dňa 22.6.2009 došlo k zmenám v rozpočte, rozpočet po 2. úprave zostal vyrovnaný v príjmovej aj výdavkovej časti vo výške           55 304 127,-  €.
•	Rozpočtovým opatrením č. 3/2009 – uznesenie MsZ v Žiline č. 107/2009 zo dňa 24.8.2009 došlo k zmenám v rozpočte, rozpočet zostal vyrovnaný v príjmovej aj výdavkovej časti vo výške   57 304 559,-  €.
•	Rozpočtovým opatrením č. 4/2009 – uznesenie MsZ v Žiline č. 133/2009 zo dňa 14.12.2009 došlo k zmenám v rozpočte, rozpočet zostal vyrovnaný v príjmovej aj výdavkovej časti vo výške   57 304 559,-  €.
•	Rozpočtovým opatrením č. 5/2009 zo dňa 30.12.2009 došlo k zmenám v rozpočte, pričom konečný rozpočet po 5. úprave zostal vyrovnaný v príjmovej aj výdavkovej časti vo výške 57 799 896,-  €.

Je potrebné uviesť, že rozpočtové opatrenia sa nedotýkali úpravy  príjmovej časti rozpočtu za poplatok za komunálne odpady a drobné stavebné odpady na položke 133 013. 
Opatrenie MF SR z 8. Decembra 2004 č. MF/10175/2004-42,  stanovuje druhovú klasifikáciu, organizačnú klasifikáciu  a ekonomickú klasifikáciu rozpočtovej klasifikácie v znení opatrenia z 28. marca 2006, podľa ktorej  poplatok za KO a DSO zaraďuje  pod položkou 133 013. 
Príjem poplatku za komunálny odpad a drobný stavebný odpad sa skladá z troch častí:
•	Vlastný príjem z poplatku za komunálny odpad a drobný stavebný odpad od fyzických osôb, fyzických osôb podnikateľ a právnických osôb na základe vyrubených platobných výmerov, dodatočných platobných výmerov
•	Úhrada miestnych poplatkov za komunálne odpady a drobné stavebné odpady od bytových družstiev a správcov bytov
•	Úhrada miestneho  poplatku za uloženie odpadu v súlade s ustanoveniami zákona č. 17/2004 Z.z. o poplatkoch za uloženie odpadu

Predpis miestneho poplatku za komunálne odpady a drobné stavebné odpady bol stanovený  v  zborníku vlastného hospodárenia  na účte  318 pohľadávky z nedaňových príjmov obcí za obdobie 01.01.2009 – 31.12.2009 vo výške 3 129 313,70 €. Úhrada  miestneho poplatku za komunálne odpady a drobné stavebné odpady boli k 31.12.2009 vo výške 2 751 741,56 € na základe Zborníka vlastného hospodárenia účtu 318 2 16 pohľadávky z nedaňových príjmov obcí. 

Na základe správy o plnení rozpočtu mesta za IV. štvrťrok 2009 Odboru správy miestnych daní MsÚ, referát miestneho poplatku za komunálny odpad bolo plnenie rozpočtu na 120,28 % čo predstavovalo 2 766 249,86 € za miestny poplatok za komunálny odpad a drobný stavebný odpad. Schválený rozpočet za rok 2009 pre miestny poplatok za komunálne odpady a drobné stavebné odpady bol stanovený vo výške 2 290 380,-  €. Záverečný účet mesta Žilina za rok 2009 uvádza plnenie od fyzických osôb (obyvateľov) a právnických a fyzických osôb (podnikateľov), na základe vyrubených platobných výmerov a dodatočných platobných výmerov za miestny poplatok za komunálne odpady a drobné stavebné odpady za rok 2009 vo výške 3 256 834,08 € na základe ISS. 
Výška poplatku za komunálny odpad a drobný stavebný odpad uvedená v záverečnom účte v v celkovom objeme 3 256 834,08 predstavuje:  
o	 úhrady poplatkov  vyrubených na základe platobného výmeru alebo rozhodnutia od poplatníkov vo výške 2 776 249, 86 €, 
o	príjem za  uloženie odpadu 479 383,69 € od spoločnosti T + T, a.s., 
o	za komunálne odpady a drobné stavebné odpady od spoločnosti Bytterm, a.s., II účtovný okruh 11 200,53 €.  
Porovnaním konečného stavu Zborníka vlastného hospodárenia účtu 318 2 16 pohľadávky z nedaňových príjmov obcí z miestneho poplatku za KO a DSO a stavu a príjmovej časti rozpočtu odboru správy miestnych daní, referát miestneho poplatku za komunálny odpad ktorý tvoril podklad pre vyhodnotenie príjmovej časti v záverečnom účte bol zistený rozdiel-14508,30 €. 
Účtovný stav (US) prijatých platieb k 31.12.2009 na základe Zborníka vlastného hospodárenia - 318 2 16	2 51 741,56  €   	
Príjmy rozpočtu (R) - ekonomická klasifikácia 133 013  	2 766 249,86 € 	
Rozdiel  US/R	-14 508,30.-€	
Na základe  týchto zistení kontrolná skupina vyžiadala stanovisko od správcu dane k zisteným skutočnostiam, kde správca dane uviedol nasledujúce stanovisko:
Vzniknutý rozdiel v celkovej výške -14 508,30 € je zložený z dvoch časti:
1.	Zo sumy 14 459,02 €, kde sa jedná o preúčtovanie na „bežnú“ nedaňovú pohľadávku bez väzby na rozpočet. Tu je potrebné však dať do pozornosti stav, že táto čiastka podľa  preukázaných dokladov naozaj nemala vplyv na celkový objem príjmovej časti rozpočtu poplatku za komunálny odpad, avšak došlo k nesprávnemu zaradeniu predmetnej čiastky medzi nákladovými strediskami 212 a 215.  V tomto prípade táto čiastka mala byť evidovaná na nákladovom stredisku 215 odboru dopravy a komunálnych služieb.
2.	Zo sumy 49,28 €, ktorá predstavuje príjem z poplatku za psa. Podľa stanoviska pracovníčky odboru ekonomického je možné uviesť, že bola opravená predmetná suma z účtu č. 319 na účet č. 318 – kom. odpad, ale nebolo opravené čerpanie rozpočtu. Predmetná čiastka ostala na rozpočtovej položke 133 001.    
Vyhodnotenie:
V súvislosti s danými skutočnosťami je potrebné dať do pozornosti správcovi poplatku za komunálny odpad a drobný stavebný odpad aby, dôkladnejšie vykonával kontrolnú činnosť príjmovej časti rozpočtu za jednotlivé položky funkčnej a ekonomickej klasifikácie v tomto prípade – miestneho poplatku za komunálne odpady a drobné stavebné odpady. Kontrolou účtovných dokladov je preukázané, že príjmová časť rozpočtu rozpočtovej klasifikácie ekonomickej klasifikácie miestneho poplatku za komunálne odpady a drobné stavebné odpady  v súvislosti so zisteným stavom mal byť nižší o čiastku 49,28 €, pričom položka ekonom. klasifikácia rozpočtovej klasifikácie dane za psa 133 001 mala byť vyššia o 49,28 €.  Pričom však je potrebné uviesť, že tento stav nemá zásadný vplyv na celkovú výšku príjmovej časti rozpočtu mesta  za rok 2009, avšak na správnosť zaradenia podľa rozpočtovej, funkčnej a ekonomickej klasifikácie v prepojení na rozpočet. 
Kontrolné zistenie č. 9:
Tým,  že správca dane si neskontroloval prípadne nedbalo pristupoval ku kontrole príjmovej časti rozpočtu nasúhlasením položiek podľa rozpočtovej, funkčnej a ek. klasifikácie 133 013 a 133 001 k 31. decembru kalendárneho roka a nevypracoval správu, v ktorej zdôvodní prípadné rozdiely medzi predpisom a úhradou, nepostupoval v súlade s Článkom  4 ods. 2 Smernice č. 8/2008 prednostu MsÚ v Žiline o kontrole úhrad vyrubenej miestnej dane, resp. poplatku za komunálny odpad a drobný stavebný odpad.   

Kontrolná skupina preverením predložených dokladov dospela k záveru,  že porovnaním  Zoznamu účtovných dokladov nákladového strediska 212 ekonomického odboru ekonomickej klasifikácie rozpočtovej klasifikácie 133 013 za miestny poplatok  za komunálny odpad a drobný stavebný odpad, kde je vykázané plnenie  v celkovom objeme 2 766 260,82 € so Správou o plnení rozpočtu nákladového strediska  212 ekonomického odboru, v ktorej sa uvádza plnenie príjmovej časti rozpočtu štvrtého štvrťroka t.j. od 1.1.2009 – 30.12.2009 úhrady od FO a podnikateľov na základe vyrubených platobných výmerov a dodatočných platobných výmerov za miestny poplatok za KO a DSO za rok 2009 činili vo výške 2 766 249,86 €. Porovnaním týchto dokladov kontrolná skupina zistila rozdiel 10,96 €. Na základe konzultácie o tejto skutočnosti s vedúcim ekonomického odboru kontrolná skupina v čase kontroly uvádza, že  vedúci kontrolovaného subjektu požiadal dodávateľskú firmu softvéru CORA GEO o preverenie tejto skutočnosti. Až do dňa ukončenia kontroly kontrolnej skupine nebol oznámený výsledok preverenia tejto skutočnosti. 
Kontrolné zistenie  č. 10:    
Tým, že došlo k vykázaniu odlišných sumarizačných údajov za jednu položku rozpočtovej, funkčnej a ekonomickej klasifikácie je možné vyhodnotiť, že zodpovední pracovníci nekonali v súlade s Článkom 14 ods. 5 Zásad pre obeh účtovných dokladov platných od 1.8.2008, čím sa dopustili jeho porušenia s následkom odlišne vykázaných údajov. Vykázaný rozdiel vzhľadom na mieru jeho významnosti zásadným spôsobom neskresľuje celkový výsledok. 

Na základe vykonanej kontroly je potrebné konštatovať, že príjem z poplatku za uloženie odpadu v celkovej výške 29 682,15 €, ktorý Mestu Žilina odviedla spoločnosť T+T a.s. Žilina v súlade s § 4 ods. 3) zák. č. 17/2004 Z.z.   bol v záverečnom účte pre obdobie roka 2009 evidovaný v položke Administratívne  poplatky  a iné poplatky a platby. V tomto prípade sa jedná o finančné prostriedky za uloženie odpadu, evidovaného v ek. klasifikácii rozpočtovej klasifikácie 223001 – predaj výrobkov a služieb. Tento príjem na základe opatrenia MF a metodického pokynu má byť evidovaný pod ekonomickou klasifikáciou rozpočtovej klasifikácie  133 013 – za komunálne odpady a drobné stavebné odpady. Na základe konzultácie s pracovníkmi odboru ekonomického je možné vyhodnotiť, že tento stav bol spôsobený zlyhaním ľudského faktora zo strany pracovníka.    
Kontrolné zistenie č. 11:
Tým, že pracovník ekonomického odboru príjem z poplatku za uloženie odpadu v celkovej výške 29 682,15 € viedol na položke Administratívne poplatky a iné poplatky a platby – ekonomickej klasifikácie rozpočtovej klasifikácie  223001 – predaj výrobkov a služieb,  nesprávne postupoval pri zaradení rozpočtovej položky ekonomickej klasifikácie rozpočtovej klasifikácie  pre obdobie roka 2009 nakoľko na základe opatrenia MF SR z 8. Decembra 2004 č. MF/010175/2004-42 prílohy opatrenia Časť tretia predmetná čiastka mala byť vedená pod položkou 133  – dane za špecifické služby – rozpočtová položka 133 013 došlo k porušeniu predmetného opatrenia MF SR. Vykázaný rozdiel vzhľadom na mieru jeho významnosti zásadným spôsobom neskresľuje celkový výsledok. 

3.2.	 Kontrolované obdobie rok 2010 – príjmová časť rozpočtu za miestny poplatok za komunálne odpady a drobné stavebné odpady:
Programový rozpočet Mesta Žilina na rok 2010 schválilo Mestské zastupiteľstvo (ďalej MZ) v Žiline dňa 19.04.2010 uznesením č. 34/2010. Rozpočet bol zostavený ako prebytkový, pričom celkové príjmy boli v objeme 49 994 190,-  € a celkové výdavky boli v objeme 49 802 385,-  €. Prebytok predstavoval 191 805,-  €  

V programovom rozpočte za rok 2010 bola stanovená v príjmovej časti rozpočtu predpokladaná výška miestnych daní nasledovne:
Ekonomická klasifikácia rozpočtovej klasifikácie mesta Žilina:
130 Dane za tovary a služby
•	133 Dane za špecifické služby - miestne dane  /3 665 000,- €/
•	133013 Poplatok za komunálne odpady /3 240 000,- €/
Plánovaná suma úhrad poplatku za komunálne odpady a drobné stavebné odpady bola stanovená vo výške 3 240 000,-  € na základe sadzieb v zmysle platného VZN Mesta Žilina č. 26/2009 o miestnom poplatku za komunálne odpady a drobné stavebné odpady  účinného od 01.01.2010 a zohľadňovala skutočnosť v roku 2009. Plánovaný príjem miestneho poplatku za komunálne odpady a drobné stavebné odpady sa skladal  z dvoch častí:
•	príjem od poplatníkov z poplatkov za KO a DSO na základe vyrubených platobných výmerov a rozhodnutí v objeme 3 000 000 €,  
•	za  uloženie odpadu od spoločnosti T + T, a.s. v objeme 240 000 €,  
Programový rozpočet na rok 2010 bol upravený rozpočtovými opatreniami prijatými uzneseniami MsZ v Žiline:
•	Rozpočtovým opatrením č. 1/2010 došlo k zmenám v rozpočte, ktoré boli  schválené MsZ v Žiline dňa 16.07.2010 uznesením č. 78/2010 a predstavovali vyrovnaný rozpočet v príjmovej aj výdavkovej časti vo výške 50 819 290,-  €.
•	Rozpočtovým opatrením č. 2/2010 zo dňa 15.12.2010 došlo k zmenám v rozpočte, pričom konečný upravený rozpočet po 2. zmene zostal vyrovnaný v príjmovej aj výdavkovej časti vo výške  56 310 607,-  €.
Rozpočtové  opatrenia nemali vplyv na  zmenu príjmovej časti rozpočtu na položke -  poplatok za komunálne odpady a drobné stavebné odpady.
Predpis za miestny poplatok za komunálne odpady a drobné stavebné odpady za obdobie 01.01.2010 – 31.12.2010 bol stanovený vo výške 3 125 691, 93 € na základe Zborníka vlastného hospodárenia účtu  318 - pohľadávky z nedaňových príjmov obcí. Úhrada poplatku za komunálne odpady a drobné stavebné odpady bola k 31.12.2010 vo výške 2 813 950,35 € na základe Zborníka vlastného hospodárenia účtu 318 - pohľadávky z nedaňových príjmov obcí. 
Vo vyhodnotení záverečného účtu  o plnení rozpočtu Mesta Žilina k 31.12.2010   bolo uvedené plnenie rozpočtu vo výške 2 817 996,28 €, t.j.  93,93 % schváleného rozpočtu mesta za poplatok za komunálne odpady a drobné stavebné odpady. 

Účtovný stav prijatých platieb k 31.12.2010 na základe Zborníka vlastného hospodárenia - 318 2 16	2 813 950,35  € 	
Príjmy rozpočtu- ekonomická klasifikácia 133 013	2 817 996,28  € 	
Rozdiel  US/R	 - 4 045,93.-€	
	
Porovnaním konečného stavu prijatých platieb v Zborníku vlastného hospodárenia účtu č. 318 2 16 pohľadávky z nedaňových príjmov obcí a záverečného účtu vo vzťahu príjmovej časti poplatku za KO a DSO kontrola eviduje  rozdiel vo výške  -4 045,9 €.
V súvislosti so zisteným stavom kontrolná skupina vyžiadala stanovisko správcu dane k zisteným skutočnostiam. Správca dane uviedol nasledujúce: 
Pre rok 2010 uvedený rozdiel predstavujú  predovšetkým tzv. vrátky, teda sa jedná o vrátenie preplatkov z miestneho poplatku za komunálne odpady z roku 2009 v roku 2010 uvedených na položke rozpočtovej klasifikácii 637 018. ( viď tabuľka). 

Čislo dokladu 	Účtovníctvo	Rozpočet	Kontrola	
10150007	-837,65	617,25	-1454,90	
10150021	101,49	111,75	-10,26	
10150033	17,47	33,97	-16,50	
10150045	0,00	21,90	-21,90	
10150047	-1028,65	236,07	-1264,72	
10150068	296,36	340,16	-43,80	
10150073	-17,82	0,00	-17,82	
101500132	7086,28	7206,04	-119,76	
10150138	5465,20	5487,10	-21,90	
10150147	4505,82	5169,34	-663,52	
10150153	1942,11	2046,78	-104,67	
10150188	5458,02	5560,20	-102,18	
10150217	192,06	353,85	-161,79	
10470006	-18,28	0,00	-18,28	
10470016	-21,90	0,00	-21,90	
10470026	-43,17	0,00	-43,70	
10470048	-33,24	0,00	-33,24	
10470069	-10,62	0,00	-10,62	
10470124	-10,95	0,00	-10,95	
10470168	-48,07	-21,90	-26,17	
10470172	-44,23	44,23	-88,46	
10470201	-98,58	0,00	-98,58	
32120035	250,73	0,00	250,73	

Kontrolné zistenie č. 12:
Tým, že správca  dane pravidelne nekontroloval a nenasúhlasoval stavy príjmovej časti za položku – poplatok  za komunálny odpad a drobný stavebný odpad s pracoviskom ekonomického odboru, je možné vyhodnotiť, že zodpovední pracovníci nekonali v súlade s Článkom 11 ods. 4   Smernice č. 2/2010 a článkom  4 Kontrola úhrady dane resp. poplatku ods. 1,2 Smernice č. 8/2008.
Kontrolná skupina preverením predložených dokladov dospela k záveru,  že porovnaním  Zoznamu účtovných dokladov nákladového strediska 212 ekonomického odboru ekonomickej klasifikácie rozpočtovej klasifikácie 133013 za miestny poplatok  za komunálny odpad a drobný stavebný odpad, kde je vykázané plnenie  v celkovom objeme 2 818102,92 € so Správou o plnení rozpočtu nákladového strediska  212 ekonomického odboru, v ktorej sa uvádza plnenie príjmovej časti rozpočtu štvrtého štvrťroka k 31.12.2010 úhrady od FO a podnikateľov na základe vyrubených platobných výmerov a dodatočných platobných výmerov za miestny poplatok za KO a DSO za rok 2009 činili vo výške 2 817996,28 €. Porovnaním týchto dokladov kontrolná skupina zistila rozdiel 106,64 €. Na základe konzultácie o tejto skutočnosti s vedúcim ekonomického odboru kontrolná skupina v čase kontroly uvádza, že  vedúci kontrolovaného subjektu nevedel tento stav vysvetliť a požiadal dodávateľskú firmu softvéru CORA GEO o preverenie tejto skutočnosti. Až do dňa ukončenia kontroly kontrolnej skupine nebol oznámený výsledok preverenia tejto skutočnosti. 
Kontrolné zistenie  č. 13:    
Tým, že správca dane neporovnával zostavy o plnení rozpočtu príjmov v programe ISS s plnením rozpočtu miestneho poplatku za KO a DSO odboru ekonomického, kde by sa mali prípadné nezrovnalosti preveriť a odstrániť, správkyňa poplatku za KO a DSO nekonala v súlade s Článkom 12 ods. 5 Smernice č. 2/2010 primátora Mesta Žilina o obehu účtovných dokladov mesta Žilina.

Pri hodnotení príjmovej časti rozpočtu kontrolná skupina uvádza na základe úrovne poznania stavu Kontrolné zistenie č. 14:
Tým, že boli uvedené rôzne nezrovnalosti pri nasúhlasovaní plnenia rozpočtu a správneho vedenia a triedenia príjmov za kontrolovanú položku, nebolo v plnom rozsahu dodržané ustanovenie § 4 ods. 4 zákona NR SR  č. 523/2004 Z.z. o  rozpočtových pravidlách verejnej správy a o zmene a doplnení niektorých zákonov a Opatrenie MF SR z 8. Decembra 2004 č. MF/10175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie ako za rok 2009 tak aj za rok 2010. 
Vykázané rozdiely vzhľadom na mieru jeho významnosti zásadným spôsobom neskresľuje celkový výsledok. 

4.	Stav nedoplatkov, výzvy, sankcie za neuhradenie miestneho poplatku za komunálny odpad a drobný stavebný odpad

Na základe predložených dokladov v súvislosti so stavom úhrad vyrubeného miestneho poplatku za komunálny odpad a drobný stavebný odpady  je potrebné uviesť, že bola vypracovaná Smernica č. 8/2008 prednostu MÚ o kontrole úhrad vyrubenej miestnej dane resp. miestneho poplatku za komunálne odpady a drobné stavebné odpady. 
Účelom tejto smernice bolo upraviť kontrolu úhrad vyrubenej miestnej dane, resp. uloženého miestneho poplatku za komunálne odpady a drobné stavebné odpady.  Vyrubená daň resp.  poplatok tvorí základ pre účtovný predpis  dane resp. poplatku na príslušné zdaňovacie obdobie.    
Správca pohľadávky je povinný podľa Článku 4 Kontrola úhrady dane resp. poplatku sledovať lehotu splatnosti (termín očakávanej úhrady ) dane resp. poplatku. Ak v lehote splatnosti nedôjde k spárovaniu predpisu s úhradou, je povinný v module Rozpočet skontrolovať úhrady zúčtované na rozpočtovej položke Doplnkové príjmy a pokúsiť sa identifikovať chýbajúcu platbu. Ak sa ani po tomto kroku nespáruje predpis s úhradou, správca pohľadávky postupuje v súlade so Smernicou č. 1 prednostu Mestského úradu v Žiline o vymáhaní pohľadávok mesta Žilina. Smernica č. 1/2009 upravuje postupy pri vymáhaní pohľadávok Mesta Žilina voči dlžníkom vzniknutých zo zákona alebo zmluvného záväzkového vzťahu alebo iného právne relevantného dôvodu. 
   Správca pohľadávky je povinný kontrolovať lehotu splatnosti evidovanej pohľadávky. Daňovému subjektu alebo poplatníkovi voči ktorému sa zistia pohľadávky podľa údajov príslušnej evidencie k 31.12. príslušného kalendárneho roka, zašle správca pohľadávky v zmysle ustanovenia § 58a) zákona č. 511/1992 Zb. o správe daní a poplatkov výzvu na zaplatenie všetkých vzniknutých pohľadávok (poplatkov), ktoré sú voči nemu Mestom Žilina evidované. V predmetnej výzve sa uvedie právny titul pohľadávky, jej výška aj s prípadnými sankciami, lehota splatnosti (dlžníkovi  sa poskytne náhradná lehota na plnenie ) a upozornenie dlžníka na následky nezaplatenia pohľadávky s možnosťou túto vymáhať .   Správca poplatku za komunálny odpad a drobný stavebný odpad vypracuje výkaz daňových nedoplatkov v troch vyhotoveniach. V dvoch vyhotoveniach výkazu daňových nedoplatkov predloží správca pohľadávky na odbor právny a majetkový. Ten následne zabezpečí príslušné právne kroky na vymáhanie daňovej pohľadávky (exekúcia, dobrovoľná dražba,...).   
     Na základe zoznamu osôb a sumáru pohybov je potrebné uviesť, že stav nedoplatkov miestneho poplatku za KO a DSO je nasledovný:  
•	Stav nedoplatkov k 31.12.2009 je vo výške 377 572. 14 €
•	Stav nedoplatkov k 31.12.2010 je vo výške 689 313,72 €.   

Správca dane za rok 2009 nezaslal výzvy na zaplatenie daňových pohľadávok v zmysle ustanovenia §58 a zákona SNR č. 511/1992 Zb. o správe daní    fyzickým osobám – občanom, výzvy boli zaslané iba PO a FO podnikajúcim a nevyhotovil výkazy nedoplatkov v zmysle  Smernice č.1/2009 prednostu Mestského úradu v Žiline o vymáhaní pohľadávok.   
V roku 2010 správca  dane neposlal výzvy na zaplatenie daňových pohľadávok v zmysle ustanovenia §58 a zákona SNR č. 511/1992 Zb. o správe daní    právnickým osobám, fyzickým osobám – podnikateľom  a  ani fyzickým osobám občanom  a nepostupoval  v súlade so  Smernicou  č. 1/2009 prednostu Mestského úradu v Žiline o vymáhaní pohľadávok mesta Žilina. 

K 31.12.2010 stúpol nedoplatok za miestny poplatok za komunálne odpady a drobné stavebné odpady na 689 313, 72 €, čo je takmer dvojnásobok pohľadávky evidovanej k 31. 12. 2009.  K zisteným skutočnostiam správca dane kontrolnej skupine predložil písomné stanovisko, ktoré je súčasťou prílohy č. 4 predmetnej správy. 

Kontrolné zistenie č. 15:
Tým, že správca dane za rok 2009 a 2010  nezaslal výzvy  na zaplatenie daňovej pohľadávky  nepostupoval  v súlade s ustanovením § 58 a zákona SNR č. 511/1992 Zb. o správe daní a poplatkov a o zmenách v sústave územných finančných orgánov, čím sa dopustil jeho porušovaniu  a tým, že nevyhotovil výkazy nedoplatkov za uvedené obdobie,  bolo porušené ustanovenie  Smernice č.1/2009 prednostu Mestského úradu v Žiline o vymáhaní pohľadávok a konkrétne o postupe vymáhania daňových pohľadávok.
 
Správca dane na základe vyjadrenia správcu dane a aj po preverením skutočností nevyruboval sankčný úrok v prípade oneskoreného uhradenia miestneho poplatku za komunálne odpady a drobné stavebné odpady. Správca dane nepostupoval v súlade s ustanovením § 35b ods. 7 zákona č. 511/1992 Zb. o správe daní a poplatkov v znení neskorších zmien a doplnkov. Sankčný úrok vyrubí správca dane daňovému subjektu, ak daň alebo splátku dane nezaplatí v lehote alebo vo výške podľa osobitného zákona, alebo vo výške určenej správcom dane v rozhodnutí.
Kontrolné zistenie č. 16: 
Tým, že správca dane nevyruboval sankčný úrok za oneskorené platby za obdobie rokov 2009 a 2010 porušil ustanovenie § 35b ods. f) zákona č. 511/1992 Zb. o správe daní a poplatkov v znení neskorších zmien a doplnkov. 

Správca dane svojim konaním uvedeným vyššie nepostupoval v súlade s § 7 zákona o majetku obcí č. 138/1991 Zb. v znení neskorších zmien a doplnkov, podľa ktorého orgány obce a organizácie sú povinné hospodáriť s majetkom obce v prospech rozvoja obce a jej občanov a ochrany a tvorby životného prostredia. Orgány obce a organizácie sú povinné majetok obce zveľaďovať, chrániť a zhodnocovať. 
 Problematiku nakladania s majetkom  mesta Žilina riešia  - Zásady hospodárenia s majetkom mesta Žilina. V článku 10 Zásad hospodárenia s majetkom mesta Žilina je upravené nakladanie s pohľadávkami a majetkovými právami mesta. Správca dane porušil ustanovenie článku 10 Zásad hospodárenia s majetkom mesta Žilina a to tým, že mesto a organizácie, ktorých zriaďovateľom je mesto, sú povinné pri nakladaní s pohľadávkami a majetkovými právami mesta tieto včas uplatňovať a vymáhať. 
Kontrolné zistenie č. 17: 
Tým, že správca dane nevymáhal nedoplatky na miestnom poplatku za KO a DSO za roky 2009  a 2010 nekonal plne v súlade s ustanovením § 7 zákona o majetku obcí č. 138/1991 Zb. v znení neskorších zmien a doplnkov a článkom  10 Zásad hospodárenia s majetkom mesta Žilina, ktorý  upravuje  nakladanie s pohľadávkami a majetkovými právami mesta.

V § 69 zákona SNR  č. 511/1992 Zb. o správe daní v znení neskorších zmien a doplnkov je upravené premlčanie práva vybrať a vymáhať daňový nedoplatok, pričom mesto Žilina v rámci týchto lehôt má dostatočný časový priestor pre riešenie svojich daňových pohľadávok a tieto si aj vymôcť, avšak je potrebné konať, aby mestu nevznikla škoda.  

5.	Stav preplatkov, úhrady preplatkov
 V súlade s ustanovením § 82 ods. 2 zákona č. 582/2004 Z.z. o miestnych daniach a miestnom poplatku za KO a DSO ak v priebehu roka určeného obdobia zanikne poplatková povinnosť poplatníka, ktorému bol poplatok vyrubený platobným výmerom je obec povinná vrátiť pomernú časť poplatku rozhodnutím do 30 dní odo dňa doručenia dodatočného platobného výmeru laebo odo dňa zistenia tejto skutočnosti, najneskôr však do 60 dní od skončenia obcou určeného obdobia, za ktoré bol poplatok uhradený. Na základe predložených dokladov v tejto oblasti bol náhodným výberom niektorých spisov zistený nasledovný stav:

Správca dane vydal poplatníkovi rozhodnutie č. 1620866148/2010 za vývoz KO a DSO za obdobie roka 2010 v celkovej výške 104,67 € za obdobie roka 2010. Kontrolou úhrad kontrolná skupina zistila, že poplatník uhradil miestny poplatok za vývoz KO a DSO za obdobie roka 2010 dňa 3.5.2010 v celkovej výške 110,- €, čím mu vznikol rozdiel preplatku v celkovej výške 5,33€. Na základe vykonanej kontroly je potrebné uviesť, že správca dane a poplatku za KO a DSO  preplatok poplatníkovi nevrátil, čim došlo k porušeniu §82 ods. 3 zákon NR SR 582/2004 Z.z. a článku 4 Smernice č.8/2008.   
Kontrolné zistenia č. 18:
Tým, že správca dane nevrátil preplatok v roku 2010 subjektu  porušil ustanovenie §82 ods. 3 zákon NR SR 582/2004 Z. z., následne nekonal v súlade s článkom 4 Smernice č.8/2008.   

Poplatník spoločnosť oznámil správcovi dani a poplatku za KO a DSO, že mu končí poplatková povinnosť dňom 31.10.2009. Predmetné oznámenie v centrálnej evidencii správcu poplatku bolo zaevidované dňa 12.11.2009.  Správca dane   vystavil dodatočný platobný výmer č. 1620087060/2009 zo dňa 31.12.2009 spoločnosti, kde správca dane   mal poplatníkovi vrátiť preplatok vo  výške 12,08 €. Na základe preverenia podkladov, ktoré kontrolná skupina mala k dispozícii je potrebné vyhodnotiť, že správca dane a poplatku za KO a DSO dodatočný platobný výmer nevystavil v zákonom stanovenej lehote, čím došlo k porušeniu § 30a zákona č. 511/1992 Zb. Kontrolou úhrady vrátky kontrolná skupina vyhodnotila, že táto bola vrátená v celkovej výške 12,08 € dňa 12.04.2011, čím nebolo dodržané ustanovenie § 82 ods. 2 zákona NR SR č. 582/2004 Z. z..        
Kontrolné zistenie č. 19:
Tým, že správca dane evidovaný preplatok poplatníkovi neuhradil v lehote do 30 dní došlo k porušeniu § 82 ods.2 zákona NR SR   č . 582/2004 Z. z a  §30a)  ods. 1 zákona SNR č. 511/1992 Zb. o správe daní a poplatkov v znení neskorších zmien a doplnkov.

Spoločnosť oznámila správcovi dane, že končí svoju poplatkovú povinnosť dňom 30.11.2010.  Predmetné ohlásenie správca dane zaevidoval v centrálnej evidencii dňa 25.11.2010. na základe týchto skutočností správca dane  vydal dodatočný platobný výmer  dňa 3.2.2011, kde poplatníkovi mal vrátiť preplatok v celkovej výške 51,04€. Kontrolná skupina vyhodnotila, že správca dane:
•	nevystavil dodatočné rozhodnutie v zákonom  stanovenej lehote, čím došlo k porušeniu ust. § 30a) ods. 1 zák. č. 511/1992 Zb.
•	 nepreukázal v spisovej zložke doručenie predmetného dodatočného rozhodnutia, pričom v spisovej zložke poplatníka nebolo doložené ani pôvodné rozhodnutie ( § 30a) ods. 1 zák. č. 511/2004 Z.z.) 
•	nevyznačil doložku právoplatnosti a vykonateľnosti na dodatočnom rozhodnutí (§ 30 ods.9, 10 zákona SNR č. 511/1992 Zb
•	nevrátil vyčíslený preplatok v zákonom stanovenej lehote v celkovej výške 51,04€ ( Článok 10 ods.2 VZN č. 26/2009)
Kontrolné zistenie č. 20:
Tým, že správca dane nevystavil dodatočné rozhodnutie v zákonom  stanovenej lehote, došlo k porušeniu ust. § 30a) ods. 1 zák. č. 511/1992 Zb., nevyznačil doložku právoplatnosti a vykonateľnosti na dodatočnom rozhodnutí nekonal v súlade s § 30 ods.9, 10 zákona SNR č. 511/1992 Zb., nevrátil vyčíslený preplatok v zákonom stanovenej lehote v celkovej výške 51,04€ porušil Článok 10 ods.2 VZN č. 26/2009. 
	
Správca dane spoločnosti  vystavil platobný výmer č. 1620086656/2009  v celkovej výške 207,16 €. Na základe predloženej dokumentácie správca dane dňa 2.6.2009 v centrálnej evidencii zaevidoval ohlásenie  poplatníka, že dňom 30.5.2009 končí svoju poplatkovú povinnosť.  Na základe splnenia si ohlasovacej povinnosti poplatníkom správca dane vystavil dodatočný platobný výmer pre platobný výmer č. 1620086656/2009 dňa 23.10.2009 v celkovej výške -123,50€. Preverením správnosti vystavenia dodatočného platobného výmeru je potrebné uviesť, že správca dane na dodatočnom platobnom výmere uviedol nesprávny výpočet vrátky.  Vrátka z poplatku za KO a DSO na základe podkladov, ktoré kontrolná skupina mala k dispozícii  na platobnom výmere mala predstavovať 19,92€. Následnou kontrolou bolo zistené, že úhrada bola vykonaná počas kontroly vo výške 19,92. 
Kontrolné zistenie č.21:
Tým, že správca dane   evidovaný preplatok poplatníkovi neuhradil v lehote do 30 dní došlo k porušeniu článku 10 VZN č. 26/2009.

Kontrolu náhodne vybranej dokumentácie  jednotlivých poplatníkov kontrolná skupina dáva do pozornosti fakt, že v spisových zložkách poplatníkov pri žiadostiach o vrátenie poplatku nie sú priložené fotokópie dokladu o úhrade poplatku, ktoré majú byť súčasťou písomnej žiadosti o vrátenie preplatku tak, ako je to uvedené v Článku 10 VZN č. 26/2009. 
Kontrolné zistenie č. 22:
Tým, že pri žiadostiach o vrátenie preplatku neboli priložené fotokópie dokladov o úhrade poplatku za KO a DSO za určené obdobie došlo zo strany správcu poplatku k porušeniu Článku 10 ods. 2 VZN č. 26/2009.
Príloha č. 5: dokumenty, ktoré mali vplyv na proces vyhodnotenia kontrolných zistení  

6.	Uplatňovanie zákona č.  502/2001 Zákon o finančnej kontrole 
 Mesto Žilina v súlade so zákonom č. 502/2001 Z.z. o finančnej kontrole a vnútornom audite a o zmene a doplnení niektorých zákonov a ustanovení zákona č. 369/1990 Zb. o obecnom zriadení vydalo Zásady finančného riadenia a finančnej kontroly účinné od 1.3.2009. Zásady definujú súhrn postupov mesta Žilina pri vykonávaní finančnej kontroly verejných prostriedkov, ktorých cieľom je ich hospodárne, efektívne, účinné a účelné využívanie podľa ustanovenia § 2 ods. 2 písm. d) zákona č. 502/2001 Z.z. o finančnej kontrole a vnútornom audite.  Na základe náhodne vybraných spisových zložiek jednotlivých poplatníkov ako aj účtovných dokladov súvisiacich s príjmovou časťou rozpočtu zo strany správcu miestneho poplatku za KO a DSO predbežná finančná kontrola nebola vykonávaná ani v jednom prípade. 

Kontrolná skupina vyhodnotila, že na základe náhodne vybraných spisových materiálov vo výdavkovej časti, ktorá sa týkala vrátiek za miestny poplatok za komunálny odpad a drobný stavebný odpad predbežná kontrola bola vykonávaná. Náhodným výberom kontrolná skupina zistila, že predbežná finančná kontrola nebola vykonaná vo viacerých prípadoch. Keďže v tomto prípade sa jednalo o výdavkovú časť rozpočtu a nebola vykonaná predbežná finančná kontrola dôsledkom bol aj nesprávne vystavený dodatočný platobný výmer. Predbežnou finančnou kontrolou sa overuje každá pripravovaná finančná operácia.
Kontrolné zistenie  č. 23:
Tým že, správca dane nevykonával PFK a nie je uvedené meno a podpis osoby oprávnenej na vykonanie PFK, porušil  Zásady finančného riadenia a finančnej kontroly v podmienkach mesta Žilina účinných od 01.03.2009  ako aj  § 6 zákona č. 502/2001 Z. z. o finančnej kontrole a vnútornom audite. 
Príloha č. 6: dokumenty, ktoré mali vplyv na proces vyhodnotenia kontrolných zistení  

7.	Záver 
Úlohou kontrolnej skupiny Útvaru hlavného kontrolóra bolo vykonanie následnej finančnej kontroly, kde predmetom bola kontrola príjmovej časti rozpočtu – poplatok za komunálny odpad a drobný stavebný odpad so zameraním na PO a FO podnikateľ. V tejto súvislosti je potrebné uviesť, že miestny poplatok za KO a DSO od 1.1.2009 vyberá Mesto Žilina. V čase vykonávanej kontroly podľa stanoviska  správcu dane je evidenčný stav poplatníkov za  KO a DSO celkom cca 84 500 poplatníkov a z toho je okolo 3 tis. poplatníkov právnických osôb a fyzických osôb - podnikateľ. Vzhľadom na veľký počet poplatníkov evidovaných v segmente fyzická osoba podnikateľ a právnická osoba kontrolná skupina prekontrolovala cca 300 právnických subjektov, čo tvorí asi 10% z celkového počtu poplatníkov fyzických osôb podnikateľ a právnických osôb. Predmetnou kontrolou bolo zistených celkom 23 kontrolných zistení, ktoré poukázali na nedostatky pri aplikácii  hlavne zákona č. 582/2004 Z.z. o miestnych daniach a miestnom poplatku, zák. č. 511/1992 Zb. o správe daní a poplatkov, ako aj zákona č. 502/2001 Z. z. o finančnej kontrole. Z výsledkov kontrolných zistení je potrebné, aby správca poplatku za komunálny odpad a drobný stavebný odpad využíval vyhľadávaciu činnosť, miestne zisťovanie, čo môže pozitívne ovplyvniť  príjmy z miestnych daní.  Tiež je nevyhnutné, aby správca venoval náležitú pozornosť vyznačovaniu doložky právoplatnosti a vykonateľnosti. Z celkového počtu prekontrolovaných subjektov 250 vo vzťahu k vyznačovaniu doložky právoplatnosti a vykonateľnosti kontrolná skupina uvádza, že cca 85% prekontrolovaných subjektov nemalo vyznačenú doložku právoplatnosti a vykonateľnosti. Na rozhodnutiach na ktorých boli vyznačené doložky právoplatnosti a vykonateľnosti kontrolná skupina vyhodnotila že z celkového počtu 30 prípadov bolo 50% nesprávne vyznačených. Je potrebné, aby správca dane venoval náležitú pozornosť aj žiadostiam o vrátenie preplatku miestneho poplatku za KO a DSO a dodržiaval stanovené lehoty. 
Odporúčanie kontrolnej skupiny:
•	Na základe zistených skutočnosti kontrolná skupina odporúča prehodnotiť systém vedenia databázy a vydávania PV na  jednotlivcov a zaviesť systém vydávania PV a evidencie na domácnosti, čo  by viedlo nepochybne k nemalým  finančným úsporám vo viacerých smeroch -   nižšia spotrebu papiera a tlače, nižší poplatok za distribúciu a v neposlednom rade úspora pracovnej sily, vzhľadom na skutočnosť, že počet daňovníkov FO, by klesol na 1/3 až ¼, čo sú nezanedbateľné fakty. 
•	Kontrolná skupina odporúča vzhľadom na vyvíjajúci sa  stav pohľadávok  prijať zásadné opatrenia pri napĺňaní procesnej stránky dokumentácie s cieľom zlepšiť a urýchlila ich vymožiteľnosť aj s poukazom na  úprava súčasne platného VZN č. 26/2009.        

Súhrn kontrolných zistení:
Kontrolné zistenie č. 1:
Tým, že správca dane je oprávnený na účely správy daní a pri poskytnutí súčinnosti orgánom podľa osobitného predpisu vykonávať vyhľadávaciu činnosť a vykonávať miestne zisťovanie, nedostatky  v tomto prípade podľa bodu  1.1. písm. a) a b)  a podľa bodu  1.2. písm. a), b), c) a d) možno vyhodnotiť, že správca dane v praxi neuplatňuje postup podľa § 14 a § 34 zákona č. 511/1992 Zb. o správe daní, čím dochádza k nedostatočnému využívaniu predmetných ustanovení zákona o správe daní, čo vytvára predpoklad negatívneho  dopadu  na plnenie príjmovej časti rozpočtu v položke miestny poplatok za KO a DSO.  
Kontrolné zistenie č. 2:
Tým, že správca dane nemá doložené podklady v písomnej forme (úradný záznam,...)  pri niektorých zmenách ohlásených poplatníkom s využitím nástroja podľa § 12 zákona č. 511/1992 Zb. nepostupuje v súlade s uvedeným ustanovením, čo priamo ovplyvňuje viery hodnosť vedených údajov v evidencii.  
Kontrolné zistenie č. 3:
Tým, že správca dane nevyužil všetky možnosti na overenie úplnosti pri evidencii daňového subjektu, nezistil všetky údaje týkajúce sa predmetného daňového subjektu  nekonal v súlade s § 34 zákona č. 511/1992 Zb. a následne nevyužil postup v súlade s 81 ods. 3 zákona č. 582/2004 Z. z. 
Kontrolné zistenie č. 4:
Tým, že správca dane nesprávne určil typ zbernej nádoby na vývoz KO a DSO (1,8 – vyššie popísaný stav) kontrolná skupina konštatuje, že správca dane nesprávne vyrubil poplatníkovi  poplatok za komunálny odpad a drobný stavebný odpad, čím došlo k porušeniu Článku 4 ods. 2 VZN č. 26/2009.
Kontrolné zistenie č. 5:
Tým, že správca dane vydal rozhodnutie č. 1620953018/2010 dňa 30.06.2010 pričom ohlasovacia  povinnosť poplatníka bola na Mestský úrad Žilina doručená 19.04.2010 nekonal v súlade s § 30a odsek 1 zákona SNR č. 511/1992 Zb. , pričom správca dane príslušný na rozhodnutie v daňovom konaní podľa tohto zákona alebo osobitného zákona je povinný v jednoduchých veciach, najmä ak možno rozhodnúť na podklade dokladov predložených daňovým subjektom, vydať rozhodnutie alebo vykonať iné opatrenie ustanovené týmto zákonom (ďalej len "rozhodnutie") bezodkladne a  § 30a ods. 2 - v ostatných prípadoch je správca dane príslušný na rozhodnutie v daňovom konaní povinný vo veci rozhodnúť do 30 dní odo dňa začatia konania. 
Kontrolné zistenie č. 6:
Tým, že správca dane  vydal dodatočné rozhodnutie dňa 27.05.2010 pričom ohlasovacia  povinnosť poplatníka bola na Mestský úrad Žilina doručená 01.02.2010 nekonal v súlade s § 30a ods. 1 zákona SNR č. 511/1992 Zb.  
Kontrolné zistenie č. 7:
Tým, že správca dane  nesprávne vyznačoval, doložku právoplatnosti a vykonateľnosti, pričom evidencia podľa vyššie uvedených nálezov je neúplná porušil ustanovenia § 30 ods. 9 , 10 zák. č. 511/1992 o správe daní a ustanovenie §30 ods. 2 písm. b. zákona NR SR č. 511/1992 Zb. o správe daní a poplatkov.
Kontrolné zistenie č. 8: 
Tým, že správca dane nepresne uviedol v odôvodnení skutočnosti, ktoré boli podkladom rozhodnutia a aké úvahy ovplyvnili jeho hodnotenie dôkazov kontrolná skupina vyhodnocuje, že nebolo dostatočne a presne naplnené ustanovenie § 30 ods. 3 zák. SNR č. 511/1992 Zb.  
Kontrolné zistenie č. 9:
Tým,  že správca dane si neskontroloval prípadne nedbalo pristupoval ku kontrole príjmovej časti rozpočtu nasúhlasením položiek podľa rozpočtovej, funkčnej a ek. klasifikácie 133 013 a 133 001 k 31. decembru kalendárneho roka a nevypracoval správu, v ktorej zdôvodní prípadné rozdiely medzi predpisom a úhradou, nepostupoval v súlade s Článkom  4 ods. 2 Smernice č. 8/2008 prednostu MsÚ v Žiline o kontrole úhrad vyrubenej miestnej dane, resp. poplatku za komunálny odpad a drobný stavebný odpad.   
Kontrolné zistenie  č. 10:    
Tým, že došlo k vykázaniu odlišných sumarizačných údajov za jednu položku rozpočtovej, funkčnej a ekonomickej klasifikácie je možné vyhodnotiť, že zodpovední pracovníci nekonali v súlade s Článkom 14 ods. 5 Zásad pre obeh účtovných dokladov platných od 1.8.2008, čím sa dopustili jeho porušenia s následkom odlišne vykázaných údajov. Vykázaný rozdiel vzhľadom na mieru jeho významnosti zásadným spôsobom neskresľuje celkový výsledok. 
Kontrolné zistenie č. 11:
Tým, že pracovník ekonomického odboru príjem z poplatku za uloženie odpadu v celkovej výške 29 682,15 € viedol na položke Administratívne poplatky a iné poplatky a platby – ekonomickej klasifikácie rozpočtovej klasifikácie  223001 – predaj výrobkov a služieb,  nesprávne postupoval pri zaradení rozpočtovej položky ekonomickej klasifikácie rozpočtovej klasifikácie  pre obdobie roka 2009 nakoľko na základe opatrenia MF SR z 8. Decembra 2004 č. MF/010175/2004-42 prílohy opatrenia Časť tretia predmetná čiastka mala byť vedená pod položkou 133  – dane za špecifické služby – rozpočtová položka 133 013 došlo k porušeniu predmetného opatrenia MF SR. Vykázaný rozdiel vzhľadom na mieru jeho významnosti zásadným spôsobom neskresľuje celkový výsledok. 
Kontrolné zistenie č. 12:
Tým, že správca  dane pravidelne nekontroloval a nenasúhlasoval stavy príjmovej časti za položku – poplatok  za komunálny odpad a drobný stavebný odpad s pracoviskom ekonomického odboru, je možné vyhodnotiť, že zodpovední pracovníci nekonali v súlade s Článkom 11 ods. 4   Smernice č. 2/2010 a článkom  4 Kontrola úhrady dane resp. poplatku ods. 1,2 Smernice č. 8/2008.
Kontrolné zistenie  č. 13:    
Tým, že správca dane neporovnával zostavy o plnení rozpočtu príjmov v programe ISS s plnením rozpočtu miestneho poplatku za KO a DSO odboru ekonomického, kde by sa mali prípadné nezrovnalosti preveriť a odstrániť, správkyňa poplatku za KO a DSO nekonala v súlade s Článkom 12 ods. 5 Smernice č. 2/2010 primátora Mesta Žilina o obehu účtovných dokladov mesta Žilina.
Kontrolné zistenie č. 14:
Tým, že boli uvedené rôzne nezrovnalosti pri nasúhlasovaní plnenia rozpočtu a správneho vedenia a triedenia príjmov za kontrolovanú položku, nebolo v plnom rozsahu dodržané ustanovenie § 4 ods. 4 zákona NR SR  č. 523/2004 Z.z. o  rozpočtových pravidlách verejnej správy a o zmene a doplnení niektorých zákonov a Opatrenie MF SR z 8. Decembra 2004 č. MF/10175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie ako za rok 2009 tak aj za rok 2010. 
Vykázané rozdiely vzhľadom na mieru jeho významnosti zásadným spôsobom neskresľuje celkový výsledok. 
Kontrolné zistenie č. 15:
Tým, že správca dane za rok 2009 a 2010  nezaslal výzvy  na zaplatenie daňovej pohľadávky  nepostupoval  v súlade s ustanovením § 58 a zákona SNR č. 511/1992 Zb. o správe daní a poplatkov a o zmenách v sústave územných finančných orgánov, čím sa dopustil jeho porušovaniu  a tým, že nevyhotovil výkazy nedoplatkov za uvedené obdobie,  bolo porušené ustanovenie  Smernice č.1/2009 prednostu Mestského úradu v Žiline o vymáhaní pohľadávok a konkrétne o postupe vymáhania daňových pohľadávok.
Kontrolné zistenie č. 16: 
Tým, že správca dane nevyruboval sankčný úrok za oneskorené platby za obdobie rokov 2009 a 2010 porušil ustanovenie § 35b ods. f) zákona č. 511/1992 Zb. o správe daní a poplatkov v znení neskorších zmien a doplnkov. 
Kontrolné zistenie č. 17: 
Tým, že správca dane nevymáhal nedoplatky na miestnom poplatku za KO a DSO za roky 2009  a 2010 nekonal plne v súlade s ustanovením § 7 zákona o majetku obcí č. 138/1991 Zb. v znení neskorších zmien a doplnkov a článkom  10 Zásad hospodárenia s majetkom mesta Žilina, ktorý  upravuje  nakladanie s pohľadávkami a majetkovými právami mesta.
Kontrolné zistenia č. 18:
Tým, že správca dane nevrátil preplatok v roku 2010 subjektu porušil ustanovenie §82 ods. 3 zákon NR SR 582/2004 Z. z., následne nekonal v súlade s článkom 4 Smernice č.8/2008.   
Kontrolné zistenie č. 19:
Tým, že správca dane evidovaný preplatok poplatníkovi neuhradil v lehote do 30 dní došlo k porušeniu § 82 ods.2 zákona NR SR   č . 582/2004 Z. z a  §30a)  ods. 1 zákona SNR č. 511/1992 Zb. o správe daní a poplatkov v znení neskorších zmien a doplnkov.
Kontrolné zistenie č. 20:
Tým, že správca dane nevystavil dodatočné rozhodnutie v zákonom  stanovenej lehote, došlo k porušeniu ust. § 30a) ods. 1 zák. č. 511/1992 Zb., nevyznačil doložku právoplatnosti a vykonateľnosti na dodatočnom rozhodnutí nekonal v súlade s § 30 ods.9, 10 zákona SNR č. 511/1992 Zb., nevrátil vyčíslený preplatok v zákonom stanovenej lehote v celkovej výške 51,04€ porušil Článok 10 ods.2 VZN č. 26/2009. 
Kontrolné zistenie č.21:
Tým, že správca dane   evidovaný preplatok poplatníkovi neuhradil v lehote do 30 dní došlo k porušeniu článku 10 VZN č. 26/2009.
Kontrolné zistenie č. 22:
Tým, že pri žiadostiach o vrátenie preplatku neboli priložené fotokópie dokladov o úhrade poplatku za KO a DSO za určené obdobie došlo zo strany správcu poplatku k porušeniu Článku 10 ods. 2 VZN č. 26/2009.
Kontrolné zistenie  č. 23:
Tým že, správca dane nevykonával PFK a nie je uvedené meno a podpis osoby oprávnenej na vykonanie PFK, porušil  Zásady finančného riadenia a finančnej kontroly v podmienkach mesta Žilina účinných od 01.03.2009  ako aj  § 6 zákona č. 502/2001 Z. z. o finančnej kontrole a vnútornom audite. 

Poverenie č. 12/2011 -  Správa č. 12/2011
Kontrolovaný subjekt:
Mesto Žilina a obchodné spoločnosti a iné právnické osoby s majetkovou účasťou mesta
Predmet následnej finančnej kontroly:
Kontrola správnosti vedenia majetkového podielu mesta vo všetkých obchodných spoločnostiach a iných právnických osobách k 31. 12. 2010 – porovnanie účtovného stavu s výpisom z OR.
Kontrolované obdobie:  k 31. 12. 2010
Zhrnutie kontrolných zistení
Vykonaná následná finančná kontrola bola zameraná na kontrolu správnosti vedenia majetkového podielu Mesta Žilina vo všetkých obchodných spoločnostiach a iných právnických osobách k 31. 12. 2010 – na porovnanie účtovného stavu s údajmi uvedenými na úplných výpisoch z OR SR. NFK bola vykonaná v dňoch od 27. 04. 2011 do 31. 05. 2011, keď na základe výsledku kontrolovaných skutočností bolo klasifikované 1 kontrolné zistenie, pri ktorom neboli postupy v súlade so všeobecne záväznými právnymi predpismi pri ich porovnaní so skutočnosťou v kontrolovanom subjekte. 
Správa bola prerokovaná so zodpovednými zástupcami kontrolovaného subjektu, pričom v Zápisnici č. 12/2011 z prerokovania Správy č. 12/2011 boli stanovené termíny na určenie návrhu opatrení a na samotné plnenie opatrení. 
Predložené na rokovaní MZ 27. 06. 2011

Poverenie č. 13/2011 – Správa č. 13/2011
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta
Kontrolovaný subjekt:   Základná škola, Námestie mladosti 1,  010 15  Žilina
Kontrolované obdobie:  Rok 2010
Predmet následnej finančnej kontroly:
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta. 
Všeobecne záväzné právne predpisy a interné normy, ktoré tvoria základ pre postup pri výkone kontroly:
•	Zákon NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov, 
•	Zákon NR SR č. 431/2002 Z. z. o účtovníctve, 
•	Zákon NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, 
•	Zákon NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, 
•	Zákon NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov,
•	Zákon NR SR č. 597/2003 Z. z. o financovaní základných škôl, stredných škôl a školských zariadení,
•	Zákon NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov,
•	Zákon NR SR č. 283/2002 Z. z. o cestovných náhradách, 
•	Zákona NR SR č. 138/1991 Z. z. o majetku obcí,
•	Občiansky zákonník č. 40/1964 Zb.,
•	Zásady hospodárenia a nakladania s majetkom mesta Žilina,
•	Zásady pre obeh účtovných dokladov mesta Žilina.

A.2 Zriaďovacia listina – charakteristika, poslanie a zriadenie organizácie   (Príloha č. 1)

Mesto Žilina podľa § 21 až 23 zákona NR SR č. 303/1995 Z. z. o rozpočtových pravidlách v znení neskorších predpisov, podľa § 5 ods. 1 zákona SNR č. 542/1990 Zb. o štátnej správe v školstve a školskej samospráve v znení neskorších predpisov a § 1 a § 63 ods. 3 zákona SNR č. 29/1984 Zb. o sústave základných a stredných škôl v znení neskorších predpisov, podľa § 1 ods. 2 a § 2 písm. g) zákona NR SR č. 416/2001 o prechode niektorých pôsobností z orgánov štátnej správy na obce a na vyššie územné celky, zriadilo Základnú školu (ďalej len „ZŠ“) so sídlom Námestie mladosti 1, 010 15 Žilina, s účinnosťou od 01.01.2003. Vydaním zriaďovacej listiny listom č. OŠKOL/10/2003 zo dňa 14.01.2003 určilo jej formu hospodárenia ako samostatnú rozpočtovú organizáciu na dobu neurčitú. Uvedená zriaďovacia listina nahradila zriaďovaciu listinu č. j.: OŠKOL/157/2002, ktorá bola vyhotovená 15.11.2002 v Žiline. 

V zmysle zriaďovacej listiny ZŠ poskytuje základné vzdelanie, zabezpečuje rozumovú výchovu v zmysle vedeckého poznania a v súlade so zásadami vlastenectva, humanity a demokracie. Poskytuje mravnú, estetickú, pracovnú, zdravotnú, telesnú a ekologickú výchovu žiakov, umožňuje aj náboženskú výchovu. ZŠ pripravuje žiakov na ďalšie štúdium a pre prax. Súčasťou ZŠ je školský klub detí a zariadenie školského stravovania. 

Dodatkom č. 1 zo dňa 09.03.2005 došlo k doplneniu bodu 5 – predmet činnosti; bolo doplnené: „umožňuje vedenie záujmových krúžkov“. 

Dodatkom č. 2 zo dňa 23.03.2007 (č. j.: ŠÚ/9025/2007) došlo k zmene názvu školy: Základná škola, Námestie mladosti 1, Žilina; došlo k zmene sídla školy: Námestie mladosti 1, 010 15 Žilina; bolo doplnené IČO organizácie: 37 815 091. Dodatkom č. 2 došlo taktiež k zmene bodu 5 – predmet činnosti v odsekoch „Súčasťou školy je“ sa mení a dopĺňa nasledovne: Školský klub detí pri ZŠ – zabezpečuje pre žiakov, ktorí plnia povinnú školskú dochádzku, výchovu a vzdelávanie v čase mimo vyučovania i v čase školských prázdnin; Školská jedáleň pri ZŠ – zabezpečuje výrobu, konzumáciu jedál a nápojov pre deti, žiakov a pracovníkov škôl a školských zariadení v čase ich pobytu v škole a školskom zariadení. 

Dodatkom č. 3 zo dňa 19.01.2009 (č. j.: 1155/2009) došlo k zmene bodu 7 – vecné a finančné vymedzenie majetku: podľa ustanovenia zákona č. 138/1991 Zb. § 2b ods. 1 škola vykonáva správu majetku obce. Dodatkom č. 3 bol doplnený aj výchovný alebo vyučovací jazyk: slovenský jazyk; súčasti školy: Školský klub detí pri Základnej škole, Námestie mladosti 1, 010 15 Žilina a Školská jedáleň pri Základnej škole, Námestie mladosti 1, 010 15 Žilina a dátum a číslo rozhodnutia o zaradení do siete: v zmysle zákona NR SR č. 416/2001 Z. z. § 2 ods. g) o prechode niektorých pôsobností z orgánom štátnej správy na obce a na vyššie územné celky, v znení neskorších predpisov, boli z Okresného úradu v Žiline prenesené kompetencie v oblasti školstva na mesto Žilina. 

Dodatkom č. 4, ktorý bol schválený Uznesením MZ č. 63/2010 zo dňa 28.06.2010, došlo k vymedzeniu majetku ZŠ, bola zmenená zriaďovacia listina, čím bolo stanovené nové úplné znenie zriaďovacej listiny, ktoré je v súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. Kontrolným orgánom bolo preverené aj zaradenie ZŠ do siete škôl a školských zariadení, ktoré predchádzalo vydaniu uvedenej zriaďovacej listiny. 

V čase výkonu kontroly bez zistených nedostatkov. 
A.3 Interné smernice a vnútorné predpisy platné v ZŠ

A.3.1 Štatút
Štatút ZŠ je základnou normou školy, ktorá upravuje poslanie a úlohy školy stanovené zriaďovateľom v zriaďovacej listine č. 10/2003 zo dňa 14.01.2003, ktorá bola následne upravovaná dodatkami. Škole bolo pridelené identifikačné číslo organizácie: 37 815 091. Štatút školy, predložený kontrolnému orgánu zo strany kontrolovaného subjektu pri zahájení kontroly, je rozdelený do 7 článkov. ZŠ riadi riaditeľ, ktorý vykonáva štátnu správu v školstve a rozhoduje vo veciach určených zákonom a všeobecne záväznými právnymi predpismi a vnútornými predpismi školy. Plní úlohy uložené zriaďovateľom. Riadiacimi orgánmi školy je a) Vedenie školy (riaditeľ školy, zástupcovia riaditeľa školy) a jeho poslaním je priebežne organizovať činnosť školy a kontrolovať plnenie úloh s tým súvisiacich a b) Rozšírené vedenie školy (gremiálna porada riaditeľa) a jeho poslaním je riešiť zásadné otázky činnosti školy a koncepcie jej rozvoja. Poradnými orgánmi školy je: Pedagogická rada, Metodické združenie a predmetová komisia, Rodičovská rada a Rada školy. Dokument nadobudol účinnosť dňa 01.01.2003. Predložený štatút ZŠ sa však, vo svojich ustanoveniach, odvoláva na už neplatné právne predpisy (napr.: zákon č. 542/1990 Zb., zákon č. 506/2001 Z. z.). Je potrebné dať do pozornosti nevyhnutnosť aktualizácie Štatútu školy s cieľom zabezpečiť odstránenie uvedených nedostatkov a tým zabezpečiť regulérnosť tohto dokumentu. Podľa vyjadrenia kontrolovaného subjektu, v čase výkonu NFK došlo z jeho strany k aktualizovaniu, resp. vypracovaniu nového Štatútu ZŠ, ktorý je v súčasnosti pripravený na predloženie zriaďovateľovi pre potreby jeho posúdenia a schválenia. 

A.3.2 Organizačný poriadok
Organizačný poriadok je základnou organizačnou normou ZŠ. Upravuje riadenie a organizáciu školy, určuje deľbu práce, organizáciu orgánov na škole, práva a zodpovednosť pracovníkov, rozsah právomocí, vnútorné a vonkajšie vzťahy ZŠ. Poriadok je koncipovaný do 4 článkov. Článok I - Základné ustanovenia, článok II – Všeobecné ustanovenia – upravuje poslanie a hlavné úlohy školy, organizačné členenie školy, zásady riadenia, metódy práce a kontrolnú činnosť. Článok III – Osobitná časť: Organizačná štruktúra školy a popis pracovných činností a článok IV – Záverečné ustanovenia. Organizačný poriadok bol vydaný riaditeľkou ZŠ s účinnosťou od 02.09.2009. Súčasťou Organizačného poriadku sú aj štyri prílohy poriadku upravujúce postavenie a činnosť poradných orgánov školy a komisií, postavenie výchovného poradcu, školského psychológa a komisií. 

A.3.3 Pracovný poriadok
Pracovný poriadok sa vzťahuje na všetkých zamestnancov školy, ktorí sú u zamestnávateľa v pracovnom pomere na základe pracovnej zmluvy. Na zamestnancov, ktorí pracujú u zamestnávateľa na základe dohôd o prácach vykonávaných mimo pracovného pomeru, sa pracovný poriadok vzťahuje len vtedy, ak to vyplýva z jeho ďalších ustanovení, z ustanovení pracovnoprávnych predpisov alebo z uzavretej dohody. Pracovný poriadok je členený do 15 častí a 34 článkov. Pracovný poriadok bol vydaný riaditeľkou ZŠ s účinnosťou od 23.08.2010. 

Na základe nedostatkov uvedených vyššie a teda tým, že predložený základný dokument ZŠ (Štatút školy), ktorý platil v kontrolovanom období roku 2010, sa vo svojich ustanoveniach odvoláva na zrušené právne predpisy, ktoré už boli nahradené novými právnymi normami, spochybňuje sa regulérnosť tohto základného dokumentu ZŠ. Avšak v priebehu roku 2011, v čase výkonu tejto následnej finančnej kontroly, kontrolovaný subjekt pristúpil k náprave uvedeného stavu, nakoľko štatutár prijal potrebné opatrenia a po posúdení a schválení uvedeného dokumentu zo strany zriaďovateľa ZŠ bude stav bez kontrolných zistení. 
Kontrolné zistenia:
1.	Tým, že ZŠ, v kontrolovanom období roku 2010, nemala aktualizovaný Štatút školy (z titulu odvolávok na už zrušené a neplatné právne predpisy), ktorý je v zmysle školského zákona súčasťou ďalšej dokumentácie školy alebo školského zariadenia a je súčasťou registratúry podľa osobitného predpisu (§ 2 ods. 14 zákona NR SR č. 395/2002 Z. z. o archívoch a registratúrach a o doplnení niektorých zákonov), došlo k porušeniu § 11 ods. 9 a 10 písm. e) zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov (školský zákon).

A.3.4 Vnútorné predpisy a interné smernice v ZŠ
Predložené kontrolnému orgánu						
Názov	Platnosť	
1.	Vnútorný predpis o evidovaní, odpisovaní a účtovaní majetku č. 05/2010
2.	Obeh účtovných dokladov č. 04/2010
3.	Dodatok č. 1 k VP č. 04/2010 – Podpisové vzory
4.	Vnútorný predpis pre vedenie účtovníctva č. 03/2010
5.	Smernica o finančnej kontrole č. 02/2010
6.	Smernica o cestovných náhradách č. 01/2010
7.	Dodatok č. 1 k Smernici č. 01/2010	08.04.2010
08.04.2010
01.08.2010
08.04.2010
25.02.2010
26.02.2010
31.12.2010	

1.	Nedostatok
V rámci vnútorného predpisu č. 05/2010 o evidovaní, odpisovaní a účtovaní majetku bol kontrolným orgánom zaznamenaný časový nesúlad medzi jeho platnosťou (08.04.2010) a dňom nadobudnutia jeho účinnosti (01.01.2010). Smernica nemôže nadobudnúť účinnosť skôr ako platnosť. 
2.	Nedostatok
Vo vnútornej smernici č. 04/2010 týkajúcej sa obehu účtovných dokladov boli zo strany kontrolovaného subjektu uvedené dva rozdielne dátumy nadobudnutia jej účinnosti. V záverečných ustanoveniach tejto vnútornej smernice je uvedený dátum nadobudnutia jej účinnosti dňom 01.04.2010, avšak v úvode vypracovanej smernice je uvedený dátum nadobudnutia jej účinnosti dňom 09.04.2010. 
Kontrolné odporúčanie:
Dať do súladu v interných predpisoch skutočnosti uvedené v nedostatku č. 1 a nedostatku č. 2. 
A.3.5 Účtovné zásady a účtovné metódy ZŠ
Kontrole boli predložené Poznámky k 31.12.2010 ako súčasť výkazníctva. Podľa tohto dokumentu účtovná jednotka nezmenila účtovné metódy a účtovné zásady oproti predchádzajúcemu účtovnému obdobiu. 
A.4 Bankové účty organizácie
Základná škola v kontrolovanom období roku 2010 mala k prijímaniu a čerpaniu rozpočtovaných verejných prostriedkov na základe zmlúv o bežnom účte otvorené účty v peňažnom ústave Dexia banka Slovensko, a. s. Hodžova 11, 010 11 Žilina (vtedy PKB, a. s.) s použitím pre domáci platobný styk v „€“. Okrem bežných účtov určených na prijímanie a čerpanie rozpočtovaných verejných prostriedkov mala ZŠ v peňažnom ústave Dexia banka Slovensko, a. s., otvorené ďalšie tri bežné účty určené pre prijímanie a čerpanie peňažných prostriedkov v rámci realizovaného projektu. 
Druh účtu	Číslo účtu	Zmluva o bežnom účte zo dňa	
Bežný účet – príjmový	0304540006/5600	02.01.2003	
Bežný účet – výdavkový	0304542001/5600	02.01.2003	
Bežný účet – sociálny fond	0304543004/5600	02.01.2003	
Bežný účet – depozit 	5418665002/5600	18.12.2003	
Bežný účet – sponzorský	0304547005/5600	02.01.2003	
Bežný účet – školská jedáleň	0304546002/5600	02.01.2003	
Bežný účet – hmotná núdza	5418669003/5600	zmluva nebola predložená	
Projekt – výdavkový	0304540014/5600	18.06.2009	
Projekt – príjmový	0304543012/5600	17.06.2009	
Projekt – spolufinancovanie	0304547013/5600	18.06.2009	
Kontrolné odporúčanie:
Zabezpečiť skompletizovanie dokumentácie k bankovým účtom organizácie.
A.	Kontrola rozpočtu
V zmysle zákona NR SR č. 523/2004 Z. z. o rozpočtových pravidlách verejnej správy a zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov pridelené verejné finančné prostriedky je možné použiť do konca rozpočtového roka a to v rozsahu a na účely stanovené rozpisom záväzných ukazovateľov na príslušný rok. 

B.1 Plnenie rozpočtu za rok 2010 v časti výdavky
Zastupiteľstvo mesta Žilina na svojom zasadnutí konanom dňa 19.04.2010 Uznesením č. 34/2010 schválilo programový rozpočet mesta Žilina na rok 2010 v znení schválených pozmeňujúcich návrhov. V zmysle § 12 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, stanovil MsÚ v Žiline v časti výdavky svojim listom č. 5350/2010-15428/2010-OŠM-SMO zo dňa 25.03.2010 záväzný rozpis ukazovateľov rozpočtu. Následne MsÚ v Žiline, listom č. 18113/2010-55208/2010-OŠM-SAM zo dňa 12.08.2010, oznámil organizácii I. zmenu rozpočtu na rok 2010, ktorá bola schválená dňa 16.07.2010 na mimoriadnom zasadnutí MZ v Žiline Uznesením č. 78/2010 k Rozpočtu mesta Žilina na rok 2010. 
V rámci tejto zmeny rozpočtu došlo k upraveniu záväzného rozpisu ukazovateľov rozpočtu kontrolovaného subjektu v oblasti prenesených kompetencií – úprava sa týkala doplnenia nenormatívnych prostriedkov – účelových finančných prostriedkov zo ŠR a EÚ z roku 2009 na projekt: Multimediálne európske jazykové portfólio vo výške 9 614,- €. Okrem doplnenia týchto uvedených finančných prostriedkov neboli, v rámci záväzného rozpisu ukazovateľov rozpočtu kontrolovaného subjektu, ako v rámci prenesených, tak aj v rámci originálnych kompetencií, vykonané žiadne zmeny v časti výdavkov oproti prvotne schválenému rozpočtu organizácie na rok 2010. 
Následne MsÚ v Žiline, listom č. 27354/2010-75762/2010-OŠM-SAM zo dňa 30.12.2010, oznámil ZŠ zmenu rozpočtu na rok 2010 na základe II. rozpočtového opatrenia zo dňa 15.12.2010. 
V rámci tejto zmeny došlo k upraveniu záväzného rozpisu ukazovateľov rozpočtu kontrolovaného subjektu v oblasti prenesených kompetencií – došlo k úprave rozpisu normatívnych prostriedkov na osobné náklady, prevádzku a súčasne došlo k doplneniu finančných prostriedkov pre podporu žiakov zo sociálne znevýhodneného prostredia. Zároveň v rámci prenesených kompetencií došlo k doplneniu nenormatívnych prostriedkov – vzdelávacie poukazy vo výške 13 530,- €, asistent učiteľa vo výške 12 713,- €, hmotná núdza vo výške 2 469,- € a účelové finančné prostriedky zo ŠR a EÚ na rok 2010 na projekt: Multimediálne európske jazykové portfólio vo výške 66 853,- €. Čerpanie účelových finančných prostriedkov zo ŠR a z rozpočtu EÚ v kontrolovanom období roku 2010, ktoré boli ZŠ poskytnuté pre potreby realizácie vyššie uvedeného projektu, je prehľadne popísané v nižšie uvedenej tabuľke.
Následne bolo zo strany MsÚ v Žiline vykonaných ďalších 12 oznámení o zaslaní bežných transferov záväzných ukazovateľov rozpočtu v časti výdavky na rok 2010. ZŠ bola v roku 2010 financovaná zo štátneho rozpočtu – prenesené kompetencie, dotácie z rozpočtu obce – originálne kompetencie a dotácie z vlastných príjmov boli prijímané na bežný účet organizácie. 
V súlade a podľa § 12 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov organizácia vykázala čerpanie bežných výdavkov z rozpisu rozpočtu mesta Žilina a vlastných prostriedkov celkom za rok 2010 s nasledovným výsledkom:

Prenesené kompetencie       (v €)	
Účet číslo:
0304542001/5600	Schválený rozpočet
Ozn. o rozpise ukaz. rozpočtu
(MsÚ) 	Upravený rozpočet

II. zmena 
(MsÚ)	Čerpanie rozpočtu

(ZŠ)	Rozdiely
+ / -

	
Výdavky celkom (600)
Z toho:	800 822,-	831 946,-	831 945,68	- 0,32	
610: Mzdy, platy, OOV			481 755,41		
620: Poistné a prísp. do poist.			167 258,11		
630: Tovary a služby			177 870,37		
640: Hmotná núdza - nenormatív			2 469,36		
640: Náhrady za nemocenské dávky			2 592,43		
Pri financovaní ZŠ zo štátneho rozpočtu (prenesené kompetencie) bolo skutočné celkové čerpanie prostriedkov nižšie o 0,32 €. Kontrolná skupina má za to, že uvedený rozdiel vznikol z titulu neprenesenia zaokrúhlenia v jednotlivých položkách záväzných ukazovateľov rozpočtu kontrolovaného subjektu. 

Účelové finančné prostriedky zo ŠR a EÚ na projekt       (v €)	
Účet číslo:
0304542001/5600	Schválený rozpočet 
Ozn. o rozpise ukaz. rozpočtu
(MsÚ)	Upravený rozpočet
II. zmena 

(MsÚ)	Upravený rozpočet
II. zmena 

(ZŠ)	Čerpanie rozpočtu

(ZŠ)	
Účelové finančné prostriedky zo ŠR a EÚ celkom	0,-	76 467,-	62 742,-	62 741,46	
Dofinancovanie z r. 2009 - EÚ
kód zdroja: 1361 (85 %)
Dofinancovanie z r. 2009 – ŠR 
kód zdroja: 1362 (10 %)
Výdavky celkom (600)	0,-	9 614,-	9 614,-	9 613,73	
r. 2010 – EÚ 
kód zdroja: 1161 (85 %)
r. 2010 – ŠR 
kód zdroja: 1162 (10 %)
Výdavky celkom (600) 	0,-	66 853,- *	53 128,- *	53 127,73 *	
MsÚ – Údaje prevzaté z Oznámení o rozpise záväzných ukazovateľov rozpočtu, resp. o zmene rozpočtu organizácie na základe rozpočtového opatrenia, zaslané kontrolovaného subjektu z titulu avíza záväzných skutočností týkajúcich sa jeho rozpočtu na rok 2010

ZŠ – Údaje prevzaté a napočítané z dokumentov o podrobnom čerpaní rozpočtu kontrolovaného subjektu, rozdelených podľa jednotlivých kódov zdroja 

* V rámci kontroly čerpania rozpočtu kontrolovaného subjektu bol kontrolným orgánom zistený nesúlad medzi údajmi týkajúcimi sa úpravy rozpočtu kontrolovaného subjektu v rámci II. zmeny rozpočtu Mesta Žilina, uvedenými v záväznom Oznámení o zmene rozpočtu, ktoré bolo doručené kontrolovanému subjektu (uvedený stav prenesených kompetencii po II. zmene rozpočtu vrátane poskytnutých účelových finančných prostriedkov zo ŠR a EÚ: 908 413,- €) a medzi údajmi vykázanými a napočítanými v dokumentoch kontrolovaného subjektu týkajúcich sa podrobného čerpania rozpočtu, ktoré boli rozdelené podľa príslušných kódov zdroja a predložené kontrolovanému subjektu na základe vyžiadania pri zahájení tejto následnej finančnej kontroly ako regulérne dokumenty preukazujúce skutočné čerpanie rozpočtu kontrolovaného subjektu v kontrolovanom období 2010 voči jeho schválenému, resp. upravenému rozpočtu (vykázaný stav prenesených kompetencii v rámci II. zmeny rozpočtu vrátane účelových finančných prostriedkov zo ŠR a EÚ: 894 688,- €). Vyššie uvedený rozdiel predstavuje sumu 13 725,- €. 
Pre potreby ozrejmenia zistených nezrovnalostí a regulérneho vyhodnotenia stavu existujúceho v podmienkach kontrolovaného subjektu ešte pred definitívnym uzatvorením následnej finančnej kontroly, dňa 23.06.2010 prebehla konzultácia medzi kontrolným orgánom a pracovníkmi ekonomického odboru a so zástupcami zriaďovateľa kontrolovaného subjektu. Po preverení regulérnych dokumentov zo strany uvedených pracovníkov, ktoré sa nachádzali v dokumentácii príslušných odborov MsÚ v Žiline, bolo zistené pochybenie na strane kontrolovaného subjektu z toho titulu, že kontrolovaný subjekt, pri zahájení tejto následnej finančnej kontroly na základe prvotného písomného vyžiadania dokumentov zo strany kontrolného orgánu, predložil kontrole nesprávne a neregulérne dokumenty týkajúce sa vykázaného čerpania jeho rozpočtu. Zo strany kontrolovaného subjektu došlo k zámene uvedených dokumentov vytlačených pred vykonanou úpravou a po nej. Kontrolnému orgánu boli prvotne predložené tie dokumenty týkajúce sa podrobného čerpania rozpočtu kontrolovaného subjektu, ktoré boli vytlačené pred úpravou a kontrolný orgán bol týmto konaním kontrolovaného subjektu uvedený do omylu. 
Z toho titulu, že regulérne dokumenty boli kontrolnému orgánu predložené až v čase prebiehajúceho uzatvorenia následnej finančnej kontroly, kontrolný orgán by mohol tento stav vyhodnotiť ako marenie výkonu kontroly v zmysle § 14 ods. 2 písm. a) zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 
Dodatočne predložené dokumenty zástupcom kontrolovaného subjektu v termíne tesne pred podpisom Správy kontrolný orgán nebral do úvahy a preto konštatované kontrolné zistenia už neovplyvnia, preto aj vyššie uvedená tabuľka obsahujúca vyhodnotenie čerpania účelových finančných prostriedkov poskytnutých zo ŠR a EÚ na realizovaný projekt vo vzťahu k schválenému, resp. upravenému rozpočtu, na základe prvotne predložených dokumentov zo strany kontrolovaného subjektu, zostáva nezmenená a teda neupravená o nové skutočnosti vyplývajúce z dokumentov kontrolovaného subjektu, následne predložených až v čase uzatvárania vykonanej následnej finančnej kontroly. 
Originálne kompetencie  (v €)	
Účet číslo:
0304542001/5600	Schválený rozpočet 
Ozn. o rozpise ukaz. rozpočtu
(MsÚ) 	Upravený rozpočet
II. zmena 

(MsÚ)	
Upravený rozpočet
II. zmena 

(ZŠ)	Skutočne poukázané prostriedky	Čerpanie rozpočtu	Rozdiel
+ / -	
Výdavky celkom (600) - Z toho:	150 620,-	150 620,-	

150 620,-

	147 319,60	147 319,60	0,-	
610: Mzdy, platy, OOV
Z toho projekt: 5 % spolufinancovanie				147 319,60
Z toho projekt: 5 % spolufinanco-vanie: 3304,49 	93 254,98

441,02	0,-	
620: Poistné a prísp. do poist.
Z toho projekt: 5 % spolufinancovanie					32 655,84

155,40		
640: Nemocenské dávky					700,71		
630: Tovary a služby
Z toho projekt: 5 % spolufinancovanie					20 708,07

2708,07		
Rozpočet na rok 2010 v časti výdavky, v oblasti originálnych kompetencií, bol stanovený, na základe Oznámenia o rozpočte kontrolovaného subjektu na rok 2010 doručeného kontrolovaného subjektu, na sumu 150 620,- €. Na základe preverenia výpisov z bežného účtu kontrolovaného subjektu však bolo kontrolou zistené, že ZŠ boli poukázané prostriedky nižšie ako bol tento vykonaný rozpis rozpočtu. Prostriedky poukázané od zriaďovateľa, bez započítania príjmov, v rámci originálnych kompetencií, na účet ZŠ boli vo výške 147 319,60 €. 
Na uvedenú úpravu rozpočtu kontrolovaného subjektu, z titulu poukázania nižšieho objemu prostriedkov ako bol schválený, resp. upravený rozpočet, nebolo zo strany zriaďovateľa vydané rozpočtové opatrenie o vykonanej zmene rozpočtu a kontrolovanému subjektu nebolo poukázanie nižšieho objemu finančných prostriedkov ani avizované písomnou formou. 
Pri financovaní ZŠ z rozpočtu mesta (originálne kompetencie) nedošlo k prečerpaniu prostriedkov, ktoré jej boli poukázané na bežný účet. 

Výdavky z vlastných príjmov  (v €)	
Účet číslo:
0304542001/5600	Schválený rozpočet 	Upravený rozpočet	Plnenie rozpočtu	
Výdavky z vlastných príjmov celkom (600)
Z toho:	0,-	6 672,-	37 435,71	
610, 620, 630
•	Výdavky z príjmov z predchádzajúcich rokov (kód zdroja 46)
•	Výdavky z príjmov z roku 2010 (kód zdroja 41)
•	Sponzor (kód zdroja 72)	

0,-
0,-
0,-	

6 672,-
0,-
0,-	

6 672,21
16 312,09
14 451,41	
V rámci rozpočtu na rok 2010, v časti výdavkov, kontrolovaný subjekt, okrem čerpania peňažných prostriedkov poukázaných v rámci prenesených aj v rámci originálnych kompetencií, čerpal peňažné prostriedky aj zo svojich vlastných príjmov. Na základe dokumentu o podrobnom čerpaní rozpočtu kontrolovaného subjektu, vôbec nedošlo zo strany zriaďovateľa k schváleniu rozpočtu v predmetnej oblasti výdavkov z vlastných príjmov organizácie. Jedine v rámci výdavkov realizovaných z príjmov z predchádzajúcich rokov (kód zdroja 46) došlo zo strany zriaďovateľa ZŠ k ich dodatočnému rozpočtovaniu vo výške  6672,- €. V rámci uvedenej úpravy rozpočtu však nedošlo zo strany zriaďovateľa k naplánovaniu výšky výdavkov z príjmov z roku 2010 (kód zdroja 41) ani  výšky výdavkov z prijatých grantov a sponzorských darov (kód zdroja 72). Táto kategória výdavkov sa objamila v dokumentoch o podrobnom čerpaní rozpočtu kontrolovaného subjektu aj napriek skutočnosti, že sa jedná o mimorozpočtové zdroje, ktoré, z titulu ich charakteru, nie je možné plánovať. Výdavky z vlastných príjmov kontrolovaného subjektu neboli v rámci rozpočtu plánované, avšak boli čerpané až do úrovne v zmysle vyššie uvedenej tabuľky. Tento systém vykazovania výdavkov z vlastných príjmov nebol v predchádzajúcich rokoch sledovaný v tejto podobe. Odporúčame zaviesť postupy tak, aby bolo v rámci rozpočtu vedené schvaľovanie, upravovanie a čerpanie týchto prostriedkov. 

B.2 Plnenie rozpočtu za rok 2010 v časti príjmy
ZŠ pri zostavovaní rozpočtu na rok 2010 v záväzných ukazovateľoch mala rozpísanú výšku príjmu zriaďovateľom v celom rozsahu rozpočtu v celkovej výške 16 850,- € (list č. S14686/2010-O47835/2010-OŠM-SAM zo dňa 23.06.2010). V priebehu rozpočtového roka nebola vykonaná žiadna zmena rozpočtu organizácie v časti príjmov. V oblasti príjmov došlo k vyššiemu plneniu príjmov ako bol stanovený rozpočet. Na základe pravidiel rozpočtového hospodárenia, ZŠ odvádza tieto prostriedky v plnej výške zo svojho príjmového účtu (č. ú.: 0304540006/5600) na konci každého mesiaca na účet Mesta Žilina a v ďalších mesiacoch Mesto Žilina tieto prostriedky rozpisom rozpočtu aj skutočne poukáže ZŠ na jej bežný účet (č. ú.: 0304542001/5600). Týmto procesom ZŠ môže peňažné prostriedky využiť ako výdavky na svoju bežnú prevádzku. Hlavnú časť vlastných skutočných príjmov tvoril príjem z prenájmu budov, príjem za predaj výrobkov a služieb, príjmy poplatkov za ŠKD, za stravné a príjmy z dobropisov spolu v celkovej výške 38 582,47 €. Z uvedených skutočností vyplýva, že kontrolovaný subjekt dosiahol vyššie plnenie príjmov ako bol schválený, resp. upravený rozpočet o 21 732,47 € a teda z jeho strany došlo k plneniu rozpočtu v oblasti príjmov na úrovni 228,97 %. Napriek uvedenej skutočnosti nedošlo zo strany kontrolovaného subjektu k požiadaniu zriaďovateľa o úpravu rozpočtu, príp. o zmenu rozpočtu prostredníctvom rozpočtového opatrenia týkajúceho sa povolenia prekročenia výdavkov pri dosiahnutí vyšších príjmov. Zo strany zriaďovateľa taktiež nedošlo k naplneniu príslušných ustanovení zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, týkajúcich sa kontroly hospodárenia s rozpočtovými prostriedkami, sledovania vývoja hospodárenia podľa rozpočtu a vykonávania potrebných zmien rozpočtu kontrolovaného subjektu. 
Prehľad dosiahnutých príjmov kontrolovaného subjektu:
•	223	212003      	41: Príjem z prenájmu budov 		8 667,08 €
•	223	223001	41: Príjem z predaja výrobkov a služieb	   153,45 €
•	223	223002      	41: Poplatky za ŠKD    			9 767,19 €
•	223	223003	41: Príjem za stravné			            4 125,96 €
•	223	223003	72: Príjem za stravné			          12 089,01 €
•	223	292012            72: Z dobropisov				1 707,78 €
•	223	292027	41: Iné – uhradená škoda			   665,00 €
•	223	311		72: Granty – sponzorské			1 407,00 €
Výška dosiahnutých príjmov ZŠ je špecifikovaná v nasledovnej tabuľke:
Plnenie príjmov  (v €)	
Účet číslo:
0304540006/5600	Rozpočet rok 2010	Upravený rozpočet	Plnenie rozpočtu	
Príjmy celkom (200)	16 850,-	16 850,-	38 582,47	
212: Príjmy z prenájmu budov /41/	6 550,-	6 550,-	8 667,08	
223: Poplatky a platby z nepriemyselného a náhodného predaja a služieb 
•	223: /41/
•	223: /72/	

10 300,-
0,-	

10 300,-
0,-	

14 046,60
12 089,01	
292: Z dobropisov /72/
292: Iné – uhradená škoda /41/	0,-
0,-	0,-
0,-	1 707,78
665,-	
311: Granty /72/	0,-	0,-	1 407,-	
Pri kontrole rozpočtu kontrola vychádzala z Oznámení MsÚ v Žiline o schválenom rozpočte, z jednotlivých rozpočtových opatrení, z Finančného výkazu o plnení rozpočtu subjektu verejnej správy k 31.12.2010 (Fin 1 - 04), z dokumentov o podrobnom čerpaní, resp. plnení rozpočtu v kontrolovanom období roku 2010, ktoré sú vykázané podľa príslušného kódu zdroja a z výpisov z bežného účtu organizácie. 
Kontrolné zistenie:
1.	Tým, že v priebehu kontrolovaného obdobia roku 2010 došlo k nenaplneniu upraveného rozpočtu bez oznámenia zmeny rozpočtu a že došlo k prekročeniu čerpania výdavkov aj keď boli dosiahnuté vlastné vyššie prímy avšak bez povolenia prekročenia výdavkov pri dosiahnutí vyšších vlastných príjmov a tým, že nedošlo k vykonaniu zmien rozpočtu prostredníctvom optimálnych rozpočtových opatrení, má za následok neplnenie ustanovení § 12 ods. 2 a 3 a § 14 ods. 2 písm. b) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. 
B.3 Vzdelávacie poukazy, ich evidencia a čerpanie
„Vláda zákonom NR SR č. 597/2003 Z. z. stanovila transparentný, normatívny a motivačný systém viaczdrojového financovania škôl a školských zariadení na všetkých úrovniach regionálneho školstva, vrátane záujmového vzdelávania, voľno-časových aktivít podpory mládeže a športu, bez zbytočných medzičlánkov prerozdelenia a s ťažiskom k vzdelávacím poukazom.“ – z programového vyhlásenia vlády SR. 
Záujmové vzdelávanie poskytované školou a školskými zariadeniami je pravidelná záujmová činnosť organizovaná pre žiakov školy, v ktorej sa vzdelávanie považuje za sústavnú prípravu na povolanie, v rozsahu najmenej 60 hodín v školskom roku, evidovaná v predpísanej pedagogickej dokumentácii školy alebo školského zariadenia. Poskytovateľ záujmového vzdelávania môže použiť finančný príspevok na financovanie nákladov súvisiacich so zabezpečovaním záujmového vzdelávania.  Pri realizácii systému financovania záujmového vzdelávania poskytovaného školami a školskými zariadeniami sa využívajú vzdelávacie poukazy. Vzdelávací poukaz reprezentuje osobitný ročný príspevok štátu na záujmové vzdelávanie pre jedného žiaka školy, v ktorej sa vzdelávanie považuje za sústavnú prípravu na povolanie.  
Čerpanie vzdelávacích poukazov:
•	energie								2 546,57 €
•	interiérové vybavenie						5 269,58 €
•	nákup všeobecného materiálu				1 355,00 €
•	zakúpenie učebných pomôcok   	     			   761,45 €
•	software				  			1 260,00 €
•	dohody o pracovnej činnosti			   	            2 337,00 €
ZŠ vyčerpala v kontrolovanom období roku 2010 na vzdelávacích poukazoch 13 529,60 €. Prostriedky boli použité podľa vyššie uvedeného rozpisu.  

V kontrolovanom období roku 2010 sa jednalo o tieto záujmové krúžky:
•	Vedenie žiackeho parlamentu, Ekologický krúžok, Film a jeho tvorba, Tréning relaxácie, terapia hyperaktivity a pozornosti, podpora sebadôvery, Počítačový krúžok, Športovo – turistický, Počítače 1, 2 a 3, Stolno – tenisový, Telovýchovný – futbalový, Matematikárik, Šikovníček, Spievatko, Matematické hry, Anglický jazyk, Angličtina hrou, Anglický každý deň, Varím sama, Redakcia školskej televízie, Florball, Školský parlament, Cvičenia z matematiky, Film a fotografia, Práca s médiami, Matematika hrou. 
Zo vzdelávacích poukazov bolo, na dohody o pracovnej činnosti, vyplatených 2 337,- €, čo súhlasí zo záznamom, týkajúcim sa vzdelávacích poukazov použitých na výplatu dohôd o pracovnej činnosti, ktorý bol vykázaný v Zborníku vlastného hospodárenia k 31.12.2010. Kontrolný orgán, na základe pomocných dokumentov (dokumenty týkajúce sa dohôd o pracovnej činnosti – krúžkov v školských rokoch, dokumenty o rekapitulácii miezd za jednotlivé kalendárne mesiace roku 2010 a dokumentov týkajúce sa rozúčtovania miezd pracovníkov za jednotlivé kalendárne mesiace), ktoré boli súčasťou predloženej mzdovej agendy kontrolovaného subjektu za rok 2010, preveril súlad tohto vykázaného zostatku k 31.12.2010 s pomocnými záznamami kontrolovaného subjektu, ktoré boli uvedené v predmetných pomocných dokumentoch a týkali sa použitia vzdelávacích poukazov na výplatu dohôd o pracovnej činnosti v jednotlivých mesiacoch roku 2010. Kontrole boli predložené aj dohody o pracovnej činnosti uzatvorené v kontrolovanom období roku 2010. Tieto boli súčasťou mzdovej agendy kontrolovaného subjektu za rok 2010. Objem vyplatených peňažných prostriedkov zo vzdelávacích poukazov, ktorý bol uvedený v predmetných pomocných záznamoch kontrolovaného subjektu za jednotlivé mesiace, po napočítaní za celé kontrolované obdobie roku 2010, korešpondoval so záznamom týkajúcim sa vzdelávacích poukazov použitých na výplatu dohôd o pracovnej činnosti, ktorý bol vykázaný v Zborníku vlastného hospodárenia. 
Bez zistených nedostatkov.

B.4 Záväzky
Organizácia je povinná pri správe záväzkov postupovať v súlade s ustanoveniami § 7 zákona NR SR č. 431/2002 Z. z. o účtovníctve a tiež zabezpečovať postup v súlade so Zásadami hospodárenia a nakladania s majetkom mesta Žilina. 
Kontrola vychádzala zo záznamov Zborníka vlastného hospodárenia, resp. Hlavnej knihy a Súvahy k 31.12.2010. ZŠ v kontrolovanom období roku 2010 evidovala záväzky na nasledovných účtoch:
Zúčtovanie medzi subjektmi verejnej správy:
•	355 – Zúčtovanie transferov rozpočtu obce a VÚC = 19 828,21 €
Konečný zostatok na účte 355 je 19 828,21 €. Stav účtu k 31.12.2010 uvedený v Zborníku vlastného hospodárenia súhlasí so stavom účtu v Súvahe k tomuto dátumu. 
Dlhodobé záväzky:
•	472 – Záväzky zo sociálneho fondu = 5 052,53 €
Stav účtu 472 k 31.12.2010 uvedený v Zborníku vlastného hospodárenia je 5 052,53 € a tento zostatok súhlasí so stavom účtu v Súvahe k tomuto dátumu, aj so stavom na výpise z bankového účtu č. 21 zo dňa 31.12.2010. (č. ú.: 0304543004/5600 – účet SF)
Krátkodobé záväzky:
•	321 – Dodávatelia = 6 008,62 €
ZŠ vykázala na účte 321 – Dodávatelia záväzky vo výške 6 008,62 €. Tieto záväzky boli rozdelené zvlášť na záväzky ZŠ a na záväzky školskej jedálne pri ZŠ. Stav účtu za ZŠ uvedený v Zborníku vlastného hospodárenia predstavoval sumu 2 651,88 € a stav účtu za ŠJ vedený v Zborníku vlastného hospodárenia predstavoval sumu 3 356,74 €. Záväzky boli za teplo, telefón, elektrickú energiu, za poskytovanie služieb Virtuálnej knižnice a za potraviny do ŠJ. Zostatok na účte 321 v celkovej výške 6 008,62 € uvedený v Zborníku vlastného hospodárenia súhlasí so stavom účtu, ktorý bol vykázaný v Súvahe k 31.12.2010. 

Por. č.		Názov dodávateľa	Číslo faktúry	Dátum vystavenia	Suma v €	
1.	ZŠ	BYTTERM, a. s. 	189712100	12.01.2011	1 990,64	
2.		T – com, a. s.	7721874116	03.01.2011	143,74	
3.		T – com, a. s.	4721874078	03.01.2011	13,78	
4. 		KOMENSKY, s. r. o.	201017106	31.12.2010	16,56	
5.		SSE, a. s.	9796134094	31.12.2010	487,16	
6.	ŠJ	Jánošík Ján, Varín	10071117	06.12.2010	236,76	
7.		Jánošík Ján, Varín	10071129	08.12.2010	379,69	
8.		Jánošík Ján, Varín	10071135	09.12.2010	321,78	
9.		Jánošík Ján, Varín	10071141	13.12.2010	206,38	
10.		Jánošík Ján, Varín	10071163	16.12.2010	135,45	
11.		Jánošík Ján, Varín	10071172	20.12.2010	70,81	
12.		Jánošík Ján, Varín	10071166	20.12.2010	113,05	
13.		Mäsovýroba Igor Caletka	10/2333	23.12.2010	1 598,79	
14.		AGRO TAMI, a. s.	10037666	07.01.2011	41,94	
15.		COOP Jednota Žilina, s. d.	5000769	31.12.2010	152,13	
16.		PEKÁREŇ ĎUROŠKA, s. r. o.	10102932	10.12.2010	99,96	
Spolu		-	-	-	6 008,62 €	
Kontrolovaný subjekt predložil kontrole súpis vyššie uvedených krátkodobých záväzkov, ktoré neboli uhradené do konca roka 2010 z toho dôvodu, že faktúry za poskytované služby boli ZŠ doručené až začiatkom roka 2011. Zostatok na účte 321 vo výške 6 008,62 € vedený v Zborníku vlastného hospodárenia súhlasí so sumami uvedenými na spomínanom súpise. Pri vystavených DF, ktoré boli doručené ŠJ na zaplatenie, však figurovali centové rozdiely oproti sumám, ktoré boli uvedené na príjemkách, resp. dodacích listoch. Kontrolná skupina má za to, že tieto rozdiely budú predmetom halierového vyrovnania u jednotlivých dodávateľov.  
•	324 – Prijaté preddavky = 4 856,40 €
Zostatok na účte 324 vo výške 4 856,40 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
•	379 – Iné záväzky = 380,70 €
Účet 379 je v tomto prípade používaný ako súvzťažný účet k účtu 331 z titulu sporenia zamestnancov. Zostatok na účte 379 vo výške 380,70 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010.
•	331 – Zamestnanci = 38 146,63 €
Zostatok na účte 331 vo výške 38 146,63 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
•	336 – Zúčtovanie s orgánmi SP a ZP = 22 192,02 €
Zúčtovanie s orgánmi sociálneho poistenia a zdravotného poistenia z titulu odvodov do fondov, ktoré budú za mesiac december vyplatené až v januári. Zostatok na účte 336 vo výške 22 192,02 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010.
•	342 – Ostatné priame dane = 2 341,44 €
Záväzky voči daňovému úradu z titulu nevyplatených daní z príjmov zamestnancov ZŠ za mesiac december. Tieto budú vypočítané a uhradené až z miezd za mesiac december, vyplatených v januári. Zostatok na účte 342 vo výške 2 341,44 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
Bez zistených nedostatkov.

B.5 Tvorba a čerpanie sociálneho fondu                              		                                         
Organizácia ako subjekt verejnej správy je povinná pri tvorbe a použití finančných a peňažných fondov riadiť sa ustanoveniami § 19 ods. 7 zákona NR SR č. 523/2004 Z. z. o rozpočtových pravidlách verejnej správy a môže tvoriť osobitný fond v súlade so zákonom NR SR č. 152/1994 Z. z. o sociálnom fonde a o zmene a doplnení zákona NR SR č. 286/1992 Z. z. o dani z príjmov v znení neskorších predpisov. 
ZŠ kontrole predložila Kolektívnu zmluvu na roky 2008 – 2011 uzatvorenú dňa 06.03.2008, v ktorej je, v Článku 26, upravená otázka tvorby SF, jeho výška, použitie fondu, poskytovanie príspevku zamestnancom a odborovej organizácii na kolektívne vyjednávanie. Súčasťou tejto kolektívnej zmluvy je Príloha B, ktorá podrobnejšie upravuje otázku tvorby fondu, výšky, použitia SF a poskytovania príspevku zamestnancom a odborovej organizácii. 
Zásady upravené v uvedenej prílohe KZ nadobudli účinnosť dňom 01.01.2008 a ich účinnosť skončila dňom 31.12.2008. Následne došlo, zo strany kontrolovaného subjektu, ku každoročnej aktualizácii uvedenej prílohy KZ. Zásady upravené v Prílohe B KZ boli aktualizované aj pre kontrolované obdobie roku 2010, pričom upravené zásady nadobudli účinnosť dňom 01.01.2010 a ich účinnosť skončila dňom 31.12.2010. 
V uvedenej prílohe je podrobne rozpracovaný rozpočet SF na rok 2010 – predpokladaný príjem SF na rok 2010, použitie a čerpanie SF. ZŠ v roku 2010 tvorila sociálny fond vo výške 1,25 % zo súhrnu funkčných platov zúčtovaných zamestnancom na výplatu za kalendárny rok. Prostriedky SF sa vedú na samostatnom účte zamestnávateľa č. 0304543004/5600. Všetky výdavky zo SF musí zamestnávateľ – ZŠ odsúhlasiť s Odborovou organizáciou. Za dodržiavanie pravidiel týkajúcich sa hospodárenia so SF je zodpovedný poverený zamestnanec zamestnávateľa a predseda odborovej organizácie. Na účte SF č. 0304543004/5600, ktorý má ZŠ otvorený v peňažnom ústave Dexia banka Slovensko, a. s. boli tieto zostatky peňažných prostriedkov.

Účet sociálneho fondu                0304543004/5600	
k 01.01.2010	k 31.12.2010	
5 059,31 €	5 052,53 €	
Počiatočný stav na účte SF: 5 059,31 €
Tvorba SF za rok 2010: 6 084,58 €
Čerpanie SF 	- príspevok na stravu zamestnancom: 1 650,74 €
		- príspevok na občerstvenie pre výročnú vyhodnocovaciu poradu: 179,94 €
		- vianočný príspevok: 4 240,68 €
	- ostatné čerpanie SF: 20,- €
Čerpanie SF spolu: 6 091,36 €
Konečný stav na účte SF: 5 052,53 € 		 
Kontrolovaný subjekt v mesiacoch august a november 2010 využil prostriedky zo SF, okrem každomesačného poskytnutia príspevku na stravu zamestnancom, ktoré má štandardne upravené v Prílohe B KZ a odsúhlasené Odborovou organizáciou, aj na zabezpečenie občerstvenia pre výročnú vyhodnocovaciu poradu vo výške 179,94 € a na poskytnutie vianočného príspevku v celkovej výške 4 240,68 € – príspevok na medovníčky, vianočné kolekcie a darčekové poukážky pre zamestnancov. V oboch prípadoch ZŠ podala žiadosť o odsúhlasenie využitia finančných prostriedkov zo SF pre vyššie uvedené účely Odborovou organizáciou. Uvedené žiadosti boli súčasťou dokladov potvrdzujúcich pohyby peňažných prostriedkov na bežnom účte SF a boli doložené zoznamami zamestnancov, ktorí predmetné príspevky zo SF využijú. Žiadosti obsahovali súhlasné vyjadrenia a podpisové záznamy zástupcu Odborovej organizácie a riaditeľky ZŠ. 
Kontrola vychádzala z predložených podkladov: KZ: Článok 26 - Tvorba SF, jeho výška, použitie fondu, poskytovanie príspevku zamestnancom a odborovej organizácii na kolektívne vyjednávanie, Príloha B KZ, bankové výpisy z účtu SF, bankové výpisy z výdavkového účtu ZŠ, Zborník vlastného hospodárenia, rekapitulácie rozúčtovania miezd za jednotlivé mesiace roku 2010. Po vyčerpaní uvedených položiek, mal byť zostatok na účte SF 5 052,53 €, čo súhlasí aj so stavom na výpise z bankového účtu SF č. 21 zo dňa 31.12.2010. Za mesiac december organizácia tvorila SF z predpokladanej výšky miezd alebo platov a previedla finančné prostriedky na účet SF dňa 22.12.2010 (VBÚ č. 21 zo dňa 31.12.2010) – v súlade s vyššie uvedeným zákonom o sociálnom fonde. 
Kontrola následne preverila, či ZŠ v jednotlivých mesiacoch roku 2010 tvorila SF v stanovenej výške 1,25 % zo súhrnu funkčných platov zúčtovaných zamestnancom na výplatu. Súhrn funkčných platov zúčtovaných zamestnancom na výplatu v jednotlivých mesiacoch predstavuje rozdiel medzi celkovou hrubou mzdou bez OON a celkovými náhradami. Pri preverení kontrola vychádzala z rekapitulácií rozúčtovania miezd za jednotlivé mesiace a z výpisov z účtu SF č. 0304543004/5600. Vo všetkých mesiacoch roku 2010 kontrolovaný subjekt zabezpečil tvorbu SF v správnej výške – kontrola, na základe vykonaného prepočtu výšky tvorby SF v jednotlivých mesiacoch, nezistila pochybenia (viď nižšie uvedená tabuľka).
Mesiac	Celková HM bez OON	Celkové náhrady	1,25 % zo súhrnu funkčných platov	Tvorba SF zo strany ZŠ	Dátum prevodu prostriedkov na účet SF	
Január	45 517,80	5 686,08	497,90	497,90	12.02.2010	
Február	46 079,14	11 126,75	436,92	436,92	11.03.2010	
Marec	48 599,21	2 634,20	574,56	574,56	16.04.2010	
Apríl	46 940,82	2 577,54	554,55	554,55	13.05.2010	
Máj	57 620,03	1 523,44	701,20	701,20	16.06.2010	
Jún	48 777,33	3 525,14	565,66	565,66	14.07.2010	
Júl	41 190,88	30 300,21	136,13	136,13	13.08.2010	
August	41 966,24	25 762,73	202,55	202,55	13.09.2010	
September	45 533,45	747,92	559,82	559,82	12.10.2010	
Október	47 265,36	2 064,99	565,00	565,00	12.11.2010	
November	66 676,01	2 103,31	807,15	807,15	13.12.2010	
December	46 170,29	7 519,39	483,14	483,14	22.12.2010	

Pri tvorbe SF a prevode finančných prostriedkov organizácia postupovala v súlade s § 6 ods. 2 zákona NR SR č. 152/1994 Z. z. o sociálnom fonde a o zmene a doplnení zákona č. 286//1992 Zb. o daniach z príjmov v znení neskorších predpisov a taktiež podľa zákona NR SR č. 591/2007, ktorým sa mení a dopĺňa tento vyššie uvedený zákon. SF bol tvorený najneskôr v deň dohodnutý na výplatu mzdy alebo platu. Prevod finančných prostriedkov organizácia uskutočnila do piatich dní po dni dohodnutom na výplatu mzdy alebo platu, najneskôr do konca kalendárneho mesiaca. Za mesiac december organizácia tvorila SF z predpokladanej výšky miezd alebo platov a previedla finančné prostriedky na účet SF dňa 22.12.2010, čo bolo v súlade s vyššie uvedeným zákonom NR SR č. 152/1994 Z. z.. 
Bez zistených nedostatkov.

B.6 Kontrola odvodových povinností zamestnávateľa voči poisťovniam        
ZŠ v tejto oblasti je povinná pravidelne mesačne postupovať v zmysle ustanovení zákona NR SR č. 461/2003 Z. z. o sociálnom poistení a zákona NR SR č. 580/2004 Z. z. o zdravotnom poistení a príslušných ustanovení zákona NR SR č. 431/2002 Z. z. o účtovníctve v časti náležitosti účtovných dokladov a pravidiel účtovných zápisov a záznamov. 
Za rok 2010 bola mzdová agenda v ZŠ spracovávaná výpočtovou technikou. V organizácii bol stanovený 37,5 hod. pracovný čas. Poistné za jednotlivé kalendárne mesiace je splatené v deň vyúčtovania príjmu za príslušný kalendárny mesiac. Ku kontrole odvodových povinností boli predložené rekapitulácie miezd za konkrétne obdobie, výkaz preddavkov na poistenie, zoznam poistencov v zdravotných poisťovniach a bankové výpisy. Kontrolná skupina vykonala kontrolu výšky a včasnosti realizácie odvodov z vyplatených mzdových prostriedkov zamestnancov do Sociálnej poisťovne a ostatných zdravotných poisťovní za rok 2010. Kontrolná skupina výberovým spôsobom preverila vykonané odvody do Sociálnej poisťovne a do zdravotných poisťovní za vytypovaný mesiac jún 2010. Vyplatené mzdové prostriedky za mesiac 06/2010 v celkovej výške vrátane poistiek, príspevkov a odvodov do SP a ZP: 66 167,39 € (VBÚ (0304542001/5600) č. 84 zo dňa 13.07.2010). 
Odvod do:
•	Sociálna poisťovňa			          16 638,70 €
•	Všeobecná zdravotná poisťovňa	            5 164,98 €
•	Dôvera zdravotná poisťovňa, a. s. 		1 348,98 €
•	Union zdravotná poisťovňa, a. s. 		   242,33 €
Spolu					          23 394,99 €
•	Úhrada do Sociálnej poisťovne bola vykonaná v celkovej sume    16 638,70 €
Ktorá z tejto čiastky predstavovala:
- odvod zamestnávateľa 					          12 167,00 €
- odvod zamestnancov						4 471,70 €

•	Úhrada do Všeobecnej zdravotnej poisťovne v celkovej sume	5 164,98 €
Ktorá z tejto čiastky predstavovala:
- odvod zamestnávateľa 10,0 %					3 637,94 €
- odvod zamestnancov 4,0 %						1 455,07 €
- odvod zamestnávateľa 5,0 %					     51,41 €
- odvod zamestnancov 2,0 %						     20,56 €

•	Úhrada do Dôvery zdravotnej poisťovne, a. s. v celkovej sume	1 348,98 €
Ktorá z tejto čiastky predstavovala:
- odvod zamestnávateľa 10,0 %					   963,59 €
- odvod zamestnancov 4,0 %						   385,39 €

•	Úhrada do Union zdravotnej poisťovne, a. s. v celkovej sume           242,33 €
Ktorá z tejto čiastky predstavovala:
- odvod zamestnávateľa 10,0 %					   173,10 €
- odvod zamestnancov 4,0 %						     69,23 €
Kontrola preverila odvodové povinnosti voči poisťovniam, či boli uhradené včas a v stanovenej výške v celkovej finančnej hodnote 23 394,99 €, ktorá bola uhradená z bankového účtu č. 0304542001/5600 dňa 13.07.2010 – VBÚ č. 84 zo dňa 13.07.2010.
Bez zistených nedostatkov. 

C. Kontrola zostavenia účtovnej závierky 			         
Organizácia je, v tejto oblasti zostavovania účtovnej závierky, povinná postupovať v zmysle príslušných ustanovení zákona NR SR č. 431/2002 Z. z. o účtovníctve a v zmysle príslušných Opatrení Ministerstva financií SR pre predmetné účtovné jednotky. 
Základnou legislatívnou normou upravujúcou účtovníctvo vrátane účtovnej závierky rozpočtových organizácií je zákon NR SR č. 431/2002 Z. z. o účtovníctve v znení neskorších predpisov. Vedenie účtovníctva, štruktúru a obsah účtovnej závierky upravujú v zmysle § 4 ods. 2 zákona o účtovníctve Opatrenia vydávané MF SR pre jednotlivé účtovné jednotky, konkrétne pre kontrolovaný subjekt so statusom rozpočtovej organizácie je to: Opatrenie MF SR zo dňa 08.08.2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a VÚC a Opatrenie MF SR zo dňa 05.12.2007 č. MF/25755/2007-31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a VÚC. Otázku zostavovania účtovnej závierky má kontrolovaný subjekt upravenú aj vo svojom vnútornom predpise č. 03/2010 pre vedenie účtovníctva, konkrétne v Článku 8 uvedeného predpisu. 
Účtovná závierka je, v zmysle zákona o účtovníctve, definovaná ako štruktúrovaná prezentácia skutočností, ktorá sú predmetom účtovníctva, poskytovaná osobám, ktoré tieto informácie využívajú. Účtovná závierka tvorí jeden celok a predkladá sa zriaďovateľovi. V zmysle tohto zákona účtujú rozpočtové organizácie v sústave podvojného účtovníctva. 
Cieľom NFK v tejto oblasti, v zmysle schváleného Plánu kontrolnej činnosti HK na I. polrok 2011 a následného Poverenia HK č. 13/2011, je kontrola zostavenia účtovnej závierky zo strany rozpočtovej organizácie v zmysle vyššie uvedeného zákona o účtovníctve a príslušných Opatrení MF SR. V ZŠ je za proces zostavovania účtovnej závierky a jej správnosť zodpovedná účtovníčka zariadenia p. Ing. Katarína Drevená. V kontrolovanom období roku 2010 bola účtovná závierka zariadenia zostavená v štruktúre stanovenej § 17 ods. 3 zákona o účtovníctve a teda obsahovala tieto jednotlivé súčasti účtovnej závierky: Súvahu, Výkaz ziskov a strát a Poznámky. Zákon o účtovníctve v § 17 stanovuje všeobecné náležitosti účtovnej závierky a taktiež, ako je uvedené vyššie, jej jednotlivé súčasti. Všetky súčasti účtovnej závierky kontrolovaného subjektu obsahovali základné všeobecné náležitosti účtovnej závierky v zmysle § 17 ods. 2 zákona o účtovníctve – názov účtovnej jednotky, sídlo účtovnej jednotky, IČO, deň, ku ktorému sa zostavuje účtovná závierka, deň jej zostavenia, obdobie, za ktoré sa zostavuje a podpisové záznamy ako štatutárneho orgánu účtovnej jednotky, tak aj osoby zodpovednej za zostavenie účtovnej závierky a osoby zodpovednej za vedenie účtovníctva. 
•	Súvaha (ROPO SFOV 1 – 01) – Súvaha k 31.12.2010 bola zostavená dňa 24.01.2011, tým pádom bola zo strany kontrolovaného subjektu dodržaná povinnosť zostaviť účtovnú závierku najneskôr do šiestich mesiacov od dátumu, ku ktorému sa účtovná závierka zostavuje, v zmysle § 17 ods. 5 zákona o účtovníctve. 
•	Výkaz ziskov a strát (ROPO SFOV 2 – 01) bol zo strany kontrolovaného subjektu zostavený ku dňu 31.12.2010 dňa 24.01.2011 - v súlade s § 17 ods. 5 zákona o účtovníctve. Vo výkaze ziskov a strát boli vykázané náklady, výnosy a výsledok hospodárenia za kontrolované účtovné obdobie a aj za bezprostredne predchádzajúce účtovné obdobie tak ako stanovuje § 18 ods. 4 zákona o účtovníctve.
•	Poznámky k 31.12.2010 obsahovali všetky náležitosti a údaje, tak ako stanovuje nielen § 17 ods. 2, ale aj § 18 ods. 5 zákona o účtovníctve. Poznámky boli zostavené dňa 04.02.2011, ZŠ postupovala v zmysle ustanovenia § 17 ods. 5 zákona o účtovníctve. 
V rámci kontroly zostavenia účtovnej závierky, bolo zo strany kontrolného orgánu náhodným spôsobom preverené, či účtovná jednotka dodržala povinnosť uvádzať v účtovnej závierke informácie podľa stavu ku dňu, ku ktorému sa táto zostavuje. Zostatky a stavy účtov ku dňu, ku ktorému sa zostavuje účtovná závierka sú súčasťou Hlavnej knihy (resp. Zborníka vlastného hospodárenia). Na základe skutočnosti, že účtovnú závierku je možné zostaviť až po uzatvorení účtovných kníh (Hlavnej knihy, resp. Zborníka vlastného hospodárenia), kontrola preverila súlad zostatkov a stavov vybraných účtov vykázaných v Zborníku vlastného hospodárenia k 31.12.2010 so zostatkami uvedenými v Súvahe k 31.12.2010, príp. so stavmi uvedenými vo Výkaze ziskov a strát k 31.12.2010, ktoré sú súčasťou účtovnej závierky. Táto povinnosť bola kontrolou preverená na niektorých náhodne vybraných aktívnych, pasívnych účtoch, nákladových a výnosových účtoch. Porovnanie stavov jednotlivých účtov je prehľadne popísané v nižšie uvedenej tabuľke. Kontrolovaný subjekt postupoval v zmysle ustanovení § 17 ods. 8 a § 12 ods. 2 písm. c) zákona NR SR č. 431/2002 Z. z. o účtovníctve. 
Číslo účtu	Druh účtu	Názov účtu	Stav účtu k 31.12.2010 (v €)	
			Zborník	Súvaha	VZaS	
022	A	Samostatné hnuteľné veci a súboru hnut. vecí	49 055,58	49 055,58	-	
112	A	Materiál (ŠJ)	6 057,38	6 057,38	-	
211	A	Pokladnica	0,00	0,00	-	
221	A	Bankové účty (súhrnne za ZŠ aj ŠJ)	70 156,13	70 156,13	-	
355	P	Zúčtovanie transferov rozpočtu obce a VÚC	19 828,21	19 828,21	-	
472	P	Záväzky so SF	5 052,53	5 052,53	-	
321	P	Dodávatelia (súhrnne za ZŠ aj ŠJ)	6 008,62	6 008,62	-	
324	P	Prijaté preddavky (ŠJ)	4 856,40	4 856,40		
379	P	Iné záväzky	380,70	380,70	-	
331	P	Zamestnanci	38 146,63	38 146,63	-	
336	P	Zúčtovanie s orgánmi SP a ZP	22 192,02	22 192,02	-	
342	P	Ostatné priame dane	2 341,44	2 341,44	-	
511	N	Opravy a udržiavanie	22 523,00 *		22 523,00	
512	N	Cestovné	492,00 *	-	492,00	
521	N	Mzdové náklady	586 997,00 *	-	586 997,00	
602	V	Tržby z predaja služieb (súhrnne za ZŠ aj ŠJ)	117 562,00 *	-	117 562,00	
648	V	Ostatné výnosy z prevádzkovej činnosti	11 040,00 *	-	11 040,00	
653	V	Zúčtovanie ost. rezerv z prevádzkovej činnosti	23 751,00 *		23 751,00	

* Konečný stav predmetných účtov zaokrúhlený na celé eurá nahor

Okrem jednotlivých súčastí účtovnej závierky, v zmysle § 17 ods. 3 zákona o účtovníctve, boli súčasťou výkazníctva ZŠ aj nasledovné finančné výkazy:
•	Finančný výkaz o plnení rozpočtu subjektu VS, 
•	Finančný výkaz o prírastku a úbytku vybraných pohľadávok a záväzkov subjektu VS,
•	Finančný výkaz o vybraných údajoch z aktív a pasív subjektu VS.
Ich zostavovanie a predkladanie upravuje Opatrenie MF SR zo dňa 08.11.2007 č. MF/20414/2007-31, ktorým sa ustanovuje usporiadanie, obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy. Uvedené opatrenie v § 3 ods. 1 stanovuje subjektom povinnosť štvrťročného predkladania Finančného výkazu o plnení rozpočtu subjektu verejnej správy (Fin 1 – 04) a Finančného výkazu o prírastu a úbytku vybraných pohľadávok a záväzkov subjektu verejnej správy (Fin 7 – 04) podľa stavu k 31. marcu, k 30. júnu a k 30. septembru rozpočtového roka a podľa stavu k 31. decembru rozpočtového roka. Finančný výkaz o vybraných údajoch z aktív a pasív subjektu verejnej správy (Fin 2 – 04) sa predkladá štvrťročne podľa stavu k 31. marcu, k 30. júnu a k 30. septembru rozpočtového roka. Za subjekty verejnej správy, ktorými sú rozpočtové organizácie, príspevkové organizácie, štátne fondy, obce a VÚC sa tento výkaz podľa stavu k 31. decembru rozpočtového roka nepredkladá. Uvedené povinnosti boli zo strany kontrolovaného subjektu dodržané.
Bez zistených nedostatkov. 

D. Čerpanie verejných finančných prostriedkov                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           
ZŠ je povinná v tejto oblasti zabezpečovať a dodržiavať postup v súlade s príslušnými ustanoveniami zákona NR SR č. 431/2002 Z. z. o účtovníctve, zákona NR SR č. 523/2004 Z. z. o rozpočtových pravidlách verejnej správy, zákona NR SR č. 583/2004 Z. z. o rozpočtových pravidlách územnej samosprávy, zákona NR SR č. 502/2001 Z. z. o finančnej kontrole a vnútornom audite a interných smerníc. Cieľom finančnej kontroly je zabezpečiť hospodárny, efektívny a účinný výkon verejnej správy pri dodržovaní VZPP, dodržiavanie zásady hospodárnosti, efektívnosti a účinnosti pri hospodárení a čerpaní verejných prostriedkov. 

D.1 Kontrola čerpania bežných výdavkov                                                          
ZŠ v zmysle ustanovenia § 8 zákona NR SR č. 431/2002 Z. z. o účtovníctve má zavedenú evidenciu v počte 461 ks dodávateľských faktúr v knižnej podobe. Vzhľadom na počet DF boli tieto ukladané v niekoľkých zakladačoch spolu s doplňujúcimi dokumentmi v číselnom poradí tak, ako boli do ZŠ doručené. Na všetkých fascikloch, obsahujúcich DF za kontrolované obdobie roku 2010, bolo prehľadne uvedené, ktorých mesiacov roku 2010 sa ten – ktorý fascikel týka a aký číselný rad DF sa v ňom nachádza. ZŠ predložila kontrolnému orgánu vnútornú smernicu č. 04/2010 – Obeh účtovných dokladov, v ktorej sú upravené základné podmienky týkajúce sa tejto kontrolovanej oblasti. Kontrolovaný subjekt predložil kontrole aj interné podpisové vzory k delegovaniu právomocí a určeniu zodpovednosti na všetkých stupňoch riadenia pre uplatňovanie kontroly v oblasti účtovníctva, pre zabezpečovanie a dodržovanie postupu v súlade s právnymi predpismi. Uvedené interné podpisové vzory sú súčasťou vnútornej smernice ZŠ – Obeh účtovných dokladov, pričom tvoria jej prílohu. Ďalšou prílohou uvedenej smernice sú dispozičné oprávnenia pre riadiacich a ekonomických pracovníkov ZŠ. Okrem vyššie uvedenej smernice ZŠ predložila kontrolnému orgánu aj Smernicu č. 02/2010 o finančnej kontrole, ktorej súčasťou sú aj podpisové vzory zamestnancov poverených výkonom PFK. 
Predmetom fakturácie od dodávateľov v kontrolovanom období roku 2010 boli najmä úhrady za dodávky elektrickej energie, plynu, za vodné, stočné, za kancelárske potreby, za dodávky tepla, telekomunikačné služby, nákup publikácií, stravných lístkov, úhrady účastníckych poplatkov a pod. Kontrola bola vykonaná výberovým spôsobom čerpania bežných výdavkov za obdobie od 01.01.2010 do 31.12.2010 za prvé štyri kalendárne mesiace roku 2010 – január, február, marec a apríl (DF od č. 1 do č. 124). Kontrolou DF bola preverovaná hospodárnosť, efektívnosť a účelnosť vynakladania rozpočtových verejných finančných prostriedkov ako aj úplnosť predložených účtovných dokladov. 
Organizácia má zavedený systém používania pečiatok, čím je zabezpečené vyhodnocovanie vecnej a formálnej správnosti DF. ZŠ využíva pre tento účel pečiatky na zaevidovanie DF v knihe dodávateľských faktúr, vecné a cenové preskúmanie DF, na vyplatenie a zaúčtovanie jednotlivých účtovných prípadov a pečiatku na vykonanie PFK. Na DF je ručne dopísaná poznámka o uhradení fakturovanej sumy s pripojením dátumu úhrady. Na niektorých DF ZŠ používala aj dátumovú pečiatku označujúcu dátum prijatia DF do organizácie. 
ZŠ má zavedený systém pripájania všetkých dokladov a dokumentov, ktoré sa týkajú fakturovaných hospodárskych operácií a ozrejmujú ich opodstatnenosť, k DF. ZŠ k jednotlivým DF pripájala vystavené objednávky, príp. zabezpečila tlač a pripojenie objednávok, ktoré boli zrealizované elektronickou poštou. V prípade záväzkov ZŠ, ktoré mali opakujúci sa charakter a ZŠ, na základe predchádzajúcich období a skúseností, objednávala niekoľkokrát počas roka rovnaký sortiment tovarov, príp. rovnaké služby, došlo z jej strany k vystavovaniu celoročných objednávok, ktorých fotokópie boli následne pripájané k jednotlivým doručeným DF. Organizácia zároveň viedla evidenciu všetkých vystavených objednávok, resp. aj tých objednávok, ktoré boli zrealizované elektronickou poštou, v zavedenej Knihe objednávok. Okrem objednávok ZŠ pripája k DF aj ďalšie súvisiace doklady ako napr.: dodacie listy, súpisy vykonaných prác, e – maily potvrdzujúce objednávky a pod. V prípade DF, ktoré sú kontrolovanému subjektu vystavované a doručované na základe uzatvorených zmlúv, je na väčšine týchto DF uvedená poznámka o čísle zmluvy a tieto uzatvorené zmluvné vzťahy sú zakladané v samostatných zakladačoch, ktoré boli kontrolnému orgánu predložené pri prvotnom vyžiadaní dokladov pre potreby výkonu tejto NFK. K DF č. 86/2010 bol, okrem dodacieho listu a vystavenej objednávky, dokonca pripojený aj návrh vedúcej ŠJ na zakúpenie pracovných pomôcok pre zamestnancov ŠJ, na ktorom bolo uvedené súhlasné vyjadrenie vedenia ZŠ k uvedenému návrhu, potvrdené podpisom zodpovednej vedúcej osoby. Pri tých DF, ktoré sa týkali účasti zamestnancov ZŠ na odborných seminároch a školeniach sú k predmetným DF pripojené aj pozvánky na dané akcie doručené ZŠ, záväzné prihlášky, príp. aj objednávky. 
V rámci kontrolovaného obdobia štyroch mesiacov roku 2010 bolo kontrolným orgánom pri objednávke č. 14/2010 zo dňa 14.02.2010 k DF č. 31/2010 zistené, že táto bola vyhotovená dňa 14.02.2010, avšak DF vystavená dodávateľským subjektom na základe tejto objednávky, bola prijatá a zaúčtovaná v organizácii ešte pred dátumom vystavenia uvedenej objednávky – dňa 09.02.2010. Podobná situácia nastala aj pri nasledovných účtovných dokladoch: DF č. 42/2010 – obj. bola vystavená dňa 19.02.2010, avšak DF bola zúčtovaná už dňa 12.02.2010, DF č. 119/2010 – obj. bola vystavená dňa 28.04.2010, avšak DF bola zúčtovaná už dňa 27.04.2010. Tieto skutočnosti boli, na základe vyjadrenia kontrolovaného subjektu, spôsobené tým, že objednanie jednotlivých tovarových položiek, resp. služieb bolo zrealizované telefonicky a až následne ZŠ pristúpila k vystaveniu objednávky, resp. interného dokladu preukazujúceho telefonické objednanie predmetných tovarových položiek, príp. služieb a preukazujúceho opodstatnenosť následne fakturovanej operácie. 
Kontrolovaný subjekt pred vstupom do jednotlivých záväzkov, vo väčšine prípadov, zabezpečil vykonanie PFK, čím došlo z jeho strany k overeniu finančného krytia potrebného pre zrealizovanie záväzkov. V rámci kontrolovaného obdobia prvých štyroch mesiacov roku 2010 však kontrolný orgán zistil aj určité nedostatky v oblasti PFK vykonávanej vo fáze pred vstupom kontrolovaného subjektu do záväzku. Uvedené nedostatky sú podrobnejšie popísané v časti H. tejto správy z vykonanej NFK. Kontrolovaný subjekt zabezpečil výkon PFK aj pri prijatí DF do organizácie. Týmto procesom výkonu PFK pri DF kontrolovaný subjekt preveril súlad vystavenej a doručenej DF s podmienkami dohodnutými v zmluve uzatvorenej medzi zmluvnými stranami, príp. súlad s vystavenou objednávkou a teda podmienkami dohodnutými pri objednávaní tovarových položiek alebo služieb.
Upozornenie:
K DF č. 50/2010 bola v evidencii pripojená aj kópia zmluvy preukazujúca opodstatnenosť predmetnej fakturovanej hospodárskej operácie. Táto pripojená kópia uzatvorenej zmluvy nebola opatrená pečiatkou PFK, avšak originál tejto uzatvorenej zmluvy, ktorý bol založený v registri platných zmlúv, bol opatrený pečiatkou PFK. Kontrolovaný subjekt v inštitúte PFK postupoval správne. Kontrola upozorňuje na skutočnosť, že pri zúčtovacích procesoch, kópia účtovného dokladu musí korešpondovať s originálom. Kontrola odporúča, aby k DF ako doklady preukazujúce fakturovanú operáciu, neboli pripájané prvotne urobené fotokópie z týchto dokladov, ale až doklady obsahujúce všetky náležitosti. 
Pokiaľ sa v náhodne zvolenom kontrolovanom období prvých štyroch mesiacov roku 2010 vyskytli v evidencii DF aj zálohové, resp. preddavkové faktúry, boli k nim zo strany kontrolovaného subjektu vždy pripojené aj ostré vyúčtovacie faktúry, ktoré už sú regulárnym daňovým dokladom.  
Kontrolné odporúčania:
1.	Kontrola odporúča kontrolovanému subjektu rozšíriť používanie dátumovej pečiatky, označujúcej dátum prijatia DF do organizácie, na všetky došlé DF z titulu výpočtu lehôt splatnosti a taktiež zapracovať systém vykonávania tohto postupu s definovaním obsahu pečiatky do svojej vnútornej smernice. 
2.	V rámci kontroly čerpania bežných výdavkov bolo zistené, že organizácia nemá zavedený systém pripájania platobných poukazov k DF. Túto povinnosť pripájať k DF, okrem iných dokladov, aj platobné poukazy, ZŠ nemá ošetrenú ani vnútornou smernicou. Kontrola odporúča upraviť tieto náležitosti v internom predpise a následne nastaviť v ZŠ systém vystavovania a pripájania platobných poukazov ku všetkým DF, čím dôjde k zabezpečeniu dokladovania úhrady predmetnej faktúry. Takýmto postupom je zároveň možné vytvoriť priestor pre zabezpečovanie správneho vykonávania PFK aj v druhej fáze tohto procesu, čiže pred zaplatením predmetnej fakturovanej hospodárskej operácie. 

Kontrolou dodávateľských faktúr boli zistené nasledovné skutočnosti:
1.	Nedostatok
Organizácia má zavedený veľmi prehľadný systém vystavovania a evidencie objednávok a ich pripájania k súvisiacim DF. Vystavované objednávky boli v kontrolovanom období prvých štyroch mesiacov roka 2010 vzostupne číslované a priebežne zaznamenávané v zavedenej Knihe objednávok. Táto pomocná evidencia obsahovala údaje o jednotlivých vystavovaných objednávkach – vzostupné číslovanie, dátum ich vystavenia, číslo DF, ktorá bola ZŠ vystavená a doručená na základe danej objednávky, názov dodávateľa, druh objednávaného tovaru, príp. služby, cena, na ktorú už bola vystavená doručená DF. V prípade celoročných objednávok boli v poznámke uvedené čísla ďalších DF, na ktoré sa daná celoročná objednávka vzťahuje. 
Pri objednávkach, ktoré boli vystavené a pripojené k DF prekontrolovaným za prvé štyri mesiace roku 2010 však chýbali niektoré ich základné náležitosti, napr.: bankové spojenie (napr.: obj. č. 3/2010 k DF č. 9/2010, obj. č. 4/2010 k DF č. 13/2010, obj. č. 5/2010 k DF č. 15/2010 a pod.). Pri väčšine z prekontrolovaných vystavených objednávok nebola uvedená ani dodacia lehota (napr.: obj. č. 6/2010 k DF č. 16/2010, obj. č. 7/2010 k DF č. 17/2010, obj. č. 8/2010 k DF č. 18/2010 a pod.) a pri niektorých absentovalo aj uvedenie ceny za objednávaný tovar, príp. službu (napr.: obj. č. 5/2010 k DF č. 15/2010, obj. č. 16/2010 k DF č. 38/2010, obj. č. 19/2010 k DF č. 45/2010 a pod.). Základné náležitosti vystavovaných objednávok a podmienky ich vystavovania má kontrolovaný subjekt upravené v Čl. III vnútornej smernice č. 04/2010 – Obeh účtovných dokladov. V zmysle ustanovení predmetného Čl. III objednávky vystavujú pracovníčky ekonomicko–hospodárskeho oddelenia školy, za ŠJ vedúca ŠJ. Objednávku svojím podpisom schvaľuje riaditeľka ZŠ. Uvedený Čl. III vnútornej smernice v bode 2 stanovuje náležitosti vystavovaných objednávok – číslo z centrálnej evidencie objednávok, dátum vystavenia objednávky, druh tovaru, množstvo, merná jednotka, predbežná cena, presný názov dodávateľa, bankové spojenie, IČO, DIČ, adresa dodávateľa, dodacia lehota. 

Kontrolné odporúčania:
1.	Kontrolný orgán upozorňuje na skutočnosť, že v prípade, ak si kontrolovaný subjekt upraví vo svojich vnútorných predpisoch základné podmienky výkonu jednotlivých činností, čím pretaví do svojho vnútorného systému ustanovenia všeobecne záväzných právnych predpisov a zároveň si, pre svoje potreby, ustanoví aj ďalšie podmienky, ktoré zákon striktne neustanovuje, je potrebné zabezpečiť dodržiavanie všetkých ustanovení upravených v týchto prijatých vnútorných smerniciach kontrolovaného subjektu.
2.	Počas kontrolovaného obdobia prvých štyroch mesiacov roku 2010 sa v evidencii DF vyskytli dve DF, ktoré boli kontrolovanému subjektu vystavené iba na základe telefonickej objednávky. Poznámka o telefonickom objednaní služieb bola uvedená priamo na doručenej DF. V takomto prípade kontrolný orgán odporúča vystavovať aspoň interné doklady o objednaní predmetných služieb, resp. tovarových položiek. Odporúčaným obsahom týchto interných dokladov, potvrdzujúcich uskutočnenú telefonickú objednávku, sú základné údaje o dodávateľovi, odberateľovi, spôsobe realizácie objednávky, dátum uskutočnenia objednávky, uvedenie jednotlivých objednaných tovarových položiek, resp. predmetu objednávky, uvedenie dohodnutej jednotkovej ceny, množstva, celkovej ceny za objednaný tovar a dodacej lehoty, príp. ďalších náležitostí potrebných pre zabezpečenie preukázateľnosti opodstatnenosti fakturovaných hospodárskych operácií. 

2. Nedostatok
Všetky DF doručené organizácii vo vybraných kontrolovaných mesiacoch roku 2010 boli, na základe výpisov z bežných účtov organizácie, zaplatené v plnej výške. Niektoré z týchto prekontrolovaných DF však boli uhradené až niekoľko dní, príp. aj týždňov po lehote splatnosti. Ako príklad je možné, z celého objemu prekontrolovaných DF, uviesť nasledovné DF uhradené po lehote splatnosti: 
napr.:
•	DF č. 1/2010  – DF mala byť uhradená do 15.01.2010, bola však uhradená až 22.01.2010 – 7 dní po lehote splatnosti,
•	DF č. 4/2010  – DF mala byť uhradená do 15.01.2010, bola však uhradená až 21.01.2010 – 6 dní po lehote splatnosti,
•	DF č. 8/2010  – DF mala byť uhradená do 23.01.2010, bola však uhradená až 27.01.2010 – 4 dni po lehote splatnosti,
•	DF č. 28/2010 – DF mala byť uhradená do 09.02.2010, bola však uhradená až 12.02.2010 – 3 dni po lehote splatnosti,
•	DF č. 71/2010 – DF mala byť uhradená do 22.03.2010, bola však uhradená až 16.06.2010 – 86 dní po lehote splatnosti,
•	DF č. 99/2010 – DF mala byť uhradená do 23.04.2010, bola však uhradená až 16.06.2010 – 54 dní po lehote splatnosti a pod. 
Na základe vysvetlenia kontrolovaného subjektu bol tento stav spôsobený tým, že niektoré DF boli doručené organizácii neskoro a v mnohých prípadoch došlo k situácií, že aj finančné prostriedky od mesta Žilina boli prevedené na bežný účet ZŠ veľmi neskoro, často až po urgenciách od dodávateľov. Je však nutné dať do pozornosti fakt, že pri prípadnom pretrvávaní tohto stavu – úhrady DF po lehote splatnosti – môže dôjsť aj k uplatňovaniu sankcií voči organizácii zo strany dodávateľa v zmysle Obchodného zákonníka. Kontrola odporúča dohodnúť termín splatnosti od dňa doručenia DF do ZŠ a nie odo dňa vystavenia DF (z tohto titulu je opodstatnené uvádzať na DF aj dátum ich doručenia do organizácie). V prípade pochybenia zo strany dodávateľa a opakovania tohto stavu je možné postupovať spôsobom, že ZŠ vráti DF na prepracovanie so žiadosťou o posunutie lehôt splatnosti. 

Kontrolné zistenia:
1.	Tým, že viaceré DF (príklady uvedené vyššie) boli uhradené až po lehote splatnosti, došlo k nedodržaniu § 559 Občianskeho zákonníka č. 40/1964 Zb.. 
2.	Tým, že kontrolovaný subjekt nezabezpečil, aby vystavované objednávky na dodávku prác, služieb, ako aj na nákup tovarových položiek, obsahovali všetky náležitosti v zmysle jeho vlastnej vnútornej smernice č. 04/2010 – Obeh účtovných dokladov, došlo k nedodržaniu uvedenej smernice, konkrétne Čl. III, bodu 2, písm. c), e) a h) tejto smernice a tým, že na predmetných objednávkach nedošlo k uvedeniu ceny za predmet objednania, došlo zároveň k porušeniu § 10 ods. 1 písm. c) zákona NR SR č. 431/2002 Z. z. o účtovníctve, čím je zároveň znížená opodstatnenosť PFK, ak nie je zrejmé, v akej sume predmet objednania je. 

D.2 Kontrola čerpania prostriedkov účelovo poskytnutých od zriaďovateľa
Kontrolovanému subjektu boli počas kontrolovaného obdobia roku 2010 poskytnuté prostriedky s vymedzeným účelom použitia. Oba tieto transfery boli kontrolovanému subjektu poukázané zo štátneho rozpočtu z kapitoly MŠVVaŠ SR v rámci prenesených kompetencií. V mesiacoch november a december 2010, Oznámeniami o dotáciách (listy č. 25414/2010-71525/2010-OŠM-SAM zo dňa 26.11.2010 a č. 27353/2010-75758/2010-OŠM-SAM zo dňa 30.12.2010), boli ZŠ poskytnuté bežné transfery so stanoveným účelom použitia – na opravu átria vo výške 6 000,- € a na vybavenie telocvične vo výške 48 987,26 €. Tieto účelovo poskytnuté prostriedky od zriaďovateľa boli využité na stanovené účely. 

Oprava átria – bežný transfer s účelovým využitím vo výške 6 000,- €
Účelovo poskytnuté prostriedky na opravu átria vo výške 6 000,- € organizácia využila na stanovený účel. Rekonštrukciu v ZŠ realizovala spoločnosť. Pri výbere dodávateľa na realizáciu týchto prác bol vykonaný prieskum trhu a následný výber dodávateľa z troch cenových ponúk. Ponuka vybraného dodávateľa bola z titulu ceny a aj ďalších podmienok (kvalita, spoľahlivosť) najvýhodnejšia. K dokumentácii týkajúcej sa realizovaného prieskumu trhu boli zo strany kontrolovaného subjektu pripojené všetky potrebné dokumenty preukazujúce výber najvýhodnejšieho dodávateľa a taktiež aj spôsob jeho výberu. V dokumentácii boli priložené cenové ponuky predložené kontrolovanému subjektu jednotlivými dodávateľmi, prezenčná listina z vyhodnotenia cenových ponúk na opravu átria stanovujúca členov výberovej komisie, vyhodnotenie ponúk členmi stanovenej komisie obsahujúce ich čestné vyhlásenie, záznamy o vykonaní prieskumu trhu vypracované jednotlivými členmi výberovej komisie obsahujúce závery z vykonaného prieskumu trhu aj s odôvodnením výberu toho – ktorého dodávateľa pre realizáciu uvedených prác. 
Kontrolovaný subjekt následne dňa 30.09.2010 vystavil  objednávku č. 159/2010, ktorou si u predmetného dodávateľa objednal dohodnutú rekonštrukciu na základe cenovej ponuky. Konkrétne sa objednávka vzťahovala na zabezpečenie prác a dodávok hlavnej stavebnej výroby v objekte ZŠ – vo dvore (zemné práce, komunikácie a presun hmôt hlavnej stavebnej výroby) a na zabezpečenie prác a dodávok pomocnej stavebnej výroby v objekte ZŠ (zdravotechnická vnútorná kanalizácia). Objednávka obsahovala údaj o cene za vykonané dielo, ktorá korešpondovala s cenovou ponukou predloženou predmetným dodávateľom. Na základe predchádzajúcej dohody medzi obchodnými partnermi, objednávka obsahovala aj údaj o splatnosti ceny za vykonané dielo. Doručenie a splatnosť DF bude, na základe údajov uvedených v predmetnej objednávke, realizovaná v dvoch termínoch: do 20.12.2010 sa kontrolovaný subjekt zaviazal splatiť prvú časť dohodnutej ceny vo výške 6 000,- € a následne do 31.05.2011 zvyšnú časť celkovej ceny diela vo výške 6 981,89 €. Objednávka bola podpísaná štatutárnym zástupcom kontrolovaného subjektu a pred vstupom do záväzku bola zo strany ZŠ správne vykonaná PFK. Dodávateľ následne vystavil DF, ktorá bola po doručení kontrolovanému subjektu zaevidovaná v Knihe došlých faktúr pod číslom 392/2010. DF bola, tak ako bolo medzi partnermi dohodnuté, vystavená na sumu 6 000,- €, obsahovala všetky náležitosti účtovného dokladu v zmysle zákona NR SR č. 431/2002 Z. z. o účtovníctve a bola opatrená pečiatkou PFK potvrdzujúcou jej vykonanie ako prejav vecného a formálneho prekontrolovania doručenej DF a zároveň preverenia súladu s dohodnutými podmienkami a vystavenou objednávkou. K predmetnej DF bol zo strany kontrolovaného subjektu pripojený aj rozpočet a krycí list rozpočtu. Fakturovaná suma bola zo strany kontrolovaného subjektu zaplatená v plnej výške na účet dodávateľa dňa 18.11.2010 (VBÚ č. 158 zo dňa 18.11.2010). Kontrolovaný subjekt využil prostriedky, ktoré mu boli poskytnuté v rámci prenesených kompetencií, v plnej výške a na stanovený účel. Dokončenie rekonštrukcie átria a uhradenie zvyšku ceny, v zmysle cenovej ponuky, prebehne, podľa vyjadrenia kontrolovaného subjektu, v roku 2011. 
Vybavenie telocvične – bežný transfer s účelovým využitím vo výške 48 987,26 €
Účelovo poskytnuté prostriedky na vybavenie telocvične vo výške 48 987,26 € organizácia využila na stanovený účel. Vybavenie telocvične ZŠ zabezpečila spoločnosť r. o.. Pri výbere dodávateľa na zabezpečenie vybavenia telocvične ZŠ bol vykonaný prieskum trhu a následný výber dodávateľa z troch cenových ponúk. Riaditeľka ZŠ prvotne vypracovala výzvu na predkladanie cenových ponúk, v ktorej bolo presne uvedené, že ZŠ má záujem o vybavenie telocvične náčiním a náradím na základe pripojeného zoznamu, výzva stanovovala hraničný termín, do ktorého môžu dodávatelia zasielať svoje cenové ponuky a taktiež aj informácie pre dodávateľov o termíne, mieste a kritériách vyhodnocovania predložených cenových ponúk. 
K dokumentácii týkajúcej sa realizovaného prieskumu trhu boli zo stany kontrolovaného subjektu pripojené všetky potrebné dokumenty preukazujúce výber najvýhodnejšieho dodávateľa a taktiež aj spôsob jeho výberu. V dokumentácii bola založená výzva riaditeľky ZŠ na predkladanie cenových ponúk, zoznam náčinia a náradia, ktorým má byť telocvičňa ZŠ vybavená a o ktorý má ZŠ záujem, boli priložené cenové ponuky jednotlivých dodávateľov, prehľad o odoslaní výzvy jednotlivým dodávateľom a o prevzatí ponúk verejnej súťaže, vyhodnotenie jednotlivých cenových ponúk so stanovením poradia firiem a kópie oznámení o vyhodnotení cenových ponúk, ktoré boli po zrealizovaní vyhodnotenia ponúk a výbere dodávateľa osobne prevzaté zástupcami jednotlivých zúčastnených dodávateľov. Ponuka vybraného dodávateľa bola z titulu ceny najvýhodnejšia. 
Následne dňa 22.11.2010 zmluvné strany pristúpili k uzatvoreniu Zmluvy o dielo č. 65/2010 (ďalej len „ZoD“). Predmetom uvedenej zmluvy bola dodávka a montáž športového vybavenia telocvične, pričom cena dohodnutá medzi zmluvnými partnermi v ZoD korešpondovala s cenovou ponukou, ktorá bola predložená predmetným dodávateľom pred uzatvorením uvedenej ZoD. ZoD bola podpísaná zástupcami zmluvných strán a opatrená pečiatkou PFK, čím došlo k zabezpečeniu vykonania PFK pred vstupom do záväzku a teda k potvrdeniu dostatočného finančného krytia potrebného pre zrealizovanie tohto obchodu. Po uzatvorení ZoD bolo vybavenie telocvične následne realizované v niekoľkých etapách. ZŠ ešte, aj napriek uzatvorenej ZoD, pristúpila k vystavovaniu objednávok, ktoré sa týkali jednotlivých etáp vybavenia telocvične. Dňa 19.11.2010 kontrolovaný subjekt vystavil objednávku č. 176/2010 na dodávku a montáž sietí do telocvične v celkovom finančnom limite 6 200,- €. Na objednávke bola z jeho strany vykonaná aj PFK, čím si kontrolovaný subjekt ešte následne potvrdil dostatočné finančné krytie. DF č. 416/2010 bola zo strany dodávateľa vystavená na sumu 6 108,35 € a táto suma bola zo strany ZŠ uhradená na účet dodávateľa v plnej výške dňa 09.12.2010 (VBÚ č. 172 zo dňa 09.12.2010). Ďalšia etapa vybavenia telocvične spočívala v dodávke a montáži športového vybavenia v celkovom finančnom limite 30 000,- €. ZŠ vystavila dňa 14.12.2010 objednávku č. 192/2010 a zabezpečila vykonanie ďalšej PFK, napriek skutočnosti, že potvrdenie potrebného finančného krytia na zrealizovanie tejto akcie bolo z jej strany vykonané pred podpisom ZoD. DF č. 439/2010 vzťahujúca sa k objednávke č. 192/2010 bola vystavená na sumu 30 000,- € a jej súčasťou bol dodací list a súpis dodaných materiálov a prác. Fakturovaná suma bola zo strany kontrolovaného subjektu zaplatená v plnej výške na účet dodávateľa dňa 21.12.2010 (VBÚ č. 180 zo dňa 21.12.2010). V následnej etape došlo zo strany dodávateľa k dodaniu ďalšieho športového vybavenia na základe predloženej cenovej ponuky. ZŠ vystavila dňa 22.12.2010 objednávku č. 201/2010, zabezpečila vykonanie PFK a dodávateľ následne vystavil pre ZŠ DF na sumu 18 987,26 €. Fakturovaná suma bola zo strany kontrolovaného subjektu zaplatená v plnej výške na účet dodávateľa dňa 29.12.2010 (VBÚ č. 185 zo dňa 29.12.2010). Konečné dovybavenie telocvične ZŠ športovým náčiním a náradím a fakturácia a úhrada zvyšku ceny, v zmysle cenovej ponuky, prebehne, na základe vyjadrenia kontrolovaného subjektu, až v roku 2011. Zvyšok z dohodnutej ceny bude, podľa vyjadrenia kontrolovaného subjektu, ZŠ pravdepodobne financovať z vlastných príjmov. Kontrolovaný subjekt využil prostriedky, ktoré mu boli v roku 2010 poskytnuté v rámci prenesených kompetencií, v plnej výške a na stanovený účel. 
Bez zistených nedostatkov. 

E.  Kontrola pokladne, pokladničných dokladov a správnosti vykonávania    
     pokladničných operácií
Organizácia je povinná v oblasti pokladničných operácií zabezpečovať postup v súlade s príslušnými ustanoveniami zákona NR SR č. 431/2002 Z. z. o účtovníctve, zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov a ďalších všeobecne záväzných právnych predpisov súvisiacich s účtovnými dokladmi. 
E.1 Pokladňa a pokladničné doklady
Kontrolované obdobie: 01.01.2010 – 31.12.2010
Vedenie pokladne má ZŠ upravené vo svojej Vnútornej smernici č. 04/2010 – Obeh účtovných dokladov. Súčasťou uvedenej vnútornej smernice sú aj interné podpisové vzory a smernica stanovuje základné podmienky vedenia pokladničnej agendy, vystavovania pokladničných dokladov a evidencie zrealizovaných pokladničných operácií. Okrem uvedenej smernice ZŠ predložila kontrolnému orgánu aj Smernicu č. 02/2010 o finančnej kontrole, ktorej súčasťou sú aj podpisové vzory zamestnancov poverených výkonom PFK.
Súčasťou pokladničnej agendy bola aj pokladničná kniha rozdelená na jednotlivé mesiace obsahujúca všetky pokladničné operácie. Kontrola čerpania finančných prostriedkov v hotovosti cez pokladňu ZŠ bola vykonaná náhodným spôsobom, kontrola prekontrolovala vedenie pokladničnej agendy v rámci štyroch kalendárnych mesiacov kontrolovaného obdobia roku 2010 – v mesiaci august, september, október a november. V rámci týchto mesiacov boli prekontrolované všetky vystavené pokladničné doklady. 
Na základe Vnútornej smernice č. 04/2010 – Obeh účtovných dokladov funkciu pokladníka vykonáva ekonomicko-hospodársky pracovník školy, ktorý tieto úlohy vykonáva na základe Pracovnej zmluvy, ktorej súčasťou je „Pracovná náplň“ zo dňa 01.10.2009. Organizácia s touto pracovníčkou uzatvorila dňa 30.12.2009 v zmysle § 182 Zákonníka práce „Dohodu o hmotnej zodpovednosti“. V rámci pokladničných operácií, ktoré boli kontrolným orgánom prekontrolované za štyri náhodne vybraté mesiace roku 2010, schválenie jednotlivých pokladničných operácií svojim podpisom potvrdzovala zástupkyňa riaditeľky ZŠ  a v prípade výdavkovej pokladničnej operácie, pri ktorej boli peňažné prostriedky z pokladne ZŠ vyplatené, schválenie danej pokladničnej operácie svojim podpisom potvrdila priamo riaditeľka ZŠ. Vystavenie pokladničných dokladov zabezpečuje v organizácii, tak ako je uvedené vyššie, poverená pokladníčka a PFK pri všetkých pokladničných operáciách reprezentovaných pokladničnými dokladmi vykonala ekonómka – účtovníčka školy. 
V kontrolovanom období roku 2010 ZŠ evidovala, na základe údajov z pokladničnej knihy z mesiaca decembra 2010, celkom 162 pokladničných dokladov, ktoré boli v rámci daného obdobia zakladané v samostatných zakladačoch chronologicky podľa jednotlivých mesiacov a číslované vzostupne od 1 do 162, pričom neboli číselne rozdelené na PPD a VPD. 

Nedostatky a kontrolné odporúčania: 
1.	Kontrolovaný subjekt vo svojej vnútornej smernici č. 04/2010 – Obeh účtovných dokladov má v Čl. VIII, bode 3 ustanovené, že príjmové a výdavkové pokladničné doklady sa číslujú osobitne. Počas kontrolovaného obdobia roku 2010 však boli všetky pokladničné doklady číslované vzostupným radom, pričom neboli číselne rozdelené na príjmové a výdavkové pokladničné doklady. Kontrolný orgán má za to, že zo strany kontrolovaného subjektu došlo k nedostatočnej aplikácii ustanovení tejto vnútornej smernice a odporúča, aby kontrolovaný subjekt zabezpečil osobitne vzostupné číslovanie v rámci príjmovej časti a osobitne vzostupné číslovanie v rámci výdavkovej časti. 
2.	V rámci kontroly pokladničnej agendy bolo kontrolným orgánom zistené, že organizácia účtuje o vzniknutých pokladničných operáciách na konci každého dňa, avšak pri takomto spôsobe účtovania by mala byť aj samotná pokladničná kniha uzatvorená na konci každého dňa. Kontrolovaný subjekt však, aj napriek skutočnosti, že o pokladničných operáciách účtuje na konci každého dňa, pokladničnú knihu uzatvára až na konci každého mesiaca, tým pádom sa stráca možnosť krížovej kontroly stavu pokladničnej hotovosti vedeného v pokladničnej knihe s účtovným stavom. Takýto spôsob je veľmi neštandardný a zbytočne prácny. Kontrola odporúča pohyby pokladničnej hotovosti účtovať až na konci kalendárneho mesiaca a k evidovaným pokladničným dokladom prikladať zúčtovanie pohybov pokladničnej hotovosti za daný mesiac, zborník vlastného hospodárenia za daný mesiac a pokladničnú knihu daného mesiaca, uzatvorenú spôsobom zamedzujúcim dopísanie ďalších účtovných prípadov a iných skutočností. Na základe vnútorného predpisu kontrolovaného subjektu č. 03/2010 pre vedenie účtovníctva organizácia využíva pre účely vedenia účtovníctva program IBEU IVeS Košice verziu WinIBEUe, ktorá okrem iných modulov obsahuje aj modul pokladnice. Podľa vyjadrenia kontrolovaného subjektu však uvedený modul pokladnice nie je v jeho podmienkach využívaný. Napriek tejto skutočnosti kontrolný orgán odporúča využívať pre vedenie pokladničnej agendy existujúce programové vybavenie z titulu zníženia agendy a prácnosti výkonu. 
3.	K vystaveným pokladničným dokladom boli pripojené originály a k väčšine z nich aj fotokópie z originálov dokladov potvrdzujúcich predmetné pokladničné operácie (paragóny, doklady z registračných pokladní a pod.). Tým, že organizácia priložila k pokladničným dokladom aj kópie potvrdzujúcich dokladov zabezpečila trvalosť účtovných záznamov v súlade s § 8 ods. 1 a ods. 6 zákona NR SR č. 431/2002 Z. z. o účtovníctve. Kontrolný orgán však odporúča kontrolovanému subjektu zabezpečovať trvalosť všetkých účtovných záznamov potvrdzujúcich opodstatnenosť jednotlivých pokladničných operácií bez ohľadu na to, či originály týchto potvrdzujúcich dokladov sú alebo nie sú čitateľné, resp. dobre viditeľné. Je potrebné upozorniť na skutočnosť, že organizácia je, v zmysle § 8 ods. 1 a ods. 6 zákona NR SR č. 431/2002 Z. z. o účtovníctve, povinná viesť účtovníctvo spôsobom zaručujúcim trvalosť všetkých účtovných záznamov po celú dobu ich spracovania a úschovy. Registratúrny poriadok ZŠ, ktorý bol kontrolnému orgánu predložený pri zahájení tejto NFK, hovorí o tom, že účtovné doklady, medzi ktoré patria, okrem iného, pokladničné doklady a aj doklady potvrdzujúce vzniknuté pokladničné operácie, je potrebné uschovávať po dobu 5 rokov, pričom je potrebné upozorniť na skutočnosť, že za uvedenú dobu môže dôjsť k vyblednutiu originálov týchto dokladov, čím dôjde k ich nečitateľnosti a stratí sa ich hodnota z titulu preukaznosti súvisiacich účtovných prípadov. 

Kontrolou pokladničnej agendy boli zistené nasledovné skutočnosti:
1.	Nedostatok
Na všetkých pokladničných dokladoch, ktoré boli kontrolným orgánom prekontrolované za štyri náhodne vybraté mesiace roku 2010, absentovalo označenie účtov, na ktorých sa daný účtovný prípad zaúčtuje, a tým pádom na pokladničných dokladoch absentoval aj podpisový záznam osoby zodpovednej za zaúčtovanie danej pokladničnej operácie. Na PPD č. 132 zo dňa 04.11.2010 absentoval aj podpisový záznam osoby zodpovednej za vyhotovenie predmetného pokladničného dokladu, čiže osoby zodpovednej za daný účtovný prípad. Označenie účtov, na ktorých sa účtovný prípad zaúčtuje a aj podpisované záznamy osôb zodpovedných za účtovný prípad a za jeho zaúčtovanie sú jednou z náležitostí účtovného dokladu, ako preukázateľného účtovného záznamu, v zmysle § 10 ods. 1 zákona NR SR č. 431/2002 Z. z. o účtovníctve.  
Predložená vnútorná smernica ZŠ č. 04/2010 – Obeh účtovných dokladov v Čl. VIII., bode 6 stanovuje limit denného pokladničného zostatku vo výške 300,- € a zároveň hovorí o tom, že tento určený limit nie je možné prekročiť. Uvedená vnútorná smernica nadobudla účinnosť dňom 09.04.2010, pričom do tohto dátumu bol stanovený denný limit pokladničnej hotovosti vo výške 200,- € (od 01.01.2009 do 09.04.2010). Kontrola vedenia pokladničnej agendy bola kontrolným orgánom vykonaná výberovým spôsobom za štyri kalendárne mesiace roku 2010 (august, september, október a november), kedy už bol denný limit pokladničnej hotovosti stanovený na sumu 300,- €. V rámci štyroch, vyššie uvedených, prekontrolovaných mesiacov kontrolovaného obdobia roku 2010 nedošlo, zo strany kontrolovaného subjektu, k prekročeniu tohto stanoveného limitu pokladničnej hotovosti. 
Kontrolné zistenia:
1.	Tým, že na všetkých pokladničných dokladoch, ktoré boli kontrolným orgánom prekontrolované za štyri, náhodne vybraté, mesiace roku 2010, absentovalo označenie účtov, na ktorých sa daný účtovný prípad zaúčtuje a taktiež podpisový záznam osoby zodpovednej za zaúčtovanie účtovného prípadu a tým, že na vyššie uvedenom pokladničnom doklade absentoval aj podpisový záznam osoby zodpovednej za jeho vyhotovenie, čiže osoby zodpovednej za daný účtovný prípad, došlo k porušeniu § 10 ods. 1 písm. f) a g) zákona NR SR č. 431/2002 Z. z. o účtovníctve. 

E.2 Inventarizácia peňažných prostriedkov v hotovosti
ZŠ v kontrolovanom období roku 2010 zabezpečila výkon inventarizácie peňažných prostriedkov v hotovosti na základe príslušného ustanovenia § 29 ods. 3 zákona NR SR č. 431/2002 Z. z. o účtovníctve, čiže v predmetnom období bola inventarizácia peňažných prostriedkov v hotovosti vykonaná štyri krát v nižšie uvedených termínoch. Oblasť inventarizácie peňažných prostriedkov v hotovosti má kontrolovaný subjekt upravenú aj vo svojej vnútornej smernici č. 04/2010 – Obeh účtovných dokladov, konkrétne v Čl. VIII, bode 8 tejto smernice. 
22.03.2010	zostatok peňažných prostriedkov v hotovosti:	  30,30 €
18.05.2010	zostatok peňažných prostriedkov v hotovosti:	  60,10 €
27.09.2010	zostatok peňažných prostriedkov v hotovosti:	  67,42 €
10.12.2010	zostatok peňažných prostriedkov v hotovosti:	  91,17 €
Kontrolou peňažných prostriedkov v hotovosti nebol, podľa vypracovaných záznamov, zistený finančný rozdiel. Neboli zistené žiadne inventarizačné rozdiely, o čom boli, zo strany kontrolovaného subjektu, vypracované záznamy „Inventúrny súpis“. 
Bez zistených nedostatkov.

E.3 Cestovné náhrady 							           
ZŠ je povinná v tejto oblasti postupovať v súlade so zákonom NR SR č. 431/2002 Z. z. o účtovníctve, zákonom NR SR č. 283/2002 Z. z. o cestovných náhradách, podľa ustanovení § 4 ods. 1 písm. a) až d) náhrady preukázaných výdavkov za cestovné, ubytovanie a stravné, ktoré sa uhrádza podľa časového pásma v zmysle § 5 ods. 1 písm. a), b) a c) v sumách stravného určených podľa platného Opatrenia MPSVaR SR. 
Kontrolované obdobie: 01.01.2010 – 31.12.2010
Organizácia mala v kontrolovanom období roku 2010 vypracovanú vnútornú smernicu č. 01/2010 o cestovných náhradách, ktorá nadobudla účinnosť dňa 01.03.2010. Dňa 30.12.2010 bol k uvedenej vnútornej smernici prijatý Dodatok č. 1, ktorým došlo k zapracovaniu novelizácie Opatrenia MPSVaR SR týkajúceho sa súm stravného. Oblasť cestovných náhrad má organizácia v menšom rozsahu upravenú aj vo vnútornej smernici č. 04/2010 – Obeh účtovných dokladov, konkrétne v Čl. VIII, bode 7 a 8. Ustanovenia vnútorných smerníc sú vypracované v zmysle zákona NR SR č. 283/2002 Z. z. o cestovných náhradách. Pri vyúčtovaní pracovných ciest organizácia postupuje podľa ustanovení uvedených smerníc a v zmysle zákona NR SR č. 283/2002 Z. z. o cestovných náhradách. 
Počas kontrolovaného obdobia od 01.01.2010 do 31.12.2010 bolo vyúčtovaných a preplatených 16 cestovných príkazov (tuzemské) v celkovej sume 492,01 €. Pri 4 z uvedených 16 pracovných ciest si zamestnanci ZŠ nenárokovali žiadne náhrady – nedošlo z ich strany k nárokovaniu si náhrad preukázaných cestovných výdavkov, stravného, náhrad preukázaných výdavkov za ubytovanie, príp. iných náhrad v zmysle § 4 ods. 1 zákona NR SR č. 283/2002 Z. z. o cestovných náhradách. 
Cestovné príkazy sú v podmienkach kontrolovaného subjektu evidované spolu s pokladničnými dokladmi, avšak sú aj samostatne číslované. Kontrola prekontrolovala všetky vyplnené, vyúčtované a preplatené cestovné príkazy. Účelom pracovných ciest bola účasť zamestnancov ZŠ na odborných seminároch, školeniach, pracovných stretnutiach, pracovných poradách a účasť riaditeľky ZŠ na jazykovom kurze organizovanom pre žiakov ZŠ.
Ku všetkým CP boli, počas kontrolovaného obdobia roku 2010, zo strany kontrolovaného subjektu, pripájané rôzne doklady zabezpečujúce preukázateľnosť cestovných náhrad nárokovaných zo strany zamestnancov ZŠ a potrebné pre správne vyúčtovanie pracovných ciest, pre vyplatenie náhrad cestovných výdavkov, náhrad stravného, náhrad za ubytovanie a pod., v správnej výške. 
K CP boli pripájané napr.: pozvánky na semináre, školenia, pracovné stretnutia a porady riaditeľov škôl, k niektorým CP boli pripojené napr. aj potvrdenia o účasti zamestnancov na daných akciách, potvrdenia o prijatí záväzných prihlášok na akcie, potvrdenia o zaplatení účastníckych poplatkov, vyplnené prihlášky na dané akcie, cenníky, organizačné pokyny, program a taktiež cestovné lístky a vo väčšine prípadov aj fotokópie cestovných lístkov, čím ZŠ zabezpečila trvalosť účtovných záznamov po celú dobu spracovania a úschovy v zmysle § 8 ods. 1 a 6 zákona NR SR č. 431/2002 Z. z. o účtovníctve. Uvedená povinnosť však nebola zo strany kontrolovaného subjektu splnená pri CP č. 013/2010, ku ktorému boli priložené iba originály dokladov potrebných pre vyúčtovanie predmetnej pracovnej cesty. 
V prípade pracovných ciest, pri ktorých zamestnanci kontrolovaného subjektu použili na prepravu osobné motorové vozidlá boli k vyplneným CP pripojené aj kópie platných zmlúv o uzatvorenom havarijnom poistení, kópie technických preukazov, doklady z registračných pokladní potvrdzujúce nákup PHL a prehľadné vyúčtovania náhrad pri použití cestného motorového vozidla spracované povereným zamestnancom ZŠ. 
Ku všetkým CP boli pripojené aj stručné Správy z pracovných ciest, tak ako stanovuje vnútorná smernica ZŠ č. 01/2010 o cestovných náhradách v § 4 ods. 1. Vzor predkladanej Správy z pracovnej cesty predstavuje Prílohu č. 3 uvedenej vnútornej smernice. 
Pracovné cesty riaditeľky ZŠ schválila vedúca Odboru školstva MsÚ v Žiline ako zamestnanec poverený zriaďovateľom ZŠ, čím kontrolovaný subjekt dodržal ustanovenia § 2 ods. 2 vlastnej vnútornej smernice č. 01/2010 o cestovných náhradách. 
V prípade pracovných ciest, pri ktorých zamestnanci kontrolovaného subjektu použili na svoju prepravu osobné motorové vozidlá, kontrolovaný subjekt pri vyúčtovaní týchto pracovných ciest a následnom poskytnutí cestovných náhrad postupoval podľa ustanovení § 7 zákona NR SR č. 283/2002 Z. z. o cestovných náhradách a súvisiacich Opatrení MPSVaR SR o sumách stravného (v r. 2010 platilo Opatrenie č. 110/2009 Z. z.) a o sumách základnej náhrady za používanie cestných motorových vozidiel pri pracovných cestách (v r. 2010 platilo Opatrenie č. 632/2008 Z. z.). Ustanovenia uvedených Opatrení MPSVaR SR má kontrolovaný subjekt upravené v Prílohách č. 1 a 2  vnútornej smernice č. 01/2010 o cestovných náhradách. 

Kontrolné odporúčanie: 
1.	Ustanovenia vnútornej smernice organizácie č. 01/2010 o cestovných náhradách zo dňa 26.02.2010 pôsobia mätúco v oblasti, ktorá sa týka pracovných ciest v rámci mesta Žilina. Smernica na jednej strane stanovuje, že pri takejto pracovnej ceste ju zamestnanec vykoná na základe riadne schválenej priepustky, na druhej strane však stanovuje aj náhradu preukázaných výdavkov na cestovné pri takejto pracovnej ceste. Mätúco pôsobia aj ustanovenia § 3 ods. 5 a 6 tejto smernice, z ktorých nie je zrejmé, akým spôsobom sa zabezpečuje vyúčtovanie pracovných ciest pri použití motorového vozidla na základe písomného súhlasu. Kontrola odporúča upraviť tieto vnútorné smernice, tak aby z nich bolo zrejmé, akým spôsobom je potrebné postupovať pri vyúčtovaní pracovných ciest. 
2.	Pri niektorých CP, ktoré boli vyplnené z titulu pracovnej cesty riaditeľky ZŠ (napr.: CP č. 2/2010, CP č. 4/2010, CP č. 5/2010 atď.) však pripojené Správy z pracovných ciest neboli podpísané (v zmysle stanoveného vzoru „Správy z pracovnej cesty“, ktorý tvorí Prílohu č. 3 vnútornej smernice ZŠ č. 01/2010 o cestovných náhradách) vedúcou Odboru školstva MsÚ v Žiline ako nadriadeným pracovníkom oprávneným schvaľovať a vyúčtovávať pracovné cesty riaditeľov škôl v zriaďovateľskej pôsobnosti mesta Žilina. V jednom prípade pracovnej cesty (CP č. 014/2010), na ktorej sa zúčastnila riaditeľka ZŠ, bola predložená Správa schválená a podpísaná jej zástupkyňou a nie vedúcou Odboru školstva MsÚ v Žiline ako nadriadeným pracovníkom riaditeľky ZŠ. Ostatné Správy z pracovných ciest, ktoré boli predkladané riaditeľke ZŠ zo strany zamestnancov, ktorí sa zúčastnili predmetných pracovných ciest boli podpísané a schválené riaditeľkou ZŠ. Z toho dôvodu, že kontrolovaný subjekt si vo svojej vnútornej smernici stanovil presné náležitosti predkladaných Správ z pracovných ciest a dokonca vypracoval vzor tohto dokumentu, je potrebné upozorniť aj na potrebu dodržiavania ustanovení týchto vnútorných predpisov.

Prehľad všetkých pracovných ciest (ďalej len „PC“) zamestnancov ZŠ:
Číslo CP	Miesto PC	Účel PC	Dátum PC	Celkové vyplatené náhrady	Číslo VPD	Dátum vyúčtovania PC	
001/2010	Martin	seminár	26.01.2010	5,80 €	003	27.01.2010	
002/2010	L. Mikuláš	školenie	03.03.2010	0,- €	- 	-	
003/2010	Martin	seminár	24.03.2010	2,80 €	023	25.03.2010	
004/2010	Podbanské	prac. stret.	19.-21.04.2010 	0,- €	-	-	
005/2010	N. Smokovec	konferencia 	26.-28.04.2010	0,- €	-	-	
006/2010	Martin	seminár	01.06.2010	6,45 €	058	02.06.2010	
007/2010	Martin	seminár	01.06.2010	7,01 €	057	02.06.2010	
008/2010	Vavrišovo	riad. porada	09.-10.06.2010	37,70 €	067	18.06.2010	
009/2010	Tatr. Lomnica	prac. stret.	27.09.2010	59,56 €	112	30.09.2010	
010/2010	Martin	seminár	14.10.2010	36,92 €	127	15.10.2010	
011/2010	Tatr. Lomnica	sprievod žiakov	18.-23.10.2010 	76,78 €	131	27.10.2010	
012/2010	Podbanské	prac. stret.	25.-27.10.2010	0,- €	-	-	
013/2010	Podbanské	seminár	25.-26.10.2010	12,89 €	128	28.10.2010	
014/2010	Senec, Vyhne	konferencia	08.-12.11.2010	186,05 €	150	06.12.2010	
015/2010	Banská Bystrica	seminár	26.11.2010	53,05 €	148	30.11.2010	
016/2010	Martin	seminár	07.12.2010	7,- €	151	08.12.2010	

Kontrolou cestovných príkazov boli zistené nasledovné skutočnosti:
Pri nižšie uvedených CP chýbajú ich základné náležitosti:
•	Pri všetkých CP, okrem tých, pri ktorých si zamestnanci kontrolovaného subjektu nenárokovali cestovné, príp. iné náhrady v zmysle vyššie uvedeného zákona, sa opakoval fakt, že zo strany kontrolovaného subjektu nedošlo k vyplneniu tej časti tlačiva CP, ktorá sa týka označenia účtov, na ktorých sa daný vzniknutý účtovný prípad zaúčtuje. Táto povinnosť nebola zo strany ZŠ splnená ani pri VPD pripojených k CP z titulu vyplatenia cestovných náhrad v hotovosti z pokladnice ZŠ. 
•	Pri CP č. 013/2010 kontrolovaný subjekt nezabezpečil trvalosť účtovných záznamov (cestovných lístkov predložených pre potreby vyúčtovania pracovnej cesty) po celú dobu ich spracovania a úschovy v zmysle § 8 ods. 1 a 6 zákona NR SR č. 431/2002 Z. z. o účtovníctve. 
•	Pri uvedených CP chýba vyúčtovanie, schválenie, príp. dátum vyúčtovania alebo dátum schválenia pracovnej cesty, príp. podpisy štatutárneho zástupcu kontrolovaného subjektu alebo ďalších osôb oprávnených schvaľovať alebo vyúčtovávať pracovné cesty, príp. dátumy a podpisové záznamy osôb oprávnených schváliť vyplatenie cestovných náhrad na základe riadneho vyúčtovania: CP č. 001/2010, CP č. 003/2010, CP č. 004/2010, CP č. 006/2010, CP č. 007/2010, CP č. 008/2010, CP č. 010/2010, CP č. 011/2010, CP č. 012/2010, CP č. 013/2010, CP č. 014/2010, CP č. 015/2010, CP č. 016/2010.
•	Pri nižšie uvedených CP týkajúcich sa pracovných ciest, pri ktorých zamestnanci ZŠ použili na svoju prepravu osobné motorové vozidlá, neboli pripojené kópie dokladov o zaplatení havarijného poistenia, príp. žiadosť o použitie vlastného motorového vozidla, resp. dohoda medzi zamestnancom a zamestnávateľom o použití vlastného motorového vozidla, spracovaná v písomnej forme. Tieto povinnosti dokladovania má ZŠ upravené vo svojej vnútornej smernici č. 01/2010 o cestovných náhradách, konkrétne v § 3 ods. 5 tejto smernice: CP č. 008/2010, CP č. 009/2010, CP č. 010/2010, CP č. 011/2010, CP č. 014/2010, CP č. 015/2010. Čo sa týka predloženia kópie dokladov o zaplatení havarijného poistenia, tak v prípade pracovných ciest riaditeľky ZŠ bol z jej strany tento doklad predložený počas kontrolovaného obdobia roku 2010 iba pri jednej ceste, pričom mal podobu trvalého príkazu na úhradu z bežného účtu s mesačnou frekvenciou platieb. Týmto dokladom je samozrejme potvrdená úhrada havarijného poistenia pri všetkých pracovných cestách riaditeľky ZŠ, avšak je potrebné upozorniť na skutočnosť, že v prípade, ak si kontrolovaný subjekt vo svojich vnútorných smerniciach upraví určité skutočnosti a stanoví povinnosti, je potrebné tieto ustanovenia vnútorných smerníc aj v plnom rozsahu dodržiavať. Tým, že pred pracovnými cestami reprezentovanými niektorými z vyššie uvedených CP, si dotknutí zamestnanci písomne nedohodli so svojím zamestnávateľom použitie vlastného cestného motorového vozidla, okrem cestného motorového vozidla zamestnávateľa, došlo zároveň aj k porušeniu zákona NR SR č. 283/2002 Z. z. o cestovných náhradách. 
•	Pri CP č. 010/2010 bolo kontrolným orgánom zistené, že k dokladom potrebným pre vyúčtovanie pracovnej cesty, pri ktorej zamestnanec použil vlastné motorové vozidlo, bola, okrem ostatných dokladov, pripojená iba fotokópia dokladu potvrdzujúceho nákup PHL a nie jeho originál, tak ako stanovuje § 3 ods. 5 vnútornej smernice organizácie č. 01/2010 o cestovných náhradách. 
•	Pri CP č. 009/2010 sa vyskytla situácia, že daná pracovná cesta sa uskutočnila dňa 27.09.2010 a príslušný zamestnanec použil na svoju prepravu osobné motorové vozidlo, avšak, na základe dokladu z registračnej pokladne, k doplneniu pohonných látok došlo už dňa 22.09.2010. Na základe vnútornej smernice ZŠ č. 01/2010 o cestovných náhradách, konkrétne § 3 ods. 5 tejto smernice, nákup pohonných látok musí byť uskutočnený najskôr 3 a najneskôr 3 dni po uskutočnení pracovnej cesty. V prípade uvedenej pracovnej cesty však boli pohonné látky nakúpené až 5 dní pred plánovanou cestou. 
•	Pri CP č. 010/2010 došlo k nesprávnemu vyúčtovaniu pracovnej cesty. Tejto cesty sa zúčastnila zástupkyňa riaditeľky ZŠ a jej cieľom bola účasť na seminári, ktorý sa konal v Martine. Pracovníčka zodpovedná za spracovanie vyúčtovania pracovnej cesty nesprávne vypočítala výšku náhrad pri použití osobného motorového vozidla, resp. nesprávne premietla výpočet do konečného vyúčtovania, čím došlo k vyplateniu náhrad v dvojnásobnej výške. Výpočet pod vyúčtovaním bol správny – zodpovedná pracovníčka určila základnú náhradu za použitie cestného motorového vozidla pre  64 km (ZA–MT: 32 km; MT–ZA: 32 km) a taktiež aj náhradu za spotrebované pohonné látky určila pre 64 km – avšak do konečnej rekapitulácie vyúčtovania boli celkové vypočítané náhrady pre 64 km premietnuté dvakrát – ako do cesty ZA – MT, tak aj do spiatočnej cesty MT–ZA, tým pádom došlo k zdvojeniu náhrad za použitie cestného motorového vozidla pri pracovnej ceste vo vyúčtovaní a následne aj k vyplateniu dvojnásobnej sumy týchto náhrad (VPD č. 127 zo dňa 27.10.2010). Pri ostatných CP boli zo strany kontrolovaného subjektu vyplatené cestovné náhrady v správnej výške na základe preukázateľných cestovných dokladov, ktoré boli predložené zo strany zamestnancov ZŠ na vyúčtovanie a boli súčasťou evidovaných CP.
Oblasť vyúčtovania pracovných ciest má organizácia upravenú vo svojej vnútornej smernici č. 01/2010 o cestovných náhradách, konkrétne v § 4 uvedenej smernice. Kontrolovaný subjekt pri vyúčtovaní pracovných ciest postupoval v zmysle uvedenej vnútornej smernice a tým pádom aj v zmysle príslušných ustanovení § 36 zákona NR SR č. 283/2002 Z. z. o cestovných náhradách. Zo strany zamestnancov kontrolovaného subjektu bola, pri všetkých pracovných cestách, splnená ich povinnosť do 10 pracovných dní odo dňa skončenia pracovnej cesty predložiť zamestnávateľovi písomné doklady potrebné na vyúčtovanie náhrad. Zo strany zamestnávateľa taktiež došlo k dodržaniu jeho povinnosti do 10 pracovných dní odo dňa predloženia písomných dokladov vykonať vyúčtovanie pracovnej cesty.
Náhrada stravného bola, v kontrolovanom období roku 2010, zo strany zamestnancov ZŠ nárokovaná v piatich prípadoch. Organizácia pri vyúčtovaní súm stravného postupovala v zmysle Opatrenia MPSVaR SR č. 110/2009 Z. z. o sumách stravného, ktoré nadobudlo účinnosť dňom 25.03.2009 a bolo platné v kontrolovanom období roku 2010. Stravné bolo vo všetkých prípadoch poskytnuté vo výške 3,60 €, vzhľadom na čas trvania pracovnej cesty v kalendárnom dni vykázaný v rámci vyúčtovania pracovnej cesty. Keďže pri pracovných cestách, pri ktorých si dotknutí zamestnanci uplatňovali náhradu stravného, tieto pracovné cesty netrvali kratšie ako 5 hodín a dlhšie ako 12 hodín, v zmysle časových pásiem rozdeľujúcich čas trvania pracovnej cesty, ktoré upravuje § 5 ods. 1 zákona NR SR č. 283/2002 Z. z. o cestovných náhradách, došlo zo strany kontrolovaného subjektu k vyplateniu náhrad stravného v správnej výške upravenej vo vyššie uvedenom Opatrení MPSVaR SR. 

Kontrolné zistenia:
1.	Tým, že k vyššie uvedeným CP neboli pre potreby vyúčtovania pracovných ciest pripojené všetky súvisiace dokumenty – kópie dokladov o zaplatení havarijného poistenia, žiadosť, resp. písomná dohoda medzi zamestnancom a zamestnávateľom o použití vlastného motorového vozidla, originál dokladu potvrdzujúceho nákup PHL a tým, že kontrolovaný subjekt v prípade vyššie uvedených pracovných ciest nedodržal lehoty stanovené vnútornou smernicou pre nákup PHL, došlo k porušeniu vlastnej vnútornej smernice kontrolovaného subjektu č. 01/2010 o cestovných náhradách, konkrétne § 3 ods. 5 tejto smernice a z titulu nepredloženia dohody medzi zamestnancom a zamestnávateľom o použití vlastného motorového vozidla v písomnej forme, došlo zároveň k porušeniu § 7 ods. 1 zákona NR SR č. 283/2002 Z. z. o cestovných náhradách.  
2.	Tým, že pri vyššie uvedených CP chýbali podpisy osôb zodpovedných za daný účtovný prípad, dátumy vyúčtovania a schválenia pracovných ciest, neboli označené účty, na ktorých sa daný účtovný prípad zaúčtuje, tým, že v jednom prípade kontrolovaný subjekt nezabezpečil trvalosť účtovných záznamov po celú dobu ich spracovania a úschovy a tým, že zo strany kontrolovaného subjektu došlo k nesprávnemu vyúčtovaniu pracovnej cesty a tým k vyplateniu náhrad za použitie cestného motorového vozidla pri pracovnej ceste v dvojnásobnej výške, došlo k porušeniu § 6 ods. 1 a 2, § 8 ods. 1, 2, 4 a 6, § 10 ods. 1 písm. e), f) a g) a § 32 ods. 1 zákona NR SR č. 431/2002 Z. z. o účtovníctve. 
F. Zmluvné vzťahy 							         
Správca majetku je povinný pri uzatváraní zmlúv postupovať v súlade s ustanovením dodržiavania zákona č. 138/1991 Zb. o majetku obcí, Zásad hospodárenia a nakladania s majetkom mesta Žilina, Zákona č. 513/1991 Zb. - Obchodného zákonníka a násl. Občianskeho zákonníka, zákona č. 116/1990 Zb. o nájme a podnájme nebytových priestorov v znení neskorších predpisov. 
Organizácia ku dňu termínu kontroly predložila súbor aktuálnych zmlúv, ktoré boli uložené v niekoľkých zakladačoch. Oblasť uzatvárania zmluvných vzťahov a evidencie uzatvorených zmlúv má kontrolovaný subjekt upravenú vo svojej vnútornej smernici č. 04/2010 – Obeh účtovných dokladov, konkrétne v Čl. VI tejto vnútornej smernice. V zmysle ustanovení tejto vnútornej smernice sa centrálna evidencia uzatvorených zmlúv vedie na hospodársko–ekonomickom úseku ZŠ. Pri kontrole úplnosti účtovných dokladov ako doplňujúca právna dokumentácia oprávňujúca čerpanie verejných prostriedkov so zameraním na hospodárne, efektívne a účelné použitie verejných prostriedkov boli kontrolované uzatvorené zmluvné vzťahy v ZŠ platné v kontrolovanom období roku 2010 v nasledovnej štruktúre: 
•	Dodávateľské zmluvy
Uzatvorené na využívanie telekomunikačných služieb, internetu, na poskytovanie verejnej elektronickej komunikačnej služby sprostredkovania pripojenia do siete internet, na poskytovanie služieb Virtuálnej knižnice, na zabezpečenie mliečnych výrobkov prostredníctvom predajných automatov, na zaistenie garantovanej pohotovosti na servisnú činnosť, na zabezpečenie  a umiestnenie výdajníkov vody, na zabezpečenie poskytovania stravovania pre zamestnancov ZŠ, na dodávky bravčového mäsa a mäsových výrobkov, na dodávku tepla, plynu, elektrickej energie, vedenie účtov v banke a pod.
•	Zmluva o výpožičke
Predmetom tejto zmluvy je záväzok požičiavateľa prenechať bezplatne vypožičiavateľovi vec – novú osvetľovaciu sústavu. Zmluva bola medzi zmluvnými stranami uzatvorená dňa 31.08.2010 na dobu určitú od 01.09.2010 do 01.09.2020. 

•	Zmluva o bezplatnom užívaní a servise
Predmetom užívania je kopírovanie na stroji TOSHIBA e-St 280. V uvedenej zmluve sa zmluvné strany dohodli na bezplatnom užívaní stroja a cene kópií, ktorá bola v roku 2008, kedy došlo k podpísaniu predmetnej zmluvy, dohodnutá vo výške 4 950,- Sk s DPH za mesiac a za 5 000 kópií. Zmluvné strany sa taktiež dohodli na cene 0,70 Sk s DPH za každú ďalšiu kópiu uskutočnenú nad stanovený mesačný počet kópií. Predmetná zmluva bola uzatvorená dňa 09.06.2008 do 31.12.2008 s možnosťou predĺženia na obdobie 36 mesiacov. Následne v roku 2009 zmluvné strany pristúpili k uzatvoreniu dodatku k tejto zmluve, ktorým sa predĺžila táto zmluva na 36 mesiacov odo dňa podpisu pôvodnej zmluvy. 
•	Kúpna zmluva
Zmluvné strany sa dohodli na záväzku predávajúceho dodať kupujúcemu (kontrolovaný subjekt) mlieko a mliečne výrobky, príp. iný potravinársky tovar na základe objednávky vystavenej zo strany kupujúceho. Predmetná zmluva bola podpísaná v r. 2009 a zmluvné strany následne uzatvorili k tejto zmluve dodatok týkajúci sa každomesačného vystavenia dobropisu – zľavy vo výške 3 % z objemu nákupu tovaru. 
•	Dohody o spolupráci – kontrole boli predložené 3 ks dohôd:
•	predmetom prvej dohody o spolupráci bolo zabezpečenie priebežnej a záverečnej pedagogickej praxe pre študentov Pedagogickej fakulty UMB v Banskej Bystrici, 
•	druhá rámcová partnerská zmluva sa týka spolupráce medzi zmluvnými stranami, ktorá bude prebiehať v školskom roku 2009/2010,
•	tretia uzatvorená dohoda sa týka spoločného prevádzkovania integrovanej školskej a verejnej knižnice v priestoroch kontrolovaného subjektu. Táto dohoda bola uzatvorená v r. 2004 medzi ZŠ a Žilinskou knižnicou. V r. 2010 bol k tejto dohode prijatý Dodatok č. 1, ktorým došlo k úprave bodu predmetnej dohody týkajúceho sa úhrady nákladov na energie. 
•	Zmluvy o dielo – kontrole boli predložené 2 ks zmlúv o dielo platné v r. 2010:
•	predmetom prvej zmluvy o dielo je zabezpečenie prepravy a zneškodnenia odpadov držiteľovi odpadu, ktorým je kontrolovaný subjekt. Zmluva bola medzi zmluvnými stranami uzatvorená dňa 05.10.2009 na dobu neurčitú. 
•	druhá uzatvorená zmluva o dielo sa týkala zhotovenia diela v priestoroch kontrolovaného subjektu – dodávky a montáže športového vybavenia telocvične. Zmluva bola medzi zmluvnými stranami uzatvorená dňa 22.11.2010. 
•	Nájomné zmluvy
•	Počas kontrolovaného obdobia roku 2010 platilo v podmienkach kontrolovaného subjektu niekoľko nájomným zmlúv, ktoré boli medzi zmluvnými stranami uzatvárané na obdobie školských rokov 2009/2010 a 2010/2011. Prenajímateľom priestorov pri všetkých uzatvorených nájomných zmluvách bol kontrolovaný subjekt a predmetom jednotlivých nájomných zmlúv bol prenájom priestorov telocvične o výmere 163 m2, miestnosti na športovú činnosť o výmere 168 m2, miestnosti špeciálneho pedagóga č. 15 nachádzajúcej sa v pavilóne C budovy ZŠ pre účely využívania prístroja „BIOFEEDBACK“, učební ZŠ, telovýchovných priestorov, multifunkčného ihriska, učební v pavilóne G ZŠ, kabinetu pre učiteľov ZUŠ v pavilóne G ZŠ, chodbových priestorov v pavilóne G ZŠ, priestoru o rozlohe cca 1 m2 nachádzajúceho sa v pavilóne F a G za účelom umiestnenia prevádzky samo obslužných výdajných automatov na nealkoholické nápoje a prenájom strešnej plochy budovy ZŠ o rozlohe 4 m2 a plochy pri stene budovy ZŠ o rozlohe 10 m2 za účelom umiestnenia základňovej stanice nájomcu, t. j. zariadení, systémov antén a káblových trás pre riadne fungovanie siete mobilných telefónov.
•	V jednom prípade došlo k uzatvoreniu nájomnej zmluvy na prenájom pozemkových nehnuteľností, ktoré sú zapísané na LV č. 1170 pre Mesto Žilina. Prenajímateľom v tomto prípade bolo Mesto Žilina, zastúpené primátorom mesta. Nájomná zmluva bola uzatvorená na dobu neurčitú a zmluvné strany sa dohodli na nájomnom vo výške 1,- Sk/ročne.
Pre účely zabezpečenia projektu „Multimediálne európske jazykové portfólio“ realizovaného s podporou Európskej únie má kontrolovaný subjekt uzatvorených niekoľko ďalších zmlúv rôzneho typu. Jedná sa o nasledovné zmluvné vzťahy:
•	Mandátna zmluva – mandatár sa zaviazal pre mandanta (kontrolovaný subjekt) na jeho účet zabezpečiť personálne obsadenie funkcií a riadne vykonávanie činností špecifikovaných v prílohe zmluvy, ktoré súvisia s realizáciou aktivít,
•	Zmluvy o poskytnutí služieb –  Súkromná škola v prírode 1. máj, 
•	Nájomná zmluva – uzatvorená medzi kontrolovaným subjektom ako nájomcom a spoločnosťou ako prenajímateľom, ktorý sa zaviazal prenechať nájomcovi na dočasné používanie technické zariadenie špecifikované v prílohe tejto nájomnej zmluvy – Interaktívna tabuľa,
•	Kúpne zmluvy – uzatvorené so spoločnosťami  
•	Poistná zmluva – uzatvorená medzi ZŠ a poisťovňou na poistenie majetku a zodpovednosti za škodu. 
Zmluvy a dodatky k zmluvám uzatvoreným v predchádzajúcich obdobiach, ktoré boli medzi zmluvnými stranami uzatvorené v kontrolovanom období roku 2010, boli opatrené pečiatkou PFK a kontrolovaný subjekt teda zabezpečil vykonanie PFK pred vstupom do týchto záväzkov upravených v uzatvorených zmluvách, resp. dodatkoch. Z toho titulu, že na základe Poverenia Hlavnej kontrolórky mesta Žilina č. 13/2011 bol kontrolovaným obdobím rok 2010, kontrolný orgán sa nezaoberal výkonom PFK a jeho správnosťou v predchádzajúcich obdobiach, resp. pri vstupe do záväzkov v inom ako v kontrolovanom období roku 2010 aj napriek skutočnosti, že mnohé zo zmluvných vzťahov, ktoré boli uzatvorené v predchádzajúcich obdobiach platili aj v kontrolovanom období roku 2010. 
Bez zistených nedostatkov. 

G. Predbežná finančná kontrola
Kontrolovaný subjekt bol preverený, či vykonáva PFK podľa zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Cieľom je poukázať na dôležitosť vlastného systému vnútornej kontroly, ktorý zabezpečuje dodržiavanie hospodárnosti, efektívnosti a účinnosti pri hospodárení s verejnými prostriedkami. Kontrolovaný subjekt má v organizácií zavedený systém vnútornej kontroly, prostredníctvom vykonávania PFK. Pri všetkých účtovných dokladoch prekontrolovaných zo strany kontrolného orgánu, ktoré súviseli s vynakladaním finančných prostriedkov z rozpočtu ZŠ došlo k vykonaniu PFK pred uskutočnením predmetných finančných operácií. Pri niektorých nižšie uvedených účtovných dokladoch však, aj napriek zavedenému systému vnútornej kontroly, došlo k nedostatočnému naplneniu niektorých ustanovení zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Kontrolný orgán má za to, že tieto nedostatky boli spôsobené nepozornosťou zodpovedných pracovníkov z titulu veľkého rozsahu spracovávanej agendy. 
Nedostatky zistené v oblasti PFK - PFK nebola správne vykonaná na niektorých z nasledovných účtovných dokladov:
•	Dodávateľské faktúry
V rámci kontroly DF súvisiacich s čerpaním verejných finančných prostriedkov, ktorá bola kontrolou vykonaná výberovým spôsobom za prvé štyri mesiace roku 2010, neboli kontrolným orgánom, v oblasti vykonávania PFK, zistené žiadne pochybenia. PFK pri DF bola vykonávaná pri doručení DF do organizácie, čím ekonomický pracovník ZŠ  skontroloval vystavenú DF po formálnej stránke a po vecnej stránke preveril súlad fakturovanej hospodárskej operácie s vystavenou, resp. uskutočnenou objednávkou, príp. uzatvorenou zmluvou. 
•	Objednávky
V rámci kontroly čerpania verejných finančných prostriedkov však bolo kontrolným orgánom zistené nedostatočné, resp. nesprávne vykonávanie PFK v zmysle príslušných ustanovení zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov:
•	pri objednávke č. 32/2010 zo dňa 10.03.2010 k DF č. 84/2010 bola nesprávne vykonaná PFK z toho titulu, že objednávka reprezentujúca vstup kontrolovaného subjektu do záväzku bola vystavená dňa 10.03.2010, avšak PFK bola vykonaná až 17.03.2010, čím táto úplne stratila svoje opodstatnenie, keďže nebola vykonaná pred vstupom do záväzku. Z tohto dôvodu je možné konštatovať, že PFK bola vykonaná iba formálne. Podobná situácia nastala aj pri objednávke č. 43/2010 zo dňa 13.04.2010 k DF č. 118/2010 – PFK bola vykonaná až dňa 19.04.2010 a objednávke č. 45/2010 zo dňa 23.04.2010 k DF č. 121/2010 – PFK bola vykonaná až dňa 28.04.2010,
•	na objednávke č. 34/2010 k DF č. 87/2010 nie je správne vykonaná PFK z tohto titulu, že na pečiatke potvrdzujúcej vykonanie PFK je uvedený iba dátum vykonania PFK, avšak chýba podpisový záznam osoby zodpovednej za jej vykonanie. 
•	Pokladničné doklady
Podobne ako pri vyššie uvedených DF, aj v prípade pokladničných dokladov, ktoré boli kontrolným orgánom prekontrolované za štyri náhodne vybraté mesiace roku 2010 (august, september, október a november), neboli zo strany kontrolného orgánu zistené výrazné pochybenia týkajúce sa oblasti výkonu PFK. Pred každým výdavkom zrealizovaným z pokladnice ZŠ bola správne vykonaná PFK. Jej vykonanie bolo potvrdené pečiatkou PFK, ktorou boli označené všetky pokladničné doklady s pripojením dátumu jej vykonania a podpisom osoby zodpovednej za jej vykonanie. Jedine v prípade VPD č. 129 zo dňa 28.10.2010 nebola pečiatka potvrdzujúca vykonanie PFK doplnená o podpisový záznam osoby zodpovednej za vykonanie PFK, uvedený bol iba dátum vykonania PFK. Za vedenie pokladničnej agendy je v podmienkach kontrolovaného subjektu zodpovedná hospodárka a  PFK pri pokladničných operáciách vykonala ekonómka. 
•	Cestovné príkazy
PFK bola v prípade pracovných ciest vykonaná pred každou pracovnou cestou pre potreby potvrdenia dostatočného finančného krytia. PFK v tomto prípade vykonávala ekonómka ZŠ,  príp. zástupkyňa riaditeľky ZŠ. Pri CP č. 015/2010 nebola správne vykonaná PFK z tohto titulu, že v písomnej poznámke na CP, potvrdzujúcej vykonanie PFK, je uvedený iba dátum vykonania PFK, avšak chýba podpisový záznam osoby zodpovednej za jej vykonanie. 

Kontrolné odporúčanie:
1.	Pri CP č. 007/2010 bola kontrolným orgánom zistená skutočnosť, že kontrolovaný subjekt správne vykonal PFK pred uskutočnením pracovnej cesty, avšak, podľa uvedeného dátumu, až niekoľko dní po schválení pracovnej cesty štatutárnym zástupcom kontrolovaného subjektu. Podobná situácia nastala aj pri CP č. 006/2010 a CP č. 008/2010. Kontrola odporúča vykonávať PFK ešte pred schválením pracovnej cesty riaditeľkou ZŠ, resp. vedúcou Odboru školstva MsÚ v Žiline v prípade pracovných ciest riaditeľky ZŠ. Zmyslom PFK v tomto prípade je potvrdenie dostatočného finančného krytia pre zrealizovanie danej pracovnej cesty, čiže štatutárny zástupca ZŠ pristúpi k schváleniu pracovnej cesty až v prípade, ak má úplné informácie o dostatočnom finančnom krytí prípadných výdavkov súvisiacich s uskutočnenou pracovnou cestou. 
•	Zmluvy uzatvorené medzi zmluvnými stranami
Zmluvy a dodatky k zmluvám uzatvoreným v predchádzajúcich obdobiach, ktoré boli medzi zmluvnými stranami uzatvorené v kontrolovanom období roku 2010, boli opatrené pečiatkou PFK a kontrolovaný subjekt teda zabezpečil vykonanie PFK pred vstupom do týchto záväzkov upravených v uzatvorených zmluvách, resp. dodatkoch. 
Kontrolné zistenie:
1.	Tým, že pri vyššie uvedených účtovných dokladoch kontrolovaný subjekt nezabezpečil správne vykonanie PFK z toho titulu, že PFK pri vstupe do vyššie uvedených záväzkov, reprezentovaných vystavenými objednávkami, bola vykonaná až niekoľko dní po uskutočnení objednávok, resp. až po vstupe kontrolovaného subjektu do záväzkov a z toho titulu, že oprávnené osoby nepotvrdili svojim  podpisom vykonanie PFK, došlo zo strany kontrolovaného subjektu k nedodržaniu § 6 ods. 1 a § 9 ods. 1, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 

Zhrnutie kontrolných zistení
Následná finančná kontrola v Základnej škole, Námestie mladosti 1, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 02.05.2011 do 22.06.2011, keď na základe výsledku kontrolovaných skutočností bolo klasifikovaných celkom 8 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
K bodu A.3 Interné smernice a vnútorné predpisy platné v ZŠ
1.	Tým, že ZŠ, v kontrolovanom období roku 2010, nemala aktualizovaný Štatút školy (z titulu odvolávok na už zrušené a neplatné právne predpisy), ktorý je v zmysle školského zákona súčasťou ďalšej dokumentácie školy alebo školského zariadenia a je súčasťou registratúry podľa osobitného predpisu (§ 2 ods. 14 zákona NR SR č. 395/2002 Z. z. o archívoch a registratúrach a o doplnení niektorých zákonov), došlo k porušeniu § 11 ods. 9 a 10 písm. e) zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov (školský zákon).
K bodu B. Kontrola rozpočtu
1.	Tým, že v priebehu kontrolovaného obdobia roku 2010 došlo k nenaplneniu upraveného rozpočtu bez oznámenia zmeny rozpočtu a že došlo k prekročeniu čerpania výdavkov aj keď boli dosiahnuté vlastné vyššie prímy avšak bez povolenia prekročenia výdavkov pri dosiahnutí vyšších vlastných príjmov a tým, že nedošlo k vykonaniu zmien rozpočtu prostredníctvom optimálnych rozpočtových opatrení, má za následok neplnenie ustanovení § 12 ods. 2 a 3 a § 14 ods. 2 písm. b) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. 
K bodu D.1 Kontrola čerpania bežných výdavkov
1.	Tým, že viaceré DF (príklady uvedené vyššie) boli uhradené až po lehote splatnosti, došlo k nedodržaniu § 559 Občianskeho zákonníka č. 40/1964 Zb.. 
2.	Tým, že kontrolovaný subjekt nezabezpečil, aby vystavované objednávky na dodávku prác, služieb, ako aj na nákup tovarových položiek, obsahovali všetky náležitosti v zmysle jeho vlastnej vnútornej smernice č. 04/2010 – Obeh účtovných dokladov, došlo k nedodržaniu uvedenej smernice, konkrétne Čl. III, bodu 2, písm. c), e) a h) tejto smernice a tým, že na predmetných objednávkach nedošlo k uvedeniu ceny za predmet objednania, došlo zároveň k porušeniu § 10 ods. 1 písm. c) zákona NR SR č. 431/2002 Z. z. o účtovníctve, čím je zároveň znížená opodstatnenosť PFK, ak nie je zrejmé, v akej sume predmet objednania je. 
K bodu E.1 Pokladňa a pokladničné doklady
1.	Tým, že na všetkých pokladničných dokladoch, ktoré boli kontrolným orgánom prekontrolované za štyri, náhodne vybraté, mesiace roku 2010, absentovalo označenie účtov, na ktorých sa daný účtovný prípad zaúčtuje a taktiež podpisový záznam osoby zodpovednej za zaúčtovanie účtovného prípadu a tým, že na vyššie uvedenom pokladničnom doklade absentoval aj podpisový záznam osoby zodpovednej za jeho vyhotovenie, čiže osoby zodpovednej za daný účtovný prípad, došlo k porušeniu § 10 ods. 1 písm. f) a g) zákona NR SR č. 431/2002 Z. z. o účtovníctve. 

K bodu E.3 Cestovné náhrady
1.	Tým, že k vyššie uvedeným CP neboli pre potreby vyúčtovania pracovných ciest pripojené všetky súvisiace dokumenty – kópie dokladov o zaplatení havarijného poistenia, žiadosť, resp. písomná dohoda medzi zamestnancom a zamestnávateľom o použití vlastného motorového vozidla, originál dokladu potvrdzujúceho nákup PHL a tým, že kontrolovaný subjekt v prípade vyššie uvedených pracovných ciest nedodržal lehoty stanovené vnútornou smernicou pre nákup PHL, došlo k porušeniu vlastnej vnútornej smernice kontrolovaného subjektu č. 01/2010 o cestovných náhradách, konkrétne § 3 ods. 5 tejto smernice a z titulu nepredloženia dohody medzi zamestnancom a zamestnávateľom o použití vlastného motorového vozidla v písomnej forme, došlo zároveň k porušeniu § 7 ods. 1 zákona NR SR č. 283/2002 Z. z. o cestovných náhradách.  
2.	Tým, že pri vyššie uvedených CP chýbali podpisy osôb zodpovedných za daný účtovný prípad, dátumy vyúčtovania a schválenia pracovných ciest, neboli označené účty, na ktorých sa daný účtovný prípad zaúčtuje, tým, že v jednom prípade kontrolovaný subjekt nezabezpečil trvalosť účtovných záznamov po celú dobu ich spracovania a úschovy a tým, že zo strany kontrolovaného subjektu došlo k nesprávnemu vyúčtovaniu pracovnej cesty a tým k vyplateniu náhrad za použitie cestného motorového vozidla pri pracovnej ceste v dvojnásobnej výške, došlo k porušeniu § 6 ods. 1 a 2, § 8 ods. 1, 2, 4 a 6, § 10 ods. 1 písm. e), f) a g) a § 32 ods. 1 zákona NR SR č. 431/2002 Z. z. o účtovníctve. 
K bodu G. Predbežná finančná kontrola
1.	Tým, že pri vyššie uvedených účtovných dokladoch kontrolovaný subjekt nezabezpečil správne vykonanie PFK z toho titulu, že PFK pri vstupe do vyššie uvedených záväzkov, reprezentovaných vystavenými objednávkami, bola vykonaná až niekoľko dní po uskutočnení objednávok, resp. až po vstupe kontrolovaného subjektu do záväzkov a z toho titulu, že oprávnené osoby nepotvrdili svojim  podpisom vykonanie PFK, došlo zo strany kontrolovaného subjektu k nedodržaniu § 6 ods. 1 a § 9 ods. 1, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 
Správa bola prerokovaná so zodpovednými zástupcami kontrolovaného subjektu, pričom v Zápisnici č. 13/2011 z prerokovania Správy č. 13/2011 boli stanovené termíny na určenie návrhu opatrení a na samotné plnenie opatrení. Zápisnica bola podpísaná 27. 06. 2011 a nedopatrením sa stalo, že nebola táto správa zapracovaná na zverejnenie výsledkov z kontroly v termíne konania MZ dňa 19. 9. 2011

Poverenie č. 14/2011  -  Správa č. 14/2011
Kontrolovaný subjekt:  Mesto Žilina – Mestský úrad v Žiline –správcovia pohľadávok a vecne príslušné organizačné útvary
Predmet následnej finančnej kontroly:  Kontrola evidencie a vymáhania pohľadávok podľa jednotlivých pohľadávkových účtov za rok 2010
Kontrolované obdobie:  Rok 2010 
Následnou finančnou kontrolou pohľadávok kontrola mala preveriť ako je v praxi na strane správcov pohľadávok a následne  na strane OPaM využívaný, aplikovaný a dodržiavaný postup pri ich vymáhaní v zmysle platnej Smernice  č.1/2009 prednostu Mestského úradu v Žiline o vymáhaní pohľadávok mesta Žilina, ktorá nadobudla účinnosť dňa 1.12.2009. Nakoľko časovým obdobím kontroly bol rok 2010, kontrola nedostatky, ktoré počas výkonu kontroly zistila zhrnula do 4 kontrolných zistení a ostatné nedostatky hodnotí ako administratívne nedostatky, ktoré nemali zásadne negatívny vplyv a dopad na  skutočnosti pri aplikácii Smernice v praxi.  Popísané skutočnosti a nedostatky uvedené za každým pohľadávkovým  účtom  nemajú vždy charakter kontrolného zistenia. Ide o pomenovanie nedostatkov alebo prípadov a skutočností, ktoré pri dodržaní postupov uvedených v smernici na strane správcu aj s odporúčaniami kontrolného orgánu môžu byť  v zúčtovacom období roku 2011 eliminované. 
Predložené na rokovaní MZ 27. 06. 2011

Poverenie č. 15/2011  -  Správa č. 15/2011
Kontrolovaný subjekt: Mesto Žilina – Mestský úrad v Žiline – príslušné organizačné útvary
Predmet následnej finančnej kontroly: Kontrola  plnenia Opatrení, ktoré boli prijaté ba mimoriadnom zasadnutí MZ v Žiline dňa 16.07.2010 uznesením č.77/2010 pri schvaľovaní Záverečného účtu mesta Žilina za rok 2009
Kontrolované obdobie:   Rok 2010 
Záver   -   Vyhodnotenie splnenia opatrení:
Pri opatrení č. 1, 2, 3, 6, a 7 bolo konštatované splnenie čiastočné
Pri opatrení č. 4, kde bolo formulovaných 6 dielčich opatrení bolo 1 opatrenie splnené, 4 boli splnené čiastočne a 1 opatrenie nebolo splnené
Pri opatrení č. 5 boli formulované 2 dielčie opatrenia, z ktorých 1 bolo splnené a 1 bolo splnené čiastočne. 
Správa bola prerokovaná so zodpovednými zástupcami kontrolovaného subjektu, pričom v Zápisnici č. 14/2011 z prerokovania Správy č. 14/2011 boli stanovené termíny na určenie návrhu opatrení a na samotné plnenie opatrení. 
Predložené na rokovaní MZ 27. 06. 2011

Poverenie č. 16/2011  
Kontrola plnenia uznesení
Kontrola zahájená prebieha

Poverenie č. 17/2011  
Kontrola hospodárenia s majetkom mesta v podmienkach mestskej samosprávy v Zmysle zásad hospodárenia s majetkom mesta Žilina v priebehu roku 2010
Kontrola prebieha

Poverenie č. 18/2011  
Kontrola v zmysle Uznesenia č. 106/2010
Kontrola prebieha

Poverenie č. 19/2011  -  Správa č. 19/2011
Kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky – k 31. 12. 2010 vo vybranej rozpočtovej  alebo príspevkovej organizácii mesta Žilina
Kontrola bola vykonaná v súlade s Plánom kontrolnej činnosti hlavného kontrolóra mesta Žilina na II. polrok 2011, ktorý bol schválený Uznesením č. 89/2011 na 7. zasadnutí MZ konanom dňa 27.06.2011 v zmysle zákona NR SR č. 502/2011 Z. z. o finančnej kontrole a vnútornom audite a o zmene a doplnení zákona č. 369/1990 Zb. o obecnom zriadení v znení  neskorších predpisov, a vydaným poverením č. 19/2011 na vykonanie kontroly hlavnou kontrolórkou mesta Žilina zo dňa 28.06.2011.
Kontrolovaný subjekt:
Vybrané rozpočtové organizácie v zriaďovateľskej pôsobnosti mesta Žilina
Kontrolované obdobie: rok 2010
Právne predpisy, interné smernice a všeobecne záväzné nariadenia, ktoré tvoria základ pre postup pri výkone kontroly:
•	Zákon NR SR č. 431/2002 Z. z. o účtovníctve,
•	Opatrenie MF SR č. MF/16786/2007-31, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky,
•	Príkaz primátora mesta Žilina – Inventarizácia majetku, záväzkov a rozdielu majetku a záväzkov mesta Žilina k 31.12.2010,
•	Smernica primátora mesta Žilina č. 3/2009 o Inventarizácii majetku a záväzkov Mesta Žilina, 
•	Zásady hospodárenia s majetkom mesta Žilina.

B. Všeobecné zistenia
Vydaním Zriaďovateľských listín Okresným úradom v Žiline, podľa § 21 až 23 zákona NR SR č. 303/1995 Z. z. o rozpočtových pravidlách v znení neskorších predpisov, podľa § 5 ods. 1 zákona SNR č. 542/1990 Zb. o štátnej správe v školstve a školskej samospráve v znení neskorších predpisov a § 1 a § 63 ods. 3 zákona SNR č. 29/1984 Zb. o sústave základných a stredných škôl v znení neskorších predpisov, boli zriadené ZŠ s určením formy hospodárenia ako rozpočtové organizácie s právnou subjektivitou, ustanovením osoby riaditeľa ako štatutárneho orgánu ZŠ, s vecným a finančným vymedzením zvereného majetku (nehnuteľného), ktorý sa vedie v účtovníctve mesta (účet 02-budovy a stavby) a majetok  hnuteľný, ktorý vedie  ZŠ vo svojom účtovníctve.
Kontrola tieto skutočnosti uvádza z dôvodu zistených nedostatkov v chápaní a zabezpečení procesu inventarizácie v jednotlivých školských zariadeniach ako po procesnej stránke, tak po formálnej stránke. Na základe predložených dokladov a po vzájomnej konzultácii s  pracovníčkou EO, kontrola zistila, že rozpočtové organizácie v zriaďovateľskej pôsobnosti mesta chápu proces inventarizácie ako proces nasúhlasovania majetku v účtovnej evidencii školských zariadení s podsúvahovou evidenciou toho istého majetku v účtovníctve mesta, nakoľko tento spôsob evidencie tu pretrváva z minulých období. Z pohľadu kontroly ide o súbežný spôsob evidovania majetku ako na strane školy, tak na strane mesta, pričom pri procese vzájomného odsúhlasovania údaje z pracoviska EO slúžia pre ZŠ ako základný a objektívny údaj na porovnanie skutočného stavu so stavom  účtovným. Kontrola pre ilustráciu uvádza číselné premostenie medzi majetkovými a podsúvahovými účtami školských zariadení  s podsúvahovými účtami v účtovníctve mesta:
Základné školy	Mesto Žilina	
022-samostatné hnuteľné veci	771-0 + číslo organizácie podľa číselníka	
013- Software	771-3 + číslo organizácie podľa číselníka	
771-1 DHM (PPS od 16,60 € do1 700,- €)	771-1 + číslo organizácie podľa číselníka	
771-2 DHM (UP od 16,60 € do 1 700,- €)	771-2 + číslo organizácie podľa číselníka	
771-3 DNM (PPS od 16,60 € do 2 400,- €)	771-3 + číslo organizácie podľa číselníka	
Legenda:
DHM – drobný hmotný majetok; DNM - drobný nehmotný majetok; PPS - predmety postupnej spotreby; UP - učebné pomôcky

Inventarizácia majetku, záväzkov a rozdielu majetku a záväzkov mesta Žilina v zmysle zákona č. 431/2002 Z. z. o účtovníctve  bola vyhlásená formou Príkazu primátora mesta Žilina – Inventarizácia majetku, záväzkov a rozdielu majetku a záväzkov mesta Žilina k 31.12.2010 (ďalej len „príkaz“), za účelom overenia, či stav majetku vedeného v účtovníctve zodpovedá skutočnosti. Príkaz určil vykonať inventarizáciu všetkých účtov súvahy, pričom inventarizácia podsúvahových účtov v zmysle príkazu bude operatívne zabezpečovaná v priebehu roku 2011. Príkaz určil zodpovedné osoby za inventarizáciu v príspevkových organizáciách a RO zriadených mestom. 

Z uvedeného je zrejmé, že určené zodpovedné osoby za inventarizáciu v RO sú štatutári týchto organizácií, t. j. riaditelia ZŠ. Nakoľko ZŠ sú právnické osoby, proces, forma a spôsob výkonu inventarizácie musí byť ošetrený vlastnou smernicou alebo vnútorným predpisom. Povinnosť inventarizovať všetok majetok a záväzky ukladá každej účtovnej jednotke zákon č. 431/2002 Z. z. o účtovníctve v § 6 ods. 3 a § 8 ods. 4 vo väzbe na § 29 a § 30  tohto zákona a aj vnútorné predpisy pre vykonanie inventarizácie, ktoré boli súčasťou predložených dokumentov jednotlivých ZŠ. Správne vykonanie inventarizácie v účtovnej jednotke je jednou zo základných a hlavných podmienok pre naplnenie ustanovení § 7 ods. 1 a § 8 ods. 1 zákona  č. 431/2002 Z. z.:
•	účtovná jednotka je povinná účtovať tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva a o finančnej situácii účtovnej jednotky,
•	účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
Akým spôsobom a v akej periodicite sa inventarizuje majetok a záväzky účtovnej jednotky, povinné náležitosti inventúrneho súpisu, inventarizačného zápisu, charakter inventarizačných rozdielov a jeho zúčtovanie stanovuje  § 29  a  § 30 zákona  č. 431/2002 Z. z. o účtovníctve. 
Kontrola vyhodnotenie priebehu správnosti a úplnosti inventarizácie majetku, záväzkov a rozdielu majetkov a záväzkov k 31.12.2010 vyhodnotila na základe predložených výstupov z procesu inventarizácie za každú ZŠ samostatne. 

Kontrola preverila na základe predložených dokladov, či inventarizáciou boli podrobené účty aktív a pasív v zmysle príkazu na inventarizáciu. Kontrola sa na základe predložených podkladov a dokumentov pri svojej kontrole zamerala na nasledovné oblasti:
•	dodržanie § 30 ods. 2 – úplnosť inventúrnych súpisov,
•	dodržanie § 30 ods. 3 – úplnosť inventarizačných zápisov,
•	preverenie podkladov a výstupov z inventarizácie, kde ČIK vykázali rozdiely medzi účtovným a fyzickým stavom,
•	dodržanie § 30 ods. 7 – zúčtovanie inventarizačných rozdielov do účtovného obdobia, v ktorom sa inventarizáciou overil stav majetku, záväzkov a rozdielu majetku a záväzkov, t. j. do roku 2010,
•	úplnosť vykonania inventarizácie v zmysle „príkazu“ – všetky súvahové účty podľa analytického členenia.
Školské zariadenia sú rozpočtové organizácie s právnou subjektivitou, s povinnosťou vedenia účtovníctva a  preukázateľnosti účtovnej závierky v zmysle zákona č. 431/2002 Z. z. o účtovníctve, a preto spôsob zabezpečenia procesu inventarizácie, jej prevedenie, porovnanie skutočného stavu s účtovným, musí byť v réžii konkrétnej školy pri dodržaní inštitútu  správnosti, úplnosti, preukázateľnosti, zrozumiteľnosti účtovníctva v zmysle § 8 zákona č. 431/2002 Z. z. o účtovníctve, pričom účtovníctvo je preukázateľné vtedy, ak sú preukázateľné všetky účtovné záznamy (§ 32) a účtovná jednotka vykonala inventarizáciu v rozsahu § 29 a § 30 zákona č. 431/2002 Z. z. o účtovníctve. 
•	Podľa predložených zložiek inventarizácie za školské zariadenia kontrola zistila, že
pri školských zariadeniach sú materiály, ktoré ZŠ spracovávajú pre potreby EO na zabezpečenie odsúhlasenia majetkových účtov (tabuľky rekapitulácie inventúrneho súpisu a  rovnaké znenie inventarizačného zápisu) a ktorých forma vychádza z príkazu na inventarizáciu z predchádzajúcich období (2008 - 2009) a ktoré kontrola brala ako informatívne. Podľa vyjadrenia pracovníčky EO  školské zariadenia pristúpili k zabezpečeniu dokladovej inventúry až na základe jej upozornenia, pričom  použili  vzory inventúrnych súpisov a inventarizačných zápisov, ktoré tvorili prílohu „Príkazu“ za Mesto Žilina. Táto skutočnosť spôsobila, že kontrole boli predložené dva druhy dokladov k inventarizácii majetku, čo pôsobilo v zložkách pri preverovaní tohto procesu veľmi chaoticky. Nakoľko súčasťou týchto dokumentov boli pri preverovaných subjektoch inventúrne súpisy majetku vedeného na podsúvahových účtoch školských zariadení, kontrola preverila, či majú všetky náležitosti v zmysle zákona NR SR č. 431/2002 Z. z. o účtovníctve.
•	Kontrola preverenie procesu inventarizácie  realizovala z výstupov, ktoré boli 
školskými zariadeniami použité podľa prílohy z príkazu na inventarizáciu majetku Mesta Žilina a  pri niektorých ZŠ aj na základe vnútorného predpisu pre vykonanie inventarizácie. Pri ich preverovaní kontrola zistila nedostatky chýbajúcich účtovných dokladov potvrdzujúcich porovnanie účtovného stavu so skutočným, čím nedošlo na strane kontrolovaných subjektov k naplneniu § 29 a § 30 zákona NR SR č. 431/2002 Z. z. o účtovníctve a zároveň k nedodržaniu ustanovení vlastného vnútorného predpisu pre vykonanie inventarizácie.  
•	Kontrola preverila náležitosti inventúrnych súpisov  a inventarizačných zápisov,  kde
pri niektorých ZŠ zistila, že inventúrne súpisy a aj inventarizačné zápisy vykazujú nedostatky v určení dátumu začatia inventúry, deň ku ktorému bola inventúra vykonaná a deň skončenia inventúry, ktorý bol vo  všetkých prípadoch totožný a to je 31.12.2011. Zo znenia § 30 ods. 2 písm. b) zákona NR SR č. 431/2002 Z. z. o účtovníctve, cit: „Inventúrny súpis je účtovný záznam, ktorý zabezpečuje preukázateľnosť účtovníctva  (§ 8 ods. 4). Inventúrny súpis musí obsahovať tieto údaje: .......b) deň začatia inventúry, deň, ku ktorému bola inventúra vykonaná, a deň skončenia inventúry“, je zrejmé že fyzicky a ani prakticky nie je možné inventúru začať a aj ukončiť k jednému dátumu. Vlastný vnútorný predpis ZŠ pre inventarizáciu v čl. 3 ods. 2 písm. g)  stanovil že, cit: „po skončení fyzickej inventúry IK vyhotoví inventarizačné zápisy (dátum je zhodný s dňom ukončenia inventúry).
Inventarizáciou účtovná jednotka overuje či stav majetku, záväzkov a rozdielu majetku a záväzkov v účtovníctve zodpovedá skutočnosti. Skutočný stav zisťuje inventúrou. Inventarizáciu účtovná jednotka vykonáva ku dňu, ku ktorému zostavuje riadnu alebo mimoriadnu účtovnú závierku. V tomto prípade išlo o riadnu účtovnú závierku k 31.12.2010. Deň začatia sa uvádza ako reálny dátum aktívneho začatia inventúry, ktorý by mal byť po termíne, kedy sú zúčtované všetky účtovné prípady, ktoré s daným účtovným obdobím súvisia. Deň ukončenia inventúry je dňom reálne ukončeného výkonu inventúry. Termín ukončenia inventúry musí byť stanovený tak, aby zistené inventarizačné rozdiely boli zúčtované do účtovného obdobia, za  ktorý sa inventarizáciou overuje stav majetku, záväzkov a rozdielu majetku a záväzkov. Všetky tieto časové postupnosti mali byť uvedené v „ príkaze“ na riadnu inventarizáciu resp. stanovené v Harmonograme prác spojených s inventarizáciou majetku, záväzkov, rozdielu majetku a záväzkov k 31.12.2010.
•	Všetky kontrolované školské zariadenia nedodržali postupy, procesy a formu výstupov
z riadnej inventarizácie ani v zmysle nimi prijatého a platného vnútorného predpisu.
 Z vyššie uvedeného vyplýva, že na strane školských zariadení išlo o opakujúce sa nedostatky ako po stránke procesnej, tak aj zákonnej pri inventarizácii majetku v zmysle zákona NR SR č. 431/2002 Z. z. o účtovníctve. Kontrola na potvrdenie vyššie uvedených všeobecných zistení preverila proces inventarizácie na 5-tich rozpočtových organizáciách v zriaďovateľskej pôsobnosti mesta Žilina, pričom zistené nedostatky sú uvádzané za každé školské  zariadenie samostatne a tvoria samostatnú prílohu tejto správy:
Príloha č. 1: 
•	Základná škola s materskou školou, Na stanicu č. 27, 010 09 Žilina
Príloha č. 2: 
•	Základná škola s materskou školou, Zádubnie 196, 010 03 Žilina
Príloha č. 3:
•	Základná škola, Námestie mladosti 1, 010 15 Žilina
Príloha č. 4: 
•	Základná škola, Hollého 66, 010 01 Žilina

Príloha č. 5: 
•	Základná škola, Slovenských dobrovoľníkov 122/7, 010 03 Žilina - Budatín

Základná škola s materskou školou, Na stanicu č. 27, 010 09 Žilina                  Príloha č. 1

Pri kontrole inventarizácie majetku, záväzkov, rozdielu majetku a záväzkov ku dňu riadnej účtovnej závierky k 31.12.2010 v tejto RO kontrola preverila jej proces vo väzbe na dodržanie ustanovení vlastného vnútorného predpisu - Vnútorný predpis č. 1 (ďalej len VP) pre vykonanie inventarizácie Základná škola s materskou školou, Na stanicu 27, 010 09 Žilina, platný od 01.09.2009, ktorý bol  vypracovaný v zmysle zákona NR SR č. 431/2002 Z. z. o účtovníctve a v zmysle Opatrenia MF SR z 8. augusta 2007 č. MF/16786/2007-31, ktorým sa stanovujú postupy účtovania pre RO....
Pri preverovaní ustanovení tohto predpisu vo väzbe k procesu a výstupom z inventarizácie v zmysle § 29 a § 30 zákona NR SR č. 431/2002 Z. z. o účtovníctve kontrola zistila nasledovné nedostatky a porušenia VP:
1. Nedostatok
Vo VP č. 1 pre vykonanie inventarizácie Základná škola s materskou školou, Na stanicu 27, 010 09 Žilina, platnom od 01.09.2009, sa v čl. 2 ods. 1  uvádza, cit: „riadna inventarizácia sa vykoná vždy k 31.12. bežného kalendárneho roka na základe príkazu vedúceho účtovnej jednotky.“ Na základe preverenia predložených dokladov, „príkaz vedúceho účtovnej jednotky“ na vykonanie riadnej inventarizácie k 31.12.2010 sa v dokumentácii nenachádzal. Kontrola uvedené zistenie hodnotí ako porušenie a nedodržanie vlastného vnútorného predpisu. 								
2. Nedostatok
V článku č. 2 ods. 9 VP č. 1, cit.: „zamestnanci, ktorí sa budú podieľať na priamom zabezpečení inventarizácie musia byť preškolení predsedom IK o spôsobe a cieľoch inventarizácie, o kompetenciách a zodpovednostiach zamestnancov IK.“
Preukázateľné potvrdenie naplnenia tohto ustanovenia – zápis o preškolení - kontrola v predložených dokladoch nenašla. Z uvedeného dôvodu túto skutočnosť kontrola hodnotí ako porušenie a nedodržanie vlastného vnútorného predpisu.
3.  Nedostatok 
Štatutárny orgán ZŠ sa v dokumente, v ktorom ustanovuje  členov ČIK odvoláva na Príkaz primátora z roku 2008, pritom na inventarizáciu majetku, záväzkov a rozdielu majetku a záväzkov mesta Žilina bol na rok 2010  vydaný nový  Príkaz primátora  zo dňa 28.10.2010 aj s Harmonogramom prác  spojených s inventarizáciou vrátane príloh, ktorý pre ZŠ má slúžiť ako podporný materiál pri vypracovávaní vlastného „príkazu“ na inventarizáciu, o čom sa pojednáva aj vo vnútornom predpise  VP č. 1 článok 2 ods. 1, cit.: „riadna inventarizácia sa vykoná vždy k 31.12. bežného kalendárneho roka na základe príkazu vedúceho účtovnej jednotky“. Z uvedeného vyplýva, že štatutár ZŠ (vedúci účtovnej jednotky) bol povinný vydať samostatný príkaz vedúceho účtovnej jednotky (riaditeľa ZŠ) na vykonanie riadnej inventarizácie, čo ZŠ vyplýva zo zákona ako organizácii s právnou subjektivitou pri povinnosti účtovnej závierky, ktorú zostavuje vždy, keď uzatvára účtovné knihy v zmysle § 17, § 16 ods. 4 písm. b), pri dodržaní ustanovení § 29 a § 30 zákona NR SR č. 431/2002 Z. z. o účtovníctve - čo na strane školského zariadenia nebolo zabezpečené.                
Kontrolné zistenie:
1.	Tým, že štatutár ZŠ nevypracoval vlastný príkaz na inventarizáciu k 31.12., tým že nepreukázal preškolenie zamestnancov predsedom IK, došlo na strane ZŠ k porušeniu ustanovení Vnútorného predpisu č. 1 pre vykonanie inventarizácie Základná škola s materskou školou, Na stanicu 27, 010 09 Žilina, platného od 01.09.2009.
4. Nedostatok
Pri inventúrnych súpisoch účtov majetku a záväzkov nie sú priložené zborníky hospodárenia k 31.12.2010, na základe ktorých sa mal porovnať stav majetku, záväzkov a rozdielu majetku a záväzkov v inventúrnych súpisoch so stavom v účtovníctve, aj napriek skutočnosti, že na  zborníky hospodárenia sa ČIK odvolávajú ako v inventúrnom súpise, tak v inventarizačnom zápise. Toto zistenie kontrola hodnotí ako nedodržanie postupov procesu inventarizácie a porušenie § 30 ods. 3 zákona NR SR č. 431/2002 Z. z. o účtovníctve vo väzbe na § 7 a § 8 zákona NR SR č. 431/2002 Z. z. o účtovníctve.                                                       
Kontrolné zistenie:
2.	Z toho dôvodu, že k inventarizačnému zápisu nie je priložený Zborník hospodárenia  k 31.12.2010 konkrétnych účtov majetku a záväzkov, nebol zabezpečený proces porovnania fyzického stavu s účtovným stavom a tým došlo k porušeniu § 30 ods. 3 vo väzbe na § 7a § 8 zákona NR SR č. 431/2002 Z. z. o účtovníctve.
5. Nedostatok
Inventarizácia účtu 022: Samostatné hnuteľné veci je podložená Inventúrnym súpisom v analytickom členení majetkového účtu a inventarizačným zápisom. Dátum začatia inventúry je na inventúrnom súpise (inventár) uvedený 20.11.2010 a dátum ukončenia 28.12.2010, bez uvedenia hodnôt prírastkov a úbytkov predmetného majetku v čase od 28.12.2010 do konca účtovného obdobia.      							          
Kontrolné zistenie:
3.	Z toho dôvodu, že ČIK stav hmotného majetku ku dňu, ku ktorému sa zostavuje účtovná závierka nepreukázala údajmi fyzickej inventúry upravenými o prírastky a úbytky uvedeného majetku za dobu od skončenia fyzickej inventúry do konca účtovného obdobia, došlo k porušeniu § 30 ods. 4, vo väzbe na  § 8 ods. 1 a 4 zákona NR SR č. 431/2002 Z. z. o účtovníctve, vrátane porušenia ustanovení VP č.1, čl.3 ods.4.
6. Nedostatok
Pri inventarizácii záväzkov zo sociálneho fondu kontrola zistila, že v inventúrnom súpise sú uvádzané v analytickom členení tvorba a čerpanie fondu (§ 6 ods. 1 zákona č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov), vrátene ich konečných zostatkov. Pre nezainteresovanú osobu, bez znalostí zásad účtovníctva, skutočný stav účtu sociálneho fondu po sčítaní konečných zostatkov jeho analytických účtov je 2 533,24 € a nie 973,24 €, tak ako je uvedené v hlavnej knihe k 31.12.2010. Kontrola z uvedeného dôvodu údaje v inventúrnom súpise hodnotí   z účtovného hľadiska ako zápisy, ktoré mali byť bližšie matematicky označené  vo väzbe na skutočnosť, že ide o účet pasív.						             
7. Nedostatok
Rekapitulácia inventarizácie majetku a záväzkov ZŠ je urobená formou inventúrneho súpisu – rekapitulácia k 31.12.2010, (príloha č. 6) v členení skutočný stav a stav účtovný v tabuľke, ktorá sa používala pri inventarizácii v roku 2008 a 2009, pričom nie sú v nej uvedené všetky majetkové účty, ktoré bola ZŠ povinná inventarizovať a  druhá tabuľka, (príloha č. 7) ktorej názov je Inventarizácia k 31.12.2010 – Rekapitulácia účtov k 31.12.2010, ktorá obsahuje údaje o inventarizácii všetkých majetkových účtov, ale nemá náležitosti inventarizačného zápisu v zmysle § 30 zákona NR SR č. 431/2002 Z. z. o účtovníctve. Na základe konzultácie s pracovníčkou EO,  tabuľka „Inventúrny súpis – rekapitulácia ku dňu 31.12.2010“ – je materiál, ktorý sa odovzdáva na jej pracovisku pre prevedenie kontroly na jej podsúvahových účtoch. Z uvedeného dôvodu tieto materiály nemajú ani náležitosti v zmysle § 29 a § 30 zákona NR SR č. 431/2002 Z. z. o účtovníctve. Aj napriek tejto informácii, kontrola tabuľku Inventarizácie k 31.12.2010 – rekapitulácia účtov k 31.12.2010 vyhodnocuje ako nedostatočnú, nakoľko nemá charakter inventarizačného zápisu v zmysle § 30 ods. 3 zákona NR SR č. 431/2002 Z. z. o účtovníctve, nakoľko porovnanie majetku, záväzkov, rozdielu majetku a záväzkov v inventúrnych súpisoch sa porovnáva so stavom majetku, záväzkov, rozdielu majetku a záväzkov v účtovníctve a tieto porovnania sa uvádzajú v inventarizačných  zápisoch. Inventarizačný zápis je účtovný záznam, ktorým sa preukazuje vecná správnosť účtovníctva  a má povinné náležitosti, ktoré zo strany ČIK neboli dodržané.        
									
Kontrolné zistenie: 
4.	Z toho dôvodu, že ČIK vypracovala rekapituláciu inventarizácie formou „Rekapitulácie účtov“, s uvedením údajov: účtovný stav, skutočný stav a rozdiel a nakoľko ide o porovnanie majetku, záväzkov, rozdielu majetku a záväzkov z inventúrnych súpisov, ktoré sa porovnávajú so stavom majetku, záväzkov, rozdielu majetku a záväzkov v účtovníctve a tieto porovnania sa uvádzajú v inventarizačných  zápisoch, ktorý je účtovným záznamom, ktorým sa preukazuje vecná správnosť účtovníctva a má povinné náležitosti, čo ČIK nezabezpečila,  došlo tým  k porušeniu §  30 ods. 3 zákona NR SR č. 431/2002 Z. z. o účtovníctve.

8. Nedostatok
V predložených materiáloch k inventarizácii  boli vložené zostavy Inventúrne súpisy majetku – aktuálny stav k 31.12.2010 – podsúvahových účtov č. 771-10 DKP do 500,- €, č. 771-20 UP (učebné pomôcky) do 500,- €, č. 771-20 UP od 500 – 30 000 €, č. 771-30 softvér, ktorých konečné zostatky sú komparatívne s účtovným stavom podsúvahových účtov v hlavnej knihe k 31.12.2010, ale IK nevypracovala k daným účtom inventarizačný zápis, t. j. nedošlo k porovnaniu stavu majetku z inventúrneho súpisu zo stavom majetku v účtovníctve.  Ďalší  z inventúrnych  súpisov - Inventúrny súpis majetku – aktuálny stav k 11.1.2011 za  účet č. 771 -10 DKP od 500,- do 30 000,- € - zoznam predmetov postupnej spotreby, ktorý má len charakter informačný a na podsúvahových účtoch sa neuvádza. Hlavná podstata inventarizácie, a to porovnanie stavu majetku v inventúrnych súpisoch so stavom majetku v účtovníctve nebolo a nemohlo byť  regulérne prevedené z dôvodu, že predmetný majetok nie je vedený na podsúvahovom účte, čím došlo v oboch prípadoch na strane IK k nenaplneniu ustanovenia § 30 ods. 3 vo väzbe na § 8 zákona NR SR č. 431/2002 Z. z. o účtovníctve. Ďalším nedostatkom zisteným v dokumente – Inventúrny súpis majetku  k 31.12.2010 - je jeho neúplnosť povinných údajov v zmysle § 30 ods. 2 písm. a), b) a h) zákona NR SR č. 431/2002 Z. z. o účtovníctve, čo kontrola hodnotí ako porušenie. príloha č.8
Kontrolné zistenia:
5.	Nakoľko hlavná podstata inventarizácie, a to porovnanie stavu majetku v inventúrnych súpisoch so stavom majetku v účtovníctve na podsúvahových účtoch nebolo a nemohlo byť regulérne prevedené z dôvodu, že predmetný majetok nie je vedený na podsúvahovom účte, došlo na strane IK k nenaplneniu ustanovenia § 30 ods. 3 vo väzbe na § 8 zákona NR SR č. 431/2002 Z. z. o účtovníctve. 
6.	Nakoľko inventúrne súpisy majetku k 31.12.2010 nemajú povinné náležitosti, došlo k porušeniu  § 30  ods. 2 písm. a), b) a h) zákona NR SR č. 431/2002 Z. z. o účtovníctve.
7.	Z toho dôvodu, že z inventarizácie majetku, záväzkov a rozdielu majetku a záväzkov nebola vypracovaná správa o inventarizácii, došlo na strane RO k porušeniu a nedodržaniu ustanovení vlastného vnútorného predpisu VP č. 1, konkrétne článku 3 ods. 2 a 5 – IK zhodnotí inventarizáciu majetku a vyhotoví Správu ÚIK.
Záver:
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ s MŠ, Na stanicu č. 27, Žilina bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a pri dodržaní vlastného vnútorného predpisu, ktorým boli štatutárom organizácie stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov bolo kvalifikovaných 7 kontrolných zistení, pri ktorých organizácia nedodržala ustanovenia zákona o účtovníctve a VP.

Základná škola s materskou školou, Zádubnie 196, 010 03 Žilina		 Príloha č. 2
ZŠ Zádubnie má na proces inventarizácie vypracovaný Vnútorný predpis na vykonanie inventarizácie, ktorý je obsahovo totožný ako vnútorný predpis ZŠ, Na stanicu 27. Jeho nedostatočná aplikácia pri výkone riadnej inventarizácie majetku k 31.12.2010 sa aj v prípade tejto ZŠ odrazila na zistených nedostatkoch a z toho vyplývajúcich kontrolných zistení. Aj v prípade tejto ZŠ sú vypracované dokumenty pre zabezpečenie porovnania a odsúhlasenia majetku ZŠ s majetkovou evidenciou na pracovisku EO,  ktoré však kontrola považuje len za informatívne výstupy z inventarizácie k 31.12.2010. Kontrola sa zamerala na kontrolu a preverenie tých výstupov z inventarizácie, ktoré tvorili prílohu „Príkazu“ za Mesto Žilina a ktoré použili pri procese inventúry aj jednotlivé ZŠ. 
1. Nedostatok
Pri tejto ZŠ štatutár organizácie  nepostupoval podľa čl. 2 ods. 1 vnútorného predpisu, nakoľko na vykonanie riadnej inventarizácie nebol vydaný príkaz vedúceho účtovnej jednotky, cit.: „riadna inventarizácia sa vykoná vždy k 31.12. bežného kalendárneho roka na základe príkazu vedúceho účtovnej jednotky.“ Na základe preverenia predložených dokladov „príkaz vedúceho účtovnej jednotky“ na vykonanie riadnej inventarizácie k 31.12.2010 sa medzi dokladmi nenachádzal. Kontrola uvedené zistenie hodnotí ako porušenie a nedodržanie vlastného vnútorného predpisu. 						              
 2. Nedostatok
V článku č. 2 ods. 9 VP č. 1, cit. „zamestnanci, ktorí sa budú podieľať na priamom zabezpečení inventarizácie musia byť preškolení predsedom IK o spôsobe a cieľoch inventarizácie, o kompetenciách a zodpovednostiach zamestnancov IK.“
Preukázateľné potvrdenie naplnenia tohto ustanovenia – zápis o preškolení - kontrola v predložených dokladoch nenašla. Z uvedeného dôvodu túto skutočnosť kontrola hodnotí ako porušenie a nedodržanie vlastného vnútorného predpisu.
Kontrolné zistenie:
1.	Tým, že štatutár ZŠ nevypracoval vlastný príkaz na inventarizáciu  k 31.12., tým že nepreukázal preškolenie zamestnancov predsedom IK, došlo na strane ZŠ k porušeniu ustanovení vnútorného predpisu pre vykonanie inventarizácie Základná škola s materskou školou, Zádubnie 196, Žilina, platného od 01.09.2009.
3. Nedostatok
Pri inventúrnych súpisoch účtov majetku a záväzkov nie sú priložené nielen zborníky hospodárenia k 31.12.2010, na základe ktorých sa mal porovnať stav majetku, záväzkov a rozdielu majetku a záväzkov v inventúrnych súpisoch so  stavom v účtovníctve, aj napriek skutočnosti, že na zborníky hospodárenia sa IK odvolávajú ako v inventúrnom súpise, tak aj v inventarizačnom zápise, ale nie sú priložené ani inventúrne súpisy (zoznamy tohto majetku), ktoré mali slúžiť na vykonanie fyzickej inventúry predmetného majetku. Toto zistenie kontrola hodnotí ako nedodržanie postupov procesu inventarizácie a porušenie § 30 ods. 3 zákona NR SR č. 431/2002 Z. z. vo väzbe na § 7 a § 8 zákona NR SR č. 431/2002 Z. z. o účtovníctve. 

Kontrolné zistenie:
2.	Z toho dôvodu, že súčasťou inventarizačného zápisu nie je zborník hospodárenia  k 31.12.2010 konkrétnych účtov majetku a záväzkov a ani inventúrny zoznam tohto majetku, nebol na strane IK regulérne zabezpečený proces porovnania fyzického stavu s účtovným, čím došlo k porušeniu § 30 ods. 3 vo väzbe na § 7a § 8 zákona NR SR č. 431/2002 Z. z. o účtovníctve.
4. Nedostatok 
Kontrola chce upozorniť na skutočnosť, že ZŠ na základe upozornenia pracovníčky EO mali zabezpečiť dokladovú aj fyzickú inventúru aj na podsúvahových účtoch  vrátene výstupov v zmysle § 30 zákona NR SR č. 431/2002 Z. z. o účtovníctve.  V predložených materiáloch bola vložená „Inventarizácia k 31.12.2010 za majetok na podsúvahových účtoch v štruktúre počiatočný stav k 01.01.2010, úbytok, prírastok a konečný stav k 31.12.2010, ku ktorému je priložený zoznam predmetného majetku v danej skupine podsúvahového účtu a zhodujú sa konečné zostatky so stavom vedeným v účtovníctve.				
V Inventúrnom súpise – Rekapitulácia ku dňu 31.12.2010 – je uvedený skutočný stav k 31.12.2010 za kategóriu drobných krátkodobých predmetov – OTE (PPS do 33,19 €) a drobného hmotného majetku (UP do 33,19 €) ktorý má len charakter informačný a na podsúvahových účtoch v účtovníctve ZŠ sa neuvádza. Hlavná podstata inventarizácie, a to porovnanie stavu majetku v inventúrnych súpisoch so stavom majetku v účtovníctve nebolo a nemohlo byť regulérne prevedené z dôvodu, že predmetný majetok nie je vedený na podsúvahovom účte, čím došlo  na strane IK k nenaplneniu ustanovenia § 30 ods. 3 vo väzbe na § 8 zákona NR SR č. 431/2002 Z. z. o účtovníctve. Z uvedeného dôvodu kontrola vyššie uvedené skutočnosti hodnotí ako nesprávne pochopený a následné prevedený proces  inventarizácie majetku vedeného na podsúvahových účtoch, z dôvodu, že ide o podstatné skutočnosti pre vyhodnotenie majetkovoprávnej situácie jednotky a jej ekonomických zdrojov. 									             
Kontrolné zistenie:
3.	Nakoľko hlavná podstata inventarizácie, a to porovnanie stavu majetku v inventúrnych súpisoch so stavom majetku v účtovníctve na podsúvahových účtoch nebolo a nemohlo byť regulérne prevedené z dôvodu, že predmetný majetok nie je vedený na podsúvahovom účte, došlo na strane IK k nenaplneniu ustanovenia § 30 ods. 3 vo väzbe na § 8 zákona NR SR č. 431/2002 Z. z. o účtovníctve. 
5. Nedostatok
V zmysle vnútorného predpisu pre vykonanie inventarizácie, konkrétne čl. 3 ods. 2 písm. c) IK, cit: „zhodnotí inventarizáciu majetku a vyhotoví „Správu ÚIK o inventarizácii a vysporiadaní  inventarizačných rozdielov“. Kontrola v predložených dokumentoch z inventarizácie „Správu“ nemala predloženú a po konzultácii „Správa“  nebola ani vypracovaná. Toto zistenie kontrola hodnotí ako porušenie a nenaplnenie ustanovení vlastného vnútorného predpisu, ktorý je pre organizáciu záväzný.
Kontrolné zistenie:
4.	Tým, že IK nevypracovala Správu o inventarizácii porušila čl. 3 ods. 2 písm. c)   vnútorného predpisu pre inventarizáciu, nedodržala a porušila ustanovenia VP.  
6. Nedostatok 
Na inventúrnych súpisoch a inventarizačných zápisoch sú dátumy začatia a ukončenia inventúry totožné, t.j. 30.12.2010. Kontrola upozorňuje na skutočnosť, že nie je fyzicky možné, aby proces inventarizácie majetku začal a aj bol ukončený v ten istý deň. V zmysle zákona o účtovníctve účtovná jednotka zostavuje účtovnú závierku ako štruktúrovanú prezentáciu skutočností, ktoré sú predmetom účtovníctva (§ 17 ods. 1 a 6 zákona NR SR č. 431/2002 Z. z.), vždy keď uzavrie účtovné knihy podľa § 16 ods. 4 písm. b) k poslednému dňu účtovného obdobia. t.j. po zúčtovaní všetkých účtovných dokladov do daného účtovného obdobia. 									              
7. Nedostatok
Rekapitulácia inventarizácie majetku a záväzkov ZŠ je urobená formou inventúrneho súpisu – rekapitulácia k 31.12.2010 (príloha č. 2,) v členení skutočný stav a stav účtovný v tabuľke, ktorá sa používala pri inventarizácii v roku 2008 a 2009, pričom nie sú v nej uvedené všetky majetkové účty, ktoré bola ZŠ povinná inventarizovať a  druhá tabuľka (príloha č. 3), ktorej názov je Inventarizácia k 31.12.2010 – Rekapitulácia účtov k 31.12.2010, ktorá obsahuje údaje o inventarizácii všetkých majetkových účtov, ale nemá náležitosti inventarizačného zápisu v zmysle § 30 zákona NR SR č. 431/2002 Z. z. o účtovníctve. Na základe konzultácie s pracovníčkou EO, tabuľka „Inventúrny súpis – rekapitulácia ku dňu 31.12.2010“ – je materiál, ktorý sa odovzdáva na jej pracovisku pre prevedenie kontroly na jej podsúvahových účtoch. Z uvedeného dôvodu tieto materiály nemajú ani náležitosti v zmysle § 29 a § 30 zákona NR SR č. 431/2002 Z. z. o účtovníctve. Aj napriek tejto informácii, kontrola tabuľku Inventarizácie k 31.12.2010 – rekapitulácia účtov k 31.12.2010 vyhodnocuje ako nedostatočnú, nakoľko nemá charakter inventarizačného zápisu v zmysle § 30 ods. 3 zákona NR SR č. 431/2002 Z. z. o účtovníctve, nakoľko porovnanie majetku, záväzkov, rozdielu majetku a záväzkov v inventúrnych súpisoch sa porovnáva so stavom majetku, záväzkov, rozdielu majetku a záväzkov v účtovníctve a tieto porovnania sa uvádzajú v inventarizačných  zápisoch. Inventarizačný zápis je účtovný záznam, ktorým sa preukazuje vecná správnosť účtovníctva  a má povinné náležitosti, ktoré zo strany ČIK neboli dodržané.        			
Kontrolné zistenie: 
5.	Z toho dôvodu, že ČIK vypracovala rekapituláciu inventarizácie formou „Rekapitulácie účtov“, s uvedením údajov: účtovný stav, skutočný stav a rozdiel a nakoľko ide o porovnanie majetku, záväzkov, rozdielu majetku a záväzkov z inventúrnych súpisov, ktoré sa porovnávajú so stavom majetku, záväzkov, rozdielu majetku a záväzkov v účtovníctve a tieto porovnania sa uvádzajú v inventarizačných  zápisoch, ktorý je účtovným záznamom, ktorým sa preukazuje vecná správnosť účtovníctva a má povinné náležitosti, čo ČIK nezabezpečila,  došlo tým  k porušeniu §  30 ods. 3 zákona NR SR č. 431/2002 Z. z. o účtovníctve.
Záver:
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ s MŠ, Zádubnie 196, Žilina bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a pri dodržaní vlastného vnútorného predpisu, ktorým boli štatutárom organizácie stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov boli kvalifikované  5 kontrolných zistení, pri ktorý organizácia nedodržala ustanovenia zákona o účtovníctve a VP.

Základná škola, Námestie mladosti 1, 010 15 Žilina                                            Príloha č. 3

Základná škola, Námestie mladosti 1, Žilina má vypracovaný Vnútorný predpis č. 06/2010 (ďalej len VP) na vykonanie inventarizácie s účinnosťou od 01.05.2010, vypracovaný v zmysle zákona NR SR č. 431/2002 Z. z. o účtovníctve a ktorého obsah je totožný s obsahom vnútorných predpisov pre vykonanie inventarizácie kontrolovaných školských zariadení. Kontrola aj v prípade tohto školského zariadenia pri kontrole procesu inventarizácie preverila, či sa dodržiavali jednotlivé ustanovenia VP vo vzťahu na ustanovenia zákona NR SR č. 431/2002 Z. z. o účtovníctve. Pri preverovaní ustanovení tohto VP vo väzbe k procesu inventarizácie a výstupom z inventarizácie v zmysle § 29, § 30 zákona NR SR č. 431/2002 Z. z. o účtovníctve, kontrola zistila nasledovné nedostatky a porušenia:
1. Nedostatok
Vo VP č. 06/2010 pre vykonanie inventarizácie Základná škola, Námestie mladosti 1, Žilina, ktorý je platný od 01.05.2010, sa v čl. 2 ods. 1. uvádza, cit: „riadna inventarizácia sa vykoná vždy k 31.12.2010 bežného kalendárneho roka na základe príkazu vedúceho účtovnej jednotky“. V predložených materiáloch ku kontrole inventarizácie sa „príkaz vedúceho účtovnej jednotky“ na jej vykonanie nenachádzal. Kontrola uvedené zistenie hodnotí ako porušenie a nedodržanie vlastného vnútorného predpisu.                                          
2. Nedostatok
V čl. 2 ods. 9. VP č. 06/2010 sa uvádza, cit: „zamestnanci, ktorí sa budú podieľať na priamom zabezpečení inventarizácie musia byť poučení predsedom IK o spôsobe a cieľoch inventarizácie o kompetenciách a zodpovednostiach zamestnancov IK“. Preukázateľné potvrdenie naplnenia tohto ustanovenia – zápis o preškolení pracovníkov s ich podpismi - kontrola v predložených dokumentoch k inventarizácii nenašla. Z uvedeného dôvodu kontrola túto skutočnosť vyhodnocuje ako porušenie a nedodržanie ustanovení vlastného vnútorného predpisu.
Kontrolné zistenie:
1.	Tým, že štatutár ZŠ nevypracoval vlastný príkaz na inventarizáciu  k 31.12., tým že nepreukázal preškolenie zamestnancov predsedom IK, došlo na strane ZŠ  k porušeniu ustanovení vnútorného predpisu VP č. 06/2010 pre vykonanie inventarizácie Základná škola, Námestie mladosti 1, Žilina, účinného od 05.05.2010.
4. Nedostatok
Pri inventúrnych súpisoch účtov majetku a záväzkov nie sú priložené nielen zborníky hospodárenia k 31.12.2010, na základe ktorých sa mal porovnať stav majetku, záväzkov a rozdielu majetku a záväzkov v inventúrnych súpisoch so  stavom v účtovníctve, aj napriek skutočnosti, že na zborníky hospodárenia sa IK odvolávajú ako v inventúrnom súpise, tak aj v inventarizačnom zápise, ale nie sú priložené ani inventúrne súpisy (zoznamy tohto majetku), ktoré mali slúžiť na vykonanie fyzickej inventúry predmetného majetku. Toto zistenie kontrola hodnotí ako nedodržanie postupov procesu inventarizácie a porušenie § 30 ods. 3 zákona NR SR č. 431/2002 Z. z. vo väzbe na § 7 a § 8 zákona NR SR č. 431/2002 Z. z. o účtovníctve. 
Kontrolné zistenie:
2.	Z toho dôvodu, že súčasťou inventarizačného zápisu nie je zborník hospodárenia  k 31.12.2010 konkrétnych účtov majetku a záväzkov a ani inventúrny zoznam tohto majetku, nebol na strane IK regulérne zabezpečený proces porovnania fyzického stavu s účtovným, čím došlo k porušeniu § 30 ods. 3 vo väzbe na § 7a § 8 zákona NR SR č. 431/2002 Z. z. o účtovníctve.
5. Nedostatok
Pri kontrole inventúrnych súpisov a inventarizačných zápisov z dokladovej inventarizácie majetkových účtov kontrola zistila že v inventúrnom súpise  účtu 472 - záväzky so sociálneho fondu je uvedený skutočný stav 5 053,53 €, pritom v inventarizačnom zápise je uvedená suma 5 052,53 €, ktorá zodpovedá aj konečnému zostatku tohto účtu podľa Zborníka hospodárenia k 31.12.2010. Kontrola má za to, že ide len o chybu, ktorá vznikla pri vyplňovaní údajov finančného vyjadrenia do tlačiva „inventarizačný zápis“                                           
6. Nedostatok
V zmysle vnútorného predpisu pre vykonanie inventarizácie VP č. 06/2010 čl. 3  ods. 2 písm. c) IK, cit: „zhodnotí inventarizáciu majetku a vyhotoví „Správu ÚIK o inventarizácii a vysporiadaní  inventarizačných rozdielov“. Kontrole Správa ÚIK o inventarizácii nebola predložená, po konzultácii s ekonómkou ZŠ „Správa“ nebola ani vypracovaná. Toto zistenie kontrola hodnotí ako porušenie a nenaplnenie ustanovení vlastného vnútorného predpisu, ktorý je pre organizáciu záväzný.
Kontrolné zistenie:
3.	Tým, že IK nevypracovala Správu o inventarizácii porušila čl. 3 ods. 2 písm. c)   vlastného vnútorného predpisu pre inventarizáciu č. 06/2010. 
7. Nedostatok
Súčasťou materiálov k inventarizácii je aj tabuľka Inventúrny súpis – rekapitulácia k 31.12.2010 (príloha č. 3) s uvedením skutočného a účtovného stavu majetku k 31.12.2010 podľa jednotlivých účtov. Materiál je podpísaný členmi IK, zástupcom ZŠ a pracovníkom MsÚ. Súčasťou týchto materiálov sú inventúrne súpisy DHM, ktorý je evidovaný aj na podsúvahovej evidencii a majetok, ktorý je len v evidenčnej rovine. Kontrola z dôvodu prehľadnosti a z dôvodu poukázania na zistený nedostatok ich uvádza v nasledovnej tabuľke:

Číslo účtu	Názov	Inventúrny súpis	Hlavná kniha	
77-1 1	DHM (PPS od 33,20 do 1700)	312 762,30	312 762,30	
771-2 2	DHM (UP od 33,20 do 1700)	152 799,29	152 7799,29	
771-3	Drobný nehmotný majetok (software)	14 123,88	14 123,88	
771-1 2	DHM - učebnice	Nie je priložený	25 884,28	
	Inventúrny súpis OTE (UP o 33,20)	18 670,74	Nevedie sa na podsúvahovom účte	
	Inventúrny súpis OTE (PPS do 33,20)	16 511,60	Nevedie sa na podsúvahovom účte	

Z tabuľky je zrejmé že podsúvahový účet 771 -1 2 nebol doložený inventúrnym súpisom, z toho dôvodu kontrola nedokáže objektívne vyhodnotiť správnosť a pravdivosť údajov, vychádzajúcich z porovnania skutočného stavu so stavom účtovným za tento účet, ktoré sú uvedené v tabuľke Inventúrny súpis – rekapitulácia k 31.12.2010. Na základe konzultácie s pracovníčkou EO, školské zariadenie bolo upozorňované už v minulosti, že učebné pomôcky, ktoré ZŠ dostávajú od štátu bezplatne, sa nevedú na podsúvahových účtoch.  Zároveň kontrola poukazuje na ďalšiu skutočnosť, a to že v inventúrnom súpise je porovnanie skutočného stavu s účtovným stavom majetku, ktorý ZŠ na podsúvahových účtoch nemá ani zaevidované. Hlavná podstata inventarizácie, a to porovnanie stavu majetku v inventúrnych súpisoch so stavom majetku v účtovníctve (príloha č. 4) nebolo a nemohlo byť regulérne prevedené z dôvodu, že predmetný majetok nie je vedený na podsúvahovom účte, čím došlo na strane IK k nenaplneniu ustanovenia § 30 ods. 3 vo väzbe na § 8 zákona č. 431/2002 Z. z. o účtovníctve. 																				
Kontrolne zistenie:
4.	Nakoľko hlavná podstata inventarizácie, a to porovnanie stavu majetku v inventúrnych súpisoch so stavom majetku v účtovníctve na podsúvahových účtoch, nebolo  prevedené z dôvodu, že predmetný majetok nie je vedený na podsúvahovom účte a z dôvodu, že inventarizácia podsúvahového účtu 771 – 1 2 nebola doložená inventúrnym súpisom majetku a kontrola nemohla objektívne vyhodnotiť správnosť a pravdivosť údajov vychádzajúcich z porovnania skutočného stavu so stavom účtovným za tento účet, došlo na strane IK k nenaplneniu ustanovenia § 29 a § 30 ods. 3 vo väzbe na § 8 zákona NR SR č. 431/2002 Z. z. o účtovníctve. 
Záver:
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ, Námestie mladosti 1, Žilina bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a pri dodržaní vlastného vnútorného predpisu, ktorým boli štatutárom organizácie stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov boli kvalifikované  4 kontrolné zistenia, pri ktorý organizácia nedodržala ustanovenia zákona o účtovníctve a VP.

Základná škola, Hollého 66, Žilina                                                                        Príloha č. 4
Základná škola, Hollého 66 v Žiline vnútorný predpis na inventarizáciu nemá vypracovaný. O  inventarizácii majetku sa hovorí v Poriadku obehu účtovných dokladov na ZŠ v Žiline, ul. Hollého, ktorý nadobudol platnosť od 01.01.2010, kde sa uvádza, cit: „inventarizácia sa začína príkazom na vykonanie inventarizácie, vydaným primátorom mesta, v ktorom sa určí predmet inventarizácie, doba vykonania inventarizácie, stanovenie inventarizačnej komisie.“ 
Vydaním Zriaďovateľských listín Okresným úradom v Žiline podľa § 21 až 23 zákona NR SR č. 303/1995 Z. z o rozpočtových pravidlách v znení neskorších predpisov, podľa § 5 ods. 1 zákona SNR č. 542/1990 Zb. o štátnej správe v školstve a školskej samospráve v znení neskorších predpisov a § 1 a § 63 ods. 3 zákona SNR č. 29/1984 Zb. o sústave základných a stredných škôl v znení neskorších predpisov, boli zriadené ZŠ s určením formy hospodárenia  ako rozpočtové organizácie s právnou subjektivitou. Z uvedeného je zrejmé, že určené zodpovedné osoby za inventarizáciu v RO sú štatutári týchto organizácii, t.j. riaditelia ZŠ. 
1. Nedostatok 
V predložených materiáloch ZŠ je dokument potvrdzujúci Ustanovenie inventarizačnej komisie pri ZŠ Hollého zo  dňa 02.11.2010, vrátane uvedenia povinností pre vedúceho a členov komisie. V prípade tejto základnej školy inventarizácia mala byť vykonaná v zmysle § 29 a § 30 zákona NR SR č. 431/2002 Z. z. o účtovníctve a v zmysle Poriadku obehu účtovných dokladov na  MsÚ  v Žiline .Nakoľko ZŠ je organizácia s právnou subjektivitou, v procese inventarizácie sa má riadiť vlastnými vnútornými smernicami. Kontrola má za to, že Poriadok obehu účtovných dokladov MÚ má svoje náležitosti a postupy, ktoré sa nedajú a ani nemôžu aplikovať na podmienky ZŠ. Aj v tomto prípade je proces inventarizácie zameraný na odsúhlasenie fyzického stavu so stavom účtovným u p. Ondrušovej.  
2. Nedostatok
Nakoľko ZŠ ako rozpočtová organizácia je organizácia s právnou subjektivitou, inventarizácia majetku, záväzkov a rozdielu majetku a záväzkov v súvislosti s riadnou účtovnou závierkou organizácie mala byť nariadená vlastným príkazom štatutára ZŠ pri použití ustanovení vnútorného predpisu, ktorý mal určiť formy, spôsob, metodiku a časový harmonogram inventarizácie. Príkaz primátora mesta Žilina na inventarizáciu majetku, záväzkov a rozdielu majetku a záväzkov mesta Žilina k 31.12.2010 mal poslúžiť ako vzor. 
3. Nedostatok
Inventarizačný zápis z výsledku inventarizácie hospodárskych prostriedkov, stavu pohľadávok a záväzkov, stavu zásob a cenín ZŠ Hollého ku dňu 31.12.2010 sa odvoláva na vykonanie fyzickej a dokladovej inventúry, ktorej deň začatia a deň ukončenia bol od 03.12. -23.12.2010. Ak fyzická a dokladová inventúra bola realizovaná v termíne od 03.12. do 23.12.2010, IK mala stav majetku preukázať ku dňu, ku ktorému sa zostavuje účtovná závierka údajmi fyzickej inventúry upravenými o prírastky a úbytky daného majetku od dňa skončenia fyzickej inventúry do konca účtovného obdobia, t.j. k 31.12.2010, čo IK nezabezpečila. Vyššie uvedené zistenie kontrola hodnotí ako porušenie ustanovení § 30 ods. 4  vo väzbe na § 8 ods. 4 zákona  NR SR č. 431/2002 Z. z. o účtovníctve.                   
Kontrolné zistenie:
1.	Nakoľko IK v procese inventúry stav majetku za dobu od skončenia fyzickej inventúry do dňa riadnej účtovnej závierky nedoplnila o prírasty a úbytky predmetného majetku, došlo na strane IK k porušeniu § 30 ods. 4 a § 8 ods. 4 zákona NR SR č. 431/2002 Z. z. o účtovníctve.
4. Nedostatok
Pri inventúrnych súpisoch účtu 022 je uvedené, že školské zariadenie vykonalo fyzickú inventúru účtu 022 v analytickom členení. Nakoľko odsúhlasený zoznam inventarizovaného majetku nie je priložený, kontrola nevie objektívne posúdiť a ani pradivo vyhodnotiť, či IK fyzickú inventúru vykonala.
5. Nedostatok
Nakoľko nie je preukázané, že fyzickou inventúrou došlo k potvrdeniu skutočného stavu na majetku vedenom na účte 022 v analytickom členení (§ 30 ods. 1 zákona NR SR č. 431/2002 Z. z. o účtovníctve), kontrola nemôže objektívne potvrdiť ani porovnanie stavu majetku v inventúrnych súpisoch so stavom majetku v účtovníctve, ktoré je vyhodnotené v inventarizačných zápisoch, ktorými sa preukazuje vecná správnosť účtovníctva a ktoré školské zariadenie  preukázalo priloženým zborníkom hospodárenia.		  
Kontrolné zistenie:
2.	Nakoľko pri majetkovom účte 022 nie je priložený zoznam inventarizovaného majetku (inventúrny súpis), na základe ktorého sa  fyzickou inventúrou zisťuje jeho skutočný stav a následne dochádza  k jeho porovnaniu so stavom v účtovníctve, na strane IK došlo v procese inventarizácie k porušeniu § 30 ods. 3  vo vzťahu na  preukázateľnosť účtovníctva v zmysle § 8 ods. 4 zákona NR SR č. 431/2002 Z. z. o účtovníctve.  
6. Nedostatok
Na inventúrnych súpisoch a inventarizačných zápisoch sú dátumy začatia a ukončenia inventúry totožné, t.j. 30.12.2010. Kontrola upozorňuje na skutočnosť, že nie je fyzicky možné, aby proces inventarizácie majetku začal a aj bol ukončený v ten istý deň. V zmysle zákona o účtovníctve účtovná jednotka zostavuje účtovnú závierku ako štruktúrovanú prezentáciu skutočností, ktoré sú predmetom účtovníctva (§ 17 ods. 1 a 6 zákona NR SR č. 431/2002 Z. z.), vždy keď uzavrie účtovné knihy podľa § 16 ods. 4 písm. b) k poslednému dňu účtovného obdobia. t.j. po zúčtovaní všetkých účtovných dokladov do daného účtovného obdobia. 										 
7. Nedostatok 
Rekapitulácia inventarizácie majetku a záväzkov ZŠ je urobená formou inventúrneho súpisu – rekapitulácia k 31.12.2010 v členení skutočný stav a stav účtovný v tabuľke, ktorá sa používala pri inventarizácii v roku 2008 a 2009, pričom nie sú v nej uvedené  účtovné stavy majetkových účtov, ktoré bola ZŠ povinná inventarizovať a  druhá tabuľka, ktorej názov je Inventarizácia k 31.12.2010 – Rekapitulácia účtov k 31.12.2010, ktorá obsahuje údaje o inventarizácii všetkých majetkových účtov, ale nemá náležitosti inventarizačného zápisu v zmysle § 30 zákona NR SR č. 431/2002 Z. z. o účtovníctve. Na základe konzultácie s pracovníčkou EO,  tabuľka „Inventúrny súpis – rekapitulácia ku dňu 31.12.2010“ – je materiál, ktorý sa odovzdáva na jej pracovisku pre prevedenie kontroly na jej podsúvahových účtoch. Z uvedeného dôvodu tieto materiály nemajú ani náležitosti v zmysle § 29 a § 30 zákona NR SR č. 431/2002 Z. z. o účtovníctve. Aj napriek tejto informácii, kontrola tabuľku Inventarizácie k 31.12.2010 – rekapitulácia účtov k 31.12.2010 vyhodnocuje ako nedostatočnú, nakoľko nemá charakter inventarizačného zápisu v zmysle § 30 ods. 3 zákona NR SR č. 431/2002 Z. z. o účtovníctve, nakoľko porovnanie majetku, záväzkov, rozdielu majetku a záväzkov v inventúrnych súpisoch sa porovnáva so stavom majetku, záväzkov, rozdielu majetku a záväzkov v účtovníctve a tieto porovnania sa uvádzajú v inventarizačných  zápisoch. Inventarizačný zápis je účtovný záznam, ktorým sa preukazuje vecná správnosť účtovníctva  a má povinné náležitosti, ktoré zo strany ČIK neboli dodržané.        
							
Kontrolné zistenie:
3.	Z dôvodu, že IK vypracovala rekapituláciu inventarizácie formou „Rekapitulácie účtov“, s uvedením údajov účtovný stav, skutočný stav a rozdiel a nakoľko ide o porovnanie majetku, záväzkov, rozdielu majetku a záväzkov z inventúrnych súpisov, ktoré sa porovnávajú so stavom majetku, záväzkov, rozdielu majetku a záväzkov v účtovníctve a tieto porovnania sa uvádzajú v inventarizačných zápisoch, ktorý je účtovným záznamom, ktorým sa preukazuje vecná správnosť účtovníctva a má svoje zákonné náležitosti, čo v tomto prípade IK nezabezpečila, kontrola dané zistenie vyhodnocuje ako porušenie § 30 ods. 3 zákona NR SR č. 431/2002 Z. z. o účtovníctve.
8. Nedostatok
Pri inventarizácii záväzkov zo sociálneho fondu, kontrola zistila že v inventúrnom súpise je uvedený PS k 01.01.2010, prírastky (472 2 0), úbytky (472 2 1 - závodné stravovanie, 472 2 2 - regenerácia prac. sily, 472 2 3 - ostatné čerpanie sociálneho fondu) uvádzané v analytickom členení (§ 6 ods. 1 zákona č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach s príjmov v znení neskorších predpisov), vrátane ich konečných zostatkov. Pre nezainteresovanú osobu, bez znalostí zásad účtovníctva, by tento spôsob zápisu údajov v inventúrnom súpise vykazoval rozdiely so stavom tohto účtu v účtovníctve. Kontrola z uvedeného dôvodu odporúča, aby údaje v inventúrnom súpise mali bližšie matematické označenie, nakoľko ide o zostatky obratov účtu pasív.			              
Odporúčanie:
V zmysle § 6 ods. 1 zákona č. 152/1994 Z. z. o sociálnom fonde, cit: „Tvorba fondu a čerpanie fondu sa vedie na osobitnom analytickom účte fondu alebo na osobitnom účte v banke alebo v pobočke zahraničnej banky“, zákon dáva dve možnosti pre vedenie pohybov na účte  sociálneho fondu. Nakoľko  všetky ZŠ majú na sociálny fond otvorený účet v banke, kontrola nepovažuje za potrebné, aby na zúčtovanie jeho pohybov mali školské zariadenia otvorené aj samostatné analytické účty. Správne a podrobné zápisy na obratových stranách tohto účtu sú dostatočným a preukazným účtovným zápisom aj v zmysle § 55 ods. 3, 4, 5 Opatrenia MF SR z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie  (na účte 472-záväzky zo sociálneho fondu).
Záver:
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ, Hollého 66, Žilina bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a dodržanie vlastného vnútorného predpisu, v ktorom  štatutárom organizácie mali byť stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov boli kvalifikované  3 kontrolné zistenia, pri ktorý organizácia nedodržala ustanovenia zákona o účtovníctve a VP.

Základná škola, Slovenských dobrovoľníkov 122/7, Žilina – Budatín               Príloha č. 5
ZŠ na ul. Slovenských dobrovoľníkov 122/7 má síce vypracovaný Vnútorný predpis pre vykonanie inventarizácie VP č. 2/2011 (príloha č. 1), ktorý však nadobudol účinnosť až od 01.01.2011 a teda sa nevzťahuje ku kontrolovanému obdobiu roku 2010. V preložených dokumentoch materiál, ktorý by preukazoval existenciu vnútorného predpisu aj pre rok 2010, kontrola nenašla. Kontrola má za to, že ZŠ v procese inventarizácie postupovala pri procese inventarizácie aspoň podľa „Príkazu primátora mesta Žilina – Inventarizácia majetku, záväzkov a rozdielu majetku a záväzkov mesta Žilina k 31.12.2010“ (ďalej len Príkaz), ktorý určil zodpovedné osoby za inventarizáciu v príspevkových organizáciách a RO zriadených mestom.  
Nakoľko dokumenty preukazujúce skutočnosti uvedené v „Príkaze“ kontrola nemala predložené a nemala potvrdenú ani ich existenciu, zamerala sa pri kontrole procesu  inventarizácie na preverenie uplatňovania a dodržiavania ustanovení zákona NR SR č. 431/2002 Z. z. o účtovníctve  na strane školského zariadenia.
ZŠ sú organizácie s právnou subjektivitou z čoho vyplýva, že zodpovedné osoby za inventarizáciu v RO sú štatutári týchto organizácii, t.j. riaditelia ZŠ. Každá právnická osoba  proces, formu a spôsob výkonu inventarizácie musí mať ošetrený vlastnou smernicou alebo vnútorným predpisom. Povinnosť inventarizovať všetok majetok a záväzky ukladá každej účtovnej jednotke zákon NR SR č. 431/2002 Z. z. o účtovníctve v § 6 ods. 3 a § 8 ods. 4 vo väzbe na § 29 a § 30  tohto zákona pričom  vnútorné predpisy pre vykonanie inventarizácie, majú dopomôcť k čistote tohto procesu. Správne vykonanie inventarizácie v účtovnej jednotke je jednou zo základných a hlavných podmienok pre naplnenie ustanovení § 7 ods. 1 a § 8 ods. 1 zákona  NR SR č. 431/2002 Z. z. o účtovníctve. 
1. Nedostatok
Základná škola nemala na rok 2010 na zabezpečenie procesu riadnej inventarizácie v zmysle zákona o účtovníctve vydanú žiadnu vnútornú normu a  nedošlo ani k preukázaniu, že sa pri procese inventarizácie riadila „Príkazom“.
2. Nedostatok
V predložených dokladoch nebol priložený dokument, ktorý by potvrdil menné ustanovenie inventarizačnej komisie na zabezpečenie procesu inventarizácie na ZŠ, Slovenských dobrovoľníkov 122/7, Žilina – Budatín.
3. Nedostatok
Inventarizačný zápis z výsledku riadnej inventarizácie hospodárskych prostriedkov, stavu pohľadávok a záväzkov, stavu zásob a cenín ku dňu 31.12.2010 hovorí o tom, že fyzická a dokladová inventúra bola vykonaná v čase od 20.12.2010 do 31.12.2010. Ak fyzická a dokladová inventúra bola realizovaná v termíne od 20.12.2010 do 31.12.2010, IK mala stav majetku preukázať ku dňu, ku ktorému sa zostavuje účtovná závierka údajmi fyzickej inventúry upravenými o prírastky a úbytky daného majetku od dňa skončenia fyzickej inventúry do konca účtovného obdobia, t.j. k 31.12.2010, čo IK nezabezpečila. Vyššie uvedené zistenie kontrola hodnotí ako porušenie ustanovení § 30 ods. 4  vo väzbe na § 8 ods. 4 zákona  NR SR č. 431/2002 Z. z. o účtovníctve. 					 
Kontrolné zistenie:
1.	Nakoľko IK v procese inventúry stav majetku za dobu od skončenia fyzickej inventúry do dňa riadnej účtovnej závierky nedoplnila o prírasty a úbytky predmetného majetku, došlo na strane IK k porušeniu § 30 ods. 4 a § 8 ods. 4 zákona NR SR č. 431/2002 Z. z. o účtovníctve.
4. Nedostatok
Stav majetku, záväzkov, rozdielu majetku a záväzkov v inventúrnych súpisoch sa porovnáva so stavom majetku, záväzkov a rozdielu majetku a záväzkov v účtovníctve a tieto výsledky porovnania sa uvedú v inventarizačnom zápise. Inventarizačný zápis je účtovný záznam, ktorý má svoje povinné náležitosti v zmysle zákona NR SR č. 431/2002 Z. z. o účtovníctve. ZŠ porovnanie skutočného stavu a účtovného stavu majetku na účtoch aktív, pasív a podsúvahovej evidencie uviedla v inventúrnom súpise – rekapitulácia ku dňu k 31.12.2010 a nie v inventarizačnom zápise, čím došlo na strane IK k porušeniu ustanovenia § 30 ods. 3 zákona NR SR č. 431/2002 Z. z. o účtovníctve, pričom účtovný stav nebol preukázaný zborníkom hospodárenia inventarizovaného majetku k 31.12.2010.		  
Kontrolné zistenie:
2.	Nakoľko IK porovnanie majetku, stavu záväzkov, rozdielu majetku a záväzkov medzi inventúrnymi súpismi a stavom v účtovníctve neuviedla v inventarizačnom zápise, ktorý má váhu účtovného záznamu v zmysle § 32 zákona NR SR č. 431/2002 Z. z. o účtovníctve, došlo na strane IK k porušeniu a nenaplneniu  § 30 ods. 3 zákona NR SR č. 431/2002 Z. z. o účtovníctve.
5. Nedostatok
Kontrola zistila, že inventarizácia účtov aktív - účty 022 v analytickom členení, účet 023 - inventarizácia bankových účtov a záväzkov nie je podložená dokladmi, ktoré by potvrdili regulérne prevedenie fyzickej a dokladovej inventúry tohto druhu majetku a jeho porovnanie so stavom v účtovníctve, nakoľko medzi výstupmi z inventarizácie sa zoznamy tohto majetku nenachádzali a neboli ani priložené zborníky hospodárenia týchto majetkových účtov v analytickom členení. Z uvedeného dôvodu kontrola nedokáže objektívne vyhodnotiť a posúdiť, či na strane ZŠ došlo k naplneniu ustanovenia § 30 vo väzbe na § 8 zákona NR SR č. 431/2002 Z. z. o účtovníctve, čo vyhodnocuje ako kontrolné zistenie.
Kontrolné zistenie:
3.	Z toho dôvodu, že inventarizácia účtov aktív k 31.12.2010 nie je preukázateľná z titulu chýbajúcich inventúrnych súpisov majetku a ich účtovného stavu (zborníky hospodárenia) a tým, že na strane IK nedošlo k ich porovnaniu a uvedeniu predmetného porovnania v inventarizačnom zápise, došlo k porušeniu § 30 vo väzbe na § 8 ods. 4 zákona NR SR č. 431/2002 Z. z. o účtovníctve.
6. Nedostatok
Kontrola údaje v Inventúrnom súpise – rekapitulácia ku dňu 31.12.2010 preverila s údajmi uvedenými v Hlavnej knihe k 31.12.2010 a zistila, že údaje niektorých účtov uvedené v nasledovnej tabuľke nie sú komparatívne s údajmi uvedenými v Zborníku k 31.12.2010.

Druh majetku	
Číslo účtu	Účtovný stav majetku k 31.12.2010   (v €)	
Rozdiel   (v €)	
		Inventúrny súpis	Hlavná kniha		
Potraviny  *	112	275,13	274,70	0,43	
Bankové účty **	2xx	28 080,14	28 919,65	839,51	
Záväzky  ***	321	230,02	856,34	626,32	
Potraviny * - účet 112:  Na základe porovnania obratov materiálu na sklade za obdobie od 01.12.2010 do 31.12.2010 bol  konečný zostatok 275,13 €, pričom KZ v hlavnej knihe aj v Súvahe k 31.12.2010 je uvedený stav  274,70 €, t.j. rozdiel medzi údajmi inventúrneho súpisu a stavom v účtovníctve má charakter prebytku na zásobách v objeme 0,43 €, ktorý mala pracovníčka zodpovedná za účtovníctvo  zúčtovať do účtovného obdobia, za ktoré sa inventarizáciou overoval stav majetku. Kontrola uvedený nedostatok vyhodnocuje ako kontrolné zistenie, nakoľko došlo na strane zodpovedných pracovníkov k porušeniu § 30 ods. 1, ods. 3, ods. 5, ods.7 vo väzbe na § 8 ods. 4 zákona NR SR č. 431/2002 Z. z. o účtovníctve.
Bankové účty ** - účty 2xx:  Preverením týchto údajov na základe predložených dokladov kontrola zistila, že údaje uvedené v inventúrnom súpise – rekapitulácia k 31.12.2010 za tento majetkový účet nie sú komparatívne s údajmi z hlavnej knihy k 31.12.2010. Po preverení zostatkov jednotlivých účtov, ktoré sú aktívne, kontrola zistila, že pri inventarizácii nebola zabezpečená dokladová inventúra účtu 8700373004/5600 - príjmový účet a účtu školskej jedálne 8703576002/5600. Z uvedeného dôvodu údaje uvedené v „rekapitulácii“ nie sú správne a pravdivé. Kontrola z dôvodu získania obratu k vyššie uvedenému, uvádza tieto skutočnosti v tabuľke. V prípade účtu č. 8703576002/5600* kontrola zistila závažný nedostatok a to tú skutočnosť, že podľa údajov v Zborníku k 31.12.2010 tento účet vykazuje účtovný zostatok 839,51 €, pričom podľa bankového výpisu zostatok tohto účtu je 1 634,78 €, t.j. vyšší o 795,27 € ako je účtovný stav.  
Por. č.	Číslo účtu	Názov účtu	Číslo výpisu	Dátum	Zostatok (v €)	Inventarizácia (v €)	
1.	8703572001/5600	Bežný účet	228	30.12.2010	0		
2. *	8703573004/5600	Príjmový účet	46	30.12.2010	60,00		
3.	8703574007/5600	Darovací účet	2	29.10.2010	0		
4.	8703570006/5600	depozit	3	29.12.2010	26 715,35	26 715,35	
5. *	8703576002/5600	Školská jedáleň	212	31.12.2010	1 634,78		
6.	8703577005/5600	Sociálny fond	14	31.12.2010	1 304,79	1 304,79	
7.	8703578008/5600	Hmotná núdza	12	10.12.2010	0		
	Spolu :				28 919,65	28 080,14	

Všetky tieto zistenia kontrola vyhodnocuje ako kontrolné zistenie, nakoľko na strane zodpovedných pracovníkov v procese inventarizácie došlo k nenaplneniu a tým k porušeniu § 30 ods. 1, ods. 2, ods.3, ods.5 vo väzbe na § 8 zákona NR SR č. 431/2002 Z. z. o účtovníctve.
											  
Záväzky *** - účty 3xx
V prípade inventarizácie záväzkov, kontrola poukazuje na skutočnosť, že údaje uvádzané za tento účet v Inventúrnom súpise – rekapitulácia ku dňu 31.12.2010, nie sú komparatívne so žiadnym účtovným stavom záväzkových účtov podľa zborníka hospodárenia. Ako príklad kontrola uvádza v tabuľke údaje za základný záväzkový účet zmluvných vzťahov 321 (dodávatelia), kde je premietnutý konečný zostatok tohto účtu ako za ZŠ, tak aj za školskú jedáleň a kontrola konštatuje, že ani pri tomto účte nie je možné potvrdiť ich komparáciu:

Druh majetku	
Číslo účtu	Účtovný stav majetku k 31.12.2010   (v €)	
Rozdiel   
(v €)	
		Inventúrny súpis	Hlavná kniha		
Záväzky  ***	321	230,02	856,34	626,32	
Z dôvodu, že na strane ZŠ nedošlo k zabezpečeniu úplnosti dokladovej inventúry záväzkov, z dôvodu, že kontrola nemohla objektívne vyhodnotiť a ani porovnať so zborníkom hospodárenia inventarizovaný majetok, vyššie uvedené skutočnosti vyhodnocuje ako porušenie § 29, § 30 ods. 1, ods. 2, ods. 3 a 5 vo väzbe na § 8 zákona NR SR č. 431/2002 Z. z. o účtovníctve a nakoľko ide o opakujúce sa nedostatky odborného a aj procesného charakteru, kontrola ich zhrnula do jedného kontrolného zistenia: 

Kontrolné zistenie:
4.	Z dôvodu, že IK nezabezpečila regulérne porovnanie výsledkov fyzickej inventúry zásob so stavom v účtovníctve a zistený prebytok na zásobách nezúčtovala do účtovného obdobia, v ktorom bol prebytok zistený a tým, že IK nebola zabezpečená úplná dokladová inventarizácia bankových účtov a účtov záväzkov a nakoľko kontrola nedokázala objektívne vyhodnotiť a posúdiť komparáciu medzi údajmi v „rekapitulácii“ a v zborníku hospodárenia, všetky tieto skutočnosti hodnotí ako porušenie § 29, § 30 ods. 1, 2, 3 a 5 vo väzbe na § 8 zákona NR SR č. 431/2002 Z. z. o účtovníctve, cit.: „účtovná jednotka je  povinná viesť účtovníctvo správne, úplne, preukázateľne, zrozumiteľne a účtovníctvo je preukázateľné, ak všetky účtovné záznamy sú preukázateľné (§ 32) a účtovná jednotka vykonala inventarizáciu.“
7. Nedostatok
V predložených materiáloch k inventarizácii boli vložené zostavy: Inventúrne súpisy majetku – aktuálny stav k 21.12.2010 – podsúvahových účtov č. 771-30 PPS od 16,60 do 2400 € (softwér), č.7 71-10 PPS od 16,60 do 1700 €, 771-20 UP od 16,60 do 1700 €, ktorých konečné zostatky sú komparatívne s účtovným stavom podsúvahových účtov v hlavnej knihe k 31.12.2010, ale IK nevypracovala k daným účtom inventarizačný zápis, t.j. nedošlo k porovnaniu stavu majetku z inventúrneho súpisu so stavom majetku v účtovníctve a IK neupravila údaje fyzickej inventúry o prírastky a úbytky za obdobie od začatia inventúry ku dňu riadnej účtovnej závierky.  
Ďalší  z inventúrnych  súpisov: Inventúrny súpis majetku – aktuálny stav k 21.12.2010:
•	za  účet č. 771 -20 UP od 16,60 - drobný hmotný majetok na sumu 9 080,16 €, 
•	za účet 771-20 UP do 16,60 € drobný hmotný majetok na sumu 7,97 €, 
•	za účet  771-20 UP do 16,60 € na sumu 612,70 €,
•	za účet 771-10 PPS-OTE od 16,60 € na sumu 6 283,81 €,
u ktorých bola vykonaná fyzická inventúra a sú uvedené v „rekapitulácii“ majú len  informatívny charakter a na podsúvahových účtoch sa neuvádzajú. Hlavná podstata inventarizácie, a to porovnanie stavu majetku v inventúrnych súpisoch so stavom majetku v účtovníctve nebolo a nemohlo byť regulérne prevedené z dôvodu, že predmetný majetok nie je vedený na podsúvahovom účte, čím došlo v týchto prípadoch na strane IK k nenaplneniu ustanovenia § 30 ods. 3 vo väzbe na § 8 zákona NR SR č. 431/2002 Z. z. o účtovníctve. 
Kontrolne zistenie:
5.	Nakoľko hlavná podstata inventarizácie, a to porovnanie stavu majetku v inventúrnych súpisoch so stavom majetku v účtovníctve na podsúvahových účtoch nebolo a nemohlo byť regulérne prevedené z dôvodu, že predmetný majetok nie je vedený na podsúvahovom účte, došlo na strane IK k nenaplneniu ustanovenia § 30 ods. 3 vo väzbe na § 8 zákona NR SR č. 431/2002 Z. z. o účtovníctve. 
 Upozornenie
Kontrola na záver považuje za potrebné uviesť, že v čase výkonu tejto následnej finančnej kontroly zameranej na kontrolu inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ, Slovenských dobrovoľníkov 122/7, Žilina – Budatín (Poverenie HK č. 19/2011), bola zo strany kontrolného orgánu vykonávaná u tohto kontrolovaného subjektu ďalšia následná finančná kontrola, ktorá bola v tomto prípade zameraná na kontrolu hospodárenia s finančnými prostriedkami a zostavenia účtovnej závierky za kontrolované obdobie roku 2010 (Poverenie HK č. 20/2011). Na základe skutočnosti, že pri predmetnej kontrole hospodárenia s finančnými prostriedkami a kontrole zostavenia účtovnej závierky boli zo strany kontrolného orgánu konštatované závažné pochybenia odborného a zákonného charakteru, hlavne zákona NR SR č. 431/2002 Z.z. o účtovníctve, ktoré sú podrobne popísané, s uvedením všetkých zistených nedostatkov vyúsťujúcich do viacnásobných porušení právnych predpisov, vo výstupe z uvedenej následnej finančnej kontroly (Správa č. 20/2011), nie je možné zo strany kontrolného orgánu, v rámci tejto kontroly (19/2011), objektívne vyhodnotiť výstupy z vykonanej inventarizácie majetku, záväzkov a rozdielu majetku a záväzkov ku dňu riadnej účtovnej závierky, nakoľko celý proces a výstup z predmetnej inventarizácie k 31.12.2010 je, z vyššie uvedených objektívnych dôvodov, spochybniteľný. 

Záver:
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ, Slovenských dobrovoľníkov 122/7, Žilina - Budatín bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a dodržanie vlastného vnútorného predpisu, v ktorom  štatutárom organizácie mali byť stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov bolo kvalifikovaných 5 kontrolných zistení, pri ktorý organizácia nedodržala ustanovenia zákona NR SR č. 431/2002 Z. z. o účtovníctve. 
So všetkými štatutárnymi zástupcami bola vypodpisovaná Zápisnica z prerokovania Správy, boli stanovené termíny na odstránenie nedostatkov ako aj podanie správy o plnení opatrení. 

Poverenie č. 20/2011 – Správa č. 20/2011
Kontrola hospodárenia a zostavenia účtovnej závierky v rozpočtových organizáciách v zriaďovateľskej pôsobnosti mesta – ZŠ Budatín – na základe podnetu a požiadavky
Kontrola prebieha
Kontrolovaný subjekt:
Základná škola, Slovenských dobrovoľníkov 122/7, 010 03 Žilina
Predmet následnej finančnej kontroly:
Vykonanie následnej finančnej kontroly, kontroly hospodárenia a zostavenia účtovnej závierky v rozpočtových organizáciách v zriaďovateľskej pôsobnosti mesta. 
Kontrolované obdobie:
Rok 2010
Všeobecne záväzné právne predpisy a interné normy, ktoré tvoria základ pre postup pri výkone kontroly:
•	Zákon NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov, 
•	Zákon NR SR č. 431/2002 Z. z. o účtovníctve, 
•	Zákon NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, 
•	Zákon NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, 
•	Zákon NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov,
•	Zákon NR SR č. 597/2003 Z. z. o financovaní základných škôl, stredných škôl a školských zariadení,
•	Zákon NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov,
•	Zákon NR SR č. 283/2002 Z. z. o cestovných náhradách, 
•	Zákona NR SR č. 138/1991 Z. z. o majetku obcí,
•	Občiansky zákonník č. 40/1964 Zb.,
•	Zásady hospodárenia a nakladania s majetkom mesta Žilina.

A.2 Zriaďovacia listina – charakteristika, poslanie a zriadenie organizácie   
Mesto Žilina podľa § 21 až 23 zákona NR SR č. 303/1995 Z. z. o rozpočtových pravidlách v znení neskorších predpisov, podľa § 5 ods. 1 zákona SNR č. 542/1990 Zb. o štátnej správe v školstve a školskej samospráve v znení neskorších predpisov a § 1 a § 63 ods. 3 zákona SNR č. 29/1984 Zb. o sústave základných a stredných škôl v znení neskorších predpisov, podľa § 1 ods. 2 a § 2 písm. g) zákona NR SR č. 416/2001 o prechode niektorých pôsobností z orgánov štátnej správy na obce a na vyššie územné celky, zriadilo Základnú školu (ďalej len „ZŠ“) so sídlom Slovenských dobrovoľníkov 1, Žilina – Budatín, s účinnosťou od 01.07.2002. Vydaním zriaďovacej listiny listom č. OŠKOL/I/9/2002 zo dňa 01.07.2002 určilo jej formu hospodárenia ako samostatnú rozpočtovú organizáciu na dobu neurčitú. 
V zmysle zriaďovacej listiny ZŠ poskytuje základné vzdelanie, zabezpečuje rozumovú výchovu v zmysle vedeckého poznania a v súlade so zásadami vlastenectva, humanity a demokracie. Poskytuje mravnú, estetickú, pracovnú, zdravotnú, telesnú a ekologickú výchovu žiakov, umožňuje aj náboženskú výchovu. ZŠ pripravuje žiakov na ďalšie štúdium a pre prax. Súčasťou ZŠ je školský klub detí a zariadenie školského stravovania. 
Dodatkom č. 1 zo dňa 01.09.2005 došlo k doplneniu bodu 5 – predmet činnosti; bolo doplnené: „umožňuje vedenie záujmových krúžkov“. 
Dodatkom č. 2 zo dňa 10.05.2006 došlo k zmene sídla školy: Slovenských dobrovoľníkov 1, 010 03 Žilina a bolo doplnené IČO organizácie: 37812980. 
Dodatkom č. 3 zo dňa 11.05.2007 (č. j.: ŠÚ/9028/2007) došlo k zmene názvu školy: Základná škola, Slovenských dobrovoľníkov 1, Žilina; k zmene sídla školy: Slovenských dobrovoľníkov 1, 010 03 Žilina; k zmene Identifikačného čísla organizácie (IČO): 37 812 980. Dodatkom č. 3 došlo taktiež k zmene bodu 5 – predmet činnosti v odsekoch „Súčasťou školy je“ sa mení a dopĺňa nasledovne: Školský klub detí pri ZŠ – zabezpečuje pre žiakov, ktorí plnia povinnú školskú dochádzku, výchovu a vzdelávanie v čase mimo vyučovania i v čase školských prázdnin; Školská jedáleň pri ZŠ – zabezpečuje výrobu, konzumáciu jedál a nápojov pre deti, žiakov a pracovníkov škôl a školských zariadení v čase ich pobytu v škole a školskom zariadení. 
Dodatkom č. 4 zo dňa 19.01.2009 (č. j.: 1158/2009) došlo k zmene bodu 7 – vecné a finančné vymedzenie majetku: podľa ustanovenia zákona č. 138/1991 Zb. § 2b ods. 1 škola vykonáva správu majetku obce. Dodatkom č. 4 bol doplnený aj výchovný alebo vyučovací jazyk: slovenský jazyk; súčasti školy: Školský klub detí pri Základnej škole, Slovenských dobrovoľníkov 1, 010 03 Žilina a Školská jedáleň pri Základnej škole, Slovenských dobrovoľníkov 1, 010 03 Žilina a dátum a číslo rozhodnutia o zaradení do siete: v zmysle zákona NR SR č. 416/2001 Z. z. § 2 ods. g) o prechode niektorých pôsobností z orgánom štátnej správy na obce a na vyššie územné celky, v znení neskorších predpisov, boli z Okresného úradu v Žiline prenesené kompetencie v oblasti školstva na mesto Žilina. 
Dodatkom č. 5, ktorý bol schválený Uznesením MZ č. 111/2010 zo dňa 18.10.2010, došlo k vymedzeniu majetku ZŠ, bola zmenená zriaďovacia listina, čím bolo stanovené nové úplné znenie zriaďovacej listiny, ktoré je v súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. Kontrolným orgánom bolo preverené aj zaradenie ZŠ do siete škôl a školských zariadení, ktoré predchádzalo vydaniu uvedenej zriaďovacej listiny. 

V čase výkonu kontroly bez zistených nedostatkov. 
A.3 Interné smernice a vnútorné predpisy platné v ZŠ
A.3.1 Štatút
Štatút ZŠ je základnou normou školy, ktorá upravuje poslanie a úlohy školy stanovené zriaďovateľom v zriaďovacej listine č. OŠKOL/I/9/2002 zo dňa 01.07.2002, ktorá bola následne upravovaná dodatkami. Škole bolo pridelené identifikačné číslo organizácie: 37 812 980. Štatút školy, predložený kontrolnému orgánu zo strany kontrolovaného subjektu pri zahájení kontroly, je rozdelený do 4 častí, ktoré sú následne rozdeľované do článkov. ZŠ riadi riaditeľ, ktorý vykonáva štátnu správu v školstve a rozhoduje vo veciach určených zákonom a všeobecne záväznými právnymi predpismi a vnútornými predpismi školy. Plní úlohy uložené zriaďovateľom. Riadiacimi orgánmi školy je a) Vedenie školy (riaditeľ školy, zástupcovia riaditeľa školy pre základné školstvo). Riaditeľ školy môže na zabezpečenie koordinácie činnosti v jednotlivých otázkach pôsobnosti školy zriadiť poradné orgány, vydať pre ne organizačné pokyny a navrhnúť spôsob vymenovania ich členov. Poradnými orgánmi riaditeľa školy sú: Gremiálna porada riaditeľa školy, Pedagogická rada školy, Rodičovská rada školy a Rada školy. Dokument nadobudol účinnosť dňa 30.10.2007. 
Predložený Štatút ZŠ, ktorý platil v kontrolovanom období roku 2010, však má viacero nedostatkov:
•	v jednotlivých ustanoveniach Štatútu je uvádzaný predchádzajúci názov a sídlo ZŠ (Základná škola, Slovenských dobrovoľníkov 1, 010 03 Žilina), ktoré však boli Dodatkom č. 5 zo dňa 18.10.2010 k zriaďovacej listine kontrolovaného subjektu zmenené nasledovným spôsobom: Základná škola, Slovenských dobrovoľníkov 122/7, Žilina. V zmysle uvedeného dodatku, k zmene adresy došlo potvrdením MŠVVaŠ SR č. 2010-14804/33406:1-917 zo dňa 24.09.2010,
•	v ustanoveniach II. časti Štatútu ZŠ – Všeobecné ustanovenia, konkrétne v článku 2 uvedenej časti sa Štatút odvoláva na už neplatný právny predpis: „Zákon FZ a ČSFR č. 563/1991 Zb. o účtovníctve“, ktorý bol zrušený a nahradený zákonom NR SR č. 431/2002 Z. z. o účtovníctve. Je potrebné upozorniť na skutočnosť, že uvedená právna norma bola zrušená už v čase tvorby uvedeného Štatútu ZŠ a v čase následného nadobudnutia jeho platnosti podpisom ako štatutárneho zástupcu kontrolovaného subjektu, tak aj podpisom jeho zriaďovateľa v roku 2007.
Je potrebné dať do pozornosti nevyhnutnosť aktualizácie Štatútu ZŠ s cieľom zabezpečiť odstránenie uvedených nedostatkov a tým zabezpečiť regulérnosť tohto dokumentu. V zmysle zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov (školský zákon) je totiž Štatút školského zariadenia jedným z dokumentov tvoriacich ďalšiu dokumentáciu školy alebo školského zariadenia, prostredníctvom ktorej sa zabezpečuje organizácia a riadenie týchto škôl a školských zariadení. 
A.3.2 Organizačný poriadok
Organizačný poriadok je základnou organizačnou normou ZŠ. Upravuje riadenie a organizáciu školy, určuje deľbu práce, organizáciu orgánov na škole, práva a zodpovednosť pracovníkov, rozsah právomocí, vnútorné a vonkajšie vzťahy ZŠ. Poriadok je koncipovaný do 4 článkov. Článok I - Základné ustanovenia, článok II – Všeobecné ustanovenia – upravuje poslanie a hlavné úlohy školy, organizačné členenie školy, zásady riadenia, metódy práce a kontrolnú činnosť. Článok III – Osobitná časť: Organizačná štruktúra školy a popis pracovných činností a článok IV – Záverečné ustanovenia. Organizačný poriadok bol vydaný riaditeľkou ZŠ s účinnosťou od 02.09.2010. Súčasťou Organizačného poriadku sú aj štyri prílohy poriadku upravujúce postavenie a činnosť komisií – škodovej a odškodňovacej komisie, inventarizačnej, vyraďovacej a likvidačnej komisie, výberovej komisie pre obstarávanie tovarov, služieb a stavebných prác a stravovacej komisie. 
A.3.3 Pracovný poriadok
Pracovný poriadok sa vzťahuje na všetkých zamestnancov školy, ktorí sú u zamestnávateľa v pracovnom pomere na základe pracovnej zmluvy. Na zamestnancov, ktorí pracujú u zamestnávateľa na základe dohôd o prácach vykonávaných mimo pracovného pomeru, sa pracovný poriadok vzťahuje len vtedy, ak to vyplýva z jeho ďalších ustanovení, z ustanovení pracovnoprávnych predpisov alebo z uzavretej dohody. Pracovný poriadok je členený do 15 častí a 34 článkov. Pracovný poriadok bol vydaný riaditeľkou ZŠ s predchádzajúcim súhlasom ZO OZ s účinnosťou od 01.09.2010. 
Na základe nedostatkov uvedených vyššie a teda tým, že predložený základný dokument ZŠ (Štatút školy), ktorý platil v kontrolovanom období roku 2010 a ktorý je v zmysle zákona NR SR č. 245/2008 Z. z. o výchove a vzdelávaní (školský zákon) jedným z dokumentov tvoriacich ďalšiu dokumentáciu školy alebo školského zariadenia, prostredníctvom ktorej sa zabezpečuje organizácia a riadenie týchto škôl a školských zariadení, sa vo svojich ustanoveniach odvoláva na zrušený právny predpis, ktorý už bol nahradený novou právnou normou a tým, že v jednotlivých ustanoveniach tohto základného dokumentu je uvedený pôvodný názov ZŠ napriek skutočnosti, že Dodatkom č. 5 k zriaďovacej listine bol tento pozmenený, možno uviesť nasledovné kontrolné zistenie.
Kontrolné zistenia:
1.	Tým, že ZŠ, v kontrolovanom období roku 2010, nemala aktualizovaný Štatút školy (z titulu odvolávky na už zrušený a neplatný právny predpis a uvádzania pôvodného názvu ZŠ), ktorý je v zmysle školského zákona súčasťou ďalšej dokumentácie školy alebo školského zariadenia a je súčasťou registratúry podľa osobitného predpisu (§ 2 ods. 14 zákona NR SR č. 395/2002 Z. z. o archívoch a registratúrach a o doplnení niektorých zákonov), došlo k porušeniu § 11 ods. 9 a 10 písm. e) zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov (školský zákon).
A.3.4 Vnútorné predpisy a interné smernice v ZŠ
Predložené kontrolnému orgánu						
Názov	Platnosť	
8.	Smernica o finančnej kontrole
9.	Vnútorný predpis pre vedenie účtovníctva
10.	Vnútorný predpis o evidovaní, odpisovaní a účtovaní majetku	10.01.2010
01.01.2008
01.01.2010	
Upozornenie kontrolného orgánu:
Kontrolný orgán považuje za potrebné upozorniť na skutočnosť zmeny názvu a sídla ZŠ Dodatkom č. 5 k zriaďovacej listine kontrolovaného subjektu a na potrebu zapracovania uvedenej zmeny do základných dokumentov a vnútorných predpisov kontrolovaného subjektu. 
Kontrolné odporúčanie:
Kontrolná skupina odporúča kontrolovanému subjektu dopracovať systém vnútorných smerníc v ZŠ pre potreby zavedenia a úpravy základných postupov napríklad v oblasti obehu účtovných dokladov, vedenia pokladničnej agendy, v oblasti cestovných náhrad a pod. 
A.3.5 Účtovné zásady a účtovné metódy ZŠ
Kontrole boli predložené Poznámky k 31.12.2010 ako súčasť výkazníctva. Podľa tohto dokumentu účtovná jednotka nezmenila účtovné metódy a účtovné zásady oproti predchádzajúcemu účtovnému obdobiu. 
A.4 Bankové účty organizácie
Základná škola v kontrolovanom období roku 2010 mala k prijímaniu a čerpaniu rozpočtovaných verejných prostriedkov na základe zmlúv o bežnom účte otvorené účty v peňažnom ústave Dexia banka Slovensko, a. s. Hodžova 11, 010 11 Žilina (vtedy PKB, a. s.) s použitím pre domáci platobný styk v „€“.

Druh účtu	Číslo účtu	Zmluva o bežnom účte zo dňa	
Bežný účet – výdavkový	8703572001/5600	03.07.2002	
Bežný účet – školská jedáleň	8703576002/5600	03.07.2002	
Bežný účet – príjmový	8703573004/5600	25.09.2002	
Bežný účet – sociálny fond 	8703577005/5600	25.09.2002	
Bežný účet – depozit	8703570006/5600	14.11.2002	
Bežný účet – sponzorský	8703574007/5600	21.11.2002	
Bežný účet – hmotná núdza	8703578008/5600	25.01.2005	
B.	Kontrola rozpočtu
V zmysle zákona NR SR č. 523/2004 Z. z. o rozpočtových pravidlách verejnej správy a zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov pridelené verejné finančné prostriedky je možné použiť do konca rozpočtového roka a to v rozsahu a na účely stanovené rozpisom záväzných ukazovateľov na príslušný rok. 
B.1 Plnenie rozpočtu za rok 2010 v časti výdavky
Zastupiteľstvo mesta Žilina na svojom zasadnutí konanom dňa 19.04.2010 Uznesením č. 34/2010 schválilo programový rozpočet mesta Žilina na rok 2010 v znení schválených pozmeňujúcich návrhov. V zmysle § 12 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, stanovil MsÚ v Žiline v časti výdavky svojim listom č. 5350/2010-15428/2010-OŠM-SMO doručeným dňa 25.03.2010 záväzný rozpis ukazovateľov rozpočtu. Následne MsÚ v Žiline, listom č. 18113/2010-55208/2010-OŠM-SAM zo dňa 12.08.2010, oznámil organizácii I. zmenu rozpočtu na rok 2010, ktorá bola schválená dňa 16.07.2010 na mimoriadnom zasadnutí MZ v Žiline Uznesením č. 78/2010 k Rozpočtu mesta Žilina na rok 2010. V rámci tejto zmeny rozpočtu však neboli, v rámci záväzného rozpisu ukazovateľov rozpočtu kontrolovaného subjektu, vykonané žiadne zmeny v časti výdavkov oproti prvotne schválenému rozpočtu organizácie na rok 2010. Došlo však k doplneniu a oznámeniu výšky výdavkov z príjmov, a to ako výdavkov z príjmov z predchádzajúcich rokov (kód zdroja 46), tak aj výdavkov z príjmov z roku 2010 (kód zdroja 41) spolu v celkovej výške 10 600,- €. 

Následne MsÚ v Žiline, listom č. 27354/2010-75762/2010-OŠM-SAM zo dňa 30.12.2010, oznámil ZŠ zmenu rozpočtu na rok 2010 na základe II. rozpočtového opatrenia zo dňa 15.12.2010. V rámci tejto zmeny došlo k upraveniu záväzného rozpisu ukazovateľov rozpočtu kontrolovaného subjektu iba v oblasti prenesených kompetencií – úprava sa týkala rozpisu normatívnych prostriedkov na osobné náklady a prevádzku. Zároveň v rámci prenesených kompetencií došlo k doplneniu finančných prostriedkov pre podporu žiakov zo sociálne znevýhodneného prostredia vo výške 240,- €. Súčasne v rámci prenesených kompetencií došlo k doplneniu nenormatívnych prostriedkov – vzdelávacie poukazy vo výške 5 090,- € a hmotná núdza vo výške 530,- €. 
Následne bolo zo strany MsÚ v Žiline vykonaných ďalších 12 oznámení o zaslaní bežných transferov záväzných ukazovateľov rozpočtu v časti výdavky na rok 2010. ZŠ bola v roku 2010 financovaná zo štátneho rozpočtu – prenesené kompetencie, dotácie z rozpočtu obce – originálne kompetencie a dotácie z vlastných príjmov boli prijímané na bežný účet organizácie. 
V súlade a podľa § 12 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov organizácia vykázala čerpanie bežných výdavkov z rozpisu rozpočtu mesta Žilina a vlastných prostriedkov celkom za rok 2010 s nasledovným výsledkom:
Prenesené kompetencie       (v €)	
Účet číslo:
8703572001/5600	Schválený rozpočet 

(Fin 1 – 04)	Upravený rozpočet
II. zmena 
(Fin 1 – 04)	Čerpanie rozpočtu

(Fin 1 – 04)	Rozdiely
+ / -	
Výdavky celkom (600)
Z toho:	299 622,-	307 870,-	307 870,-	0,-	
610: Mzdy, platy, OOV	73 000,-	169 990,-	169 994,-	+ 4,-	
620: Poistné a prísp. do poist.	165 540,- 	81 772,-	81 769,-	- 3,-	
630: Tovary a služby	61 082,-	55 387,-	55 287,-	- 100,-	
640: Hmotná núdza – nenormatív 	0,-	431,-	530,-	+ 99,-	
640: Náhrady za nemocenské dávky	0,-	290,-	290,-	0,-	
Fin 1 – 04: Údaje prevzaté z Finančného výkazu o plnení rozpočtu subjektu verejnej správy k 31.12.2010 
Pri rozpočte v rámci prenesených kompetenciách nedošlo zo strany kontrolovaného subjektu k natypovaniu rozpočtu v rámci účtu 611 ekonomickej klasifikácie rozpočtovej klasifikácie v rámci oblasti 09.1.2.1 štatistickej klasifikácie – základné vzdelanie. Podľa ekonomickej klasifikácie rozpočtovej klasifikácie sa jedná predovšetkým o oblasť tarifného platu, osobného platu, základného platu, vrátane ich náhrad. Patria sem všetky mzdy a platy v zmysle platných predpisov a vyrovnania do výšky tarifného platu bez príplatkov, odmien a náhrad klasifikovaných pod účtom ekonomickej klasifikácie 613 a bez ostatných osobných vyrovnaní. Kontrolovaný subjekt oblasť tarifného platu zahrnul do účtu ekonomickej klasifikácie 612 – Príplatky. Na základe uvedených skutočností kontrolný orgán konštatuje porušenie Opatrenia MF SR č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších dodatkov a opatrení. 
Odhliadnuc od vyššie uvedenej skutočnosti, pri financovaní ZŠ zo štátneho rozpočtu (prenesené kompetencie) boli v rámci jednotlivých účtov ekonomickej klasifikácie zaznamenané výraznejšie rozdiely, avšak v konečnom dôsledku, v rámci celkových výdavkov (600) nedošlo k prekročeniu čerpania schváleného, resp. upraveného rozpočtu kontrolovaného subjektu. 

Originálne kompetencie  (v €)	
Účet číslo:
8703572001/5600	Schválený rozpočet 

(MsÚ)	Upravený rozpočet
II. zmena
(MsÚ)	Skutočne poukázané prostriedky	Čerpanie rozpočtu
(ZŠ:
Fin 1-04)	Rozdiel
+ / -	
Výdavky celkom (600)
Z toho:	51 400,-	51 400,-	49 108,23	54 622,-  *	*	
610: Mzdy, platy, OOV
09.1.2.1 a 09.6.0.1	44 000,-	44 000,-	41 908,23	54 622,-  *		
620: Poistné a prísp. do poist.
09.1.2.1 a 09.6.0.1						
640: Nemocenské dávky 09.1.2.1						
630: Tovary a služby
09.1.2.1 a 09.6.0.1	7 400,-	7 400,-	7 200,-			

MsÚ – Údaje prevzaté z Oznámení o rozpise záväzných ukazovateľov rozpočtu, resp. o zmene rozpočtu organizácie na základe rozpočtového opatrenia, zaslané kontrolovanému subjektu z titulu avíza záväzných skutočností týkajúcich sa jeho rozpočtu na rok 2010
Fin 1 – 04: Údaje prevzaté z Finančného výkazu o plnení rozpočtu subjektu verejnej správy k 31.12.2010 
* Uvedená suma týkajúca sa čerpania prostriedkov poskytnutých v rámci originálnych kompetencií vo výške 54 622,- € zahŕňa aj výšku prostriedkov, ktoré kontrolovaný subjekt čerpal v kontrolovanom období roku 2010 z vlastných príjmov z roku 2010 (kód zdroja 41). 
Z titulu nepostačujúceho analytického členenia nebolo možné zo strany kontrolného orgánu samostatne vyhodnotiť výšku prostriedkov čerpaných v rámci originálnych kompetencií a samostatne výšku prostriedkov čerpaných z príjmov z roku 2010. Na základe uvedenej skutočnosti teda nie je možné zo strany kontrolného orgánu vyhodnotiť ani úroveň plnenia rozpočtu kontrolovaného subjektu v rámci originálnych kompetencií, teda súlad, resp. rozdiel medzi reálne poukázanými prostriedkami na bežný účet organizácie a skutočným čerpaním týchto prostriedkov k 31.12.2010. 
Na základe nedostatočne zavedeného analytického členenia zo strany kontrolovaného subjektu nebolo možné v rámci vykonávanej následnej finančnej kontroly zo strany kontrolného orgánu plne vyhodnotiť ani úroveň čerpania tých prostriedkov, ktoré boli kontrolovanému subjektu poskytnuté v rámci prenesených kompetencií – nenormatívne prostriedky týkajúce sa vzdelávacích poukazov a normatívne prostriedky poskytnuté z titulu podpory žiakov zo sociálne znevýhodneného prostredia.
Kontrolovaný subjekt týmto svojim konaním nezabezpečil preukázateľnosť čerpania verejných finančných prostriedkov. 
Rozpočet na rok 2010 v časti výdavky, v oblasti originálnych kompetencií, bol stanovený, na základe Oznámenia o rozpočte kontrolovaného subjektu na rok 2010 doručeného kontrolovanému subjektu, na sumu 51 400,- €. Na základe preverenia výpisov z bežného účtu kontrolovaného subjektu však bolo kontrolou zistené, že ZŠ boli poukázané prostriedky nižšie ako bol tento vykonaný rozpis rozpočtu. Prostriedky poukázané od zriaďovateľa, bez započítania príjmov, v rámci originálnych kompetencií, na účet ZŠ boli vo výške 49 108,23 €. 
Na uvedenú úpravu rozpočtu kontrolovaného subjektu, z titulu poukázania nižšieho objemu prostriedkov ako bol schválený, resp. upravený rozpočet, nebolo zo strany zriaďovateľa vydané rozpočtové opatrenie o vykonanej zmene rozpočtu a kontrolovanému subjektu nebolo poukázanie nižšieho objemu finančných prostriedkov ani avizované písomnou formou. 
V oblasti originálnych kompetencií podobne ako pri prenesených kompetenciách nedošlo zo strany kontrolovaného subjektu k natypovaniu rozpočtu v rámci účtu 611 ekonomickej klasifikácie rozpočtovej klasifikácie v rámci oblasti 09.1.2.1 štatistickej klasifikácie – základné vzdelanie. Uvedená kategória tarifného platu bola zo strany kontrolovaného subjektu natypovaná v rámci schváleného aj v rámci následne upraveného rozpočtu na základe II. zmeny rozpočtu na rok 2010 iba v rámci oblasti 09.6.0.1 – školské stravovanie v predškolských zariadeniach a základných školách. Napriek uvedenej skutočnosti však už následne nedošlo zo strany kontrolovaného subjektu ku skutočnému čerpaniu rozpočtu v uvedenej oblasti tarifného platu (611). Pri čerpaní finančných prostriedkov na základné platy zamestnancov došlo k nesprávnemu zaúčtovaniu daných účtovných prípadov a nebol správne uvedený ani účet ekonomickej klasifikácie rozpočtovej klasifikácie. Čerpanie finančných prostriedkov na tarifné platy sa premietlo do účtu 612 ekonomickej klasifikácie – Príplatky. 

Výdavky z vlastných príjmov  (v €)	
Účet číslo:
8703572001/5600	Schválený rozpočet 
(MsÚ)	Upr. rozp.
II. zmena 
(MsÚ)	Plnenie rozpočtu
(ZŠ)	
Výdavky z vlastných príjmov celkom (600)
Z toho:	0,-	10 600,-	**	
610, 620, 630
•	Výdavky z príjmov z predchádzajúcich rokov (kód zdroja 46)
•	Výdavky z príjmov z roku 2010 (kód zdroja 41)
•	Sponzor (kód zdroja 72)	

0,-
0,-
0,-	

0,-
10 600,-
0,-	

0,-
**
7 690,-	
V rámci rozpočtu na rok 2010, v časti výdavkov, kontrolovaný subjekt, okrem čerpania peňažných prostriedkov poukázaných v rámci prenesených aj v rámci originálnych kompetencií, čerpal peňažné prostriedky aj zo svojich vlastných príjmov. Na základe Oznámenia o rozpočte kontrolovaného subjektu na rok 2010 zo dňa 25.03.2010, ktoré bolo doručené kontrolovanému subjektu, vôbec nedošlo zo strany zriaďovateľa k schváleniu rozpočtu v predmetnej oblasti výdavkov z vlastných príjmov organizácie. V rámci I. zmeny rozpočtu na rok 2010 došlo k úprave prvotne schváleného rozpočtu kontrolovaného subjektu, pričom úprava sa týkala doplnenia kategórie výdavkov z príjmov organizácie. Jednalo sa o výdavky z príjmov z predchádzajúcich rokov (kód zdroja 46) vo výške 0,- € a výdavky z príjmov z roku 2010 (kód zdroja 41) vo výške 10 600,- €. V rámci uvedenej úpravy rozpočtu však nedošlo zo strany zriaďovateľa k naplánovaniu výšky výdavkov z prijatých grantov a sponzorských darov (kód zdroja 72). Táto kategória výdavkov sa objavila ako vo Finančnom výkaze o plnení rozpočtu subjektu verejnej správy (Fin 1 – 04), tak aj v dokumentoch o podrobnom čerpaní rozpočtu kontrolovaného subjektu aj napriek skutočnosti, že sa jedná o mimorozpočtové zdroje, ktoré, z titulu ich charakteru, nie je možné plánovať. V rámci II. zmeny rozpočtu nedošlo v uvedenej oblasti rozpočtovania výdavkov z vlastných príjmov kontrolovaného subjektu k žiadnej zmene. 
** Tak ako už bolo uvedené v rámci vyhodnotenia kontroly čerpania prostriedkov poskytnutých kontrolovanému subjektu v rámci originálnych kompetencií, výšku výdavkov z vlastných príjmov z roku 2010 (kód zdroja 41), resp. úroveň čerpania príjmov z roku 2010 nebolo možné zo strany kontrolného orgánu vyhodnotiť z titulu nedostatočne zavedeného analytického členenia zo strany kontrolovaného subjektu. Na základe uvedenej skutočnosti teda nie je možné zo strany kontrolného orgánu vyhodnotiť ani celkovú úroveň plnenia rozpočtu kontrolovaného subjektu v oblasti čerpania vlastných príjmov k 31.12.2010.
B.2 Plnenie rozpočtu za rok 2010 v časti príjmy
ZŠ pri zostavovaní rozpočtu na rok 2010 v záväzných ukazovateľoch mala rozpísanú výšku príjmu zriaďovateľom v celom rozsahu rozpočtu v celkovej výške 10 600,- € (list č. S14686/2010-O47835/2010-OŠM-SAM zo dňa 23.06.2010). V priebehu rozpočtového roka nebola vykonaná žiadna zmena rozpočtu organizácie v časti príjmov. V oblasti príjmov došlo k vyššiemu plneniu príjmov ako bol stanovený rozpočet. Na základe pravidiel rozpočtového hospodárenia, ZŠ odvádza tieto prostriedky v plnej výške zo svojho príjmového účtu (č. ú.: 8703573004/5600) na konci každého mesiaca na účet Mesta Žilina a v ďalších mesiacoch Mesto Žilina tieto prostriedky rozpisom rozpočtu aj skutočne poukáže ZŠ na jej bežný účet (č. ú.: 8703572001/5600). Týmto procesom ZŠ môže peňažné prostriedky využiť ako výdavky na svoju bežnú prevádzku. Hlavnú časť vlastných skutočných príjmov tvoril príjem z prenájmu budov, príjem za predaj výrobkov a služieb, príjmy poplatkov za ŠKD a za stravné spolu v celkovej výške 15 137,24 €. Z uvedených skutočností vyplýva, že kontrolovaný subjekt dosiahol vyššie plnenie príjmov ako bol schválený, resp. upravený rozpočet o 4 537,24 € a teda z jeho strany došlo k plneniu rozpočtu v oblasti príjmov na úrovni 142,80 %. Napriek uvedenej skutočnosti nedošlo zo strany kontrolovaného subjektu k požiadaniu zriaďovateľa o úpravu rozpočtu, príp. o zmenu rozpočtu prostredníctvom rozpočtového opatrenia týkajúceho sa povolenia prekročenia výdavkov pri dosiahnutí vyšších príjmov. Zo strany zriaďovateľa taktiež nedošlo k naplneniu príslušných ustanovení zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, týkajúcich sa kontroly hospodárenia s rozpočtovými prostriedkami, sledovania vývoja hospodárenia podľa rozpočtu a vykonávania potrebných zmien rozpočtu kontrolovaného subjektu. 
Prehľad dosiahnutých príjmov kontrolovaného subjektu:
•	223	212003      	41: Príjem z prenájmu budov 		3 786,44 €
•	223	223001	41: Príjem z predaja výrobkov a služieb	     15,00 €
•	223	223002      	41: Poplatky za ŠKD    			2 425,00 €
•	223	223003	41: Príjem za stravné			            1 220,57 €
•	223	223003	72: Príjem za stravné			            6 372,41 €
•	223	311		72: Tuzemské bežné granty     		1 317,82 €
Výška dosiahnutých príjmov ZŠ je špecifikovaná v nasledovnej tabuľke:
Plnenie príjmov  (v €)	
Účet číslo:
8703573004/5600	Rozpočet rok 2010	Upravený rozpočet	Plnenie rozpočtu	
Príjmy celkom (200)	10 600,-	10 600,-	15 137,24	
212: Príjmy z prenájmu budov /41/	6 000,-	6 000,-	3 786,44	
223: Poplatky a platby z nepriemyselného a náhodného predaja a služieb 
•	223: /41/
•	223: /72/	

4 600,-
0,-	

4 600,-
0,-	

3 660,57
6 372,41	
311: Granty /72/	0,-	0,-	1 317,82	
Pri kontrole rozpočtu kontrola vychádzala z Oznámení MsÚ v Žiline o schválenom rozpočte, z jednotlivých rozpočtových opatrení, z Finančného výkazu o plnení rozpočtu subjektu verejnej správy k 31.12.2010 (Fin 1 - 04), z dokumentov o podrobnom čerpaní, resp. plnení rozpočtu v kontrolovanom období roku 2010, ktoré sú vykázané podľa príslušného kódu zdroja a z výpisov z bežného účtu organizácie. 
Kontrolné zistenia:
2. Tým, že v rámci rozpočtu kontrolovaného subjektu na rok 2010 nedošlo k natypovaniu rozpočtu v rámci účtu 611 ekonomickej klasifikácie rozpočtovej klasifikácie – tarifný plat v rámci funkčnej klasifikácie 09.1.2.1 – základné vzdelanie a čerpanie finančných prostriedkov určených pre uvedený účel sa premietlo do účtu 612 ekonomickej klasifikácie – príplatky a tým, že v rámci rozpočtu kontrolovaného subjektu na rok 2010 v oblasti originálnych kompetencií v rámci funkčnej klasifikácie kategórie 09.6.0.1 – školské stravovanie v predškolských zariadeniach a základných školách síce došlo zo strany kontrolovaného subjektu k natypovaniu rozpočtu v rámci účtu 611 ekonomickej klasifikácie rozpočtovej klasifikácie – tarifný plat, ako v oblasti schváleného, tak aj v oblasti následne upraveného rozpočtu, avšak skutočné čerpanie uvedených účelových prostriedkov sa nepremietlo na účet 611 ekonomickej klasifikácie – tarifný plat, ale na účet 612 ekonomickej klasifikácie – príplatky, došlo zo strany kontrolovaného subjektu k porušeniu Opatrenia MF SR z 8. decembra 2004 č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie, v znení neskorších dodatkov a opatrení. 
3. Tým, že v priebehu kontrolovaného obdobia roku 2010 došlo k nenaplneniu upraveného rozpočtu bez oznámenia zmeny rozpočtu a že došlo k prekročeniu čerpania výdavkov aj keď boli dosiahnuté vlastné vyššie prímy avšak bez povolenia prekročenia výdavkov pri dosiahnutí vyšších vlastných príjmov a tým, že nedošlo k vykonaniu zmien rozpočtu prostredníctvom optimálnych rozpočtových opatrení, má za následok neplnenie ustanovení § 12 ods. 2 a 3 a § 14 ods. 2 písm. b) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. 
4. Tým, že kontrolovaný subjekt svojim konaním nezabezpečil preukázateľnosť čerpania verejných finančných prostriedkov, z dôvodu nezavedeného analytického členenia pre kategóriu výdavkov v rámci vzdelávacích poukazov a v rámci príspevkov pre žiakov zo sociálne znevýhodneného prostredia, došlo k porušeniu § 8 ods. 1 a 4 a § 32 ods. 1 zákona NR SR č. 431/2002 Z. z. o účtovníctve a tým aj k porušeniu finančnej disciplíny v zmysle § 31 ods. 1 písm. k) zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. 

B.3 Záväzky
Organizácia je povinná pri správe záväzkov postupovať v súlade s ustanoveniami § 7 zákona NR SR č. 431/2002 Z. z. o účtovníctve a tiež zabezpečovať postup v súlade so Zásadami hospodárenia a nakladania s majetkom mesta Žilina. 
Kontrola vychádzala zo záznamov Zborníka vlastného hospodárenia, resp. Hlavnej knihy a Súvahy k 31.12.2010. ZŠ v kontrolovanom období roku 2010 evidovala záväzky na nasledovných účtoch:
Zúčtovanie medzi subjektmi verejnej správy:
•	351 – Zúčtovanie odvodov príjmov rozpočtových organizácií do rozpočtu zriaďovateľa = 60,00 €
Konečný zostatok na účte 351 je 60,00 €. Stav účtu k 31.12.2010 uvedený v Zborníku vlastného hospodárenia súhlasí so stavom účtu v Súvahe k tomuto dátumu. Podľa vyjadrenia kontrolovaného subjektu bol zostatok na predmetnom účte 351 k 31.12.2010 vo výške 60,- € z toho dôvodu, že dňa 30.12.2010 boli na príjmový účet ZŠ č. 8703573004/5600 prijaté prostriedky v uvedenej výške 60,- € za prenájom priestorov ZŠ (VBÚ č. 46 zo dňa 30.12.2010), avšak kontrolovaný subjekt nestihol tieto prijaté prostriedky do konca kontrolovaného obdobia roku 2010 odviesť na účet zriaďovateľa, resp. v rámci svojho príjmového účtu kontrolovaný subjekt pred koncom roka nepožiadal Dexia banku Slovensko, a. s., v ktorej má otvorené bežné účty, o odvedenie zostatku na predmetnom účte na účet zriaďovateľa. Uvedená žiadosť bola kontrolovaným subjektom podaná iba v súvislosti s bežným účtom – výdavkovým. Podľa vyjadrenia pracovníčky Odboru ekonomického, však tieto prostriedky boli kontrolovaným subjektom následne začiatkom roka 2011 riadne a v plnej výške odvedené na účet zriaďovateľa. 
•	355 – Zúčtovanie transferov rozpočtu obce a VÚC = 21 361,86 €
Konečný zostatok na účte 355 je 21 361,86 €. Stav účtu k 31.12.2010 uvedený v Zborníku vlastného hospodárenia súhlasí so stavom účtu v Súvahe k tomuto dátumu. 
Dlhodobé záväzky:
•	472 – Záväzky zo sociálneho fondu = 1 304,79 €
Stav účtu 472 k 31.12.2010 uvedený v Zborníku vlastného hospodárenia je 1 304,79 € a tento zostatok súhlasí so stavom účtu v Súvahe k tomuto dátumu, aj so stavom na výpise z bankového účtu č. 14 zo dňa 27.12.2010. (č. ú.: 8703577005/5600 – účet SF)
Krátkodobé záväzky:
•	321 – Dodávatelia = 856,34 €
ZŠ vykázala na účte 321 – Dodávatelia záväzky vo výške 856,34 €. Tieto záväzky boli rozdelené zvlášť na záväzky ZŠ a na záväzky školskej jedálne pri ZŠ. Stav účtu za ZŠ uvedený v Zborníku vlastného hospodárenia predstavoval sumu 302,01 € a stav účtu za ŠJ vedený v Zborníku vlastného hospodárenia predstavoval sumu 554,33 €. Záväzky boli za opravu konvektomatu a nárezového stroja, telefón, za poskytovanie služieb Virtuálnej knižnice, za dodávku a montáž žalúzií a za potraviny do ŠJ. Zostatok na účte 321 v celkovej výške 856,34 € uvedený v Zborníku vlastného hospodárenia súhlasí so stavom tohto účtu, ktorý bol vykázaný v Súvahe k 31.12.2010. 
Por. č.		Názov dodávateľa	Číslo faktúry	Dátum vystavenia	Suma v €	
1.	ZŠ	KOMENSKY, s. r. o. 	201016930	31.12.2010	16,56	
2.		Adam Chabada	2010/165	21.12.2010	101,69	
3.		Slovak Telekom, a. s.	1721827420	03.01.2011	77,72	
4. 		Slovak Telekom, a. s.	5721827361	03.01.2011	34,01	
5.		STAVING Ing. Peter Filo	485/2010	27.12.2010	72,03	
Spolu		-	-	-	302,01 €	
Kontrolovaný subjekt predložil kontrole súpis vyššie uvedených krátkodobých záväzkov, ktoré neboli uhradené do konca roka 2010 z toho dôvodu, že faktúry za poskytované služby boli ZŠ doručené až začiatkom roka 2011. Zostatok na účte 321 za základnú školu vo výške 302,01 € vedený v Zborníku vlastného hospodárenia súhlasí so sumami uvedenými na spomínanom súpise. V rámci preukázania zostatku k 31.12.2010 na účte 321: Dodávatelia za školskú jedáleň vo výške 554,33 €, nebolo možné zo strany kontrolovaného subjektu preukázať uvedený zostatok, a to z objektívnych dôvodov týkajúcich sa čerpania dovolenky vedúcej školskej jedálne, ktorá je za predmetnú agendu, v podmienkach kontrolovaného subjektu, zodpovedná. Uvedené skutočnosti kontrolovaný subjekt berie na vedomie. 
•	324 – Prijaté preddavky = 543,07 €
Zostatok na účte 324 vo výške 543,07 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
•	379 – Iné záväzky = 118,96 €
Účet 379 je v tomto prípade používaný ako súvzťažný účet k účtu 331 z titulu sporenia zamestnancov. ZŠ vykázala na účte 379 – Iné záväzky, záväzky vo výške 118,96 €. Tieto záväzky boli rozdelené zvlášť na záväzky ZŠ a na záväzky školskej jedálne pri ZŠ. Stav účtu za ZŠ uvedený v Zborníku vlastného hospodárenia predstavoval sumu 102,15 € a stav účtu za ŠJ vedený v Zborníku vlastného hospodárenia predstavoval sumu 16,81 €. Zostatok na účte 379 v celkovej výške 118,96 € uvedený v Zborníku vlastného hospodárenia súhlasí so stavom účtu, ktorý bol vykázaný v Súvahe k 31.12.2010. 
•	331 – Zamestnanci = 18 235,64 €
Zostatok na účte 331 vo výške 18 235,64 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
•	336 – Zúčtovanie s orgánmi SP a ZP = 6 331,56 €
Zúčtovanie s orgánmi sociálneho poistenia a zdravotného poistenia z titulu odvodov do fondov, ktoré budú za mesiac december uhrádzané až v januári. Zostatok na účte 336 vo výške 6 331,56 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010.
 342 – Ostatné priame dane = 2 046,- €
Záväzky voči daňovému úradu z titulu nevyplatených daní z príjmov zamestnancov ZŠ za mesiac december. Ide o vypočítané  a zúčtované záväzky z miezd za mesiac december, ktoré boli vyplatené v mesiaci január . Zostatok na účte 342 vo výške 2 046,- € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
Bez zistených nedostatkov.

B.4 Tvorba a čerpanie sociálneho fondu                              		                                   
Organizácia ako subjekt verejnej správy je povinná pri tvorbe a použití finančných a peňažných fondov riadiť sa ustanoveniami § 19 ods. 7 zákona NR SR č. 523/2004 Z. z. o rozpočtových pravidlách verejnej správy a môže tvoriť osobitný fond v súlade so zákonom NR SR č. 152/1994 Z. z. o sociálnom fonde a o zmene a doplnení zákona NR SR č. 286/1992 Z. z. o dani z príjmov v znení neskorších predpisov. 
ZŠ kontrole predložila Kolektívnu zmluvu na roky 2009 – 2011 uzatvorenú dňa 01.01.2009, v ktorej je, v Článku 27, upravená otázka tvorby SF, jeho výška, použitie fondu, poskytovanie príspevku zamestnancom a odborovej organizácii na kolektívne vyjednávanie. Súčasťou tejto kolektívnej zmluvy je Príloha č. 2, ktorá podrobnejšie upravuje zásady pre tvorbu a použitie sociálneho fondu. 
Zásady upravené v uvedenej prílohe KZ nadobudli účinnosť dňom 01.01.2009 a ich účinnosť končí dňom 31.12.2011. V uvedenej prílohe je podrobne rozpracovaný rozpočet SF na roky 2009 – 2011: predpokladaný príjem SF na roky 2009 – 2011 a aj výdavky zo sociálneho fondu na roky 2009 – 2011. 
Podľa vyjadrenia mzdovej pracovníčky Odboru organizačného a vnútornej správy ZŠ tvorila v roku 2010 sociálny fond vo výške 1,25 % (vyššia kolektívna zmluva) zo súhrnu funkčných platov zúčtovaných zamestnancom na výplatu za kalendárny rok. Prostriedky SF sa vedú na samostatnom účte zamestnávateľa č. 8703577005/5600. Všetky výdavky zo SF musí zamestnávateľ – ZŠ odsúhlasiť s Odborovou organizáciou. Podľa uvedenej Prílohy č. 2 KZ je za dodržiavanie pravidiel týkajúcich sa hospodárenia so SF zodpovedný poverený zamestnanec zamestnávateľa:  zástupkyňa riaditeľky ZŠ.
Na účte SF č. 8703577005/5600, ktorý má ZŠ otvorený v peňažnom ústave Dexia banka Slovensko, a. s. boli tieto zostatky peňažných prostriedkov.

Účet sociálneho fondu                8703577005/5600	
k 01.01.2010	k 31.12.2010	
2 411,65 €	1 304,79 €	
Tvorba a čerpanie SF vyhodnotené kontrolným orgánom na základe výpisov z účtu SF kontrolovaného subjektu:
•	Počiatočný stav na účte SF: 	2 411,65 €
•	Tvorba SF za rok 2010: 		1 992,04 €
•	Čerpanie SF spolu: 			3 098,90 €
•	Konečný stav na účte SF: 		1 304,79 €   		
Pri vyhodnotení tvorby a čerpania sociálneho fondu kontrolný orgán vychádzal z výpisov z účtu sociálneho fondu. Zistené skutočnosti ohľadom kontrolovanej oblasti sú popísané vo vyššie uvedenom prehľade. Pri porovnaní týchto vyššie uvedených skutočností týkajúcich sa výšky tvorby SF a výšky čerpania prostriedkov zo SF a vyplývajúcich z bankových výpisov účtu SF s údajmi uvedenými v Zborníku vlastného hospodárenia k 31.12.2010 – strana MD a D účtu 472: Záväzky zo sociálneho fondu, bol kontrolným orgánom zistený nesúlad. V rámci zúčtovacích vzťahov na predmetnom účte 472: Záväzky zo sociálneho fondu, jeho strana D predstavuje tvorbu SF a strana MD predstavuje čerpanie SF. Z toho vyplýva, že zúčtovaná výška strany D účtu 472 predstavuje výšku tvorby SF a zúčtovaná výška strany MD účtu 472 prestavuje výšku čerpania prostriedkov zo sociálneho fondu. V Zborníku vlastného hospodárenia k 31.12.2010 bola výška strany D (prírastky SF) na úrovni 1 851,94 €, avšak na základe bankových výpisov z účtu SF bol SF tvorený vo výške 1 992,04 €. Výška strany MD (čerpanie SF) vykázaná v Zborníku vlastného hospodárenia k 31.12.2010 bola 2958,80 €, avšak na základe bankových výpisov z účtu SF boli prostriedky zo SF čerpané na úrovni 3 098,90 €. Konečný zostatok na účte 472 vo výške 1 304,79 € vedený v Zborníku vlastného hospodárenia k 31.12.2010 však, napriek uvedeným skutočnostiam, súhlasí s konečným stavom účtu sociálneho fondu (8703577005/5600) k 31.12.2010 (VBÚ č. 14 zo dňa 27.12.2010): 1 304,79 €.
Na základe evidencie týkajúcej sa tvorby a čerpania SF, ktorá bola kontrolnému orgánu predložená zo strany kontrolovaného subjektu, nebolo možné zo strany kontrolného orgánu presne zistiť a následne preveriť účel čerpania prostriedkov zo sociálneho fondu v zmysle § 7 zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov. Kontrolným orgánom však bola zistená tá skutočnosť, že v rámci debetných pohybov na účte SF boli prostriedky z účtu SF v príslušnom objeme, vo väčšine prípadov, odosielané na bežný účet – výdavkový, príp. bežný účet – školská jedáleň kontrolovaného subjektu, čo kontrola hodnotí ako nelogické postupy v procese čerpania prostriedkov zo SF, na ktoré má ZŠ vytvorený bankový účet a nie je potrebné robiť bankové prevody medzi jednotlivými účtami. 
Ako príklad je možné uviesť nasledovné čiastky debetných pohybov na účte SF: 
•	- 300,96 € (VBÚ č. 3 zo dňa 11.02.2010) – čiastka bola odoslaná na bežný účet - ŠJ 
•	- 1 680,- € (VBÚ č. 3 zo dňa 11.02.2010) – čiastka bola odoslaná na bežný účet – výdavkový,
•	- 200,- € (VBÚ č. 5 zo dňa 13.04.2010) – čiastka bola odoslaná na bežný účet – výdavkový,
•	- 402,24 € (VBÚ č. 8 zo dňa 14.09.2010) – čiastka bola odoslaná na bežný účet – ŠJ atď. 
Kontrola následne preverila, či ZŠ v jednotlivých mesiacoch roku 2010 tvorila SF v stanovenej výške 1,25 % zo súhrnu funkčných platov zúčtovaných zamestnancom na výplatu. Súhrn funkčných platov zúčtovaných zamestnancom na výplatu v jednotlivých mesiacoch predstavuje rozdiel medzi celkovou hrubou mzdou bez OON a celkovými náhradami. Pri preverení kontrola vychádzala z rekapitulácií rozúčtovania miezd za jednotlivé mesiace a z výpisov z účtu SF č. 8703577005/5600. 

Mesiac	Celková HM bez OON	Celkové náhrady	1,25 % zo súhrnu funkčných platov
(Rekap. rozúčt. miezd)	Tvorba SF zo strany ZŠ	Dátum prevodu prostriedkov na účet SF	
Január	16 798,09	1 202,47	194,95	-	-	
Február	17 116,86	3 886,95	165,37	360,32	19.03.2010	
Marec	18 000,23	377,89	220,28	-	-	
Apríl	17 927,67	1 486,91	205,51	-	-	
Máj	21 657,93	574,28	263,54	689,33	25.06.2010	
Jún	18 816,98	2 138,82	208,47	-	-	
Júl	13 678,60	11 783,49	23,69	-	-	
August	14 881,00	8 783,00	76,23	-	-	
September	16 897,70	339,53	206,98	-	-	
Október	18 234,54	1 270,29	212,05	727,42	15.11.2010	
November	25 845,49	709,19	314,20	-	-	
December	18 235,65	2 344,92	198,64	193,97	22.12.2010	
Na základe skutočností popísaných vo vyššie uvedenej tabuľke a na základe vykonaného prepočtu výšky tvorby SF v jednotlivých mesiacoch je zrejmé, že kontrolovaný subjekt v kontrolovanom období roku 2010 nezabezpečoval každomesačnú tvorbu sociálneho fondu vo výške 1,25 % zo súhrnu funkčných platov zúčtovaných zamestnancom na výplatu. Počas kontrolovaného obdobia roku 2010 bol, na základe výpisov z účtu SF kontrolovaného subjektu, sociálny fond tvorený iba v 4 mesiacoch. Podľa vyjadrenia kontrolovaného subjektu, konkrétne ekonómky ZŠ, tvorba SF, tak ako je to zrejmé z vyššie uvedenej tabuľky, bola vykonávaná súhrnne za jednotlivé mesiace roku 2010 vo štvrťročných intervaloch.  Dňa 19.03.2010 kontrolovaný subjekt zabezpečil tvorbu SF za „prvý štvrťrok“ roku 2010 vo výške 360,32 €, čo je súhrn výšky tvorby SF za mesiac január: 194,95 € a výšky tvorby SF za mesiac február: 165,37 €. Následne dňa 25.06.2010 kontrolovaný subjekt zabezpečil tvorbu SF za „druhý štvrťrok“ roku 2010 vo výške 689,33 €, čo je súhrn výšky tvorby SF za mesiac marec: 220,28 €, výšky tvorby SF za mesiac apríl: 205,51 € a výšky tvorby SF za mesiac máj: 263,54 €. Obdobným spôsobom bol zo strany kontrolovaného subjektu tvorený SF aj v treťom kvartály kontrolovaného obdobia roku 2010. V rámci posledného kvartálu však uvedený systém tvorby SF nebol zo strany kontrolovaného subjektu uplatnený a to z toho dôvodu, že v rámci posledného kvartálu, berúc do úvahy postupy kontrolovaného subjektu, mala byť výška tvorby SF za uvedený štvrťrok 512,84 € (november: 314,20 € + december: 198,64 €), kontrolovaný subjekt však v predmetnom období tvoril SF iba vo výške 193,97 €. Tým pádom nie je možné zo strany kontrolného orgánu posúdiť a vyhodnotiť konanie kontrolovaného subjektu v oblasti tvorby SF za mesiac december z predpokladanej výšky miezd alebo platov. 
Vychádzajúc z kreditných a debetných pohybov na bankovom účte SF, ktorý je, v zmysle § 6 ods. 1 zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, otvorený pre vedenie tvorby a čerpania SF, kontrolovaný subjekt tvoril SF vo výške 1 971,04 €. Na základe rekapitulácií rozúčtovania miezd za jednotlivé mesiace roku 2010 a na základe prepočtu výšky tvorby SF v jednotlivých mesiacov však mala byť ročná tvorba SF na úrovni 2 289,91 €. Kontrolovaný subjekt uvedeným konaním ukrátil svojich zamestnancov v rámci využiteľných prostriedkov SF o 318,87 €. 
Na základe takéhoto systému tvorby SF však zo strany kontrolovaného subjektu dochádza k porušovaniu ustanovení zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov týkajúcich sa času a spôsobu tvorby SF a prevodu finančných prostriedkov na účet SF aj vo vzťahu k Čl. 1, ods. 4 Prílohy č. 2 Kolektívnej zmluvy - Zásady pre tvorbu a použitie sociálneho fondu, ktorých účinnosť je od 01.01.2009. Podľa vyššie uvedených ustanovení Prílohy č. 2 KZ sa prostriedky na bankový účet SF prevádzajú vo výške 1/12 do 15 dní kalendárneho mesiaca.

Upozornenie:
V rámci kontroly ako tvorby a čerpania SF, tak aj čerpania verejných finančných výdavkov bola kontrolným orgánom zistená skutočnosť, že DF č. 1, majúca charakter upomienky z titulu neuhradenia predchádzajúcej DF vo výške 21,- €  bola uhradená dňa 14.01.2010, avšak kontrolovaný subjekt uvedenú sumu uhradil z účtu SF č. 8703577005/5600 (VBÚ č. 1 zo dňa 14.01.2010). V tomto prípade uvedené využitie prostriedkov zo sociálneho fondu, nie je možné považovať za čerpanie SF v zmysle zákona NR SR č. 152/1994 o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov. Kontrolný orgán z dostupných a preverených skutočností usudzuje, že v čase, kedy bola predmetná upomienka z titulu neuhradenia dlžnej sumy doručená do organizácie, kontrolovaný subjekt nemal na svojom bežnom účte – výdavkovom dostatok prostriedkov určených na zabezpečenie svojej bežnej prevádzky a z tohto titulu využil prostriedky z účtu SF. Uvedený predpoklad bol vyjadrením kontrolovaného subjektu potvrdený. Následne dňa 10.02.2010 došlo k vráteniu uvedených prostriedkov vo výške 21,- € na účet SF, avšak v tomto prípade je nutné upozorniť na skutočnosť, že zodpovedný pracovník mal najskôr presunúť prostriedky z účtu SF na svoj bežný účet – výdavkový a následne v ďalších mesiacoch tieto prostriedky vrátiť v plnej výške na účet SF a vystaviť pre vlastné potreby preukázateľného vedenia účtovníctva interný doklad. V opačnom prípade vyvzniká otázka dodržania účelu použitia prostriedkov SF a následného mzdového zúčtovania prostriedkov poskytnutých zo SF konkrétnemu zamestnancovi vo väzbe na daň z príjmov fyzickej osoby.    
Kontrola vychádzala z predložených podkladov: KZ: Článok 27 - Tvorba SF, jeho výška, použitie fondu, poskytovanie príspevku zamestnancom a odborovej organizácii na kolektívne vyjednávanie, Príloha č. 2 KZ, bankové výpisy z účtu SF, bankové výpisy z výdavkového účtu ZŠ, Zborník vlastného hospodárenia, rekapitulácie rozúčtovania miezd za jednotlivé mesiace roku 2010. 
Kontrolné zistenia:
5. Tým, že kontrolovaný subjekt nezabezpečil každomesačnú tvorbu SF najneskôr v deň dohodnutý na výplatu mzdy alebo platu a prevod finančných prostriedkov v rámci tvorby SF na účet SF nezrealizoval do 15 dní kalendárneho mesiaca  v zmysle Zásad pre tvorbu a použitie SF (Príloha č. 2 KZ), tým, že v poslednom kvartáli roku 2010 nedošlo k tvorbe SF v správnej výške vychádzajúc z podielu zo súhrnu hrubých miezd alebo platov zúčtovaných zamestnancom na výplatu a tým, že za mesiac december nedošlo k tvorbe SF z predpokladanej výšky miezd alebo platov, došlo zo strany kontrolovaného subjektu k porušeniu § 3 ods. 1, § 4 ods. 1 a § 6 ods. 2 zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov a zároveň vlastnej kolektívnej zmluvy. 
6. Tým, že v rámci tvorby a čerpania SF v podmienkach kontrolovaného subjektu boli zistené rozdiely medzi výškou kreditných a debetných pohybov na otvorenom bankovom účte SF a výškou zúčtovaných pohybov na účte 472: Záväzky zo sociálneho fondu, nedošlo zo strany kontrolovaného subjektu k správnemu vedeniu účtovníctva, čím došlo k porušeniu zákona NR SR č. 431/2002 Z. z. o účtovníctve a Opatrenia MF SR z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení Opatrenia MF SR č. MF/25189/2008-311 a Opatrenia MF SR č. MF/24240/2009-31.

B.5 Kontrola odvodových povinností zamestnávateľa voči poisťovniam        
ZŠ v tejto oblasti je povinná pravidelne mesačne postupovať v zmysle ustanovení zákona NR SR č. 461/2003 Z. z. o sociálnom poistení a zákona NR SR č. 580/2004 Z. z. o zdravotnom poistení a príslušných ustanovení zákona NR SR č. 431/2002 Z. z. o účtovníctve v časti náležitosti účtovných dokladov a pravidiel účtovných zápisov a záznamov. 
Za rok 2010 bola mzdová agenda v ZŠ spracovávaná výpočtovou technikou. V organizácii bol stanovený 37,5 hod. pracovný čas. Poistné za jednotlivé kalendárne mesiace je splatné v deň vyúčtovania príjmu za príslušný kalendárny mesiac. Ku kontrole odvodových povinností boli predložené rekapitulácie miezd za konkrétne obdobie, výkaz preddavkov na poistenie, zoznam poistencov v zdravotných poisťovniach a bankové výpisy. Kontrolná skupina vykonala kontrolu výšky a včasnosti realizácie odvodov z vyplatených mzdových prostriedkov zamestnancov do Sociálnej poisťovne a ostatných zdravotných poisťovní za rok 2010. Kontrolná skupina výberovým spôsobom preverila vykonané odvody do Sociálnej poisťovne a do zdravotných poisťovní za vytypovaný mesiac október 2010. Vyplatené mzdové prostriedky za mesiac 10/2010 v celkovej výške vrátane poistiek, príspevkov a odvodov do SP a ZP: 21 619,66 € (VBÚ (8703572001/5600) č. 195 zo dňa 12.11.2010). 
Odvod do:
•	Sociálna poisťovňa			            6 178,00 €
•	Všeobecná zdravotná poisťovňa	            1 899,63 €
•	Dôvera zdravotná poisťovňa, a. s. 		   628,92 €
Spolu					            8 706,55 €

•	Úhrada do Sociálnej poisťovne bola vykonaná v celkovej sume     6 178,00 €
Ktorá z tejto čiastky predstavovala:
- odvod zamestnávateľa 					            4 527,20 €
- odvod zamestnancov						1 650,80 €
•	Úhrada do Všeobecnej zdravotnej poisťovne v celkovej sume	1 899,63 €
Ktorá z tejto čiastky predstavovala:
- odvod zamestnávateľa 10,0 %					1 339,72 €
- odvod zamestnancov 4,0 %						   535,84 €
- odvod zamestnávateľa 5,0 %					     17,19 €
- odvod zamestnancov 2,0 %						       6,88 €

•	Úhrada do Dôvery zdravotnej poisťovne, a. s. v celkovej sume	   628,92 €
Ktorá z tejto čiastky predstavovala:
- odvod zamestnávateľa 10,0 %					   449,24 €
- odvod zamestnancov 4,0 %						   179,68 €

Kontrola preverila odvodové povinnosti voči poisťovniam, či boli uhradené včas a v stanovenej výške v celkovej finančnej hodnote 8 706,55 €, ktorá bola uhradená z bankového účtu č. 8703572001/5600 dňa 12.11.2010 – VBÚ č. 195 zo dňa 12.11.2010.
Bez zistených nedostatkov. 

C. Kontrola zúčtovacích vzťahov
Kontrolovaný subjekt ako rozpočtová organizácia je povinný v rámci zúčtovacích procesov a v oblasti vedenia účtovníctva postupovať v súlade s ustanoveniami zákona NR SR č. 431/2002 Z. z. o účtovníctve a v zmysle príslušného Opatrenia MF SR, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky.
Kontrolný orgán pristúpil ku kontrole zúčtovacích procesov z toho titulu, že v priebehu výkonu následnej finančnej kontroly v jednotlivých kontrolovaných oblastiach boli zistené viaceré nedostatky súvisiace s vedením účtovníctva, zúčtovacími procesmi a vzťahmi. 
V rámci kontroly zostavenia účtovnej závierky kontrolovaného subjektu bolo kontrolným orgánom zistené, že vo Výkaze ziskov a strát k 31.12.2010, v nadväznosti na konečné stavy jednotlivých účtov vykázaných v Hlavnej knihe k 31.12.2010, bol vykázaný konečný stav účtu  542- Predaný materiál vo výške 24 869,84 €. 
Rozpočtová organizácia ako subjekt v zriaďovateľskej pôsobnosti Mesta Žilina nemá charakter výrobnej organizácie, ktorá pre zabezpečenie svojej činnosti využíva materiál, pri ktorom by mohlo dôjsť k jeho úbytku z titulu predaja nadbytočných zásob a taktiež sa nejedná o organizáciu, ktorá by v rámci predmetu svojej činnosti vytvárala materiál vlastnou činnosťou a tento následne predávala.
Z uvedených dôvodov, vychádzajúc z Opatrenia MF SR z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, nie je možné, aby kontrolovaný subjekt vykazoval na účte 542: Predaný materiál akékoľvek pohyby a konečný zostatok ku koncu zúčtovacieho obdobia. Na základe vyjadrenia ekonómky kontrolovaného subjektu, došlo z jej strany, v rámci zúčtovania miezd a odvodov do fondov ako za zamestnancov tak aj za zamestnávateľa, k účtovnej chybe. Mzdy sa, v zmysle vyššie uvedeného Opatrenia MF SR účtujú na účte 521: Mzdové náklady súvzťažne k účtu 331: Zamestnanci (521/331). Zo strany ekonómky kontrolovaného subjektu však došlo k zámene účtov a mzdy neboli zaúčtované na ťarchu účtu 521: Mzdové náklady, ale na ťarchu účtu 542: Predaný materiál. 
Na základe uvedených skutočností je však spochybnená aj súvzťažnosť účtovných zápisov a tým aj správnosť vedenia účtovníctva, z toho dôvodu, že v prípade skutočného predaja materiálu by sa vzniknutý účtovný prípad zaúčtoval na ťarchu účtu 542: Predaný materiál súvzťažne k účtu 112: Materiál (542/112). A pri zúčtovaní miezd zamestnancom by sa vzniknutý účtovný prípad zaúčtoval na ťarchu účtu 521: Mzdové náklady, súvzťažne k účtu 331: Zamestnanci (521/331), tak ako je uvedené vyššie. V tomto prípade však mzdy zamestnancov boli zaúčtované súvzťažným účtovným zápisom 542/331, čo je v rozpore s vyššie uvedeným Opatrením MF SR a tým zároveň došlo aj k porušovaniu zákona NR SR č. 431/2002 Z. z. o účtovníctve. 
Na ťarchu účtu 542 bola dňa 31.12.2010 zaúčtovaná aj suma 14,29 € a podľa vyjadrenia kontrolovaného subjektu bola táto čiastka zaúčtovaná súvzťažne k účtu 379. Jedná sa o účtovnú chybu, kedy zrážky zamestnancom neboli zaúčtované na ťarchu účtu 521, ale na ťarchu účtu 542: Predaný materiál, čím došlo k podobnej situácii ako pri vyššie uvedených mzdách zamestnancov. 
Zároveň podľa pohybov v Hlavnej knihe k 31.12.2010 došlo na účte 542: Predaný materiál ako k vzniku, resp. nárastu nákladov na strane MD z titulu vyššie uvedených skutočností, tak aj k úbytku, resp. zníženiu nákladov na predanom materiály na strane D vo výške 99,55 €. Uvedená čiastka vo výške 99,55 € však bola zaúčtovaná na strane D účtu 542 so záporným znamienkom, čím sa v podstate nejedná o prvotný predpoklad zníženia nákladov na predanom materiály. Uvedený spôsob účtovného zápisu je neštandardný a to z toho dôvodu, že na nákladových účtoch sa účtuje narastajúcim spôsobom na oboch stranách účtu a prírastky, resp. úbytky predstavujú jednotlivé strany MD a D toho - ktorého účtu. Podľa vyjadrenia kontrolovaného subjektu sa jednalo o mylnú platbu súvisiacu so zrážkami z miezd zamestnancov (379/542). V tomto prípade zúčtovania mylnej platby bol opätovne, zo strany kontrolovaného subjektu, použitý nesprávny nákladový účet – namiesto účtu 521 bol použitý účet 542. 
Nedostatky v oblasti zúčtovacích vzťahov boli kontrolným orgánom zistené aj pri tvorbe a čerpaní sociálneho fondu a zúčtovaní týchto vzniknutých účtovných prípadov na účet 472: Záväzky zo sociálneho fondu. Uvedené nedostatky týkajúce sa zúčtovacích procesov sú uvedené v časti B.5 Tvorba a čerpanie sociálneho fondu tejto správy, a preto kontrolný orgán nebude zistenia kontroly opätovne uvádzať aj v tejto časti výstupu z následnej finančnej kontroly. 
Kontrolné zistenie:
7. Tým, že kontrolovaný subjekt používal nesprávne postupy účtovania jednotlivých vzniknutých účtovných prípadov a nezabezpečil správnosť zúčtovacích vzťahov, došlo k porušeniu § 8 zákona NR SR č. 431/2002 Z. z. o účtovníctve a Opatrenia MF SR z 8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení Opatrenia MF SR č MF/25189/2008-311 a Opatrenia MF SR č. MF/24240/2009-31. 

D. Kontrola zostavenia účtovnej závierky 			         
Organizácia je, v tejto oblasti zostavovania účtovnej závierky, povinná postupovať v zmysle príslušných ustanovení zákona NR SR č. 431/2002 Z. z. o účtovníctve a v zmysle príslušných Opatrení Ministerstva financií SR pre predmetné účtovné jednotky. 

Základnou legislatívnou normou upravujúcou účtovníctvo vrátane účtovnej závierky rozpočtových organizácií je zákon NR SR č. 431/2002 Z. z. o účtovníctve v znení neskorších predpisov. Vedenie účtovníctva, štruktúru a obsah účtovnej závierky upravujú v zmysle § 4 ods. 2 zákona o účtovníctve Opatrenia vydávané MF SR pre jednotlivé účtovné jednotky, konkrétne pre kontrolovaný subjekt so statusom rozpočtovej organizácie je to: Opatrenie MF SR zo dňa 08.08.2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a VÚC a Opatrenie MF SR zo dňa 05.12.2007 č. MF/25755/2007-31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a VÚC. 
Účtovná závierka je, v zmysle zákona o účtovníctve, definovaná ako štruktúrovaná prezentácia skutočností, ktorá sú predmetom účtovníctva, poskytovaná osobám, ktoré tieto informácie využívajú. Účtovná závierka tvorí jeden celok a predkladá sa zriaďovateľovi. V zmysle tohto zákona účtujú rozpočtové organizácie v sústave podvojného účtovníctva. 
Cieľom NFK v tejto oblasti, v zmysle schváleného Plánu kontrolnej činnosti HK na II. polrok 2011 a následného Poverenia HK č. 20/2011, je kontrola zostavenia účtovnej závierky zo strany rozpočtovej organizácie v zmysle vyššie uvedeného zákona o účtovníctve a príslušných Opatrení MF SR. V ZŠ je za proces zostavovania účtovnej závierky a jej správnosť zodpovedná ekonómka zariadenia. 
V kontrolovanom období roku 2010 bola účtovná závierka zariadenia zostavená v štruktúre stanovenej § 17 ods. 3 zákona o účtovníctve a teda obsahovala tieto jednotlivé súčasti účtovnej závierky: Súvahu, Výkaz ziskov a strát a Poznámky. Zákon o účtovníctve v § 17 stanovuje všeobecné náležitosti účtovnej závierky a taktiež, ako je uvedené vyššie, jej jednotlivé súčasti. 
Nie všetky súčasti účtovnej závierky kontrolovaného subjektu obsahovali základné všeobecné náležitosti účtovnej závierky v zmysle § 17 ods. 2 zákona o účtovníctve – názov účtovnej jednotky, sídlo účtovnej jednotky, IČO, deň, ku ktorému sa zostavuje účtovná závierka, deň jej zostavenia, obdobie, za ktoré sa zostavuje a podpisové záznamy ako štatutárneho orgánu účtovnej jednotky, tak aj osoby zodpovednej za zostavenie účtovnej závierky a osoby zodpovednej za vedenie účtovníctva. V Súvahe k 31.12.2010 a taktiež aj vo Výkaze ziskov a strát k 31.12.2010 absentoval deň zostavenia účtovnej závierky a podpisový záznam štatutárneho orgánu alebo člena štatutárneho orgánu kontrolovaného subjektu. Zároveň pri týchto uvedených súčastiach účtovnej závierky kontrolovaného subjektu nie je uvedené, či sa jedná o riadnu alebo o mimoriadnu účtovnú závierku. 
Upozornenie:
1.	Kontrolný orgán upozorňuje na skutočnosť, že v rámci uvedených súčastí účtovnej závierky (Súvaha k 31.12.2010 a Výkaz ziskov a strát k 31.12.2010) nebol v rámci všeobecných náležitosti jednotlivých súčastí účtovnej závierky - sídlo účtovnej jednotky uvedený kompletný názov sídla aj so súpisným číslom stavby, vyplývajúci zo zriaďovacej listiny kontrolovaného subjektu. 
2.	Tým pádom, že na vyššie uvedených súčastiach účtovnej závierky nie je uvedený dátum zostavenia účtovnej závierky, nie je možné zo strany kontrolného orgánu vyhodnotiť splnenie povinnosti zostavenia účtovnej závierky zo strany kontrolovaného subjektu najneskôr do šiestich mesiacov od dátumu, ku ktorému sa účtovná závierka zostavuje. Uvedenú povinnosť účtovných jednotiek stanovuje § 17 ods. 5 zákona o účtovníctve. 
•	Súvaha (ROPO SFOV 1 – 01) – v Súvahe k 31.12.2010 boli vykázané informácie o majetku, záväzkoch a rozdiele majetku a záväzkov kontrolovaného subjektu ku dňu, ku ktorému sa účtovná závierka zostavovala, teda k 31.12.2010 a taktiež ku dňu, ku ktorému sa zostavovala účtovná závierka za bezprostredne predchádzajúce účtovné obdobie, tak ako stanovuje § 18 ods. 3 zákona o účtovníctve. 
•	Výkaz ziskov a strát (ROPO SFOV 2 – 01) – vo Výkaze ziskov a strát boli vykázané náklady, výnosy a výsledok hospodárenia za kontrolované účtovné obdobie, ale nie za bezprostredne predchádzajúce účtovné obdobie tak ako stanovuje § 18 ods. 4 zákona o účtovníctve.
•	Poznámky k 31.12.2010 obsahovali všetky náležitosti a údaje, tak ako stanovuje nielen § 17 ods. 2, ale aj § 18 ods. 5 zákona o účtovníctve. Poznámky boli zostavené dňa 30.12.2010, teda v čase, kedy proces zúčtovania roku nebol ešte uzatvorený. 

V rámci kontroly zostavenia účtovnej závierky, bolo zo strany kontrolného orgánu náhodným spôsobom preverené, či účtovná jednotka dodržala povinnosť uvádzať v účtovnej závierke informácie podľa stavu ku dňu, ku ktorému sa táto zostavuje. Zostatky a stavy účtov ku dňu, ku ktorému sa zostavuje účtovná závierka sú súčasťou Hlavnej knihy (resp. Zborníka vlastného hospodárenia). Na základe skutočnosti, že účtovnú závierku je možné zostaviť až po uzatvorení účtovných kníh (Hlavnej knihy, resp. Zborníka vlastného hospodárenia), kontrola preverila súlad zostatkov a stavov vybraných účtov vykázaných v Zborníku vlastného hospodárenia k 31.12.2010 so zostatkami uvedenými v Súvahe k 31.12.2010, príp. so stavmi uvedenými vo Výkaze ziskov a strát k 31.12.2010, ktoré sú súčasťou účtovnej závierky. Táto povinnosť bola kontrolou preverená na niektorých náhodne vybraných  účtoch aktív a pasív, nákladových a výnosových účtoch. Porovnanie stavov jednotlivých účtov je prehľadne popísané v nižšie uvedenej tabuľke. Kontrolovaný subjekt postupoval v zmysle ustanovení § 17 ods. 8 a § 12 ods. 2 písm. c) zákona NR SR č. 431/2002 Z. z. o účtovníctve. 

Číslo účtu	Druh účtu	Názov účtu	Stav účtu k 31.12.2010 (v €)	
			Zborník	Súvaha	VZaS	
022	A	Samostatné hnuteľné veci a súbory hnut. vecí	44 093,63	44 093,63	-	
112	A	Materiál (ŠJ)	274,70	274,70	-	
211	A	Pokladnica	0,00	0,00	-	
221	A	Bankové účty (súhrnne za ZŠ aj ŠJ)	28 859,65	28 859,65	-	
223	A	Príjmový rozpočtový účet	60,00	60,00	-	
351	P	Zúčt. odvodov príjmov RO do rozpočtu zriaď.	60,00	60,00	-	
355	P	Zúčtovanie transferov rozpočtu obce a VÚC	21 361,86	21 361,86	-	
472	P	Záväzky so SF	1 304,79	1 304,79	-	
321	P	Dodávatelia (súhrnne za ZŠ aj ŠJ)	856,34	856,34	-	
324	P	Prijaté preddavky (ŠJ)	543,07	543,07	-	
379	P	Iné záväzky (súhrnne za ZŠ aj ŠJ)	118,96	118,96	-	
331	P	Zamestnanci	18 235,64	18 235,64	-	
336	P	Zúčtovanie s orgánmi SP a ZP	6 331,56	6 331,56	-	
342	P	Ostatné priame dane	2 046,00	2 046,00	-	
501	N	Spotreba materiálu (súhrnne za ZŠ aj ŠJ)	44 563,10	-	44 563,10	
502	N	Spotreba energie	70 415,12	-	70 415,12	
511	N	Opravy a udržiavanie	11 325,96	-	11 325,96	
518	N	Ostatné služby	5 884,76	-	5 884,76	
521	N	Mzdové náklady	182 236,60	-	182 236,60	
524	N	Zákonné sociálne poistenie	53 652,91	-	53 652,91	
602	V	Tržby z predaja služieb (súhrnne za ZŠ aj ŠJ)	43 896,70	-	43 896,70	
648	V	Ostatné výnosy z prevádzkovej činnosti	3 786,44	-	3 786,44	
653	V	Zúčtovanie ost. rezerv z prevádzkovej činnosti	7 583,30	-	7 583,30	

Okrem jednotlivých súčastí účtovnej závierky, v zmysle § 17 ods. 3 zákona o účtovníctve, boli súčasťou výkazníctva ZŠ aj nasledovné finančné výkazy:
•	Finančný výkaz o plnení rozpočtu subjektu VS, 
•	Finančný výkaz o prírastku a úbytku vybraných pohľadávok a záväzkov subjektu VS,
•	Finančný výkaz o vybraných údajoch z aktív a pasív subjektu VS.

Ich zostavovanie a predkladanie upravuje Opatrenie MF SR zo dňa 08.11.2007 č. MF/20414/2007-31, ktorým sa ustanovuje usporiadanie, obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy. Uvedené opatrenie v § 3 ods. 1 stanovuje subjektom povinnosť štvrťročného predkladania Finančného výkazu o plnení rozpočtu subjektu verejnej správy (Fin 1 – 04) a Finančného výkazu o prírastu a úbytku vybraných pohľadávok a záväzkov subjektu verejnej správy (Fin 7 – 04) podľa stavu k 31. marcu, k 30. júnu a k 30. septembru rozpočtového roka a podľa stavu k 31. decembru rozpočtového roka. Finančný výkaz o vybraných údajoch z aktív a pasív subjektu verejnej správy (Fin 2 – 04) sa predkladá štvrťročne podľa stavu k 31. marcu, k 30. júnu a k 30. septembru rozpočtového roka. Za subjekty verejnej správy, ktorými sú rozpočtové organizácie, príspevkové organizácie, štátne fondy, obce a VÚC sa tento výkaz podľa stavu k 31. decembru rozpočtového roka nepredkladá. 
Vo výkazníctve ZŠ, ktoré bolo predložené kontrolnému orgánu pri zahájení následnej finančnej kontroly a pri prvotnom vyžiadaní dokladov, však absentovali niektoré z vyššie spomínaných finančných výkazov. Konkrétne sa jedná o Finančný výkaz o prírastku a úbytku vybraných pohľadávok a záväzkov subjektu verejnej správy (Fin 7 – 04) k 30.09.2010 a Finančný výkaz o vybraných údajoch z aktív a pasív subjektu verejnej správy (Fin 2 – 04) k 30.09.2010. Po konzultácii s kontrolovaným subjektom a pracovníčkou Odboru ekonomického MsÚ v Žiline,  bolo kontrolným orgánom zistené, že predmetné finančné výkazy Fin 7 – 04 k 30.09.2010 aj Fin 2 – 04 k 30.09.2010 boli zo strany kontrolovaného subjektu riadne a včas predložené zriaďovateľovi v zmysle príslušného vyššie uvedeného Opatrenia MF SR. Tým pádom k vyššie uvedenému nedostatku došlo iba z toho dôvodu, že kontrolovaný subjekt si pre svoje vlastné potreby uvedené finančné výkazy opätovne nevytlačil a nepripojil k svojej účtovnej závierke za kontrolované obdobie roku 2010. 
Kontrolné zistenie:
8.	Tým, že súčasti účtovnej závierky kontrolovaného subjektu, Súvaha k 31.12.2010 a Výkaz ziskov a strát k 31.12.2010, neobsahovali niektoré zo všeobecných náležitostí účtovnej závierky - dátum jej zostavenia a podpisový záznam štatutárneho orgánu alebo člena štatutárneho orgánu a tým, že vo Výkaze ziskov a strát k 31.12.2010 neboli vykázané náklady, výnosy a výsledok hospodárenia za bezprostredne predchádzajúce účtovné obdobie, došlo k porušeniu § 17 ods. 2 písm. d) a f) a § 18 ods. 4 zákona NR SR č. 431/2002 Z. z. o účtovníctve. Kontrolovaný subjekt zároveň nedodržal ustanovenia článku 8, bodu 1 písm. d) a f) a bodu 5 vlastného vnútorného predpisu pre vedenia účtovníctva. 

E. Čerpanie verejných finančných prostriedkov
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              
ZŠ je povinná v tejto oblasti zabezpečovať a dodržiavať postup v súlade s príslušnými ustanoveniami zákona NR SR č. 431/2002 Z. z. o účtovníctve, zákona NR SR č. 523/2004 Z. z. o rozpočtových pravidlách verejnej správy, zákona NR SR č. 583/2004 Z. z. o rozpočtových pravidlách územnej samosprávy, zákona NR SR č. 502/2001 Z. z. o finančnej kontrole a vnútornom audite a interných smerníc. Cieľom finančnej kontroly je zabezpečiť hospodárny, efektívny a účinný výkon verejnej správy pri dodržovaní VZPP, dodržiavanie zásady hospodárnosti, efektívnosti a účinnosti pri hospodárení a čerpaní verejných prostriedkov. 

E.1 Kontrola čerpania bežných výdavkov                                                          
ZŠ v zmysle ustanovenia § 8 zákona NR SR č. 431/2002 Z. z. o účtovníctve má zavedenú evidenciu v počte 169 ks dodávateľských faktúr v knižnej podobe - kniha dodávateľských faktúr. Tieto boli ukladané v jednom zakladači v číselnom poradí tak, ako boli do ZŠ doručené. ZŠ kontrolnému orgánu nepredložila žiadnu vnútornú smernicu, ktorá by upravovala oblasť Obehu účtovných dokladov a teda základné podmienky týkajúce sa tejto kontrolovanej oblasti. Kontrolovaný subjekt predložil kontrolnému orgánu iba Smernicu o finančnej kontrole, kde je podrobne upravená otázka výkonu PFK a zoznam zamestnancov ZŠ, ktorí sú oprávnení podpisovať dokumentáciu pri manipulácii s bankovými operáciami. Zoznam zamestnancov však, pre uvedené účely, neobsahuje ich podpisové vzory. Kontrolovaný subjekt nepredložil kontrole ani interné podpisové vzory k delegovaniu právomocí a určeniu zodpovednosti na všetkých stupňoch riadenia pre uplatňovanie kontroly v oblasti účtovníctva, pre zabezpečovanie a dodržovanie postupu v súlade s právnymi predpismi. 
Kontrola bola vykonaná výberovým spôsobom čerpania bežných výdavkov za obdobie od 01.01.2010 do 31.12.2010 za prvé štyri kalendárne mesiace roku 2010 – január, február, marec a apríl (DF od č. 1 do č. 63). V rámci uvedených prvých štyroch mesiacov kontrolovaného obdobia roku 2010 boli zo strany kontrolného orgánu prekontrolované všetky DF prijaté do organizácie. Kontrolou DF bola preverovaná hospodárnosť, efektívnosť a účelnosť vynakladania rozpočtových verejných finančných prostriedkov ako aj úplnosť predložených účtovných dokladov. 
Predmetom fakturácie od dodávateľov v kontrolovanom období roku 2010 boli najmä úhrady za dodávky elektrickej energie, plynu, za vodné, stočné, za kancelárske potreby, za telekomunikačné služby, nákup publikácií a pod. Je potrebné upozorniť na skutočnosť, že v evidencii DF, bolo zaevidovaných množstvo DF, ktoré  mali charakter upomienok z titulu nezaplatenia predchádzajúcich DF zo strany kontrolovaného subjektu. Ako príklad je možné uviesť DF č. 1, 12, 13, 15, 44, 45, 46 atď. 
Organizácia má zavedený systém ručnej evidencie DF v knihe dodávateľských faktúr a teda pre účely zaevidovania jednotlivých prijatých DF nevyužíva programové vybavenie určené pre vedenie účtovníctva. Kontrolovaný subjekt má taktiež zavedený systém používania pečiatok, ktorými však neoznačuje priamo DF doručené do organizácie, ale samostatný papier, ktorý je následne pripájaný k predmetnej DF. ZŠ využíva vyššie uvedeným spôsobom pečiatky na zaevidovanie DF v knihe dodávateľských faktúr, vecné a cenové preskúmanie DF a pečiatku na vykonanie PFK. Pri uvedených používaných pečiatkach však zo strany kontrolovaného subjektu nedochádza k ich kompletnému vypĺňaniu. Podľa odtlačku pečiatky vyrobenej pre účely zaevidovania DF v Knihe DF a vecného a cenového preskúmania prijatých DF by táto pečiatka mala obsahovať číslo organizácie, zaevidovanie v Knihe DF, vecné a cenové preskúmanie DF a pečiatku ZŠ. Pri prekontrolovaných DF však bolo vo väčšine prípadov bolo uvedené iba poradové číslo, pod ktorých je prijatá DF zaevidovaná v Knihe DF a pečiatka ZŠ. Pri všetkých DF absentovalo vecné a cenové preskúmanie prijatej DF - nebol uvedený dátum jeho vykonania a ani podpis zodpovedného pracovníka. Pri väčšine prijatých a zo strany kontrolného orgánu prekontrolovaných DF chýbalo uvedenie čísla organizácie. Prijatie niektorých DF do organizácie bolo označené pečiatkou kontrolovaného subjektu s pripojením dátumu prijatia DF a podpisu štatutárneho zástupcu organizácie. Pri všetkých DF prekontrolovaných za náhodne vybraté obdobie prvých štyroch mesiacov kontrolovaného obdobia roku 2010 sa opakoval fakt, že na pečiatke potvrdzujúcej vykonanie PFK nebol uvedený dátum jej vykonania. Vykonanie PFK bolo na uvedenej pečiatke potvrdené podpisovým záznamom riaditeľky kontrolovaného subjektu. 
Na DF nie je realizačná pečiatka ZŠ s uvedením dátumu jej prijatia do organizácie, ktorý je nevyhnutným dátumom v prípade preverenia správnosti výšky sankcií pri oneskorenej úhrade faktúr, čo v prípade ZŠ bol kontrolou aj zistené. 
Kontrolné odporúčania:
3.	Kontrola odporúča, okrem vyššie uvedených pečiatok, zaviesť aj systém používania pečiatky označujúcej dátum prijatia DF do organizácie z titulu výpočtu lehôt splatnosti a taktiež zapracovať systém vykonávania tohto postupu s definovaním obsahu pečiatky do svojej vnútornej smernice. 
4.	Kontrola odporúča ZŠ dopracovať oblasť interných podpisových vzorov k delegovaniu právomocí a určeniu zodpovednosti na všetkých stupňoch riadenia pre uplatňovanie kontroly v oblasti účtovníctva, pre zabezpečovanie a dodržovanie postupu v súlade s právnymi predpismi.

Kontrolou dodávateľských faktúr boli zistené nasledovné skutočnosti:
1. Nedostatok
•	DF č. 46 – DF  zo dňa 26.03.2010 nebola zo strany kontrolovaného subjektu vôbec označená používanými pečiatkami na základe systému, ktorý kontrolovaný subjekt využíva pri ostatných prijatých DF. 
•	DF č. 47 – k DF zaevidovanej v knihe DF pod poradovým č. 47  bola pripojená aj DF od ďalšej spoločnosti za knižné publikácie, ktorá bola vystavená na sumu 148,47 €. Na predmetnej DF je uvedená poznámka o doručení tovaru dobierkovou službou Slovenskej pošty a zaplatení predmetnej sumy pri prevzatí tovaru. Tovar aj predmetná DF bola prevzatá dňa 28.03.2010, avšak DF nebola zaevidovaná v Knihe dodávateľských faktúr a predmetná suma bola vyplatená v hotovosti z pokladne kontrolovaného subjektu. Kontrolný orgán považuje za potrebné upozorniť na skutočnosť, že v Knihe dodávateľských faktúr je nutné evidovať všetky došlé DF bez ohľadu na to, či fakturované sumy, na ktoré sú jednotlivé DF vystavené, sú uhrádzané z bežného účtu organizácie alebo v hotovosti z pokladne organizácie. 
•	DF č. 49, resp. 62 – v rámci evidencie DF, vo fascikli obsahujúcom prijaté DF absentovala DF, ktorá mala byť označená poradovým číslom 49. Podľa záznamov ekonómky ZŠ uvedených v Knihe DF sa jedná o DF č. 50001710 vystavenú na sumu 22,61 €. Táto uvedená DF bola v evidencii DF založená až pod poradovým číslom 62 ako DF znejúca na sumu 22,61 €. Predmetná DF bola opätovne zaevidovaná aj v Knihe DF pod poradovým číslom 62, tak ako je uvedené vyššie. Z uvedeného vyplýva, že v Knihe DF bola predmetná DF zaevidovaná dvakrát, avšak fyzicky bola v evidencii DF založená iba raz pod poradovým číslom 62 a tým pádom DF označená poradovým číslom 49 v evidencii DF absentuje.  
•	DF č. 30 – DF zo dňa 06.03.2010 bola vystavená na sumu 24,25 € a pod uvedeným poradovým číslom a uvedenou sumou bola táto DF zaevidovaná aj v knihe dodávateľských faktúr. Predmetom fakturácie zo strany dodávateľa bol nákup pracovného oblečenia. V evidencii DF však bola pod predmetnou DF č. 30 založená ďalšia DF vystavená rovnakou spoločnosťou - táto DF však bola vystavená dňa 04.01.2010 a znela na sumu 47,24 € a zo strany kontrolovaného subjektu nedošlo k jej zaevidovaniu v knihe dodávateľských faktúr. Na základe kontroly úhrad fakturovaných hospodárskych operácií bolo kontrolným orgánom zistené, že zo strany kontrolovaného subjektu došlo, napriek skutočnosti, že predmetná DF nebola zaevidovaná v knihe dodávateľských faktúr, k uhradeniu sumy, na ktorú bola uvedená DF vystavená: 47,24 € (VBÚ č. 87 zo dňa 10.05.2010).

•	DF č. 44 a 46 – obe uvedené DF boli vystavené spoločnosťou a mali charakter upomienky z titulu nezaplatenia dlžnej čiastky. Podľa údajov uvedených v knihe dodávateľských faktúr, DF č. 44 – upomienka znela na sumu 593,- € a DF č. 46 – upomienka znela na sumu 142,- €. V evidencii DF však bola pod poradovým číslom 44 založená DF, resp. upomienka znejúca na sumu 142,- € a nie na sumu 593,- €, tak ako bolo uvedené v knihe dodávateľských faktúr a pod poradovým číslom 46 bola založená DF – upomienka znejúca na sumu 593,- € a nie na sumu 142,- €, tak ako bolo uvedené v knihe dodávateľských faktúr. Kontrolný orgán má za to, že v tomto prípade bol uvedený nedostatok spôsobený neúmyselne, nepozornosťou zodpovedného pracovníka. 
•	DF č. 53 – k DF od spoločnosti, ktorá bola vystavená na sumu 41,36 € a bola zaevidovaná v knihe dodávateľských faktúr pod poradovým číslom 53, bola pripojená ešte ďalšia DF od rovnakého dodávateľa služieb – spoločnosti, ktorá však znela na sumu 27,57 € a táto predmetná DF nebola zo strany kontrolovaného subjektu zaevidovaná v knihe dodávateľských faktúr. K uvedenej DF, ktorá bola zaevidovaná v knihe dodávateľských faktúr pod poradovým číslom 53 bol pripojený, okrem vyššie uvedenej nezaevidovanej DF, aj oznam, resp. list odoslaný spoločnosťou pred dočasnou deaktiváciou z titulu neuhradenia poplatkov za poskytované telekomunikačné služby za fakturačné obdobie 01.12.2009 – 31.12.2009 vo výške 44,93 €. Uvedená výzva nebola zo strany kontrolovaného subjektu evidovaná v knihe dodávateľských faktúr. Na základe kontroly úhrad fakturovaných hospodárskych operácií bolo kontrolným orgánom zistené, že zo strany kontrolovaného subjektu došlo( napriek skutočnosti, že predmetná DF a list, resp. oznam majúci charakter upomienky, neboli zaevidované v knihe dodávateľských faktúr,) k uhradeniu sumy, na ktorú bola uvedená DF vystavená: 27,57 € (VBÚ č. 87 zo dňa 10.05.2010) a aj k uhradeniu dlžnej sumy za fakturačné obdobie 01.12.2009 – 31.12.2010 vo výške: 44,93 € (VBÚ č. 38 zo dňa 25.02.2010).
•	DF č. 28 – DF majúca charakter nedoplatku vystavená spoločnosťou bola vystavená na sumu 471,89 €, táto suma bola uvedená aj v rámci zaevidovania prijatej DF v knihe dodávateľských faktúr. Kontrolovaný subjekt však dňa 25.02.2010 uhradil dlžnú čiastku iba vo výške 471,87 €. Dlžná čiastka nebola uhradená v plnej výške. 
•	DF č. 42 – DF od spoločnosti  bola vystavená na sumu 1 981,- €, avšak v knihe dodávateľských faktúr bola predmetná DF zaevidovaná pod sumou 1 918,- €. Na základe kontroly úhrad fakturovaných hospodárskych operácií bolo kontrolným orgánom zistené, že zo strany kontrolovaného subjektu došlo k uhradeniu záväzku vo výške uvedenej v knihe dodávateľských faktúr, čiže došlo k uhradeniu nesprávnej  sumy za poskytované služby: 1 918,- € (VBÚ č. 56 zo dňa 23.03.2010). Tým pádom dlžná čiastka nebola uhradená v plnej výške – rozdiel medzi fakturovanou a zaplatenou sumou predstavuje čiastku vo výške 63,- €. Po niekoľkonásobnom preverení úhrad z bežného účtu ZŠ kontrolný orgán nezistil následnú úhradu vzniknutého nedoplatku vo výške 63,- €. 
Obdobná situácia nastala aj pri DF č. 55  bola vystavená na sumu 1981,- €, avšak v knihe dodávateľských faktúr došlo k zaevidovaniu predmetnej prijatej DF pod sumou 1 918,- €. V tomto prípade však kontrolovaný subjekt uhradil dlžnú čiastku v správnej výške, tak ako mu bola za poskytované služby fakturovaná (VBÚ č. 73 zo dňa 19.04.2010).
Kontrolné odporúčania:
1.	DF č. 3 – DF vystavená  a. s. za nákup publikácií bola vystavená na sumu 0,- €. V tomto prípade však nebola k riadnej, vyúčtovacej DF pripojená aj preddavková, resp. faktúra, ktorá by potvrdzovala fakturovanie pôvodnej ceny za objednaný tovar, t.j. 16,02 € a zároveň slúžila ako doklad preukazujúci opodstatnenosť zaplatenia danej sumy za objednaný tovar. Pokiaľ bola prvotne fakturovaná suma 16,02 € zo strany kontrolovaného subjektu zaplatená v predchádzajúcom období na základe doručenej preddavkovej faktúry, vyúčtovacia DF, ktorá bola do organizácie doručená v kontrolovanom období roku 2010, mala byť priradená k uvedenej preddavkovej DF ako riadny daňový doklad. Podobná situácia bola zistená aj pri následnom preverovaní úhrad všetkých fakturovaných hospodárskych operácií vzťahujúcich sa ku kontrolovanému obdobiu roku 2010 - DF od spoločnosti  vystavená dňa 06.08.2010 na sumu 0,- €, ktorá však v tomto prípade nebola zaevidovaná v knihe dodávateľských faktúr. 
2.	DF č. 48 – DF bola vystavená spoločnosťou  za servisné služby a celková fakturovaná cena bola 27,90 €. Kontrolovaný subjekt fakturovanú sumu uhradil dňa 19.04.2010 zo svojho bežného účtu (VBÚ č. 73 zo dňa 19.04.2010). Predmetná DF však bola zo strany dodávateľského subjektu vystavená dňa 11.11.2009 s dátumom splatnosti 18.11.2009, do organizácie však uvedená DF bola fyzicky doručená až v roku 2010. V tomto prípade kontrolovaný subjekt mal vrátiť predmetnú faktúru na prepracovanie, nakoľko realizoval výdavok, ktorý vecne ani časovo nesúvisel  s daným účtovným  účtovným obdobím t. j. s rokom 2010. Účtovná jednotka účtuje a vykazuje účtovné prípady v období, s ktorým časovo a vecne súvisia podľa § 3 ods. 1 zákona NR SR č. 431/2002 Z. z. o účtovníctve.
Upozornenia:
1.	V rámci evidovania prijatých DF v knihe dodávateľských faktúr nie sú pri všetkých takto evidovaných DF správne uvádzané dátumy splatnosti týchto uvedených DF podľa údajov uvedených na samotnom účtovnom doklade – DF. Ako príklad je možné uviesť nasledovné DF: 
•	DF č. 1  – v knihe DF je uvedený dátum splatnosti 19.01.2010, avšak na samotnej DF je uvedený dátum jej splatnosti 20.01.2010,
•	DF č. 2  – v knihe DF je uvedený dátum splatnosti 31.01.2010, avšak na samotnej DF je uvedený dátum jej splatnosti 15.01.2010,
•	DF č. 4 - v knihe DF je uvedený dátum splatnosti 22.01.2010, avšak na samotnej DF je uvedený dátum jej splatnosti 05.02.2010 atď.

2.	Kontrolný orgán taktiež upozorňuje na skutočnosť, že v rámci evidencie DF v knihe dodávateľských faktúr v rámci kontrolovaného obdobia roku 2010 opakovane dochádzalo k evidovaniu prijatých DF pod inými sumami, na aké boli samotné DF vystavené. Ako príklad je možné uviesť nasledovné DF: 
•	DF č. 4  – DF bola vystavená na sumu 143,63 €, avšak v knihe dodávateľských faktúr bola v rámci evidencie predmetnej DF uvedená suma 143,52 €. Na základe kontroly úhrady fakturovaných hospodárskych operácií bolo kontrolným orgánom zistené, že zo strany kontrolovaného subjektu došlo k uhradeniu správnej sumy, na ktorú bola predmetná DF vystavená – 143,63 €. 
•	DF č. 29  – DF bola vystavená na sumu 450,46 €, avšak v knihe dodávateľských faktúr bola v rámci evidencie predmetnej DF uvedená suma 450,56 €. Zo strany kontrolovaného subjektu v tomto prípade došlo k uhradeniu dlžnej sumy v správnej výške 450,46 €. 
•	DF č. 55  – DF bola vystavená na sumu 1 981,- €, avšak v knihe dodávateľských faktúr bola v rámci evidencie predmetnej DF uvedená suma 1 918,- €. Zo strany kontrolovaného subjektu v tomto prípade došlo k uhradeniu dlžnej sumy v správnej výške 1 981,- €. 
•	DF č. 57  – DF bola vystavená na sumu 82,74 €, avšak v knihe dodávateľských faktúr bola v rámci evidencie predmetnej DF uvedená suma 82,73 €. Zo strany kontrolovaného subjektu v tomto prípade došlo k uhradeniu dlžnej sumy v správnej výške 82,74 €. 
Je však potrebné upozorniť na skutočnosť, že v knihe dodávateľských faktúr je potrebné uvádzať presné údaje zodpovedajúce skutočnosti. 
3.	Pri niektorých DF, v rámci ich evidencie v knihe dodávateľských faktúr, bola kontrolným orgánom, pri kontrole úhrad fakturovaných hospodárskych operácií, zistená aj tá skutočnosť, že kontrolovaný subjekt uviedol nesprávne dátumy úhrady dlžných súm. Ako príklad je možné uviesť nasledovné DF: 
•	DF č. 1  – v knihe DF bola uvedená skutočnosť, že predmetná suma, na ktorú bola DF vystavená, bola uhradená dňa 25.01.2010, avšak, na základe výpisov z bežných účtov organizácie bola predmetná suma uhradená dňa 14.01.2010, 
•	DF č. 9  – v knihe DF bola uvedená skutočnosť, že predmetná suma, na ktorú bola DF vystavená, bola uhradená dňa 25.01.2010, avšak, na základe výpisov z bežných účtov organizácie bola predmetná suma uhradená dňa 25.02.2010, 
•	DF č. 56 až 63 – v knihe DF bola uvedená skutočnosť, že predmetné sumy, na ktoré boli DF vystavené, boli uhradené dňa 24.04.2010, avšak, na základe výpisov z bežných účtov organizácie boli všetky predmetné sumy uhradené dňa 28.04.2010.
2. Nedostatok
DF č. 1 – DF majúca charakter upomienky z titulu neuhradenia predchádzajúcej DF vo výške 21,- €. Predmetná dlžná suma bola uhradená dňa 14.01.2010, avšak kontrolovaný subjekt uvedenú sumu uhradil z účtu sociálneho fondu č. 8703577005/5600. Použitie týchto prostriedkov vo výške 21,- € z účtu SF je popísané v časti B.5 Tvorba a čerpanie sociálneho fondu tejto správy a z tohto dôvodu nebude kontrolný orgán opätovne uvádzať zistené skutočnosti aj v tejto časti správy.
3. Nedostatok
ZŠ nemá zavedený systém pripájania všetkých dokladov a dokumentov, ktoré sa týkajú fakturovaných hospodárskych operácií a ozrejmujú ich opodstatnenosť, k DF. K jednotlivým DF nie sú zo strany kontrolovaného subjektu pripájané objednávky, príp. iné doklady a dokumenty, ktoré by potvrdzovali opodstatnenosť fakturovaných hospodárskych operácií. 
Podľa vyjadrenia kontrolovaného subjektu objednávky organizácia vôbec nevystavuje, objednávanie väčšiny tovarov, príp. služieb bolo realizované telefonicky a dodávatelia boli oslovení na základe dlhoročnej spolupráce s kontrolovaným subjektom. Objednávanie časopisov a ďalších publikácií bolo v niektorých prípadoch realizované tým spôsobom, že predmetný dodávateľ na základe predchádzajúcej spolupráce ponúkol ZŠ nové vydané publikácie, ktoré si kontrolovaný subjekt v  prípade záujmu mohol objednať. S takto vykonanou ponukou zo strany predmetného dodávateľa bola zároveň organizácii zaslaná aj poštová poukážka vystavená na predmetnú cenu publikácie. Pokiaľ mala organizácia záujem o objednanie publikácií, bez potreby vystavovať objednávku použila zaslanú poštovú poukážku a priamo zaplatením predmetnej sumy vyjadrila svoj záujem o ponúkané publikácie. 
Kontrolné odporúčanie:
Kontrola odporúča, napriek takto zavedenému systému telefonického objednávania, vystavovať interné doklady (záznamy), potvrdzujúce objednanie predmetných služieb, resp. tovarových položiek. Odporúčaným obsahom týchto interných dokladov, potvrdzujúcich uskutočnenú telefonickú objednávku, sú základné údaje o dodávateľovi, odberateľovi, spôsobe realizácie objednávky, dátum uskutočnenia objednávky, uvedenie jednotlivých objednaných tovarových položiek, resp. predmetu objednávky, uvedenie dohodnutej jednotkovej ceny, množstva, celkovej ceny za objednaný tovar a dodacej lehoty, príp. ďalších náležitostí potrebných pre zabezpečenie preukázateľnosti opodstatnenosti fakturovaných hospodárskych operácií. 
4. Nedostatok
Na všetkých DF, ktoré boli zo strany kontrolného orgánu prekontrolované za prvé štyri, náhodne vybraté, mesiace kontrolovaného obdobia roku 2010, absentovalo označenie účtov, na ktorých sa daný účtovný prípad zaúčtuje a, vyplývajúc z uvedenej skutočnosti, taktiež absentoval podpisový záznam osoby zodpovednej za zaúčtovanie fakturovanej hospodárskej operácie. Označenie účtov, na ktorých sa účtovný prípad zaúčtuje a aj podpisované záznamy osôb zodpovedných za účtovný prípad a za jeho zaúčtovanie sú jednou z náležitostí účtovného dokladu, ako preukázateľného účtovného záznamu v zmysle § 10 ods. 1 zákona NR SR č. 431/2002 Z. z. o účtovníctve.  
5. Nedostatok
V rámci kontroly DF za prvé štyri mesiace roku 2010 bolo zistené, že v evidencii DF boli priložené DF evidované v knihe dodávateľských faktúr pod č. 6 a 18, ktoré však boli označené zo strany dodávateľa iba ako zálohové faktúry. Vyúčtovacie faktúry už k týmto predmetným DF pripojené neboli. Je potrebné upozorniť kontrolovaný subjekt na fakt, že preddavková faktúra nie je daňovým dokladom. 
6. Nedostatok
Pri viacerých DF, ktoré boli doručené organizácii vo vybraných kontrolovaných mesiacoch roku 2010 došlo zo strany kontrolovaného subjektu k uhradeniu predmetných dlžných čiastok až po stanovených lehotách splatnosti. Ako príklad je možné, z celého objemu prekontrolovaných DF, uviesť nasledovné DF uhradené po lehote splatnosti: 
•	DF č. 2  – DF mala byť uhradená do 15.01.2010, bola však uhradená až 25.01.2010 – 10 dní po lehote splatnosti,
•	DF č. 3  – DF mala byť uhradená do 12.01.2010, bola však uhradená až 25.01.2010 – 13 dní po lehote splatnosti,
•	DF č. 10  – DF mala byť uhradená do 14.01.2010, bola však uhradená až 25.01.2010 – 11 dní po lehote splatnosti,
•	DF č. 22  – DF mala byť uhradená do 09.02.2010, bola však uhradená až 10.02.2010 – 1 deň po lehote splatnosti,
•	DF č. 26  – DF mala byť uhradená do 15.02.2010, bola však uhradená až 24.2.2010 – 9 dní po lehote splatnosti a pod.
Na základe vysvetlenia kontrolovaného subjektu bol tento stav spôsobený tým, že finančné prostriedky od mesta Žilina boli prevedené na bežný účet ZŠ veľmi neskoro, často až po urgenciách od dodávateľov. Je však nutné dať do pozornosti fakt, že pri prípadnom pretrvávaní tohto stavu – úhrady DF po lehote splatnosti – môže dôjsť aj k uplatňovaniu sankcií voči organizácii zo strany dodávateľa v zmysle Obchodného zákonníka. Kontrola odporúča dohodnúť termín splatnosti od dňa doručenia DF do ZŠ a nie odo dňa vystavenia DF - z tohto titulu je opodstatnené uvádzať na DF aj dátum ich doručenia do organizácie. V prípade pochybenia zo strany dodávateľa a opakovania tohto stavu je možné postupovať spôsobom, že ZŠ vráti DF na prepracovanie so žiadosťou o posunutie lehôt splatnosti. 
Vzhľadom na počet DF, ktoré boli zo strany kontrolovaného subjektu uhradené v nesprávnej výške, ktorá nekorešpondovala s cenovým údajom uvedeným na vystavenej DF, kontrolný orgán pristúpil k prekontrolovaniu úhrad všetkých fakturovaných hospodárskych operácií v rámci kontrolovaného obdobia roku 2010. Zo strany kontrolného orgánu boli týmto spôsobom zistené ešte ďalšie nedostatky týkajúce sa predmetnej kontrolovanej oblasti:
•	DF zaevidovaná v knihe dodávateľských faktúr pod por. č. 108, vystavená  na sumu 
1 981,- € nebola zo strany kontrolovaného subjektu vôbec uhradená. 
•	V rámci vyúčtovania telekomunikačných služieb bolo kontrolným orgánom zistené, že kontrolovaný subjekt realizoval viaceré volania do zahraničia, resp. prijímal roamingové hovory zo zahraničia. Napr.: DF č. 129 (evidencia podľa knihy DF) – hovory do zahraničia v celkovej sume 32,9279 € bez DPH a roamingové hovory v celkovej sume 26,6046 € bez DPH, DF č. 150 – hovory do zahraničia v celkovej sume 11,2859 € bez DPH, DF č. 162 – volania na zahraničný mobil v celkovej sume 16,4088 € bez DFH, DF č. 168 – hovory do zahraničia v celkovej sume 7,7673 € bez DPH a roamingové hovory v celkovej sume 0,5875 €. Na základe písomne doručeného vyjadrenia štatutárneho zástupcu kontrolovaného subjektu k vyššie uvedeným skutočnostiam, ZŠ je pridružená k UNESCU a komunikuje aj so zahraničím, podieľa sa na príprave spoločných akcií, žiaci ZŠ sa zúčastňujú medzinárodných súťaží – výtvarných a športových. V roku 2010 ZŠ pripravovala 50. výročie školy a pracovníci ZŠ pri tejto príležitosti komunikovali s učiteľmi, ktorí na ZŠ učili a žijú v Českej republike. Podľa písomného vyjadrenia štatutárneho zástupcu kontrolovaného subjektu ZŠ spolupracuje aj s dodávateľskými firmami z Českej republiky. 
•	DF vystavená spoločnosťou  dňa 01.10.2010 na sumu 1 981,- € bola podľa údaja uvedeného na pečiatke týkajúcej sa zaevidovania v knihe DF zaevidovaná pod por. č. 142, avšak v knihe dodávateľských faktúr bola pod uvedeným por. č. 142 zaevidovaná DF od Regionálneho vzdelávacieho centra vystavená na sumu 37,- €. Táto DF však nebola v evidencii priložená. Tým pádom evidencia DF v knihe dodávateľských faktúr nie je presná a úplná. 
•	DF zaevidovaná v knihe DF pod č. 147 bola vystavená spoločnosťou  na sumu 28,74 €, avšak kontrolovaný subjekt uhradil dlžnú čiastku iba vo výške 28,47 € (VBÚ č. 191 zo dňa 08.11.2010). Podobná situácia nastala aj pri DF č. 163 od rovnakého dodávateľa služieb – DF bola vystavená na sumu 28,44 €, avšak kontrolovaný subjekt uhradil dlžnú čiastku iba vo výške 24,92 € (VBÚ č. 216 zo dňa 14.12.2010). 
•	DF č. 151 od spoločnosti majúca charakter upomienky z titulu nezaplatenia dlžnej čiastky znela na sumu 117,54 € a uvedená dlžná suma bola zo strany kontrolovaného subjektu uhradená dňa 24.11.2010 (VBÚ č. 202 dňa 24.11.2010), avšak dňa 26.11.2010 bola platba v plnej výške vrátená na bežný účet ZŠ – výdavkový (VBÚ č. 204 zo dňa 26.11.2010) z titulu nesprávne zadaného účtu príjemcu zo strany kontrolovaného subjektu. Kontrolovaný subjekt v tomto prípade uviedol nesprávny kód banky – namiesto kódu banky 8050 uviedol kód 8350, tým pádom platba nebola odoslaná na účet predmetného dodávateľa. Na základe následného preverenia úhrad z bežného účtu ZŠ – výdavkového, kontrolný orgán nezistil opätovnú úhradu predmetnej dlžnej čiastky zo strany kontrolovaného subjektu na správny účet príjemcu. 
Upozornenia:
1.	Pri viacerých DF od spoločnosti sa opakoval fakt, že DF obsahovala aj poštovú poukážku, ktorú môže ZŠ využiť pre potreby úhrady fakturovanej ceny za poskytnuté služby, namiesto bezhotovostného prevodu finančných prostriedkov na bankový účet dodávateľa. Pri viacerých DF však fakturovaná cena za poskytnuté služby uvedená na DF nekorešpondovala s cenou uvedenou na poštovej poukážke. Ako príklad je možné uviesť napr.: 
•	DF č. 38 (číselná evidencia z knihy DF) – DF bola vystavená na sumu 70,52 €, avšak na poštovej poukážke bola uvedená suma 70,41 €. ZŠ uhradila čiastku z DF: 70,52 € (VBÚ č. 56 zo dňa 23.03.2010).
•	DF č. 74 – DF bola vystavená na sumu 65,30 €, avšak na poštovej poukážke bola uvedená suma 65,19 €. ZŠ uhradila čiastku z poštovej poukážky: 65,19 € (VBÚ č. 98 zo dňa 25.05.2010). 
Táto situácia sa však neopakovala pri všetkých DF vystavených predmetnou spoločnosťou, tým pádom nie je možné predpokladať rozdielnosť uvádzaných súm z titulu vyúčtovania poplatkov za poskytované poštové služby medzi Slovenskou poštou, a. s. a predmetným dodávateľom. Napr.: pri DF č. 114, DF č. 129, DF č. 150 a pod. boli uvedené rovnaké sumy ako na DF, tak aj na priloženej poštovej poukážke. 
2.	V evidencii DF bola založená aj žiadosť spoločnosti . o poskytnutie informácie o trvaní pracovného pomeru konkrétneho zamestnanca kontrolovaného subjektu. Je potrebné upozorniť na skutočnosť, že podobné dokumenty obsahujúce osobné údaje zamestnancov je potrebné viesť v samostatných evidenciách a zabezpečovať ochranu osobných údajov v zmysle zákona NR SR č. 428/2002 Z. z. o ochrane osobných údajov.
3.	V evidencii DF v kontrolovanom období roku 2010 bol k DF zaevidovanej pod por. č. 143 pripojený aj dobropis od spoločnosti Učebné pomôcky spol. s r. o. vystavený na sumu 60,43 €. Spoločnosť dobropisovala faktúru z dôvodu vrátenia tovaru. Na základe prekontrolovania výpisov z bežného účtu ZŠ – výdavkového aj z bežného účtu ZŠ – príjmového nebolo zo strany kontrolného orgánu zistené poukázanie čiastky v uvedenej výške na tieto uvedené účty kontrolovaného subjektu. 
Kontrolné zistenia:
9.  Tým, že kontrolovaný subjekt nezabezpečil v kontrolovanom období roku 2010 evidenciu prijatých DF, resp. správnosť, úplnosť a presnosť ich evidencie v knihe dodávateľských faktúr, tým, že na všetkých DF absentovalo označenie účtov, na ktorých sa daný účtovný prípad zaúčtuje a absentoval podpisový záznam osoby zodpovednej za zaúčtovanie fakturovanej hospodárskej operácie, tým, že pri prekontrolovaných DF chýbala úplná účtovná dokumentácia – objednávky, resp. zmluvy uzatvorené medzi zmluvnými stranami dokazujúce opodstatnenosť fakturovaných hospodárskych operácií a tým, že k zálohovým faktúram neboli pripojené vyúčtovacie faktúry, došlo zo strany kontrolovaného subjektu k nedostatočnému plneniu § 4 ods. 6, § 6 ods. 2, § 8 ods. 1, 2, 3 a 4 a § 10 ods. 1 písm. f) a g) zákona NR SR č. 431/2002 Z. z. o účtovníctve. 
10. Tým, že pri vyššie uvedených DF, ktoré boli prekontrolované za náhodne vybraté obdobie prvých štyroch mesiacov roku 2010, došlo k uhradeniu dlžných súm za dodané tovary, resp. realizované služby v nesprávnych výškach a tým, že vyššie uvedené DF boli uhradené až po lehote splatnosti, došlo k nedodržaniu § 324 ods. 1 a § 340 ods. 1 Obchodného zákonníka č. 513/1991 Zb. v nadväznosti na § 369 ods. 1 Obchodného zákonníka.

E.2 Kontrola čerpania prostriedkov účelovo poskytnutých od zriaďovateľa  Kontrolovanému subjektu boli počas kontrolovaného obdobia roku 2010 poskytnuté prostriedky s vymedzeným účelom použitia. Oba tieto transfery boli kontrolovanému subjektu poukázané zo štátneho rozpočtu z kapitoly MŠVVaŠ SR v rámci prenesených kompetencií. V mesiacoch november a december 2010, Oznámeniami o dotáciách (listy č. 25414/2010-71525/2010-OŠM-SAM zo dňa 26.11.2010 a č. 27353/2010-75758/2010-OŠM-SAM zo dňa 30.12.2010), boli ZŠ poskytnuté bežné transfery so stanoveným účelom použitia – na opravu strechy vo výške 1 300,- € a na okná a dvere vo výške 7 500,- €. Tieto účelovo poskytnuté prostriedky v rámci prenesených kompetencií boli využité na stanovené účely. 
Oprava strechy – bežný transfer s účelovým využitím vo výške 1 300,- €
Účelovo poskytnuté prostriedky na opravu strechy vo výške 1 300,- € organizácia využila na stanovený účel. Podľa vyjadrenia kontrolovaného subjekt boli uvedené prostriedky použité iba na zakúpenie materiálu potrebného pre zrealizovanie opravy, avšak samotnú opravu poškodenej strechy budovy školy, si kontrolovaný subjekt zabezpečil vo vlastnej réžii z titulu havarijnej situácie a potreby, v čo najkratšom možnom termíne predmetnú opravu strechy zrealizovať. Nakoľko išlo o „havarijný stav“ a potrebu jeho okamžitého riešenia, rekonštrukciu vykonal školník ZŠ prostredníctvom nakúpeného materiálu a kontrolovaný subjekt z uvedených objektívnych dôvodov nehľadal dodávateľa na zrealizovanie predmetnej rekonštrukcie prostredníctvom prieskumu trhu. Predmetný materiál potrebný na zabezpečenie rekonštrukcie bol nakúpený v hotovosti z pokladne kontrolovaného subjektu. Zo strany kontrolného orgánu nebolo možné  na základe predloženej dokumentácie a spôsobu vedenia pokladničnej agendy zo strany kontrolovaného subjektu v nadväznosti na zabezpečenie preukázateľnosti čerpania poskytnutých prostriedkov v rámci stanoveného účelu využitia, vyhodnotiť presnú výšku peňažných prostriedkov použitých na predmetnú opravu strechy a adresne ich priradiť ku konkrétnemu dokladu. Pri kontrole pokladničných dokladov kontrola zistila, že práce realizoval  subjekt IČO: 40737381., DIČ:105444950 ako fyzická osoba – živnostník, pričom pri preverovaní jeho aktívneho pôsobenia v tejto činnosti na stránke www.zrsr.sk (živnostenský  register SR) kontrola zistila že k 3.8.2010 tento subjekt ukončil svoju činnosť. Z uvedeného vyplýva, že všetky vystavované faktúry, týkajúce sa vykonaných prác tohto subjektu po tomto termíne vystavovala osoba, ktorá už mala ukončenú podnikateľskú činnosť – zabezpečovanie výkonu podnikateľských činností bez platného oprávnenia.
Okná a dvere – bežný transfer s účelovým využitím vo výške 7 500,- €
Účelovo poskytnuté prostriedky na výmenu okien a dverí vo výške 7 500,- € organizácia využila na stanovený účel. Rekonštrukcia bola realizovaná vo viacerých fázach a pre každú časť rekonštrukcie kontrolovaný subjekt vykonal samostatný prieskum trhu. Celkovo sa jednalo o štyri fázy rekonštrukčných prác, ktoré súviseli s výmenou plastových okien a dverí. V rámci každého zrealizovaného prieskumu trhu boli k dokumentácii pripojené nasledovné dokumenty: Záznam o vykonaní prieskumu trhu, Vyhodnotenie ponúk členmi komisie, Prezenčná listina z vyhodnotenia cenových ponúk obsahujúca podpisové záznamy členov komisie a cenové ponuky predložené zo strany jednotlivých dodávateľov. 
 V rámci prvej časti rekonštrukcie sa jednalo o výmenu plastových okien, ktorú zabezpečila spoločnosť. Pri výbere dodávateľa na zabezpečenie rekonštrukcie bol vykonaný prieskum trhu a následný výber dodávateľa z troch cenových ponúk. Ponuka vybraného dodávateľa bola z titulu ceny najvýhodnejšia. Cenová ponuka vybratého dodávateľa bola vo výške 3 457,56 €. K dokumentácii týkajúcej sa vykonaného prieskumu trhu bola, okrem vyššie uvedených troch cenových ponúk, z ktorých bola zo strany kontrolovaného subjektu následne vybratá najlepšia ponuka, pripojená ešte ďalšia ponuka od predmetného dodávateľa, ktorá sa však vzťahovala na zabezpečenie výkonu iných prác súvisiacich s prebiehajúcou rekonštrukciou. Uvedená cenová ponuka sa vzťahovala na dodávku a montáž hliníkových vchodových dverí a na túto časť rekonštrukcie bol zo strany kontrolovaného subjektu vykonaný samostatný prieskum trhu a výber dodávateľa z troch iných cenových ponúk. Uvedená ponuka predmetného dodávateľa vo výške 999,60 € bola z pohľadu ceny a kvality najvýhodnejšia. Predmetný dodávateľ následne po uskutočnení rekonštrukčných prác vystavil kontrolovanému subjektu dve DF – DF evidovaná v knihe dodávateľských faktúr pod por. č.: 164 vystavená na sumu 999,60 € - v zmysle predloženej cenovej ponuky, ktorá bola vyhodnotená v rámci vykonaného prieskumu trhu a DF evidovaná pod por. č.: 165 vystavená na sumu 3 457,56 € - v súlade s cenovou ponukou, ktorá bola súčasťou ďalšieho realizovaného prieskumu trhu. Obe fakturované ceny za vykonané práce boli zo strany kontrolovaného subjektu uhradené bezhotovostným prevodom z bežného účtu organizácie – výdavkového (8703572001/5600). Fakturované ceny za vykonanú rekonštrukciu vo výške 999,60 € (DF č. 164) a 3 457,56 € (DF č. 165) boli uhradené dňa 20.12.2010 (VBÚ č. 220 zo dňa 20.12.2010). K dokumentácii týkajúcej sa predmetných fáz rekonštrukcie boli, samostatne pre každú časť rekonštrukčných prác, pripojené aj odovzdávacie a preberacie protokoly. 
Druhá fáza rekonštrukcie bola zameraná na výmenu vchodových dverí do budovy školy. Rekonštrukciu realizovala spoločnosť, pričom predmetný dodávateľ bol vybratý na základe vykonaného prieskumu trhu – výber bol uskutočnený z troch predložených cenových ponúk, pričom ponuka predmetného dodávateľa bola z titulu ceny najvýhodnejšia. Kontrolovaný subjekt s predmetným dodávateľom následne dňa 20.12.2010 uzatvoril Kúpnu zmluvu, ktorej predmetom bola kúpa plastových okien, doplnkov a služieb spojených s ich montážou. Cena za vykonané dielo uvedená a dohodnutá medzi zmluvnými stranami v predmetnej zmluve korešpondovala s predloženou cenovou ponukou. Dodávateľ následne vystavil a doručil organizácii DF na sumu 2 289,81 €, ktorá korešpondovala ako s cenovou ponukou, tak aj s cenou dohodnutou v uzatvorenej zmluve. Uvedenú sumu ZŠ uhradila dňa 21.12.2010 (VBÚ č. 221 zo dňa 21.12.2010). K dokumentácii týkajúcej sa predmetnej fázy rekonštrukcie bol pripojený Protokol o predaní a prevzatí dodávky tovaru a služieb. 
Tretia fáza rekonštrukcie bola zameraná na montáž parapetných dosiek a žalúzií. Rekonštrukciu realizovala spoločnosť, ktorej cenová ponuka bola vybratá z troch predložených ponúk v rámci vykonaného prieskumu trhu. Cenová ponuka predmetnej spoločnosti vo výške 739,56 € bola z titulu ceny a kvality najvýhodnejšia. Kontrolovaný subjekt s predmetným dodávateľom následne dňa 21.12.2010 uzatvoril Kúpnu zmluvu č. ZA 2706. Cena za vykonané dielo uvedená a dohodnutá medzi zmluvnými stranami v predmetnej zmluve korešpondovala s predloženou cenovou ponukou. V uvedenej zmluve sa zmluvné strany dohodli na vyplatení zálohy na zabezpečenie predmetu zmluvy vo výške 500,- €. Dodávateľ následne vystavil kontrolovanému subjektu potvrdenie o zaplatení predmetnej zálohy vo výške 500,- €, avšak uvedené potvrdenie nebolo podpísané zástupcom dodávateľskej spoločnosti a nemalo ani charakter príjmového účtovného dokladu. Následne dodávateľ prác vystavil DF na sumu 739,56 €, napriek skutočnosti, že kontrolovaný subjekt ako objednávateľ prác , podľa priložených dokumentov, vyplatil dodávateľovi zálohu vo výške 500,- € a táto z faktúry nebola odrátaná. Faktúru v sume 739,56 € ZŠ uhradila dňa 22.12.2010 (VBÚ č. 222 zo dňa 22.12.2010). Na základe preverenia úhrad fakturovaných hospodárskych operácií, nebolo zo strany kontrolného orgánu zistené zaplatenie predmetnej zálohy vo výške 500,- €. Z uvedených skutočností však vyvzniká predpoklad, že kontrolovaný subjekt uhradil celkovú cenu za vykonané práce ešte pred vykonaním predmetných prác, v ktorej výške bola zahrnutá aj záloha dohodnutá v uzatvorenej Kúpnej zmluve z titulu zabezpečenia dohodnutého predmetu rekonštrukcie. K dokumentácii bol pripojený Protokol o predaní a prevzatí dodávky tovaru a služieb. 
Upozornenia:
1.	V rámci druhého vykonaného prieskumu trhu, ktorý súvisel s výmenou vchodových dverí a z ktorého bola, zo strany kontrolovaného subjektu, vybratá ponuka spoločnosti vo výške 999,60 €, nebol k dokumentácii preukazujúcej vykonaný prieskum trhu a následný výber najvýhodnejších podmienok, pripojený dokument týkajúci sa vyhodnotenia predložených cenových ponúk členmi výberovej komisie. K dokumentácii bol pripojený iba Záznam o vykonaní prieskumu trhu obsahujúci podpisový záznam osoby, ktorá vykonala prieskum trhu a Prezenčná listina z vyhodnotenia cenových ponúk členmi výberovej komisie obsahujúca ich podpisové záznamy. 
2.	V rámci tretej fázy rekonštrukcie a s tým súvisiaceho prieskumu trhu, v predloženom dokumente týkajúcom sa vyhodnotenia ponúk členmi komisie absentuje podpis predsedu výberovej komisie. 
1. Nedostatok
V rámci prvého vykonaného prieskumu trhu, na základe predložených dokladov, bolo vyhodnotenie predložených cenových ponúk uskutočnené dňa 20.12.2010 a záznam o vykonaní prieskumu trhu bol vypracovaný dňa 21.12.2010, avšak aj samotná cena za vykonané práce vo výške 3 457,56 € bola uhradená dňa 21.12.2010. Obdobná situácia sa opakovala aj pri ostatných zrealizovaných prieskumoch trhu, ktoré súviseli s rekonštrukciou okien a dverí. Z uvedených skutočností vyvzniká predpoklad zaplatenia dohodnutých cien zo strany kontrolovaného subjektu ešte pred vykonaním a ukončením prác. 
Upozornenie:
Kontrola vyššie uvedený nedostatok hodnotí ako nedodržanie štandardných obchodných postupov z dôvodu nevypracovanej a nepodpísanej zmluvy so zmluvným partnerom, resp. kontrole nebola uvedená zmluva predložená, nakoľko ZŠ si neošetrila svoju osobu ako budúceho spotrebiteľa pri otázke možných budúcich reklamácií za dodané práce pri pomerne vysokej cene za dielo. 
 2. Nedostatok
Pred vstupom do záväzkov súvisiacich s realizovanými rekonštrukciami nebol zo strany kontrolovaného subjektu zabezpečený výkon PFK – kontrolné zistenia súvisiace s nedostatočným vykonávaním PFK sú uvádzané v samostatnej kapitole tejto správy vypracovanej z vykonanej následnej finančnej kontroly. 

F. Zmluvné vzťahy 							         
Správca majetku je povinný pri uzatváraní zmlúv postupovať v súlade s ustanovením dodržiavania zákona č. 138/1991 Zb. o majetku obcí, Zásad hospodárenia a nakladania s majetkom mesta Žilina, Zákona č. 513/1991 Zb. - Obchodného zákonníka a násl. Občianskeho zákonníka, zákona č. 116/1990 Zb. o nájme a podnájme nebytových priestorov v znení neskorších predpisov. 
Organizácia ku dňu termínu kontroly predložila kontrolnému orgánu uzatvorené zmluvné vzťahy, ktoré sa vzťahovali ku kontrolovanému obdobiu roku 2010. Pri kontrole úplnosti účtovných dokladov ako doplňujúca právna dokumentácia oprávňujúca čerpanie verejných prostriedkov so zameraním na hospodárne, efektívne a účelné použitie verejných prostriedkov boli kontrolované uzatvorené zmluvné vzťahy v ZŠ platné v kontrolovanom období roku 2010 v nasledovnej štruktúre: 
•	Dodávateľské zmluvy
Uzatvorené na využívanie telekomunikačných služieb, na zabezpečenie zberu, prepravy a zneškodnenia komunálnych odpadov a drobných stavebných odpadov, na dodávku vody z verejného vodovodu, na dodávku a distribúciu elektrickej energie, vedenie účtov v banke a pod.
•	Nájomné zmluvy
Počas kontrolovaného obdobia roku 2010 bolo v podmienkach kontrolovaného subjektu medzi zmluvnými stranami uzatvorených a platných niekoľko nájomným zmlúv. Prenajímateľom priestorov pri všetkých uzatvorených a predložených nájomných zmluvách bolo Mesto Žilina konajúce prostredníctvom správcu: kontrolovaného subjektu a predmetom jednotlivých nájomných zmlúv bol prenájom priestoru o výmere 450 m2 – telocvičňa, prenájom priestorov telocvične, šatne so sprchami, šatne pre rozhodcov, kabinetu trénera, slúžiaceho aj ako sklad pre lopty a tréningové pomôcky, prenájom priestorov malej telocvične na prízemí o výmere 100 m2, priestorov veľkej telocvične na prízemí o výmere 420 m2 a prenájom jednej triedy a kabinetu na druhom poschodí o výmere 400 m2. Počas kontrolovaného obdobia roku 2010 došlo k zrušeniu nájomnej zmluvy č. 4/2010 uzatvorenej s nájomcom za účelom prenájmu priestorov veľkej telocvične kontrolovaného subjektu na prízemí o výmere 420 m2. Predmetná zmluva bola zrušená dňa 01.10.2010.
•	Kúpne zmluvy
V podmienkach kontrolovaného subjektu boli uzatvorené dve kúpne zmluvy, obe kontrolovaný subjekt uzatvoril so spoločnosťou  a súviseli s realizovanou rekonštrukciou okien a dverí. Záväzky vyplývajúce kontrolovanému subjektu s uvedených uzatvorených kúpnych zmlúv boli k 31.12.2010 vysporiadané. 
•	Dohoda o poskytnutí dotácie 
Dohoda o poskytnutí dotácie č. 53/2010 – OE/2010 bola uzatvorená medzi Mestom Žilina a kontrolovaným subjektom dňa 26.07.2010 a jej predmetom bolo poskytnutie dotácie vo výške 200,- € zo strany Mesta žilina na úpravu priestorov školy – kabinetom. Použitie uvedenej poskytnutej dotácie bolo vyúčtované dňa 10.09.2010. 

G. Predbežná finančná kontrola
Kontrolovaný subjekt bol preverený, či vykonáva PFK podľa zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Cieľom je poukázať na dôležitosť vlastného systému vnútornej kontroly, ktorý zabezpečuje dodržiavanie hospodárnosti, efektívnosti a účinnosti pri hospodárení s verejnými prostriedkami. Kontrolovaný subjekt nemá v organizácií zavedený systém vnútornej kontroly, prostredníctvom vykonávania PFK. Pri tých hospodárskych operáciách, pri ktorých bola zo strany kontrolovaného subjektu vykonaná PFK, bolo jej vykonanie veľmi formálne - z vykonanej PFK nebolo zrejmé, čo sa PFK preverovalo. Finančné operácie sa realizovali alebo sa v nich pokračovalo aj napriek skutočnosti, že neboli overené PFK. 
Nedostatky zistené v oblasti PFK - PFK nebola vykonávaná, resp. nebola vykonávaná správne na nasledovných účtovných dokladoch:
•	Dodávateľské faktúry
Pri všetkých DF, ktoré boli prekontrolované za prvé štyri náhodne vybraté mesiace roku 2010, sa opakoval fakt, že kontrolovaný subjekt pečiatkou potvrdzujúcou vykonanie PFK neoznačuje priamo DF doručené do organizácie, ale samostatný papier, ktorý je následne pripájaný k predmetnej DF. V rámci takto vykonávanej PFK však na pečiatke potvrdzujúcej vykonanie PFK absentuje dátum jej vykonania. Zároveň bolo vykonanie PFK na uvedenej pečiatke potvrdené podpisovým záznamom riaditeľky kontrolovaného subjektu, čo však nie je v zmysle § 8 písm. c) zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov, prípustné. V zmysle uvedeného ustanovenia, vedúci orgánu verejnej správy zodpovedá za zabezpečenie vzájomnej nezlučiteľnosti a oddelenia rozhodovacích právomocí vedúcich zamestnancov od právomocí zamestnancov zodpovedných za realizáciu finančnej operácie a od právomocí zamestnancov zodpovedných za vedenie účtovníctva. 
•	Objednávky
Z toho titulu, že kontrolovaný subjekt počas kontrolovaného obdobia roku 2010 vôbec nevystavoval pred vstupom do záväzkov objednávky, ale objednávanie tovarov, príp. služieb bolo vo väčšine prípadov realizované telefonicky na základe dlhodobej spolupráce, nebol z jeho strany zabezpečený ani výkon PFK vo fáze pred vstupom do záväzku. Kontrolovaný subjekt do predmetných záväzkov vstúpil aj napriek skutočnosti, že neboli overené PFK. 
•	Dokumenty týkajúce sa verejného obstarávania
V rámci jednotlivých vykonaných prieskumov trhu a následne po výbere najvýhodnejších dodávateľov pre zabezpečenie rekonštrukčných prác v zmysle predložených cenových ponúk, kontrolovaný subjekt nezabezpečil overenie pripravovaných finančných operácií PFK a napriek uvedenej skutočnosti došlo zo strany kontrolovaného subjektu k vstupu do jednotlivých záväzkov a k zrealizovaniu ako rekonštrukčných prác, tak aj z toho vyplývajúcich finančných operácií.
•	Pokladničné doklady
Tým, že kontrolovaný subjekt nevystavuje pri vzniku pokladničných operácií účtovné doklady – príjmové a výdavkové účtovné doklady, nedochádza z jeho strany ani k výkonu PFK pred vstupom do záväzkov, resp. pred úhradami v hotovosti z pokladne kontrolovaného subjektu. PFK nie je vykonávaná vôbec. 
•	Cestovný príkaz
V prípade jediného cestovného príkazu evidovaného v podmienkach kontrolovaného subjektu nebola PFK vykonaná vôbec pred schválením pracovnej cesty nadriadeným pracovníkom, resp. pred uskutočnením predmetnej pracovnej cesty pre potreby potvrdenia dostatočného finančného krytia. 
•	Zmluvy uzatvorené medzi zmluvnými stranami
Na žiadnej z predložených uzatvorených zmlúv nebola organizáciou vykonaná PFK. 
Kontrolné zistenie:
11. Tým, že pri vyššie uvedených účtovných dokladoch kontrolovaný subjekt vôbec nezabezpečil vykonanie PFK vo fáze pred vstupom do plánovaných finančných operácií, tým, že pri prekontrolovaných DF nezabezpečil správne vykonanie PFK z toho titulu, že pečiatka potvrdzujúca v rámci predmetných dokladov vykonanie PFK nebola doplnená o dátum jej vykonania a tým, že štatutárny zástupca kontrolovaného subjektu schválil úhrady predmetných dodávateľských faktúr, avšak zároveň vykonal aj PFK, kontrolovaný subjekt vzhľadom na uvedené zistené nedostatky v oblasti PFK nezabezpečil princíp efektívnosti, hospodárnosti, účelnosti, účinnosti nakladania s finančnými prostriedkami, nebol v plnom rozsahu zabezpečený účinný systém vnútornej kontroly a tým došlo k nedodržaniu § 6 ods. 1, § 8 písm. c) a § 9 ods. 1, 2, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Zároveň zo strany kontrolovaného subjektu došlo k porušeniu vlastnej vnútornej smernice o finančnej kontrole, konkrétne § 3 ods. 1, 2 a 4 uvedenej smernice. 

H.  Kontrola pokladne, pokladničných dokladov a správnosti vykonávania    
     pokladničných operácií
Organizácia je povinná v oblasti pokladničných operácií zabezpečovať postup v súlade s príslušnými ustanoveniami zákona NR SR č. 431/2002 Z. z. o účtovníctve, zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov a ďalších všeobecne záväzných právnych predpisov súvisiacich s účtovnými dokladmi. 
H.1 Pokladňa a pokladničné doklady  
Kontrolované obdobie: 01.01.2010 – 31.12.2010
Vedenie pokladne nemá ZŠ upravené vo svojich vnútorných predpisoch, resp. kontrolnému orgánu neboli v čase výkonu NFK predložené žiadne vnútorné predpisy, ktoré by vo svojich ustanoveniach upravovali oblasť vedenia pokladne a pokladničnej agendy. Kontrolnému orgánu bola zo strany kontrolovaného subjektu v rámci uvedenej oblasti vykonávanej NFK predložená iba Smernica o finančnej kontrole.
Súčasťou pokladničnej agendy bola pokladničná kniha za obdobie od 01.01.2010 do 31.12.2010 rozdelená na jednotlivé mesiace obsahujúca jednotlivé pokladničné operácie. Aj keď pokladničná kniha nepatrí k účtovným knihám, ktoré zákon o účtovníctve ukladá účtovným jednotkám ako povinnú účtovnú evidenciu, jej využívanie v organizáciách je nevyhnutné pre  regulérne a pravdivé zabezpečovanie neustáleho prehľadu o pohybe a stave peňažných prostriedkov. Smernica pre vedenie pokladnice má určiť cieľ jednotného postupu pri vedení pokladnice, s určením pokladničného limitu, má váhu účtovného záznamu a má byť súčasťou účtovnej dokumentácie. V prípade ZŠ všetky vyššie uvedené skutočnosti  ZŠ nemá dodržané a pri kontrole  zápisov v pokladničnej knihe vo väzbe na evidenciu dokladov, preukazujúcich zápisy jednotlivých pohybov v pokladničnej knihe, tieto vykazovali závažné nedostatky odborného a zákonného charakteru. V prvej fáze kontroly sa kontrola zamerala na kontrolu čerpania finančných prostriedkov v hotovosti cez pokladňu ZŠ náhodným spôsobom,  v rámci troch kalendárnych mesiacov kontrolovaného obdobia roku 2010 – v mesiaci január, február a marec. Nakoľko už pri tejto kontrole troch mesiacov kontrola zistila záväzné nedostatky, rozšírila kontrolu finančných prostriedkov na celý kalendárny rok. 
Na základe vyjadrenia kontrolovaného subjektu funkciu pokladníka vykonáva ekonómka ZŠ,  ktorá tieto úlohy vykonáva na základe Pracovnej zmluvy, ktorej súčasťou je „Pracovná náplň“ zo dňa 02.09.2010. Podľa vyjadrenia kontrolovaného subjektu organizácia s touto pracovníčkou do dňa začatia výkonu NFK nemala uzatvorenú, v zmysle § 182 Zákonníka práce, „Dohodu o hmotnej zodpovednosti“. Na základe vyjadrenia kontrolovaného subjektu organizácia nemá stanovený limit pokladničnej hotovosti a na základe tej skutočnosti, že pre potreby vedenia pokladničnej agendy nemá kontrolovaný subjekt vypracovanú vnútornú smernicu, nie sú stanovené ani podmienky odvodu peňažných prostriedkov predstavujúcich nad limit z pokladne kontrolovaného subjektu. 
Na objektívne vyhodnotenie zistených skutočností a hlavne z dôvodu objektívneho preukázania zistených nedostatkov, kontrolná skupina vypracovala v tabuľkovom prevedení pokladničné knihy:
a)	„regulérnu pokladničnú knihu“ – ktorej štruktúra a zápisy sú zrkadlovým obrazom zápisov v „pokladničnej knihe“ (dátum zápisu posledný deň v danom mesiaci bez nadväznosti na dátumy na dokladoch z registračnej pokladne, obsah zápisu  obmedzený na výdavky typu „údržba“ a „pošta“, bez uvedenia čísla VPD),
b)	kontrolná pokladničná kniha č. 1- v tejto pokladničnej knihe sú už zápisy pohybov vykonané v časovej postupnosti jednotlivých dokladov a prijatých dotácií, tak, ako sa štandardne realizujú pri dodržaní časových a účtovných postupov pri nakladaní s finančnou hotovosťou.

V rámci pokladničných operácií, ktoré boli kontrolným orgánom prekontrolované boli zistené nasledovné skutočnosti:
•	V kontrolovanom období roku 2010 ZŠ evidovala, na základe údajov z pokladničnej knihy z mesiaca decembra 2010 (regulérna pokladničná kniha), celkom 171 pokladničných operácií. V rámci troch náhodne vybratých prekontrolovaných mesiacov roku 2010 však bolo kontrolným orgánom zistené, že pokladničné operácie evidované v predloženej pokladničnej knihe boli síce číslované vzostupne od 1 do 171, avšak kontrolovaný subjekt príjmové a ani výdavkové pokladničné operácie nemá preukázané vystavením vzostupne číslovanými PPD a VPD, na základe ktorých sa účtujú pokladničné operácie a sú základnými účtovnými dokladmi. Vzostupne číslované výdavkové pokladničné operácie v pokladničnej knihe, kontrola vníma len ako číselnú evidenciu jednotlivých zápisov v pokladničnej knihe, nie ako číslovanie účtovných dokladov v zmysle zákona NR SR č. 431/2002 Z. z. o účtovníctve. Toto tvrdenie opiera o skutočnosť, že pri kontrole zápisov do PK v mesiaci október posledný zápis bol pod číslom 214 a nový zápis v mesiaci november  začínal číslom 115.
•	Kontrolovaný subjekt pri vzniku pokladničných operácií vôbec nevystavuje pokladničné doklady – príjmové ani výdavkové pokladničné doklady. Vzniknuté pokladničné operácie sú, zo strany kontrolovaného subjektu, zapísané v pokladničnej knihe a zároveň sú v samostatnom fascikli zakladané doklady z registračných pokladní a iné doklady preukazujúce jednotlivé vzniknuté pokladničné operácie, na základe ktorých sú tieto finančné operácie aj účtované. Takéto konanie je v rozpore s ustanoveniami zákona NR SR č. 431/2002 Z. z. o účtovníctve, nakoľko  pokladničné operácie sa účtujú na základe VPD a PPD, ktoré jediné spĺňajú v procese zúčtovania náležitosti účtovného dokladu v zmysle § 10 zákona NR SR č. 431/2002 Z.z. o účtovníctve, čo na strane kontrolovaného subjektu bolo nedodržané.
•	Tým, že kontrolovaný subjekt v kontrolovanom období roku 2010 nevystavoval pokladničné doklady (PPD a VPD) nemohli byť z jeho strany dodržané ani vyššie uvedené ustanovenia týkajúce sa náležitostí účtovných dokladov. Je však potrebné upozorniť na skutočnosť, že jednou z predmetných náležitostí je aj podpisový záznam, jednak osoby zodpovednej za účtovný prípad v účtovnej jednotke a jednak aj podpisový záznam osoby zodpovednej za jeho zaúčtovanie. Tým pádom kontrolovaný subjekt v období roku 2010 nezabezpečil schvaľovanie vzniknutých pokladničných operácií svojím štatutárnym zástupcom, nezabezpečil svoju vlastnú ochranu z toho titulu, že peňažné prostriedky v hotovosti nevyplácal z pokladne jednotlivým preberajúcim osobám proti podpisu a nezabezpečoval výkon predbežnej finančnej kontroly pred vstupom zo záväzkov.
•	Na základe údajov uvedených v pokladničnej knihe, kontrolný orgán zároveň zistil, že všetky pokladničné operácie, ktoré vznikli v tom - ktorom kalendárnom mesiaci kontrolovaného obdobia roku 2010 boli do pokladničnej knihy zaevidované až na konci kalendárneho mesiaca a pri všetkých takto vzniknutých pokladničných operáciách bol uvedený rovnaký dátum ich vzniku – a to  posledný deň daného mesiaca. Kontrolovaný subjekt nezaznamenával vzniknuté účtovné prípady v danom účtovnom období priebežne, čím dochádzalo na jeho strane k nedodržiavaniu a porušovaniu § 3 ods. 2 zákona č. 431/2002 Z.z. o účtovníctve, nakoľko príjmy a výdavky účtuje účtovná jednotka  vždy v tom účtovnom období v ktorom dôjde k ich úhrade alebo inkasu.
•	V rámci príjmových pokladničných operácií (napr. dotácia pokladne z bežného účtu organizácie v mesiaci január 2010) nie sú vo fascikli obsahujúcom doklady preukazujúce vzniknuté pokladničné operácie založené žiadne doklady, ktoré by preukazovali príjem peňažných prostriedkov v danom objeme do pokladne kontrolovaného subjektu (napr.: PPD potvrdzujúci prijatie zdrojov do pokladne, výberové lístky, žiadosť o výber peňažných prostriedkov z bežného účtu a pod.). Tým pádom predmetné pokladničné operácie nie sú preukázateľné. 
•	Kontrolný orgán po uvedenom zistení prekontroloval debetné operácie v rámci výpisov z bežného účtu organizácie – výdavkového a z jeho strany bolo zistené, že peňažné prostriedky pre potreby dotácie pokladne boli z uvedeného bežného účtu vybraté v iných dátumoch ako je uvedené v záznamoch v pokladničnej knihe kontrolovaného subjektu. Vo viacerých prípadoch dotácia bola zabezpečená až na konci mesiaca, čo sa prejavilo v záporných zostatkoch na pokladničnej hotovosti. V prípade kontrolovaného subjektu a podľa „knižnej pokladničnej knihy“ táto skutočnosť záporného zostatku na pokladni nastala už v mesiaci január, kedy podľa zápisov v pokladničnej knihe konečný zostatok na pokladni k 31.01.2010 bol -18,36 € a aj v mesiaci november, kedy konečný zostatok k 30.11.2010 bol -262,03 € a tento záporný stav poklade bol prenesený aj do počiatočného stavu pokladnice následného mesiaca, bez vyvodenia akýchkoľvek konzekvencií voči osobe zodpovednej za pokladničnú hotovosť.                 
Kontrolné zistenia:
12. Kontrola toto zistenie kvalifikuje ako nedodržiavanie základných zákonných a odborných postupov pri vedení pokladničnej knihy vo vzťahu na dodržanie ustanovení § 3 zákona NR SR č. 431/2002 Z. z. o účtovníctve a to, že účtovná jednotka výdavky a príjmy účtuje vždy v tom účtovnom období, v ktorom dôjde k ich úhrade alebo inkasu.
13. Záporný zostatok na pokladnici  k 31.01.2010 a k 30.11.2010 podľa zápisov v knižnej pokladničnej knihe je, v zmysle zákona NR SR č. 431/2002 Z. z. o účtovníctve, schodok na peňažnej hotovosti, ktorý je hmotne zodpovedná osoba povinná fyzicky do pokladne vyrovnať. Na strane zodpovednej pracovníčky tak došlo k porušeniu § 3 ods. 2, § 7 ods. 1, § 8 a § 29, nakoľko pri uzávierke pokladne nedostatočne preukázala regulérne porovnanie pohybov pokladne s jej fyzickým zostatkom.
•	Kontrola, na základe zistení, že zostatky na pokladni po zápise jednotlivých pohybov vykazujú matematické nepresnosti, vypracovala pokladničnú knihu v tabuľkovom editore MS Excel: „regulérnu pokladničnú knihu“ a zistila, že matematické nepresnosti sa prejavili v tom, že konečné zostatky vykazovali záporný stav pokladničnej hotovosti vo viacerých mesiacoch, čo z účtovného hľadiska je neprípustné nakoľko v prípade peňažnej hotovosti ide o schodok na pokladni v zmysle § 30 ods. 5 písm. a) zákona NR SR č. 431/2002 Z. z. o účtovníctve.                                                                                     
•	Kontrola následne vypracovala „kontrolnú pokladničnú knihu č. 1“, v ktorej sú už zápisy pohybov vykonané v časovej postupnosti jednotlivých dokladov a prijatých dotácií, tak, ako sa štandardne realizujú pri dodržaní časových a účtovných postupov pri nakladaní s finančnou hotovosťou a ktorá poukázala a potvrdila nedostatky odborného charakteru na strane zodpovedného pracovníka.                                                                                                                    
•	Na základe kontroly zápisov pokladničnej knihy a dokladov bolo zistené, že mnohé výdavky zaevidované v pokladničnej knihe daného mesiaca však, podľa dátumov na dokladoch z registračných pokladní  vznikli ešte pred uvedenou dotáciou pokladne (napr.: výdavok týkajúci sa drobného nákupu  vo výške 8,09 € vznikol podľa údaja uvedeného na doklade z registračnej pokladne dňa 19.01.2010 alebo výdavok týkajúci sa drobného nákupu  vo výške 1,40 € vznikol podľa údaja uvedeného na doklade z registračnej pokladne dňa 20.01.2010). Vyššie popísané konanie kontrolovaného subjektu kontrola hodnotí ako výdavky, ktoré boli zabezpečované  zamestnancami na vlastné náklady.
•	Kontrola zistila, že v mesiaci január je v pokladničnej knihe uvedený výdavok, ktorý však podľa potvrdenky z registračnej pokladne je z dátumu 24.06.2009 na sumu 0,70 €, t. j. z účtovného obdobia minulého roku. Nakoľko nedošlo zo strany kontrolovaného subjektu k jeho zúčtovaniu v účtovnom období, s ktorým časovo a vecne súvisel, t. j. v rokom 2009, došlo na strane kontrolovaného subjektu k porušeniu § 3 ods. 1 zákona č. 431/2002 Z. z. o účtovníctve a k nedodržaniu postupov účtovania počas zúčtovacieho obdobia roku 2010. Podobná situácia nastala aj v mesiaci marec 2010 – pokladničná operácia evidovaná v pokladničnej knihe pod číslom dokladu 52 vznikla, podľa dátumu uvedeného na doklade z registračnej pokladne preukazujúcom danú pokladničnú operáciu, už dňa 11.02.2010, avšak kontrolovaný subjekt daný účtovný prípad zaúčtoval až v mesiaci marec 2010.
•	Príjmy peňažných prostriedkov (dotácie pokladne) v jednotlivých mesiacoch, podľa záznamov uvedených v pokladničnej knihe, neboli vôbec preukázané príjmovými pokladničnými dokladmi (PPD).  V rámci zaúčtovania predmetného účtovného prípadu, resp. pokladničnej operácie – dotácie pokladne v mesiaci marec, bola dokonca zaúčtovaná iná suma (316,57 €: 211/261), ako bola uvedená v rámci evidencie v pokladničnej knihe. 
•	V rámci evidencie vzniknutých pokladničných operácií v pokladničnej knihe bolo kontrolným orgánom zistené, že zo strany kontrolovaného subjektu došlo k uvedeniu nesprávnych súm pokladničných operácií vo viacerých prípadoch. Všetky tieto prípady kontrola uvádza v tabuľke, ktoré je rozdelená na číslo dokladu, sumu uvedenú v pokladničnej knihe, sumu na doklade a v poznámkach sú uvedené  zistené skutočnosti. 

Číslo dokladu	Pokladničná kniha (v €)	Doklad
(v €)	Poznámka	
č. 8	4,20	4,02	Z dokladu nesprávne prepísaná suma do PK	
č. 9	21,09 *	0,70	V PK uvedený ekvivalent v Sk	
č. 46	2,49	15,59	Z dokladu nesprávne prepísaná suma do PK	
č. 48	35,85 *	1,19	V PK uvedený ekvivalent v Sk	
č. 50	23,68	23,69	Z dokladu nesprávne prepísaná suma do PK	
č. 88	18,08 *	0,60	V PK uvedený ekvivalent v Sk	
č. 91	6,60	6,65	Z dokladu nesprávne prepísaná suma do PK	
č. 93	10,38	10,83	Z dokladu nesprávne prepísaná suma do PK	
č. 97	3,70	3,07	Z dokladu nesprávne prepísaná suma do PK	
		1,00	V PK neuvedený zápis tohto výdavku	
č. 115	110,0	110,06	Z dokladu nesprávne prepísaná suma do PK	
č. 121	1,40	0	Chýbajúci doklad	
č. 131	2,40	2,30	Z dokladu nesprávne prepísaná suma do PK	
č. 156	28,80	20,80	Z dokladu nesprávne prepísaná suma do PK	
č. 164	4,60	0	Chýbajúci doklad	
č. 169	47,07	0	Chýbajúci doklad	
č. 170	77,11	0	Chýbajúci doklad	
č. 171	10,81	0	Chýbajúci doklad	
č. 172	62,22	0	Chýbajúci doklad	
č. 173	2,20	0	Chýbajúci doklad	
č. 175	5,00	3,27	Z dokladu nesprávne prepísaná suma do PK	
č. 205	11,80	0	Chýbajúci doklad	
č. 144 ***	128,94 *	4,28	V PK uvedený ekvivalent v Sk	
č. 161 ***	16,18	0	Chýbajúci doklad                                                 	

•	Pri všetkých pokladničných operáciách bolo zistené, že kontrolovaný subjekt nezabezpečil trvalosť účtovných záznamov – dokladov potvrdzujúcich vzniknuté pokladničné operácie. Zo strany kontrolného orgánu neboli dodržané postupy v zmysle § 8 ods. 1 a ods. 6 zákona NR SR č. 431/2002 Z. z. o účtovníctve a to že organizácia je povinná  viesť účtovníctvo spôsobom zaručujúcim trvalosť účtovných záznamov po celú dobu spracovania a úschovy. 
•	Kontrolou bolo zistené, že v mesiaci november 2010, konkrétne, podľa údajov uvedených na doklade z registračnej pokladne, dňa 15.11.2010 došlo zo strany kontrolovaného subjektu k nákupu 30 ks vianočných kolekcií (15 ks Figaro Zlatá 430 g; 3,97 €/ks a 15 ks Figaro červená 430 g; 3,97 €/ks). Celková cena nákupu bola 119,10 € vyplatená v hotovosti z pokladne kontrolovaného subjektu. Uvedené peňažné prostriedky na nákup vianočných kolekcií boli vybraté riaditeľkou kontrolovaného subjektu dňa 15.11.2010 (VBÚ č. 11 zo dňa 15.11.2010) z účtu SF ako čerpanie prostriedkov sociálneho fondu. Dotácia pokladne v predmetnej výške vybratých prostriedkov 119,10 € však v rámci evidencie pokladničných operácií nebola zaznamenaná formou PPD, ale len ako výdavok 119,10 € predstavujúci nákup predmetných vianočných kolekcií. Zo spôsobu vedenia účtovníctva však nie je zrejmé, na aký nákladový účet bola predmetná pokladničná operácia majúca charakter výdavku vo výške 119,10 € zaúčtovaná. Nakoľko pri nákupe  vianočných kolekcií došlo k čerpaniu prostriedkov z účtu SF, kontrola zistila, toto plnenie voči zamestnancov zo sociálneho fondu im nebolo zdanené daňou z príjmu v zmysle zákona  č. 595/2003 Z. z. o dani z príjmu v danom mesiaci, čím na strane kontrolovaného subjektu došlo k jeho porušeniu. Na základe preverenia tejto skutočnosti na pracovisku mzdového oddelenia MsÚ v Žiline, zoznam zamestnancov, ktorým bolo toto plnenie poskytnuté, nebol na ich pracovisko predložený ani v čase prebiehajúcej kontroly. Na základe vyžiadaného vyjadrenia riaditeľky školy, ktoré boli v písomnej podobe doručené na ÚHK mesta Žilina dňa 29.07.2011, o tejto skutočnosti a povinnosti nemali žiadnu vedomosť.
Kontrolné zistenie:
14. Tým, že kontrolovaný subjekt, v kontrolovanom období roku 2010, nezúčtoval použitie finančných prostriedkov zo sociálneho fondu z titulu nákupu vianočných kolekcií, jednotlivým zamestnancom v rámci vyúčtovania mzdových nárokov vo väzbe na daň z príjmov fyzických osôb, došlo k porušeniu § 7 ods. 6 zákona NR SR č. 152/1994 Z. z. a o zmene a doplnení zákona č. 286/1992 Zb. o daniach z príjmov v znení neskorších predpisov a k porušeniu § 4 ods. 3 v nadväznosti na § 5 ods. 1 písm. f) zákona NR SR č. 595/2003 Z. z. o dani z príjmov.
•	V rámci kontroly pokladne bolo kontrolným orgánom zistené, že v dvoch mesiacoch kontrolovaného obdobia roku 2010 došlo k čerpaniu prostriedkov určených na nákup školských potrieb pre žiakov so sociálne znevýhodneného prostredia. Nákupy školských potrieb pre žiakov v hmotnej núdzi sú realizované treťou osobou – rodičmi žiakov. V takomto prípade môže byť rodičom žiakov vyplatený iba priznaný regulatív vo výške 16,60 €, bez ohľadu na to, že doklad potvrdzujúci nákup znel na vyššiu sumu. Za II. polrok školského roka 2009/2010 bol uvedený regulatív vo výške 16,60 € poskytnutý iba v jednom prípade, pričom k vyúčtovaniu nákupu školských potrieb pre žiaka v hmotnej núdzi došlo dňa 17.03.2010. Následne v I. polroku školského roka 2010/2011 boli prostriedky vo výške 16,59 € poskytnuté v piatich prípadoch, čo v celkovej výške predstavovalo sumu príspevku 82,95 €. K vyúčtovaniu poskytnutých príspevkov došlo dňa 25.10.2010. Zo strany kontrolovaného subjektu boli predložené všetky doklady vzťahujúce sa k vyúčtovaniu prostriedkov poskytnutých pre účely nákupu školských potrieb pre žiakov v hmotnej núdzi v rámci kontrolovaného obdobia roku 2010. V rámci predložených dokumentov boli zo strany kontrolného orgánu zistené viaceré nedostatky. Doklady preukazujúce zrealizované výdavkové pokladničné operácie súvisiace s nákupom predmetných školských potrieb neboli založené vo fascikli súvisiacom s vedením pokladničnej agendy, ale boli založené v samostatnej evidencií, ktorá sa následne pre potreby vyúčtovania predmetných prostriedkov predkladá v prvom rade zástupcovi zriaďovateľa a následne príslušnému ÚPSVaR SR. K uvedenej dokumentácií, vzťahujúcej sa k vyúčtovaniu prostriedkov poskytnutých na nákup školských potrieb pre žiakov zo sociálne znevýhodneného prostredia, však boli pripojené iba kópie výdavkových pokladničných dokladov, ktoré preukazujú vyplatenie predmetných prostriedkov v hotovosti z pokladne kontrolovaného subjektu a originály dokladov z registračných pokladní, ktoré potvrdzujú zrealizované nákupy potrieb pre dotknutých žiakov ZŠ. V predloženej dokumentácií boli zaznamenané aj viaceré formálne nedostatky – na predložených vyúčtovacích dokladoch absentujú dátumy súvisiace s vyúčtovaním poskytnutých prostriedkov a podpisové záznamy osôb zodpovedných za jednotlivé kroky súvisiace s vyúčtovaním predmetných poskytnutých prostriedkov. 
•	V rámci kontroly zúčtovania vzniknutých pokladničných operácií bolo kontrolným orgánom zistené, že v mesiaci január 2010 došlo k zaúčtovaniu nesprávnej sumy v rámci peňažných prostriedkov poskytnutých v hotovosti z pokladne kontrolovaného subjektu na zabezpečenie údržby. Napočítaním údajov, resp. súm výdavkových pokladničných operácií v mesiaci januári určených na zabezpečenie údržby bol zistený nesúlad s údajom uvedeným na súhrnnom účtovnom doklade, ktorým kontrolovaný subjekt zaúčtoval pokladničné operácie v mesiaci január 2010. Doklady z registračných pokladní preukazujúce použitie hotovostných peňažných prostriedkov na zabezpečenie údržby po napočítaní predstavovali sumu 59,45 €, avšak na konci mesiaca došlo k zaúčtovaniu sumy 58,86 € (501/211). Poštovné bolo v rámci predmetného mesiaca zaúčtované v správnej súhrnnej výške 38,34 € (518/211). Podobná situácia nastala aj v mesiaci február 2010 – v rámci zaúčtovania dotácie pokladne nebol zistený nesúlad medzi výškou evidovanej pokladničnej operácie a zaúčtovanej pokladničnej operácie (200,- €: 211/261), rovnako ako pri použití peňažných prostriedkov v hotovosti na poštovné (5,80 €: 518/211), avšak pri zaúčtovaní peňažných prostriedkov použitých v hotovosti z pokladne kontrolovaného subjektu na zabezpečenie údržby bol zistený nesúlad medzi napočítanou výškou takto použitých prostriedkov evidovanou v pokladničnej knihe a zaúčtovanou na konci daného mesiaca. Podľa údajov z pokladničnej knihy boli vo februári 2010 na údržbu použité peňažné prostriedky v celkovej výške 166,31 €, avšak na konci mesiaca došlo k zaúčtovaniu sumy 210,01 €. Podobná situácia nastala aj v mesiaci marec 2010. 

Kontrola na základe vyššie uvedených skutočností preverila všetky doklady a zápisy dotácií za rok 2010 a pre lepšie pochopenie a preukázanie nedostatkov odborného charakteru ich uvádza v samostatných tabuľkách:

Dotácie pokladne								
Dátum	číslo účtu	č. 
BV	suma dotácie 	HK -dátum	č. účtovného	HK	účt. dokl. pokl.	rozdiel	
			BV      (A)
	zúčtovania
	dokladu
	suma
	suma
	A-B
	
25.1.2010	8703572001	15	100,00	29.1.2010	ZZ00000070001	100,00	100,00	 	
spolu za január	 	 	100,00	 	 	100,00	100,00	0,00	
24.2.2010	8703572001	37	200,00	26.2.2010	ZZ00000070002	200,00	200,00	 	
spolu za február	 	 	200,00	 	 	200,00	200,00	0,00	
17.3.2010	8703572001	52	150,00	31.3.2010	ZZ00000070003	316,57	316,57	 	
17.3.2010	8703578008	5	16,60	 	 	 	 	 	
31.3.2010	8703572001	62	150,00	 	 	 	 	 	
spolu za marec *	 	 	316,60	 	 	316,57	316,57	0,03	
21.4.2010	8703572001	75	100,00	30.4.2010	ZZ00000070004	100,00	100,00	 	
spolu za apríl	 	 	100,00	 	 	100,00	100,00	0,00	
13.5.2010	8703572001	90	50,00	31.5.2010	ZZ00000070005	50,00	50,00	 	
spolu za máj	 	 	50,00	 	 	50,00	50,00	0,00	
2.6.2010	8703572001	104	50,00	30.6.2010	ZZ00000070006	290,00	290,00	 	
8.6.2010	8703572001	108	210,00	 	 	 	 	 	
28.6.2010	8703572001	122	110,06	 	 	 	 	 	
28.6.2010	8703572001	122	180,00	 	 	 	 	 	
spolu za jún **	 	 	550,06	 	 	290,00	290,00	260,06	
14.7.2010	8703752001	129	500,00	30.7.2010	ZZ00000070007	500,00	500,00	 	
 	 	 	 	21.7.2010	ZZ0000003026	49,10	49,10	 	
 	 	 	 	 	ZZ0000003027	-49,10	-49,10	 	
spolu za júl	 	 	500,00	 	 	500,00	500,00	0,00	
26.8.2010	8703574007	1	200,00	 	ZZZ0000070008	200,00	200,00	 	
spolu za august	 	 	200,00	 	 	200,00	200,00	0,00	
3.9.2010	8703572001	147	1500,00	30.9.2010	ZZ00000070008	1500,00	1500,00	 	
spolu za september	 	1500,00	 	 	1500,00	1500,00	0,00	
1.10.2010	8703572001	166	300,00	29.10.2010	ZZ00000070009	623,95	623,95	 	
7.10.2010	8703578008	17	82,95	 	 	 	 	 	
26.10.2010	8703572001	183	250,00	 	 	 	 	 	
spolu za aktóber ***	 	 	632,95	 	 	623,95	623,95	9,00	
5.11.2010	8703572001	190	200,00	29.12.2010	ZZZ00000070010	1728,14	1728,14	 	
15.11.2010	8703577005	11	119,10	 	 	 	 	 	
24.11.2010	8703572001	202	1300,00	 	 	 	 	 	
25.11.2010	8703572001	203	100,00	 	 	 	 	 	
spolu za november ****	 	 	1719,10	 	 	1728,14	1728,14	-9,04	
30.12.2010	8703572001	227	359,00	30.12.2010	ZZ0000007011	359,00	359,00	 	
 	 	 	 	 	ZZ0000007011	92,00	92,00	 	
spolu za december *****	 	 	359,00	 	 	451,00	451,00	-92,00	
				 	 	 	 	 	
celkom dotácia pokladne	 	 	6227,71	 	 	6059,66	6059,66	168,05	

Podľa tejto tabuľky, rozdiely boli zistené v mesiaci marec, jún, október, november, a december, kde vybratá dotácia z bankového účtu (podľa bankových výpisov) je o 168,05 € vyššia ako je uvádzané na účtovných dokladoch a hlavnej knihe za rok 2010.

•	Kontrola na základe pochybení zo strany zodpovedného pracovníka pri vedení pokladničnej knihy preverila  aj správnosť zabezpečenia zúčtovacieho procesu a zistené nedostatky vo forme zistených rozdielov medzi údajmi v pokladničnej knihe, účtovnými dokladmi pokladne a zápismi v hlavnej knihe uvádza v priloženej tabuľke:

Dátum	Hlavná kniha	Účtovné doklady	Predkon-tácia	Rozdiel medzi HK a účt. dokl.	Zápisy v PK	Rozdiel medzi zaúčt. a zápismi v PK	Doklady z registračných pokladní	
29.01.	38,34	38,34	518/211	0	38,34	0	Spolu	
29.01.	58,86	58,86	501/211	0	80,02	-21,16	za január boli výdavky:	
Medzisúčet	97,2	97,2	 	0	118,36	-21,16	96,79	
 	 	 	 	 	 	 	 	
26.02.	5,8	5,8	518/211	0	5,8	0	Spolu	
26.02.	210,01	210,01	501/211	0	166,31	43,7	za február boli výdavky:	
Medzisúčet	215,81	215,81	 	0	172,11	43,7	173,11	
 	 	 	 	 	 	 	 	
31.03.	158,73	158,73	518/211	0	162,45	-3,72	Spolu 	
31.03.	126,67	126,67	501/211	0	143,73	-17,06	za marec 	
31.03.	16,6	16,6	548/211	0	16,6	0	boli výdavky:	
Medzisúčet	302	302	 	0	322,78	-20,78	281,15	
* poznámka	 	 	 	 	 	 	 	
30.04.	28,6	28,6	518/211	0	28,6	0	Spolu za apríl 	
30.04.	64,25	64,25	501/211	0	34,57	29,68	boli výdavky:	
Medzisúčet	92,85	92,85	 	0	63,17	29,68	92,85	
 	 	 	 	 	 	 	 	
31.05.	9,5	9,5	518/211	0	10,03	-0,53	Spolu za máj	
31.05.	45,43	45,43	501/211	0	45,43	0	boli výdavky:	
Medzisúčet	54,93	54,93	 	0	55,46	-0,53	37,85	
 	 	 	 	 	 	 	 	
30.06.	4,9	4,9	518/211	0	4,9	0	Spolu	
30.06.	171,4	171,4	501/211	0	170,37	1,03	za jún	
30.06.	253,63	253,63	511/211	0	253,63	0	boli výdavky:	
Medzisúčet	429,93	429,93	 	0	428,9	1,03	440,76	
 	 	 	 	 	 	 	 	
30.07.	3,2	3,2	518/211	0	3,6	-0,4	Spolu 	
30.07.	551,63	551,63	501/211	0	550,63	1	za júl 	
30.07.	8,8	8,8	511/211	0	8,8	0	boli výdavky:	
Medzisúčet	563,63	563,63	 	0	563,03	0,6	563,01	
 	 	 	 	 	 	 	 	
30.09.	24,04	24,04	518/211	0	25,84	-1,8	Spolu	
30.09.	928,55	928,55	501/211	0	1517,29	-253,35	za august	
30.09.	84,98	84,98	501/211	0			a september	
30.09.	200	200	501/211	0			boli výdavky:	
30.09.	50,41	50,41	501/211	0			 	
Medzisúčet	1287,98	1287,98	 	0	1543,13	-255,15	1329,42	
 	 	 	 	 	 	 	 	
29.10.	2,2	2,2	518/211	0	2,2	0	Spolu 	
29.10.	758	758	511/211	0	758,67	-0,67	za október 	
29.10.	82,95	82,95	548/211	0	82,95	0	boli výdavky:	
Medzisúčet	843,15	843,15	 	0	843,82	-0,67	749,07	
 	 	 	 	 	 	 	 	
29.12.	1724,14	1724,14	501/211	0	za november a 	 	Spolu 	
30.12.	25,76	25,76	518/211	0	december bola 	 	za november	
30.12.	92	92	518/211	0	napočítaná suma:	 	a december	
31.12.	330,28	330,28	518/211	0	 	 	boli výdavky:	
Medzisúčet	2172,18	2172,18	 	0	2208,09	-35,91	2 398,17	
 	 	 	 	 	 	 	 	
Celkom	6059,66	6059,66	 	0	6318,85	-259,19	6162,18	

*poznámka:								
potvrdenku vo výške 3,98 € kontrola do výdavkov mesiaca marca nezapočítala, nakoľko sa nejedná o výdavok ZŠ	
Aj táto tabuľka potvrdzuje už niekoľkokrát uvedenú skutočnosť zistených nedostatkov poukazujúcich na nedodržiavanie základným postupov pri zúčtovacích procesoch v zmysle zákona o účtovníctve č. 431/2002 Z. z.. V tomto prípade rozdiel medzi  pohybmi na účte 211 (D) v hlavnej knihe a zápismi v PK je -259,19 €, čo kontrola hodnotí ako reálny výdavok zodpovedného pracovníka z vlastných zdrojov, nakoľko aj finančná hodnota výdavkov zapísaných v pokladničnej knihe (6 318,85 €) je vyššia ako celková hodnota dokladov z registračných pokladní (6 162,18 €). 
•	V rámci kontroly výdavkových pokladničných operácií bolo kontrolou zistené, že zo strany kontrolovaného subjektu došlo, v rámci pokladničnej evidencie kontrolovaného obdobia roku 2010, k trojnásobnému evidovaniu  jedného a toho istého záväzku – jednalo sa o záväzok kontrolovaného subjektu vo výške 151,19 € súvisiaci s nákupom stavebného reziva. Na uvedený nákup stavebného reziva predávajúci vystavil ZŠ dňa 05.08.2010 faktúru č. 027/2010. Uvedená DF vrátane PPD preukazujúceho zaplatenie dlžnej sumy v hotovosti zo strany kontrolovaného subjektu, bola prvýkrát v pokladničnej evidencii zaevidovaná v mesiaci september. Následne v mesiaci október došlo k opätovnému zaevidovaniu toho istého vyššie uvedeného záväzku – v pokladničnej evidencii bol pripojený ďalší PPD vystavený dňa 05.08.2010, potvrdzujúci zaplatenie sumy 151,19 €, ktorý sa vo svojich náležitostiach odvolával na rovnaké číslo DF: 027/2010. Tretí krát bol tento záväzok zaevidovaný v pokladničnej evidencii v mesiaci november a v evidencii bola pripojená ďalšia faktúra vystavená predmetným dodávateľom opäť dňa 05.08.2010 odvolávajúca sa na rovnaké číslo 027/2010. Z uvedených skutočností vyplýva, že zodpovedný pracovník tri krát počas kontrolovaného obdobia roku 2010 uhradil rovnaký záväzok, DF č. 027/2010 zo dňa 05.08.2010, vo výške 151,19 €,  pričom potvrdenie o prevzatí hotovosti (PPD zo strany dodávateľa) má len pri jednom výdavku. Z uvedeného dôvodu kontrolný orgán ostatné dva výdavky v celkovej sume 302,38 € vyhodnocuje ako neoprávnený výdavok verejnej správy. Je potrebné uviesť, že v prípade dôsledného vedenia pokladničnej evidencie zo strany hmotne zodpovedného pracovníka by k uvedenému neoprávnenému výdavku zo strany kontrolovaného subjektu nedošlo, nakoľko pri ich zápise do PK dňa kedy výdavok vznikol t.j. 5.8.2010 zodpovedný pracovník by zistil , že ide o opakujúci sa výdavok, ktorý už bol uhradený. Z uvedeného dôvodu kontrola toto zistenie vyhodnocuje ako porušeniu § 31 ods. 1 písm. b) zákona č. 523/2004 Z. z. o rozpočtových pravidlách verejnej správy, nakoľko došlo k použitiu verejných prostriedkov nad rámec oprávnenia.
•	Medzi pokladničnými dokladmi bola priložená aj DF a PPD - oba doklady znejúce na sumu 330,28 €. Uvedená pokladničná operácia však nebola v zápisoch pokladničnej knihy evidovaná ako výdavok a kontrolnému orgánu zároveň nebola zo strany kontrolovaného subjektu predložená dokumentácia, ktorá by preukazovala vykonanie prieskumu trhu pre potreby výberu dodávateľa s najvýhodnejšími cenovými a inými podmienkami. 
•	Medzi pokladničnými dokladmi kontrola našla faktúry preplácané v hotovosti, ktoré však neboli zaevidované v knihe došlých faktúr , nie je priložená zmluva, ktorá by zabezpečila pre ZŠ ochranu v prípade nekvality prevedených prác (reklamácia) a pri niektorých faktúrach osoba odberateľa nemá identifikačné údaje Základnej školy, Slovenských dobrovoľníkov 122/7, IČO: 37 812 980, čo kontrola vníma na strane ZŠ ako neoprávnené prevzatie záväzkov za cudzí subjekt a uhradenie  neoprávnených výdavkov na strane školského zariadenia. Ide o nasledovné faktúry:
•	fa. č. 106308698  na sumu 19,47 € zo dňa 06.08.2010, pričom osobou odberateľa nie je ZŠ, ale iný subjekt s IČO: 44061498, DIČ:1 079482217,
•	fa. č. 0/0(026)0020/015030  na sumu 3,27€, kde odberateľ je uvedený iný subjekt
Kontrolné zistenie:
15. Všetky tieto vyššie uvedené zistenia kontrola vyhodnocuje ako nehospodárne, neefektívne, neúčinné a neúčelné nakladanie s finančnými prostriedkami s následkom porušenia § 31 ods. 1 písm. b) zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov vo väzbe na nedodržanie a nedostatočné zabezpečenie postupov predbežnej finančnej kontroly v zmysle zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov na strane zodpovednej osoby.
•	Medzi dokladmi pokladne bol PPD od firmy  na sumu 200,- €, pri ktorom nie je priložený VPD vystavený ZŠ a ani zmluva, ktorá by potvrdzovala zmluvné plnenie v uvedenej výške a ani faktúra ktorá by potvrdila zmluvné plnenia.
Kontrola všetky vyššie uvedené zistenia spôsobu vedenia pokladničnej knihy - úroveň a forma zápisov v pokladničnej knihe, správnosť a presnosť zúčtovania hotovostných pohybov, overenie týchto skutočností s údajmi v účtovných knihách a z dôvodu, že tieto údaje nie sú komparatívne, neoprávnenosť výdavkov z dôvodu neexistencie účtovných dokladov s identifikačnými údajmi školského zariadenia, z dôvodu neexistencie zmlúv, ktoré by potvrdzovali rozsah prác a cenu týchto prác aj so zmluvným  dojednaniami na ochranu kvality prevádzaných prác na strane ZŠ, kontrola vyhodnocuje ako skutočnosť, že zo strany zodpovednej pracovníčky v tomto procese nedošlo k naplneniu zákonných postupov, čo sa prejavilo v porušení ustanovení zákona NR SR č. 431/2002 Z. z. o účtovníctve, zákona č. 523/2004 Z. z. o rozpočtových pravidlách verejnej správy a Zásad hospodárenia s majetkom mesta.
Nakoľko kontrola evidencie došlých faktúr a kontrola pokladničných operácii potvrdila závažné nedostatky, ktoré mali dopad na správnosť a preukázateľnosť účtovníctva, kontrola poukazuje na skutočnosť, že kontrolovaný subjekt nevyužil ani proces povinnej inventarizácie majetku, záväzkov a rozdielu majetku a záväzkov, aby preveril, či  stav v účtovníctve zodpovedá skutočnosti a zistené nedostatky opravil a zúčtoval do účtovného obdobia roku 2010, čím na strane kontrolovaného subjektu došlo k porušeniu:
•	§ 29 ods. 1: “inventarizáciou overuje účtovná jednotka, či stav majetku, záväzkov a rozdielu majetku a záväzkov v účtovníctve zodpovedá skutočnosti,
•	§ 29 ods. 3: “... peňažné prostriedky v hotovosti musí účtovná jednotka inventarizovať najmenej štyrikrát za účtovné obdobie.“
•	§ 30 ods. 5: 
„a):...inventarizačný rozdiel môže mať dvojaký charakter a to manko, ak zistený skutočný stav je nižší ako stav v účtovníctve a ak ho nemožno preukázať účtovným záznamom, pri peňažných prostriedkoch a ceninách sa označuje ako schodok,
b) prebytok, ak zistený stav ja vyšší ako stav v účtovníctve.“
Zákon NR SR č. 523/2004 Z. z o rozpočtových pravidlách verejnej správy
•	§ 31 ods. 1 písm. b): „poskytnutie alebo použitie verejných prostriedkov nad rámec oprávnenia, ktorým dôjde k vyššiemu čerpaniu verejných prostriedkov.“
Zákon NR SR č. 502/2001 o finančnej kontrole a vnútornom audite:
•	§ 9 ods. 1: „predbežnou finančnou kontrolou sa overuje súlad pripravovanej finančnej operácie so schváleným rozpočtom .....alebo s internými aktmi riadenia o o hospodárení s verejnými prostriedkami so zameraním na hospodárnosť, efektívnosť, účinnosť a účelnosť použitia verejných prostriedkov,
•	§ 9 ods. 4): „finančné operácie nemožno vykonať alebo v nich pokračovať bez ich overenia predbežnou finančnou kontrolou.“
Zásady hospodárenia s majetkom mesta:
•	čl. 3, ods. 4.6: „používať všetky právne prostriedky, vrátane včasného uplatňovania svojich práv alebo oprávnených záujmov pred inými orgánmi.“
Zhrnutie vyššie uvedených kontrolných zistení:
16. Tým, že zodpovedná osoba hotovostne uhradila výdavky bez regulérneho účtovného dokladu (chýbajúca faktúra), tým že uhradila hotovostne výdavky na základe        neplatného účtovného dokladu (osobou odberateľa nebola ZŠ), tým že nezabezpečila   proces predbežnej finančnej kontroly pred vstupom do záväzku, došlo na strane kontrolovaného subjektu k porušeniu § 31 ods. 1 písm. b) zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov vo väzbe na nedodržanie a zabezpečenie postupov predbežnej finančnej kontroly, v zmysle § 9 ods. 1 a § 9 ods. 4  zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov, na strane zodpovednej osoby.
17. Tým, že spôsob vedenia pokladničnej knihy - úroveň a forma zápisov v pokladničnej knihe, správnosť a presnosť zúčtovania hotovostných pohybov, overenie týchto skutočností s údajmi v účtovných knihách a z dôvodu, že tieto údaje nie sú komparatívne, neoprávnenosť výdavkov z dôvodu neexistencie účtovných dokladov s identifikačnými údajmi školského zariadenia, z dôvodu neexistencie zmlúv, ktoré by potvrdzovali rozsah prác a cenu týchto prác aj so zmluvnými dojednaniami na ochranu kvality prevádzaných prác na strane ZŠ, kontrola vyhodnocuje ako skutočnosť, že zo strany zodpovednej pracovníčky v tomto procese nedošlo k naplneniu zákonných postupov, čo sa prejavilo v porušení ustanovení § 3, § 4 ods. 5, § 4 ods. 6, § 6 ods. 1, § 7 ods. 1, § 7ods. 3, § 7 ods. 5, § 8 ods. 4, § 8 ods. 5, § 8 ods. 6, § 17 ods. 9, § 29 ods. 1, § 29 ods. 3, § 30 ods. 5 zákona NR SR č. 431/2002 Z. z. o účtovníctve a čl.3 ods. 4.6 Zásad hospodárenia s majetkom mesta.
Kontrola následne po zistení všetkých vyššie uvedených skutočností pristúpila k vyčísleniu neoprávnených výdavkov, ktoré boli zo strany kontrolovaného subjektu zrealizované v kontrolovanom období roku 2010, teda k vyčísleniu neoprávnene vyplatených prostriedkov, ktoré je nutné zo strany  zodpovedných osôb vyrovnať voči kontrolovanému subjektu. Podľa priebehu vykonávania kontroly bola preukázaná vôľa zo strany zodpovednej osoby za kontrolovaný subjekt vyrovnať odhalené nezrovnalosti – manko na pokladni. 
Podľa priebehu výkonu kontroly možno uviesť, že manko, ktoré je kontrolou vyčíslené vzniklo v dôsledku nevedomosti, neschopnosti a nedostatočnej odbornej znalosti problematiky v oblasti účtovníctva, čoho dôsledkom je výstup z kontroly tak ako je uvedené v správe. 
Z dôvodu prehľadnosti kontrolný orgán uvádza predmetné sumy v nasledovnej tabuľke, kde vyčíslený rozdiel zo strany kontrolného orgánu je vo výške 1177,59 €.

Por.
č.	Dôvod vrátenia neoprávneného výdavku	Výška neoprávnené-ho výdavku	
1.	Rozdiel medzi skutočnou výškou hotovostných výberov z bankových účtov ZŠ a výškou zúčtovaných dotácií pokladne	168,05 €	
2. 	DF č. 027/2010 zo dňa 05.08.2010 zaplatená zo strany ZŠ 3x. 	2 * 151,19 = 302,38  €	
3. 	Neoprávnený výdavok – zaúčtovaná informatívna suma v Sk:
•	Doklad z registračnej pokladne znel na sumu 0,70 €, došlo však k zaúčtovaniu výdavkovej pokladničnej operácie vo výške 21,09 €
•	Doklad z registračnej pokladne znel na sumu 1,19 €, došlo však k zaúčtovaniu výdavkovej pokladničnej operácie vo výške 35,85 €
•	Doklad z registračnej pokladne znel na sumu 0,60 €, došlo však k zaúčtovaniu výdavkovej pokladničnej operácie vo výške 18,08 €
•	Doklad z registračnej pokladne znel na sumu 4,28 €, došlo však k zaúčtovaniu výdavkovej pokladničnej operácie vo výške 128,94 €	   

20,39 €

34,66 €

17,48 €

124,66 €	
4.	Neoprávnený výdavok z titulu nezabezpečenia jeho preukázania potvrdzujúcim dokladom – chýbajúce doklady o preukázaní zrealizovaných výdavkov:
•	č. dokladu v PK: 121
•	č. dokladu v PK: 164
•	č. dokladu v PK: 169
•	č. dokladu v PK: 170
•	č. dokladu v PK: 171
•	č. dokladu v PK: 172
•	č. dokladu v PK: 173
•	č. dokladu v PK: 205
•	č. dokladu v PK: 161 ***	

1,40 €
4,60 €
47,07 €
77,11 €
10,81 €
62,22 €
2,20 €
11,80 €
16,18 €	
5.	Neoprávnený výdavok z titulu jeho nedostatočného preukázania – chýbajúce faktúry, chybné faktúry, chýbajúce PPD preukazujúce zaplatenie súm a pod. 
•	č. dokladu v PK: 116 – potvrdenka o zaplatení bez pripojenej faktúry
•	č. dokladu v PK: 158 – faktúra od dodávateľskej spoločnosti vystavená na iného odberateľa a nie na ZŠ
•	č. dokladu v PK: 175 – faktúra od  dodávateľskej spoločnosti kde nákup prostredníctvom karty cudzia FO a nie  ZŠ
•	č. dokladu v PK: 202 – faktúra bez PPD potvrdzujúceho zaplatenie dlžnej sumy**
•	č. dokladu v PK: 157 *** – PPD potvrdzujúci zaplatenie sumy, nie je pripojená faktúra	

13,20 €

19,47 €

3,27 €
30,- €

200,- €	
6.	Neoprávnený výdavok z titulu nesprávneho zaevidovania a zaúčtovania predmetnej sumy – suma nekorešpondovala so sumou, na ktorú znel preukazujúci doklad, čím došlo k vyplateniu vyššej sumy z pokladne ZŠ:
•	č. dokladu v PK: 8 – doklad z registračnej pokladne znel na sumu 4,02 €, zaúčtovaná však bola suma 4,20 €
•	č. dokladu v PK: 97 – doklad z registračnej pokladne znel na sumu 3,07 €, zaúčtovaná však bola suma 3,70 €
•	č. dokladu v PK: 131 – doklad z registračnej pokladne znel na sumu 2,30 €, zaúčtovaná však bola suma 2,40 €
•	č. dokladu v PK: 156 – doklad z registračnej pokladne znel na sumu 20,80 €, zaúčtovaná však bola suma 28,80 €
•	č. dokladu v PK: 175 – doklad z registračnej pokladne znel na sumu 3,27 €, zaúčtovaná však bola suma 5,- €
* Poznámka	

0,18 €

0,63 €

0,10 €

8,00 €

1,73 €	
SPOLU	1 177,59 €	

* Poznámka: Ostatné rozdiely, pri ktorých došlo, zo strany zodpovedného pracovníka, k zaúčtovaniu nižšej sumy, na akú znel doklad z registračnej pokladne, potvrdzujúci výdavkovú pokladničnú operáciu, je možné chápať ako dlžné sumy kontrolovaného subjektu voči jeho zamestnancom, ktorí počas kontrolovaného obdobia roku 2010 realizovali drobné nákupy pre potreby ZŠ za vlastné peňažné prostriedky, ktoré im boli následne na konci každého kalendárneho mesiaca, po vyúčtovaní, vrátené. 
** tento výdavok podľa vyjadrenia štatutára ZŠ bol uhrádzaný bankovým prevodom, ale kontrola bezhotovostnú úhradu tejto sumy v bankových výpisoch nenašla
*** nesprávne, nenadväzujúce číslovanie pokladničných operácií v pokladničnej knihe týkajúce sa mesiacov október a november 2010.

Výrok kontroly:
Kontrola poukázala a vyčíslila manko pokladne, pričom trvá na tom, aby bolo zabezpečené  zo strany štatutárneho orgánu vyrovnanie manka v pokladni, vyvodená zodpovednosť voči osobám, ktoré tieto skutočnosti zapríčinili a zabezpečené náprava, aby sa tieto skutočnosti neopakovali.
Kontrola postúpi celú správu cez zástupcu zriaďovateľa – prednostu MsÚ a vedúcu odboru školstva MsÚ za účelom informovanosti zriaďovateľa o výsledku kontroly a za účelom vyvodenia zodpovednosti voči zodpovedným osobám. 

H.2 Inventarizácia peňažných prostriedkov v hotovosti
ZŠ v kontrolovanom období roku 2010 zabezpečila výkon inventarizácie peňažných prostriedkov v hotovosti na základe príslušného ustanovenia § 29 ods. 3 zákona NR SR č. 431/2002 Z. z. o účtovníctve, čiže v predmetnom účtovnom období bola inventarizácia peňažných prostriedkov v hotovosti vykonaná štyri krát. Kontrolovaný subjekt o vykonanej inventarizácii peňažných prostriedkov v hotovosti vyhotovil dokument označený ako „Inventúrny súpis“, kde bol v tabuľkovej forme uvedený fyzický stav peňažných prostriedkov v pokladnici kontrolovaného subjektu a súčasťou uvedeného dokumentu bol aj tzv. „Inventarizačný zápis“, ktorým kontrolovaný subjekt popísal porovnanie inventúrou zisteného fyzického stavu peňažných prostriedkov v hotovosti s ich účtovným stavom. Na základe toho, že vypracované výstupy z vykonanej inventúry a inventarizácie neobsahovali všetky náležitosti v zmysle zákona NR SR č. 431/2002 Z. z. o účtovníctve, predovšetkým deň začatia inventúry, deň, ku ktorému bola inventúra vykonaná, deň skončenia inventúry a podpisový záznam hmotne zodpovednej osoby za príslušný druh majetku, nebolo možné zo strany kontrolného orgánu zistiť termíny, v ktorých bola predmetná inventarizácia peňažných prostriedkov v hotovosti vykonaná. Začiatok a koniec inventarizácie bol uvedený iba pri dvoch výstupoch z inventarizácie peňažných prostriedkov v hotovosti – bola vykonaná v dňoch 31.05.2010 a 31.03.2010. Následné dva termíny, v ktorých bola inventarizácia peňažných prostriedkov v hotovosti vykonaná usudzuje kontrolný orgán iba na základe porovnania údajov uvedených v pokladničnej knihe s údajmi uvedenými na výstupoch z vykonanej inventarizácie a na základe toho, ku ktorému mesiacu kontrolovaného obdobia roku 2010 boli výstupy z vykonanej inventarizácie pripojené. 
Na základe skutočností uvedených v predchádzajúcej kontrolovanej oblasti – Kontrola pokladne, pokladničných dokladov a správnosti vykonávania pokladničných operácií – a teda tým, že zo strany kontrolného orgánu, vychádzajúc zo zistených nedostatkov týkajúcich sa nesprávneho vedenia pokladničnej agendy a účtovníctva v oblasti pokladničných operácií, a na základe vypracovaných „kontrolných pokladničných kníh“, kde zostatky pokladne nekorešpondujú zo zostatkami uvádzanými v „regulérnej pokladničnej knihe“, nie je možné z jeho strany vyhodnotiť ani správnosť, v kontrolovanom období, vykonaných inventarizácií peňažných prostriedkov v hotovosti, resp. správnosť údajov uvedeným na výstupoch z vykonanej inventarizácie. 
Upozornenie:
Kontrolný orgán považuje za potrebné upozorniť kontrolovaný subjekt na skutočnosť, že v rámci vypracovaných výstupov z vykonanej inventarizácie peňažných prostriedkov v hotovosti je potrebné uvádzať regulérny názov a sídlo organizácie v zmysle vydanej zriaďovacej listiny, resp. dodatkov, následne k nej prijatých. Vo vypracovaných výstupoch z vykonanej inventarizácie peňažných prostriedkov v hotovosti bolo totiž uvádzané pôvodné sídlo ZŠ, ktoré však bolo posledným Dodatkom č. 5 k zriaďovacej listine zmenené. 
Kontrolné zistenie:
18. Tým, že kontrolovaný subjekt nezabezpečil, aby všetky vypracované výstupy z vykonanej inventarizácie peňažných prostriedkov v hotovosti obsahovali všetky z náležitostí regulérneho výstupu – absentoval deň začatia inventúry, deň, ku ktorému bola inventúra vykonaná, deň skončenia inventúry a podpisový záznam hmotne zodpovednej osoby za príslušný druh majetku, došlo zo strany kontrolovaného subjektu k porušeniu § 30 ods. 2 písm. b) a e) zákona NR SR č. 431/2002 Z. z. o účtovníctve. 

H.3 Cestovné náhrady 							           
ZŠ je povinná v tejto oblasti postupovať v súlade so zákonom NR SR č. 431/2002 Z. z. o účtovníctve, zákonom NR SR č. 283/2002 Z. z. o cestovných náhradách, podľa ustanovení § 4 ods. 1 písm. a) až d) náhrady preukázaných výdavkov za cestovné, ubytovanie a stravné, ktoré sa uhrádza podľa časového pásma v zmysle § 5 ods. 1 písm. a), b) a c) v sumách stravného určených podľa platného Opatrenia MPSVaR SR. 
Kontrolované obdobie: 01.01.2010 – 31.12.2010
V rámci oblasti cestovných náhrad a pre potreby prípadného vyúčtovania pracovných ciest zamestnancov nemá kontrolovaný subjekt vypracovaný žiadny vnútorný predpis, ktorý by upravoval základné podmienky v uvedenej oblasti a do podmienok kontrolovaného subjektu pretavoval ustanovenia zákona NR SR č. 283/2002 Z. z. o cestovných náhradách. 
Počas kontrolovaného obdobia od 01.01.2010 do 31.12.2010 nebol, podľa vyjadrenia kontrolovaného subjektu v jeho podmienkach vyplnený a teda ani následne regulérne vyúčtovaný a preplatený žiadny cestovný príkaz. V rámci predchádzajúcej kontrolovanej oblasti - Kontrola pokladne, pokladničných dokladov a správnosti vykonávania pokladničných operácií – však bolo kontrolným orgánom zistené, že v rámci pokladničnej agendy kontrolovaného subjektu bol v mesiaci júni 2010 evidovaný jeden cestovný príkaz (tuzemský) v celkovej sume 19,30 €. V uvedenom prípade sa jednalo o pracovnú cestu riaditeľky ZŠ z titulu pracovnej porady riaditeľov škôl konanej vo Vavrišove. Pracovná cesta sa konala v dňoch od 09.06.2010 do 10.06.2010 a štatutárny zástupca kontrolovaného subjektu si v rámci vyúčtovania pracovnej cesty nárokoval náhradu vedľajších výdavkov súvisiacich s vykonanou pracovnou cestou (rekreačný poplatok vo výške 0,50 € a poplatok za ubytovanie vo výške 8,- €) a náhradu stravného za dva dni pracovnej cesty. K vyplnenému cestovnému príkazu, ktorý bol súčasťou pokladničnej agendy kontrolovaného subjektu neboli z jeho strany pripojené žiadne doklady preukazujúce a potvrdzujúce nárok zamestnanca na náhradu výdavkov súvisiacich s pracovnou cestou. Predmetné preukazujúce doklady boli kontrolným orgánom náhodným spôsobom objavené v rámci vykonanej kontroly čerpania verejných finančných prostriedkov a boli súčasťou evidencie dodávateľských faktúr. Súčasťou predmetných dokladov bola faktúra vystavená Rekreačným ubytovacím zariadením vo Vavrišove za ubytovanie v sume 8,- €, potvrdenka o prijatí rekreačného poplatku vo výške 0,50 € a PPD potvrdzujúci zaplatenie vyššie uvedeného ubytovania vo výške 8,- €. 
Upozornenie:
Je potrebné upozorniť na skutočnosť, že doklady preukazujúce a potvrdzujúce nárok zamestnanca na náhradu cestovných, príp. iných vedľajších výdavkov súvisiacich s pracovnou cestou, na ktorej sa zúčastnil, musia byť, z titulu preukaznosti a vyúčtovania pracovnej cesty v zmysle zákona NR SR č. 283/2002 Z. z. o cestovných náhradách, pripojené k riadne vyplnenému cestovnému príkazu.
Predmetný cestovný príkaz, v rámci vyplnenia jeho predtlačených náležitostí zo strany kontrolovaného subjektu, mal viacero nedostatkov. Absentoval dátum schválenia a dátum vyúčtovania pracovnej cesty zo strany nadriadeného pracovníka – zástupcu zriaďovateľa, nie je uvedený dátum predloženia správy z pracovnej cesty, pričom predmetná správa ani nebola k dokumentácii týkajúcej sa vyúčtovania tejto pracovnej cesty pripojená, nie je vyplnená časť cestovného príkazu týkajúca sa vyúčtovania pracovnej cesty, absentuje označenie účtov, na ktorých sa daný účtovný prípad zaúčtuje, absentujú podpisy zodpovedných osôb – podpis zamestnanca vyslaného na pracovnú cestu, podpis zamestnanca zodpovedného za vyúčtovanie pracovnej cesty, podpis príjemcu peňažných prostriedkov vyplatených v hotovosti z pokladne kontrolovaného subjektu v rámci vyúčtovania cestovných náhrad, podpis pokladníka, podpis osoby, ktorá schválila vyúčtovanie. Zároveň predmetný cestovný príkaz nebol v rámci evidencie cestovných príkazov očíslovaný. Na druhej strane cestovného príkazu nie je uvedený čas plnenia pracovných povinností (od – do) v jednotlivých dňoch pracovnej cesty a chýba podpis osoby zodpovednej za vyúčtovanie.
Kontrolovaný subjekt taktiež nezabezpečil trvalosť účtovných záznamov – dokladov predložených pre potreby vyúčtovania predmetnej pracovnej cesty, po celú dobu ich spracovania a úschovy v zmysle § 8 ods. 1 a 6 zákona NR SR č. 431/2002 Z. z. o účtovníctve. 
V rámci náhrad stravného boli štatutárnemu zástupcovi kontrolovaného subjektu za oba dni pracovnej cesty vyúčtované a vyplatené sumy stravného vo výške 5,40 €, čo je, v zmysle Opatrenia MPSVaR SR č. 110/2009 Z. z. o sumách stravného, ktoré platilo v kontrolovanom období roku 2010, náhrada stravného pre časové pásmo trvania pracovnej cesty nad 12 až 18 hodín. Tým pádom, že na predmetnom cestovnom príkaze nie je uvedený čas plnenia pracovných povinností v jednotlivých dňoch pracovnej cesty, nie je možné, zo strany kontrolného orgánu, vyhodnotiť správnosť výšky vyplatených náhrad stravného v jednotlivých dňoch pracovnej cesty. 
Na základe účtovného dokladu preukazujúceho zúčtovanie jednotlivých pokladničných operácií v danom kalendárnom mesiaci kontrolovaného obdobia roku 2010 a na základe údajov uvedených v Zborníku vlastného hospodárenia k 31.12.2010 (zúčtovaných pohybov na účte 512: Cestovné) bolo kontrolným orgánom zistené, že cestovné náhrady neboli zaúčtované na účet 512: Cestovné. 
Kontrolné zistenia:
19. Tým, že k vyššie uvedenému CP neboli pripojené doklady preukazujúce a potvrdzujúce nárok štatutárneho zástupcu kontrolovaného subjektu na náhradu vedľajších výdavkov súvisiacich s pracovnou cestou a tieto sa stali súčasťou inej evidencie, tým, že na predmetnom cestovnom príkaze absentovalo číselné označenie účtovného dokladu, podpisy osôb zodpovedných za daný účtovný prípad a podpisy osoby zodpovednej za zaúčtovanie účtovného prípadu, dátumy vyúčtovania a schválenia pracovnej cesty, neboli označené účty, na ktorých sa daný účtovný prípad zaúčtuje, tým, že kontrolovaný subjekt nezabezpečil trvalosť účtovných záznamov po celú dobu ich spracovania a úschovy, došlo k porušeniu § 8 ods. 1, 2, 4 a 6, § 10 ods. 1 písm. a), e), f) a g) a § 32 ods. 1 zákona NR SR č. 431/2002 Z. z. o účtovníctve. 
20. Tým, že kontrolovaný subjekt zaúčtoval predmetné náhrady cestovných výdavkov, resp. vedľajších výdavkov súvisiacich s predmetnou pracovnou cestou na nesprávny nákladový účet, došlo z jeho strany k nedostatočnému plneniu ustanovení Opatrenia MF SR z 8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, v znení Opatrenia MF SR č. MF/25189/2008-311 a Opatrenia MF SR č. MF/24240/2009-31. 

Zhrnutie kontrolných zistení
Následná finančná kontrola v Základnej škole, Slovenských dobrovoľníkov 122/7, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 01.07.2011 do 15.09.2011, keď na základe výsledku kontrolovaných skutočností bolo klasifikovaných celkom 20 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 

K bodu A.3 Interné smernice a vnútorné predpisy platné v ZŠ
1. Tým, že ZŠ, v kontrolovanom období roku 2010, nemala aktualizovaný Štatút školy (z titulu odvolávky na už zrušený a neplatný právny predpis a uvádzania pôvodného názvu ZŠ), ktorý je v zmysle školského zákona súčasťou ďalšej dokumentácie školy alebo školského zariadenia a je súčasťou registratúry podľa osobitného predpisu (§ 2 ods. 14 zákona NR SR č. 395/2002 Z. z. o archívoch a registratúrach a o doplnení niektorých zákonov), došlo k porušeniu § 11 ods. 9 a 10 písm. e) zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov (školský zákon).
K bodu B. Kontrola rozpočtu
2. Tým, že v rámci rozpočtu kontrolovaného subjektu na rok 2010 nedošlo k natypovaniu rozpočtu v rámci účtu 611 ekonomickej klasifikácie rozpočtovej klasifikácie – tarifný plat v rámci funkčnej klasifikácie 09.1.2.1 – základné vzdelanie a čerpanie finančných prostriedkov určených pre uvedený účel sa premietlo do účtu 612 ekonomickej klasifikácie – príplatky a tým, že v rámci rozpočtu kontrolovaného subjektu na rok 2010 v oblasti originálnych kompetencií v rámci funkčnej klasifikácie kategórie 09.6.0.1 – školské stravovanie v predškolských zariadeniach a základných školách síce došlo zo strany kontrolovaného subjektu k natypovaniu rozpočtu v rámci účtu 611 ekonomickej klasifikácie rozpočtovej klasifikácie – tarifný plat, ako v oblasti schváleného, tak aj v oblasti následne upraveného rozpočtu, avšak skutočné čerpanie uvedených účelových prostriedkov sa nepremietlo na účet 611 ekonomickej klasifikácie – tarifný plat, ale na účet 612 ekonomickej klasifikácie – príplatky, došlo zo strany kontrolovaného subjektu k porušeniu Opatrenia MF SR z 8. decembra 2004 č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie, v znení neskorších dodatkov a opatrení. 
3. Tým, že v priebehu kontrolovaného obdobia roku 2010 došlo k nenaplneniu upraveného rozpočtu bez oznámenia zmeny rozpočtu a že došlo k prekročeniu čerpania výdavkov aj keď boli dosiahnuté vlastné vyššie prímy avšak bez povolenia prekročenia výdavkov pri dosiahnutí vyšších vlastných príjmov a tým, že nedošlo k vykonaniu zmien rozpočtu prostredníctvom optimálnych rozpočtových opatrení, má za následok neplnenie ustanovení § 12 ods. 2 a 3 a § 14 ods. 2 písm. b) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. 
4. Tým, že kontrolovaný subjekt svojim konaním nezabezpečil preukázateľnosť čerpania verejných finančných prostriedkov, z dôvodu nezavedeného analytického členenia pre kategóriu výdavkov v rámci vzdelávacích poukazov a v rámci príspevkov pre žiakov zo sociálne znevýhodneného prostredia, došlo k porušeniu § 8 ods. 1 a 4 a § 32 ods. 1 zákona NR SR č. 431/2002 Z. z. o účtovníctve a tým aj k porušeniu finančnej disciplíny v zmysle § 31 ods. 1 písm. k) zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. 
K bodu B.4 Tvorba a čerpanie sociálneho fondu
5. Tým, že kontrolovaný subjekt nezabezpečil každomesačnú tvorbu SF najneskôr v deň dohodnutý na výplatu mzdy alebo platu a prevod finančných prostriedkov v rámci tvorby SF na účet SF nezrealizoval do 15 dní kalendárneho mesiaca  v zmysle Zásad pre tvorbu a použitie SF (Príloha č. 2 KZ), tým, že v poslednom kvartáli roku 2010 nedošlo k tvorbe SF v správnej výške vychádzajúc z podielu zo súhrnu hrubých miezd alebo platov zúčtovaných zamestnancom na výplatu a tým, že za mesiac december nedošlo k tvorbe SF z predpokladanej výšky miezd alebo platov, došlo zo strany kontrolovaného subjektu k porušeniu § 3 ods. 1, § 4 ods. 1 a § 6 ods. 2 zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov a zároveň vlastnej kolektívnej zmluvy. 
6. Tým, že v rámci tvorby a čerpania SF v podmienkach kontrolovaného subjektu boli zistené rozdiely medzi výškou kreditných a debetných pohybov na otvorenom bankovom účte SF a výškou zúčtovaných pohybov na účte 472: Záväzky zo sociálneho fondu, nedošlo zo strany kontrolovaného subjektu k správnemu vedeniu účtovníctva, čím došlo k porušeniu zákona NR SR č. 431/2002 Z. z. o účtovníctve a Opatrenia MF SR z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení Opatrenia MF SR č. MF/25189/2008-311 a Opatrenia MF SR č. MF/24240/2009-31.
K bodu C. Kontrola zúčtovacích vzťahov
7. Tým, že kontrolovaný subjekt používal nesprávne postupy účtovania jednotlivých vzniknutých účtovných prípadov a nezabezpečil správnosť zúčtovacích vzťahov, došlo k porušeniu § 8 zákona NR SR č. 431/2002 Z. z. o účtovníctve a Opatrenia MF SR z 8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení Opatrenia MF SR č MF/25189/2008-311 a Opatrenia MF SR č. MF/24240/2009-31. 
K bodu D. Kontrola zostavenia účtovnej závierky
8. Tým, že súčasti účtovnej závierky kontrolovaného subjektu, Súvaha k 31.12.2010 a Výkaz ziskov a strát k 31.12.2010, neobsahovali niektoré zo všeobecných náležitostí účtovnej závierky - dátum jej zostavenia a podpisový záznam štatutárneho orgánu alebo člena štatutárneho orgánu a tým, že vo Výkaze ziskov a strát k 31.12.2010 neboli vykázané náklady, výnosy a výsledok hospodárenia za bezprostredne predchádzajúce účtovné obdobie, došlo k porušeniu § 17 ods. 2 písm. d) a f) a § 18 ods. 4 zákona NR SR č. 431/2002 Z. z. o účtovníctve. Kontrolovaný subjekt zároveň nedodržal ustanovenia článku 8, bodu 1 písm. d) a f) a bodu 5 vlastného vnútorného predpisu pre vedenia účtovníctva. 
K bodu E.1 Kontrola čerpania bežných výdavkov
9.  Tým, že kontrolovaný subjekt nezabezpečil v kontrolovanom období roku 2010 evidenciu prijatých DF, resp. správnosť, úplnosť a presnosť ich evidencie v knihe dodávateľských faktúr, tým, že na všetkých DF absentovalo označenie účtov, na ktorých sa daný účtovný prípad zaúčtuje a absentoval podpisový záznam osoby zodpovednej za zaúčtovanie fakturovanej hospodárskej operácie, tým, že pri prekontrolovaných DF chýbala úplná účtovná dokumentácia – objednávky, resp. zmluvy uzatvorené medzi zmluvnými stranami dokazujúce opodstatnenosť fakturovaných hospodárskych operácií a tým, že k zálohovým faktúram neboli pripojené vyúčtovacie faktúry, došlo zo strany kontrolovaného subjektu k nedostatočnému plneniu § 4 ods. 6, § 6 ods. 2, § 8 ods. 1, 2, 3 a 4 a § 10 ods. 1 písm. f) a g) zákona NR SR č. 431/2002 Z. z. o účtovníctve. 
10. Tým, že pri vyššie uvedených DF, ktoré boli prekontrolované za náhodne vybraté obdobie prvých štyroch mesiacov roku 2010, došlo k uhradeniu dlžných súm za dodané tovary, resp. realizované služby v nesprávnych výškach a tým, že vyššie uvedené DF boli uhradené až po lehote splatnosti, došlo k nedodržaniu § 324 ods. 1 a § 340 ods. 1 Obchodného zákonníka č. 513/1991 Zb. v nadväznosti na § 369 ods. 1 Obchodného zákonníka.
K bodu G. Predbežná finančná kontrola
11. Tým, že pri vyššie uvedených účtovných dokladoch kontrolovaný subjekt vôbec nezabezpečil vykonanie PFK vo fáze pred vstupom do plánovaných finančných operácií, tým, že pri prekontrolovaných DF nezabezpečil správne vykonanie PFK z toho titulu, že pečiatka potvrdzujúca v rámci predmetných dokladov vykonanie PFK nebola doplnená o dátum jej vykonania a tým, že štatutárny zástupca kontrolovaného subjektu schválil úhrady predmetných dodávateľských faktúr, avšak zároveň vykonal aj PFK, kontrolovaný subjekt vzhľadom na uvedené zistené nedostatky v oblasti PFK nezabezpečil princíp efektívnosti, hospodárnosti, účelnosti, účinnosti nakladania s finančnými prostriedkami, nebol v plnom rozsahu zabezpečený účinný systém vnútornej kontroly a tým došlo k nedodržaniu § 6 ods. 1, § 8 písm. c) a § 9 ods. 1, 2, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Zároveň zo strany kontrolovaného subjektu došlo k porušeniu vlastnej vnútornej smernice o finančnej kontrole, konkrétne § 3 ods. 1, 2 a 4 uvedenej smernice. 
K bodu H.1 Pokladňa a pokladničné doklady
12. Kontrola toto zistenie kvalifikuje ako nedodržiavanie základných zákonných a odborných postupov pri vedení pokladničnej knihy vo vzťahu na dodržanie ustanovení § 3 zákona NR SR č. 431/2002 Z. z. o účtovníctve a to, že účtovná jednotka výdavky a príjmy účtuje vždy v tom účtovnom období, v ktorom dôjde k ich úhrade alebo inkasu.
13. Záporný zostatok na pokladnici  k 31.01.2010 a k 30.11.2010 podľa zápisov v knižnej pokladničnej knihe je, v zmysle zákona NR SR č. 431/2002 Z. z. o účtovníctve, schodok na peňažnej hotovosti, ktorý je hmotne zodpovedná osoba povinná fyzicky do pokladne vyrovnať. Na strane zodpovednej pracovníčky tak došlo k porušeniu § 3 ods. 2, § 7 ods. 1, § 8 a § 29, nakoľko pri uzávierke pokladne nedostatočne preukázala regulérne porovnanie pohybov pokladne s jej fyzickým zostatkom.
14. Tým, že kontrolovaný subjekt, v kontrolovanom období roku 2010, nezúčtoval použitie finančných prostriedkov zo sociálneho fondu z titulu nákupu vianočných kolekcií, jednotlivým zamestnancom v rámci vyúčtovania mzdových nárokov vo väzbe na daň z príjmov fyzických osôb, došlo k porušeniu § 7 ods. 6 zákona NR SR č. 152/1994 Z. z. a o zmene a doplnení zákona č. 286/1992 Zb. o daniach z príjmov v znení neskorších predpisov a k porušeniu § 4 ods. 3 v nadväznosti na § 5 ods. 1 písm. f) zákona NR SR č. 595/2003 Z. z. o dani z príjmov.
15. Všetky tieto vyššie uvedené zistenia kontrola vyhodnocuje ako nehospodárne, neefektívne, neúčinné a neúčelné nakladanie s finančnými prostriedkami s následkom porušenia § 31 ods. 1 písm. b) zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov vo väzbe na nedodržanie a nedostatočné zabezpečenie postupov predbežnej finančnej kontroly v zmysle zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov na strane zodpovednej osoby.
16. Tým, že zodpovedná osoba hotovostne uhradila výdavky bez regulérneho účtovného dokladu (chýbajúca faktúra), tým že uhradila hotovostne výdavky na základe        neplatného účtovného dokladu (osobou odberateľa nebola ZŠ), tým že nezabezpečila   proces predbežnej finančnej kontroly pred vstupom do záväzku, došlo na strane kontrolovaného subjektu k porušeniu § 31 ods. 1 písm. b) zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov vo väzbe na nedodržanie a zabezpečenie postupov predbežnej finančnej kontroly, v zmysle § 9 ods. 1 a § 9 ods. 4  zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov, na strane zodpovednej osoby.
17. Tým, že spôsob vedenia pokladničnej knihy - úroveň a forma zápisov v pokladničnej knihe, správnosť a presnosť zúčtovania hotovostných pohybov, overenie týchto skutočností s údajmi v účtovných knihách a z dôvodu, že tieto údaje nie sú komparatívne, neoprávnenosť výdavkov z dôvodu neexistencie účtovných dokladov s identifikačnými údajmi školského zariadenia, z dôvodu neexistencie zmlúv, ktoré by potvrdzovali rozsah prác a cenu týchto prác aj so zmluvnými dojednaniami na ochranu kvality prevádzaných prác na strane ZŠ, kontrola vyhodnocuje ako skutočnosť, že zo strany zodpovednej pracovníčky v tomto procese nedošlo k naplneniu zákonných postupov, čo sa prejavilo v porušení ustanovení § 3, § 4 ods. 5, § 4 ods. 6, § 6 ods. 1, § 7 ods. 1, § 7ods. 3, § 7 ods. 5, § 8 ods. 4, § 8 ods. 5, § 8 ods. 6, § 17 ods. 9, § 29 ods. 1, § 29 ods. 3, § 30 ods. 5 zákona NR SR č. 431/2002 Z. z. o účtovníctve a čl.3 ods. 4.6 Zásad hospodárenia s majetkom mesta.
K bodu H.2 Inventarizácia peňažných prostriedkov v hotovosti
18. Tým, že kontrolovaný subjekt nezabezpečil, aby všetky vypracované výstupy z vykonanej inventarizácie peňažných prostriedkov v hotovosti obsahovali všetky z náležitostí regulérneho výstupu – absentoval deň začatia inventúry, deň, ku ktorému bola inventúra vykonaná, deň skončenia inventúry a podpisový záznam hmotne zodpovednej osoby za príslušný druh majetku, došlo zo strany kontrolovaného subjektu k porušeniu § 30 ods. 2 písm. b) a e) zákona NR SR č. 431/2002 Z. z. o účtovníctve. 
K bodu H.3 Cestovné náhrady
19. Tým, že k vyššie uvedenému CP neboli pripojené doklady preukazujúce a potvrdzujúce nárok štatutárneho zástupcu kontrolovaného subjektu na náhradu vedľajších výdavkov súvisiacich s pracovnou cestou a tieto sa stali súčasťou inej evidencie, tým, že na predmetnom cestovnom príkaze absentovalo číselné označenie účtovného dokladu, podpisy osôb zodpovedných za daný účtovný prípad a podpisy osoby zodpovednej za zaúčtovanie účtovného prípadu, dátumy vyúčtovania a schválenia pracovnej cesty, neboli označené účty, na ktorých sa daný účtovný prípad zaúčtuje, tým, že kontrolovaný subjekt nezabezpečil trvalosť účtovných záznamov po celú dobu ich spracovania a úschovy, došlo k porušeniu § 8 ods. 1, 2, 4 a 6, § 10 ods. 1 písm. a), e), f) a g) a § 32 ods. 1 zákona NR SR č. 431/2002 Z. z. o účtovníctve. 
20. Tým, že kontrolovaný subjekt zaúčtoval predmetné náhrady cestovných výdavkov, resp. vedľajších výdavkov súvisiacich s predmetnou pracovnou cestou na nesprávny nákladový účet, došlo z jeho strany k nedostatočnému plneniu ustanovení Opatrenia MF SR z 8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, v znení Opatrenia MF SR č. MF/25189/2008-311 a Opatrenia MF SR č. MF/24240/2009-31. 
Správa bola prerokovaná za účasti štatutárneho zástupcu ako aj za účasti vedúcej Odboru školstva a mládeže MsÚ v Žiline. V jednej kópii bola doručená aj p. prednostovi s cieľom informovať ho o stave. V zápisnici boli určené termíny na návrh opatrení, predloženie správy o plnení opatrení ako aj bola uložená úloha vyvodiť zodpovednosť v zmysle Zákonníka práce voči zodpovedným osobám ako zo strany riaditeľky školy tak aj zriaďovateľa. 

Poverenie č. 21/2011 
Kontrola vedenia evidencie petícií a ich vybavovanie  vo vybraných rozpočtových alebo príspevkových organizáciách mesta Žilina
Kontrola prebieha

Poverenie č. 22/2011 
Kontrola uplatňovania právneho predpisu č. 546/2010 Z. z. a internej Smernice primátora Mesta Žilina č. 1/2011 a 6/2011 o povinnom zverejňovaní zmlúv, objednávok a faktúr
Kontrola prebieha

Poverenie č. 23/2011 – Správa  23/2011
Predmet pravidelnej následnej kontroly:
Kontrola plnenia opatrení prijatých na odstránenie nedostatkov zistených pri kontrole v zmysle Správy č. 01/2010. 
Kontrolovaný subjekt:
Základná škola, Lichardova 24, 010 01 Žilina
Kontrolované obdobie:
Rok 2010 – 2011 – náhodným výberom podľa prijatých opatrení
Kontrolou bolo zistené – Výrok:
Kontrola preverila plnenie opatrení na odstránenie zistených nedostatkov prijatých na základe následnej finančnej kontroly a kontroly hospodárenia vykonanej v roku 2010 v Základnej škole, Lichardova 24, 010 01 Žilina – Správa č. 01/2010. Pravidelnou následnou kontrolou bolo preverené plnenie konkrétnych opatrení z vecného aj časového hľadiska náhodným výberom z evidencie jednotlivých dokumentov a účtovných dokladov. Celkom bolo preverených 11 opatrení prijatých kontrolovaným subjektom. Väčšina z prijatých opatrení bola splnená, resp. prijaté opatrenia plní kontrolovaný subjekt priebežne. Dve z opatrení prijatých zo strany kontrolovaného subjektu na odstránenie zistených nedostatkov kontrolný orgán vyhodnocuje ako čiastočne splnené. V tomto prípade sa jednalo o Opatrenie k bodu C.1 – Dodávateľské faktúry a Opatrenie č. 3/5 k bodu E.1 – Zmluvné vzťahy. Kontrolovaný subjekt síce na jednej strane splnil stanovené opatrenia, ktoré sa týkali doplnenia potreby dokladovania opodstatnenosti fakturovaných hospodárskych operácií prostredníctvom vystavovania objednávok a ich následného pripájania k súvisiacim účtovným dokladom a doplnenia potreby výkonu predbežnej finančnej kontroly do ustanovení vlastných vnútorných smerníc a zároveň došlo zo strany kontrolovaného subjektu k splneniu opatrení, ktoré sa týkali oboznámenia zodpovedných zamestnancov s vyššie uvedenými skutočnosťami. Avšak pri následnom preverení plnenia týchto ustanovení vnútorných smerníc zo strany zodpovedných pracovníkov kontrolovaného subjektu bolo kontrolným orgánom zistených niekoľko nedostatkov. Na základe výsledku kontrolovaných skutočností boli zo strany kontrolného orgánu klasifikované celkom 2 kontrolné zistenia, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
Kontrola však zároveň, vzhľadom na vyššie popísané skutočnosti vzťahujúce sa predovšetkým k formulácií a charakteru, zo strany kontrolovaného subjektu, prijatých opatrení, vyhodnotila, že výsledok plnenia opatrení zodpovedá stavu plnenia opatrení uvedenom v Správe kontrolovaného subjektu o splnení prijatých opatrení. Kontrolovaný subjekt síce na jednej strane zabezpečil splnenie opatrení prijatých z jeho strany na nápravu nedostatkov zistených vykonanou následnou finančnou kontrolou a kontrolou hospodárenia v roku 2010, avšak kontrolou oblastí, na ktoré boli prijaté opatrenia zamerané, boli zistené určité nedostatky, kontrolovaný subjekt nevenoval dostatočnú pozornosť odstráneniu nedostatkov zistených pri predchádzajúcej kontrole, čo je dôsledok nedostatočnej účinnosti prijatých opatrení. 
Správa predložená na rokovanie MZ  19. 09. 2011

Poverenie č. 24/2011 – Záznam  24/2011
Predmet pravidelnej následnej kontroly:
Kontrola plnenia opatrení prijatých na odstránenie nedostatkov zistených pri kontrole v zmysle Správy č. 21/2010. 
Kontrolovaný subjekt:
Základná umelecká škola, Gaštanová 8327/56A, 010 07 Žilina
Kontrolované obdobie:
Rok 2010 – 2011 – náhodným výberom podľa prijatých opatrení
Kontrolou bolo zistené – Výrok:
Kontrola preverila plnenie opatrení na odstránenie zistených nedostatkov prijatých na základe následnej finančnej kontroly a kontroly hospodárenia vykonanej v roku 2010 v Základnej umeleckej škole, Gaštanová 8327/56A, 010 07 Žilina – Správa č. 21/2010. 
Pravidelnou následnou kontrolou bolo preverené plnenie konkrétnych opatrení z vecného aj časového hľadiska náhodným výberom z evidencie jednotlivých dokumentov a účtovných dokladov. Celkom bolo kontrolovaných 7 opatrení prijatých kontrolovaným subjektom, tieto boli splnené a plnia sa priebežne. 
Kontrola vyhodnotila, že výsledok plnenia opatrení zodpovedá stavu plnenia opatrení uvedenému v Správe kontrolovaného subjektu o splnení prijatých opatrení. Kontrolovaný subjekt v plnom rozsahu zabezpečil splnenie opatrení prijatých na nápravu nedostatkov zistených vykonanou následnou finančnou kontrolou a kontrolou hospodárenia v roku 2010. Kontrolou oblastí, na ktoré boli prijaté opatrenia zamerané, neboli zistené nedostatky, kontrolovaný subjekt venoval dostatočnú pozornosť odstráneniu nedostatkov zistených pri predchádzajúcej kontrole, čo je výsledkom účinnosti prijatých opatrení. Prijaté a splnené opatrenia prispeli ku skvalitneniu nastavenia a fungovania vnútorného systému v ZUŠ. 
V kontrolovaných oblastiach kontrolovaného subjektu boli všetky prijaté opatrenia na odstránenie nedostatkov splnené – bez kontrolných zistení.  
Správa predložená na rokovanie MZ  19. 09. 2011

Poverenie č. P-01/2011 – Záznam P-01/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2, 
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Nebolo zistené porušenie všeobecne záväzných právnych a interných predpisov.
Predložené na rokovaní MZ 27. 06. 2011

Poverenie č. P-02/2011 – Záznam P-02/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2.
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Nebolo zistené porušenie všeobecne záväzných právnych a interných predpisov.
Predložené na rokovaní MZ 27. 06. 2011

Poverenie č. P-03/2011 – Záznam  P-03/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2.
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Nebolo zistené porušenie všeobecne záväzných právnych a interných predpisov.
Predložené na rokovaní MZ 27. 06. 2011

Poverenie č. P-04/2011 -  Správa  P-04/2011
Kontrola stavu pokladničnej hotovosti
Kontrolované obdobie:    21.06.2011
Termín  vykonania kontroly: 21.06.2011
Miesto a čas vykonania následnej finančnej kontroly:
MsÚ v Žiline: 
•	Hlavná pokladňa č. 1, Hlavná pokladňa č. 2, Hlavná pokladňa č. 7.
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené 2 kontrolné zistenia. Skutočnosti uvedené v nich nie je možné vyhodnotiť ako pochybenie zo strany pracovníčok pokladní, ale ako v historických súvislostiach pretrvávajúci nedostatočne nastavený systém pre ochranu zverených  prostriedkov, ktoré sú v priebehu mesiaca bez evidencie uschované v pokladni. 
V čase predkladania správy boli vykonané opatrenia na odstránenie nedostatkov z úrovne OF a OO. 
Predložené na rokovaní MZ 19. 09. 2011

Informatívna správa predkladaná na rokovanie MR bola doplnená o výstupy z uzatvorených kontrol do času konania MZ.  

V Žiline  07. 10. 2011 					Ing. Elena Šuteková
							       hlavná kontrolórka mesta